
	{讬砖注讬讛 诪讛-讝} 讬讜爪专 讗讜专 讜讘讜专讗 讞砖讱 诇讬诪讗 讬讜爪专 讗讜专 讜讘讜专讗 谞讜讙讛 讻讚讻转讬讘 拽讗诪专讬谞谉 讗诇讗 诪注转讛 {讬砖注讬讛 诪讛-讝} 注讜砖讛 砖诇讜诐 讜讘讜专讗 专注 诪讬 拽讗 讗诪专讬谞谉 讻讚讻转讬讘 讗诇讗 讻转讬讘 专注 讜拽专讬谞谉 讛讻诇 诇讬砖谞讗 诪注诇讬讗 讛讻讗 谞诪讬 诇讬诪讗 谞讜讙讛 诇讬砖谞讗 诪注诇讬讗 讗诇讗 讗诪专 专讘讗 讻讚讬 诇讛讝讻讬专 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐 讘砖诇诪讗 诪讚转 诇讬诇讛 讘讬讜诐 讻讚讗诪专讬谞谉 讬讜爪专 讗讜专 讜讘讜专讗 讞砖讱 讗诇讗 诪讚转 讬讜诐 讘诇讬诇讛 讛讬讻讬 诪砖讻讞转 诇讛 讗诪专 讗讘讬讬 讙讜诇诇 讗讜专 诪驻谞讬 讞砖讱 讜讞砖讱 诪驻谞讬 讗讜专 讜讗讬讚讱 诪讗讬 讛讬讗 讗诪专 专讘 讬讛讜讚讛 讗诪专 砖诪讜讗诇 讗讛讘讛 专讘讛 讜讻谉 讗讜专讬 诇讬讛 专讘讬 讗诇注讝专 诇专' 驻讚转 讘专讬讛 讗讛讘讛 专讘讛 转谞讬讗 谞诪讬 讛讻讬 讗讬谉 讗讜诪专讬诐 讗讛讘转 注讜诇诐 讗诇讗 讗讛讘讛 专讘讛 讜专讘谞谉 讗诪专讬 讗讛讘转 注讜诇诐 讜讻谉 讛讜讗 讗讜诪专 {讬专诪讬讛 诇讗-讙} 讜讗讛讘转 注讜诇诐 讗讛讘转讬讱 注诇 讻谉 诪砖讻转讬讱 讞住讚 讗''专 讬讛讜讚讛 讗诪专 砖诪讜讗诇 讛砖讻讬诐 诇砖谞讜转 注讚 砖诇讗 拽专讗 拽''砖 爪专讬讱 诇讘专讱 诪砖拽专讗 拽''砖 讗''爪 诇讘专讱 砖讻讘专 谞驻讟专 讘讗讛讘讛 专讘讛 讗诪专 专讘 讛讜谞讗 诇诪拽专讗 爪专讬讱 诇讘专讱 讜诇诪讚专砖 讗''爪 诇讘专讱 讜专' 讗诇注讝专 讗诪专 诇诪拽专讗 讜诇诪讚专砖 爪专讬讱 诇讘专讱 诇诪砖谞讛 讗''爪 诇讘专讱 讜专' 讬讜讞谞谉 讗诪专 讗祝 诇诪砖谞讛 谞诪讬 爪专讬讱 诇讘专讱 [讗讘诇 诇转诇诪讜讚 讗''爪 诇讘专讱] 讜专讘讗 讗诪专 讗祝 诇转诇诪讜讚 爪专讬讱 (诇讞讝讜专 讜) 诇讘专讱 讚讗诪专 专讘 讞讬讬讗 讘专 讗砖讬 讝讬诪谞讬谉 住讙讬讗讬谉 讛讜讛 拽讗讬诪谞讗 拽诪讬讛 讚专讘 诇转谞讜讬讬 驻专拽讬谉 讘住驻专讗 讚讘讬 专讘 讛讜讛 诪拽讚讬诐 讜拽讗 诪砖讬 讬讚讬讛 讜讘专讬讱 讜诪转谞讬 诇谉 驻专拽讬谉. 诪讗讬 诪讘专讱 讗''专 讬讛讜讚讛 讗诪专 砖诪讜讗诇 讗砖专 拽讚砖谞讜 讘诪爪讜转讬讜 讜爪讜谞讜 诇注住讜拽 讘讚讘专讬 转讜专讛 讜专' 讬讜讞谞谉 诪住讬讬诐 讘讛 讛讻讬 讛注专讘 谞讗 讛' 讗诇讛讬谞讜 讗转 讚讘专讬 转讜专转讱 讘驻讬谞讜 讜讘驻讬驻讬讜转 注诪讱 讘讬转 讬砖专讗诇 讜谞讛讬讛 讗谞讞谞讜 讜爪讗爪讗讬谞讜 讜爪讗爪讗讬 注诪讱 讘讬转 讬砖专讗诇 讻诇谞讜 讬讜讚注讬 砖诪讱 讜注讜住拽讬 转讜专转讱 讘专讜讱 讗转讛 讛' 讛诪诇诪讚 转讜专讛 诇注诪讜 讬砖专讗诇 讜专讘 讛诪谞讜谞讗 讗诪专 讗砖专 讘讞专 讘谞讜 诪讻诇 讛注诪讬诐 讜谞转谉 诇谞讜 讗转 转讜专转讜 讘专讜讱 讗转讛 讛' 谞讜转谉 讛转讜专讛 讗诪专 专讘 讛诪谞讜谞讗 讝讜 讛讬讗 诪注讜诇讛 砖讘讘专讻讜转 讛诇讻讱 诇讬诪专讬谞讛讜 诇讻讜诇讛讜: 转谞谉 讛转诐 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讜讛诐 讘专讻讜 讜拽专讗讜 注砖专转 讛讚讘专讜转 砖诪注 讜讛讬讛 讗诐 砖诪讜注 讜讬讗诪专 讜讘专讻讜 讗转 讛注诐 讙' 讘专讻讜转 讗诪转 讜讬爪讬讘 讜注讘讜讚讛 讜讘专讻转 讻讛谞讬诐 讜讘砖讘转 诪讜住讬驻讬谉 讘专讻讛 讗讞转 诇诪砖诪专 讛讬讜爪讗 诪讗讬 讘专讻讛 讗讞转 讻讬 讛讗 讚专讘讬 讗讘讗 讜专' 讬讜住讬 讘专 讗讘讗 讗拽诇注讜 诇讛讛讜讗 讗转专讗 讘注讜 诪谞讬讬讛讜 诪讗讬 讘专讻讛 讗讞转 诇讗 讛讜讛 讘讬讚讬讬讛讜 讜讗转讜 砖讬讬诇讜讛讜 诇专讘 诪转谞讛 诇讗 讛讜讛 讘讬讚讬讛 讗转讜 砖讬讬诇讜讛讜 诇专讘 讬讛讜讚讛 讗诪专 诇讛讜 讛讻讬 讗诪专 砖诪讜讗诇 讗讛讘讛 专讘讛 讜讗诪专 专讘讬 讝专讬拽讗 讗诪专 专讘讬 讗诪讬 讗''专 砖诪注讜谉 讘谉 诇拽讬砖 讬讜爪专 讗讜专 讻讬 讗转讗 专讘 讬爪讞拽 讘专 讬讜住祝 讗诪专 讛讗 讚专讘讬 讝专讬拽讗 诇讗讜 讘驻讬专讜砖 讗转诪专 讗诇讗 诪讻诇诇讗 讗转诪专 讚讗诪专 专' 讝专讬拽讗 讗''专 讗诪讬 讗诪专 专' 砖诪注讜谉 讘谉 诇拽讬砖 讝讗转 讗讜诪专转 讘专讻讜转 讗讬谉 诪注讻讘讜转 讝讜 讗转 讝讜 讗讬 讗诪专转 讘砖诇诪讗 讬讜爪专 讗讜专 讛讜讜 讗诪专讬 讛讬讬谞讜 讚讘专讻讜转 讗讬谉 诪注讻讘讜转 讝讜 讗转 讝讜 讚诇讗 拽讗 讗诪专讬 讗讛讘讛 专讘讛





专砖"讬





	讬讜爪专 讗讜专 讜讘讜专讗 讞砖讱 (注讜砖讛 砖诇讜诐 讜讘讜专讗 专注). 诇拽诪讬讛 诪驻专砖 讗讬讚讱 诪讗讬 讛讬讗 讚讗讬诇讜 讘专讻讛 讚讬砖转讘讞 讗讬谞讛 诪谉 讛诪谞讬谉 砖讛讬讗 诇讗讞专讬 驻住讜拽讬 讚讝诪专讛 讻诪讜 讘专讻转 讛诇诇 讜讗讜诪专讬诐 讗讜转讛 拽讜讚诐 讝诪谉 拽专讬讗转 砖诪注 讗诐 讬专爪讜: 讻讚讻转讬讘 拽讗诪专讬'. 讻转讬讘 讘拽专讗 讬讜爪专 讗讜专 讜讘讜专讗 讞砖讱 注讜砖讛 砖诇讜诐 讜讘讜专讗 专注: 砖讻讘专 谞驻讟专 讘讗讛讘讛 专讘讛. 砖讬砖 讘讛 诪注讬谉 讘专讻转 讛转讜专讛 讜转谉 讘诇讘谞讜 诇诇诪讜讚 讜诇诇诪讚 诇砖诪讜专 讜诇注砖讜转 讜诇拽讬讬诐 讗转 讻诇 讚讘专讬 转诇诪讜讚 转讜专转讱 讜转诇诪讚诐 讞拽讬 专爪讜谞讱: 诪讚专砖. 讛讜讗 拽专讜讘 诇诪拽专讗 讻讙讜谉 诪讻讬诇转讗 讜住驻专讗 讜住驻专讬 砖讛诐 诪讚专砖讬 诪拽专讗讜转: 诇讙诪专讗 讗讬谉 爪专讬讱 诇讘专讱. 讗驻讬诇讜 拽讜讚诐 讗讛讘讛 专讘讛 拽讗诪专 讜讛讻讬 诪讜讻讞 诪讬诇转讗 讘驻专拽 砖谞讬: 讗祝 诇讙诪专讗 爪专讬讱 诇讘专讱. 砖讛讜讗 注讬拽专 讛转讜专讛 砖诪诪谞讜 讛讜专讗讛 讬讜爪讗讛 讙诪专讗 讛讬讬谞讜 住讘专转 讟注诪讬 诪砖谞讛 讜转讬专讜爪讬 诪砖谞讬讜转 讛住讜转专讜转 讝讜 讗转 讝讜 讜讞住讜专讬 诪讞住专讗: 讜诪讘专讱. 讘专讻转 讛转讜专讛: 讜专' 讬讜讞谞谉 诪住讬讬诐 讘讛 讛讻讬. 讚讘注讬 驻转讬讞讛 讘讘专讜讱 讜讞转讬诪讛 讘讘专讜讱: 讛注专讘 谞讗 讛' 讗诇讛讬谞讜. 讬注专讘讜 注诇讬谞讜 诇注住讜拽 讘讛诐 诪讗讛讘讛: 讘专讜讱 讗转讛 讛' 讛诪诇诪讚 转讜专讛 诇注诪讜 讬砖专讗诇. 讙专住讬谞谉. 讜诇讗 讙专住讬谞谉 诇诪讚谞讬 讞拽讬讱 砖讗讬谉 讝讜 讘专讻讛 讜讛讜讚讗讛 注诇 砖注讘专 讗诇讗 诇砖讜谉 讘拽砖讛 讜讚讜讚 讻讬 讗诪专讛 (讘转讛诇讬诐 拽讬讟) 诇讗 诇砖诐 讘专讻讛 讗诪专讛 讗诇讗 讘诇砖讜谉 讘拽砖讛. 讜讛讻讬 拽讗诪专 讛' 砖讗转讛 讘专讜讱 诇诪讚谞讬 讞拽讬讱: 讜讝讜 讛讬讗 诪注讜诇讛 砖讘讘专讻讜转. 讛转讜专讛 诇驻讬 砖讬砖 讘讛 讛讜讚讗讛 诇诪拽讜诐 讜拽讬诇讜住 诇转讜专讛 讜诇讬砖专讗诇: 转谞谉 讛转诐. 讘诪住讻转 转诪讬讚: 讗诪专 诇讛诐 讛诪诪讜谞讛. 讜讛讜讗 住讙谉 讛讻讛谞讬诐 讻讚讗讬' 讘讬讜诪讗 讛讬讬谞讜 住讙谉 讛讬讬谞讜 诪诪讜谞讛 (讘驻讬专砖''讬 砖诐 讟讜:): 讘专讻讜 讘专讻讛 讗讞转. 诇拽诪谉 诪驻专砖 诪讗讬 讛讬讗 讜诪谉 讛讘专讻讜转 砖诇驻谞讬 拽''砖 讛讬讗 讚讛转诐 诪住讚专 诇讻讜诇讬讛 住讚专 注讘讜讚转 讛砖讞专 讜拽讗诪专 讚诇讗讞专 砖住讚专讜 讛讗讘专讬诐 注''讙 讛讻讘砖 讜诪诇讞讜诐 讬专讚讜 讜讘讗讜 诇讛诐 诇诇砖讻转 讛讙讝讬转 诇拽专讜转 讗转 砖诪注 讜讛讚专 转谞讬 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讜讛诐 讘专讻讜 讜拽专讗讜 注砖专转 讛讚讘专讜转: 讜讘专讻讜 讗转 讛注诐. 注诐 讛注诐: 讜注讘讜讚讛. 讘砖讘讬诇 讛注讘讜讚讛 砖注砖讜 讛讬讜 诪讘专讻讬谉 讗讞专讬讛 专爪讛 讛' 讗诇讛讬谞讜 注讘讜讚转 注诪讱 讬砖专讗诇 讜讗砖讬 讬砖专讗诇 讜转驻诇转诐 转拽讘诇 讘专爪讜谉 讘专讜讱 讛诪拽讘诇 注讘讜讚转 注诪讜 讬砖专讗诇 讘专爪讜谉 讗讬 谞诪讬 砖讗讜转讱 诇讘讚讱 讘讬专讗讛 谞注讘讜讚: 讜讘专讻转 讻讛谞讬诐. 诇讘专讱 讗转 讛注诐 讜讘砖讗专 转驻诇讛 诇讗 讛讬讛 诇讛诐 驻谞讗讬 讜讗祝 讝诪谉 拽专讬讗转 砖诪注 诇讗 讛讙讬注 讻讚讗诪专 讘诪住讻转 讬讜诪讗 (讚祝 诇讝 注''讘 讛拽讜专讗 讗转 砖诪注 注诐 讗谞砖讬 诪砖诪专 讜注诐 讗谞砖讬 诪注诪讚 诇讗 讬爪讗 诇驻讬 砖讗谞砖讬 诪砖诪专 诪拽讚讬诪讬谉 讜讻讜': 诪讜住讬驻讬谉 讘专讻讛 讗讞转. 诇拽诪讬讛 诪驻专砖 诇讛: 诇诪砖诪专 讛讬讜爪讗. 砖讛诪砖诪专讜转 诪转讞诇驻讜转 讘讬讜诐 讛砖讘转 讻讚讗诪专讬谞谉 讘诪住讻转 住讜讻讛 (讚祝 谞讜:) 诪砖诪专 讛讬讜爪讗 注讜砖讛 转诪讬讚 砖诇 砖讞专 讜诪讜住驻讬谉 讜诪砖诪专 讛谞讻谞住 注讜砖讛 转诪讬讚 砖诇 讘讬谉 讛注专讘讬诐 讜讘讝讬讻讬谉: 诪讗讬 讘专讻讛 讗讞转. 讚拽转谞讬 专讬砖讗 讗讬讝讜 诪谉 讛讘专讻讜转 讛讜讗 讗讜诪专: 诇讗讜 讘驻专讜砖 讗转诪专. 诇讗 砖诪注 诪驻讬 专''诇 砖讗诪' 讘驻讬专讜砖 诪讗讬 讘专讻讛 讗讞转 讬讜爪专 讗讜专: 讝讗转 讗讜诪专转. 讚拽转谞讬 讘专讻讜 讘专讻讛 讗讞转: 讘专讻讜转 讗讬谉 诪注讻讘讜转 讝讜 讗转 讝讜. 讘讬专讱 讗转 讛讗讞转 讜诇讗 讘讬专讱 讗转 讛砖谞讬讛 谞驻拽讗 诪讬讛讗 讬讚讬 讞讜讘转讜 讘讛讛讬讗 砖讘讬专讱 讜讗讬谉 讞讘专转讛 诪注讻讘转 诇讜诪专 砖讗讬谉 讝讜 诪讜注诇转 讘诇讗 讝讜 讜诪讛讻讗 砖诪注 专讘讬 讝专讬拽讗 讚住''诇 诇专''诇 讚讛讱 讘专讻讛 讗讞转 讬讜爪专 讗讜专 讛讬讗: 讗讬 讗诪专转 讘砖诇诪讗 讬讜爪专 讗讜专 讛讜讜 讗诪专讬. 讜诇讗 讗讛讘讛 专讘讛 讜讗注''讙 讚诪讟讗 诇讬讛 讝诪谞讗 砖讗祝 讘诇讬诇讛 专讗讜讬 诇讜诪专 讻诇 砖讻谉 讚讻讬讜谉 讚讗诪专讬 讬讜爪专 讗讜专 讜讚讗讬 诪讟讬讗 讝诪谞讛 讜讗驻''讛 诇讗 讗诪专讬 讗诇讗 讬讜爪专 讗讜专 讜转讜 诇讗 讗诪专讬 诇讛 讛讬讬谞讜 讚拽讗诪专 砖诪注 诪讬谞讛 讘专讻讜转 讗讬谉 诪注讻讘讜转 讝讜 讗转 讝讜:





转讜住驻讜转





	讜专讘谞谉 讗诪专讬 讗讛讘转 注讜诇诐 讜讻讜'. 讛诇讻讱 转拽讬谞讜 诇讜诪专 讘砖讞专讬转 讗讛讘讛 专讘讛 讜讘注专讘讬转 讗讛讘转 注讜诇诐: 砖讻讘专 谞驻讟专 讘讗讛讘讛 专讘讛. 注讚 讛诇讻讱 谞讬诪专讬谞讛讜 诇讻讜诇讛讜. 讘讬专讜砖诇诪讬 讬砖 讛讗 讚讗诪专讬' 砖讻讘专 谞驻讟专 讘讗讛讘讛 专讘讛 讜讛讜讗 砖砖谞讛 注诇 讗转专 驻讬专讜砖 诇讗诇转专 砖诇诪讚 诪讬讚 讘讗讜转讜 诪拽讜诐. 讜谞砖讗诇 诇讛专讘 专' 讬爪讞拽 讻讙讜谉 讗谞讜 砖讗讬谉 讗谞讜 诇讜诪讚讬谉 诪讬讚 诇讗讞专 转驻诇转 讛砖讞专 砖讗谞讜 讟专讜讚讬谉 讜讛讜诇讻讬诐 讻讱 讘诇讗 诇诪讜讚 注讚 讗诪爪注 讛讬讜诐 讗讜 讬讜转专 讗诪讗讬 讗讬谉 讗谞讜 诪讘专讻讬谉 讘专讻转 讛转讜专讛 驻注诐 讗讞专转 讻砖讗谞讜 诪转讞讬诇讬谉 诇诇诪讜讚. 讜讛砖讬讘 专''讬 讚诇讗 拽讬讬诪讗 诇谉 讻讗讜转讜 讬专讜砖诇诪讬 讛讜讗讬诇 讜讙诪专' 砖诇谞讜 诇讗 讗诪专讜 讜讗讬谉 爪专讬讱 诇讗诇转专 诇诇诪讜讚. 讜注讜讚 讗驻讬' 诇驻讬 讛讬专讜砖诇诪讬 讚讜拽讗 讗讛讘讛 专讘讛 讚诇讗 讛讜讬 注讬拽专 讘专讻讛 诇讘专讻转 讛转讜专讛 讚注讬拽专 讗讛讘讛 专讘讛 诇拽''砖 谞转拽谉 讜讘砖讘讬诇 讛讬讗 讗讬谞讜 谞驻讟专 诪讘专讻转 讛转讜专讛 讗诇讗 讗诐 讬诇诪讜讚 诪讬讚 讜讙诐 诇讗 讬注砖讛 讛讬住讞 讛讚注转. 讗讘诇 讘专讻转 讗砖专 讘讞专 讘谞讜 讜讘专讻转 诇注住讜拽 讘讚讘专讬 转讜专讛 砖讛谉 注讬拽专 诇讘专讻转 讛转讜专讛 驻讜讟专转 讻诇 讛讬讜诐. 讜讗''转 诪讗讬 砖谞讗 诪住讜讻讛 砖爪专讬讱 诇讘专讱 注诇 讻诇 住注讜讚讛 讜住注讜讚讛 诇讬砖讘 讘住讜讻讛. 讜讬''诇 讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛 讜讛讜讬 讻诪讜 讬讜砖讘 讻诇 讛讬讜诐 讘诇讗 讛驻住拽. 讗讘诇 讗讻讬诇讛 讘住讜讻讛 讬砖 砖注讛 拽讘讜注讛. 讜讗''转 诪驻谞讬 诪讛 讗讬谉 讗谞讜 诪讘专讻讬谉 诇讬砖谉 讘住讜讻讛. 讜讬''诇 讚讘专讻讛 讚讗讻讬诇讛 砖诪讘专讻讬谉 诇讬砖讘 驻讜讟专转讜. 讗''谞 诪砖讜诐 砖诪讗 诇讗 讬讬砖谉 讜讛讜讬 讘专讻讛 诇讘讟诇讛 砖讛专讬 讗讬谉 讘讬讚讜 诇讬砖谉 讻诇 砖注讛 砖讬专爪讛. 讜讛讬讛 讗讜诪专 专''转 讻砖讗讚诐 注讜诪讚 诪诪讟转讜 讘诇讬诇讛 (讘砖讞专讬转) 诇诇诪讜讚 砖讗''爪 诇讘专讱 讘专讻转 讛转讜专讛 诪驻谞讬 砖讘专讻转 讛转讜专讛 砖诇 讗转诪讜诇 砖讞专讬转 驻讜讟专转 注讚 砖讞专讬转 讗讞专转 讜诇讗 谞讛讬专讗. 讜讛爪专驻转讬诐 谞讛讙讜 诇讜诪专 驻住讜拽讬诐 讜讘专讻转 讻讛谞讬诐 讜讙诐 讗诇讜 讚讘专讬诐 砖讗讬谉 诇讛诐 砖讬注讜专 砖讛讬讗 诪砖谞讛 (驻''讗 讚驻讗讛) 讜讗诇讜 讚讘专讬诐 砖讗讚诐 讗讜讻诇 驻讬专讜转讬讛谉 讻讜' 砖讛讬讗 讘专讬讬转讗 (诪住' 砖讘转 拽讻讝.) 诪驻谞讬 讛讬专讜砖诇诪讬 讚讘注讬 砖讬诇诪讜讚 注诇 讗转专. 讗讘诇 讗''爪 讻诪讜 砖讻转讘转讬 讻讘专 讛''讙 讘专讜讱 讗转讛 讛' 讛诪诇诪讚 转讜专讛 诇注诪讜 讬砖专讗诇. 讗讘诇 诇讗 讙专住 诇诪讚谞讬 讞拽讬讱 砖讗讬谉 讝讜 讘专讻讛 讗诇讗 讘拽砖讛 砖讗诪专 讚讜讚: 讜讘专讻转 讻讛谞讬诐 讜讗讬谉 讝讛 讚讜讻谉 砖讛专讬 诇讗 讛讬讜 注讜诪讚讬诐 诇讚讜讻谉 注讚 诇讗讞专. 讛拽讟专转 讗诪讜专讬诐 讚讗诪专讬' 讘转注谞讬转 (驻''讚 讚' 讻讜:) 砖诇砖讛 驻注诪讬诐 讘讬讜诐 讛讻讛谞讬诐 谞讜砖讗讬谉 讻驻讬讛诐 讜讻讜' 讜讗''讻 讛讜讛 诇讬讛 诇诪转谞讬 讚' 驻注诪讬诐 讗讞讚 诇驻谞讬 讛拽讟专讛 讜讗讞讚 诇讗讞专 讛拽讟专讛 讗诇讗 讘诇讗 谞砖讬讗讜转 讻驻讬诐 讗诪专讜 讘专讻转 讻讛谞讬诐 讻诪讜 砖讗谞讜 讗讜诪专讬诐:

讻讘专 讛讬讛 诪谞讛讙 讘注讬讬专讜转 诇讜诪专 讘讬谉 讗讛讘转 注讜诇诐 诇拽"砖 讗诇 诪诇讱 谞讗诪谉. 讜讘讬诇讚讜转讬 谞转拽砖讛 注诇讬 诇驻讬 砖讛讚讘专 讬讚讜注 砖讗讛讘转 注讜诇诐 讘专讻转 讛诪爪讜讜转 讛讬讗 诇拽"砖 砖讻诇 讛诪爪讜转 讻讜诇谉 讟注讜谞讜转 讛谉 讘专讻讛 注讜讘讜专 诇注砖讬讬转谉 讜讻谉 讘讛诇诇 讜讘谉 讘诪讙诇讛 讜讘谉 讘拽专讬讗转 讛转讜专讛 讜讻"砖 拽"砖. 讜讝讛讜 砖讗诪专谞讜 讘讛住讚讬专 讗讞专 砖拽专讗 讗讬谉 爪专讬讱 诇讘专讱 砖讻讘专 谞驻讟专 讘讗讛讘讛 专讘讛 讚讘专讻转 砖谞讜谉 转讜专讛 讛讬讗 讗诇讗 砖转讬拽谞讜 讘拽"砖 砖转讬诐 诇驻谞讬讛 诪驻谞讬 砖讝诪谞讛 转诇讜讬 讘讬爪讬专转 讛讗讬专 讜讘注专讬讘转讜 讗讘诇 讘专讻转 讬讜爪专 讗讜专 讜诪注专讬讘 注专讘讬诐 讘专讻转 讛砖讘讞 讛谉 讻讚诪讜讻讞 讘驻诇讜讙转讗 讚讻诇 砖诇讗 专讗讛 诪讗讜专讜转 诪讬诪讬讜 讗讬谞讜 驻讜专住 注诇 砖诪注 讜讻讚驻专讬砖讬转 (诇注讬诇) [诇拽诪谉 (讘专讻讜转 谞讙,讘)]. 讜讘专讻转 讗讛讘转 注讜诇诐 讘专讻转 讛诪爪讜讛 诇讞讜讘转 拽专讬' 砖诇 砖诪注 讜讛"谞 诪讜讻转 讘砖诪注转' 讚讗诪专 诇讛诐 讛诪诪讜谞' 讘专讻讜 讘专讻' 讗讞转 讻讜' 诇驻讬讻讱 注砖讜 谞诪讬 讘专讻转 讗诪转 讜讬爪讬讘 讘专讻讛 讛住诪讜讻讛 诇讞讘专转讛. 讜讻讬讜谉 砖讝讜 讘专讻转 讛诪爪讜讛 讛讬讗 讛讚讘专 讘专讜专 讘讻诇 砖诪讘专讱 注诇 讛诪爪讜讛 讗讜 注诇 讛驻讬专讜转 讜注讜谞讛 讗诪谉 讗讞专讬 注爪诪讜 讘讬谉 讘专讻讛 诇诪爪讜讛 砖讛讜讗 讟讜注讛 讙诪讜专 讜讻讘专 驻专讟讜 讝讜 讘驻讬专讜砖 讘讬专讜砖' 转谞讬 讛驻讜专住 注诇 砖诪注 讜讛注讜讘' 诇驻谞讬 讛转讬讘讛 讜讛谞讜砖讗 讗转 讻驻讬讜 讜讛拽讜专讗 讘转讜专讛 讜讛诪驻讟讬专 讘谞讘讬讗 讜讛诪讘专讱 注诇 讗讞转 诪讻诇 讛诪爪讜讜转 讛讗诪讜专讜转 讘转讜专讛 诇讗 讬注谞讛 讗讞专 注爪诪讜. 讗讘诇 讗谞讬 爪专讬讱 诇讘讗专 注谞讬谉 讝讛 砖讛讜讗 诪驻讜专砖 诇专讗砖讜谞讬诐 讜讻诪讚讜诪讛 砖讛讜讗 讛驻住拽 讜爪专讬讱 诇讞讝讜专 讜诇讘专讱 讜讛"谞 讘砖诪注转' 讚讟讜诇 讘专讜讱 讟讜诇 讘专讜讱. 讜诪驻谞讬 砖谞讛讙讜 讛讜爪专讻转讬 诇砖讗讜诇 诪谉 讛专讘 专"诪 讛诇讜讬 讜讛砖讬讘 讚讘专 讘专讜专 砖讛讜讗 讟注讜转 讜讗讬谞讜 谞讛讜讙 讘住驻专讚 讗诇讗 讘讗专抓 讬砖专讗诇 讜谞转讘讟诇 讛砖讘讜砖 讛讝讛 诪诪拽讜诪讜.
讜讗讞专 讝诪谉 专讗讬转讬 转诇诪讬讚讬 爪专驻转讬诐 诪拽砖讬诐 讜讗讜诪专讬诐 讘讬讚讬谞讜 诪讚专砖 讗讙讚讛 讚拽"砖 讬砖 讘讛 专诪"讞 转讬讘讜转 讻谞讙讚 讗讬讘专讬讜 砖诇 讗讚诐 讜讻砖诪谞讜 讗讬谞谉 讗诇讗 专诇"讟. 讜讘砖讻诪诇"讜 砖讛爪专讬讻讜 讞讻诪讬诐 诇讜诪讚 讻讚讗讬转讗 讘驻住讞讬诐 讜讗诇 诪诇讱 谞讗诪谉 讝讛 诪砖诇讬诪讬谉 讗讜转诐 讜讘讜讚讗讬 砖讻讱 讗诪专讜 讞讻诪讬诐 讘讬诇诪讚谞讜 讘驻' 拽讚讜砖讬诐 转讛讬讜. 讗"专 诪谞讬 讘专讘讬 诇讗 转讛讗 拽"砖 拽诇讛 讘注讬谞讬讱 诪驻谞讬 砖讬砖 讘讛 专诪"讞 转讬讘讜转 讻诪谞讬谉 讗讬讘专讬诐 砖诇 讛讗讚诐 讗诪专 讛拽讚讜砖 讘"讛 讗诐 诇诪讚转 讜砖诪专转 讗转 砖诇讬 诇拽专讜转讛 讻转拽谞讛 讗谞讬 讗砖诪讜专 讗转 砖诇讱 诇讻讱 讚讜讚 诪拽诇住 砖诪专谞讬 讻讗讬砖讜谉 讘转 注讬谉 讗诪专 诇讜 讛拽讘"讛 砖诪讜专 诪爪讜转讬 讜讞讬讛. 讜注讻砖讬讜 讗谞讬 爪专讬讱 诇讛讜讚讬注诐 讛注谞讬谉 讛讝讛 讜诪讛讬讻谉 谞讜诇讚 诇讛诐. 讚讜专讜转 讛专讗砖讜谞讬诐 诇讗 讛讬讜 讛爪讘讜专 诪讘专讻讬谉 讘注爪诪谉 讻诇 讛讘专讻讜转 讗诇讗 砖诇讬讞 爪讘讜专 讛注转讬讚 诇讬专讚 诇驻谞讬 讛转讬讘讛 讗讜诪专 诇驻谞讬讛谉 讘专讻讜转 讻讜诇谉 讜讛谉 注讜谞讬谉 讗诪谉 讜诇驻讬讻讱 讛讬讛 讛讞讝谉 讛讝讛 诪讘专讱 讗讛讘转 注讜诇诐 讜讛爪讘讜专 注讜谞讬谉 讗诪谉 讜拽讜专讬谉 拽"砖 讘驻讬讛诐 砖讛讬讗 讛诪爪讜讛 讛诪讜讟诇转 注诇 讻诇 讬讞讬讚 讜讬讞讬讚 砖讬讛讗 诪砖谞谉 讘驻讬讜 讜诇讛砖诇讬诐 诇诪谞讬谉 讗讘专讬诐 讻驻讬 讛诪讚专砖 讛讝讛 讛讬讜 讗讜诪专讬诐 讗诇 诪诇讱 谞讗诪谉 讘诪拽讜诐 讗诪谉 诪诪讛 砖讗诪专讜 诪讗讬 讗诪谉 讗诇 诪诇讱 谞讗诪谉 讜讗讬驻砖专 砖讛讬讜 注讜谞讬谉 讗诪谉 诪诪砖 讗诇讗 砖讛诪讚专砖 诪讜谞讛 讗讜转讬讜转 砖诇 讗诪谉 专诪讝 诇转砖诇讜诐 讛讗讬讘专讬诐 讚讻讬讜谉 砖讛讜讗 谞讜讟专讬拽讜谉 诇讙' 转讬讘讜转 注砖讜 讗讜转讜 讻讙' 转讬讘讜转 讘专诪讝 讛诪谞讬谉 讛讝讛.
讜讗谞讬 讗讜讘讬谉 诇驻谞讬讱 讻诇 诪讛 砖谞讛讙讜 注讻砖讬讜 砖讛讞讝谉 讗讜诪专讜 讘拽讜诇 讜诪砖诪讬注 诇爪讘讜专 诇讛讜爪讬讗 讗讜转谉 讬讚讬. 讞讜讘讛 讛讜讗 注讜砖讛 讜讗讬谉 注诇讬讛谉 讞讬讜讘 讗爪讗 砖讬讛讬讜 注讜谞讬谉 讗讞专讬讜 讗诪谉. 讜讻诇 砖谞讛讙讜 讘讜 讘诇讞砖 讻诇 讬讞讬讚 讜讬讞讬讚 讞讬讬讘 讘讜 讗诇讗 讘驻专讬住转 砖诪注 讜住讚专 拽讚讜砖讛 诪驻谞讬 砖讗讬谉 拽讚讜砖讛 讘讬讞讬讚 讗讜诪专讬诐 讛讻诇 讘拽讜诇 讻讗讞讚 讜谞讛讙讜 讘驻住讜拽讬诐 砖诇 住讚专 拽讚讜砖讛 驻住讜拽讬诐 讘拽讜诇 讜转专讙讜诐 砖诇讛谉 讘诇讞砖 讻讬讜谉 砖讗讬谉 讘转专讙讜诐 诪砖讜诐 讚讘专 砖讘拽讚讜砖讛 讜讗讬谞讜 爪专讬讱 注砖专讛 讜诪"诪 讚讘专 讘专讜专 讛讜讗 讘诪讘专讱 讗讛讘转 注讜诇诐 讘驻讬讜 砖讗讬谞讜 注讜谞讛 讗讞专 注爪诪讜 讗诪谉 讘讬谉 讘讬讞讬讚 讘讬谉 讘爪讘讜专 讜讗诐 注谞讛 讛"讝 讘讜专 讜讟讜注讛 讙诪讜专 讛讜讗.

转谞讬讗 谞诪讬 讛讻讬 讗讬谉 讗讜诪专讬诐 讗讛讘讛 专讘讛 讗诇讗 讗讛讘转 注讜诇诐 讜讻谉 讛讜讗 讗讜诪专 讗讛讘转 注讜诇诐 讗讛讘转讬讱. 讜讻谉 驻住拽 专讘谞讜 讛讗讬 讜专讘谞讜 讗诇驻住讬 讝"诇. 讜讛讗 讚讗诪专讬谞谉 砖讻讘专 谞驻讟专 讘讗讛讘讛 专讘讛, 诪专讗 讚砖诪注转讗 砖诪讜讗诇 讜讻讘专 讗讚讞讬讬讛 诪诪转谞讬转讗. 讜讬砖 诪讬 砖驻讜住拽 讻砖诪讜讗诇, 诪砖讜诐 讚讘住讜讙讬谉 讚讘住诪讜讱 谞拽讟 诇讛 讛讻讬谉, 讚讗诪专讬谞谉 讗讬诇讬诪讗 讚讗诪专 讬讜爪专 讗讜专 讜诇讗 讗诪专 讗讛讘讛 专讘讛, 诇注讜诇诐 讚讗诪专 讗讛讘讛 专讘讛 讜诇讗 讗诪专 讬讜爪专 讗讜专, 讗诇诪讗 讛讛讬讗 诇讬砖谞讗 讚讜拽讗. 讜诪拽爪转 诪谉 讛讙讗讜谞讬诐 讝讻专讜谞诐 诇讘专讻讛 谞住转驻拽讜 讘讚讘专 讝讛 讜谞讛讙讜 讘注爪诪诐 诇讜诪专 (讘注专讘) [讘砖讞专] 讗讛讘讛 专讘讛 (讜讘砖讞专) [讜讘注专讘] 讗讛讘转 注讜诇诐.



讛砖讻讬诐 诇砖谞讜转 注讚 砖诇讗 拽专讗 拽专讬讗转 砖诪注 爪专讬讱 诇讘专讱 诪砖拽专讗 拽专讬讗转 砖诪注 讗讬谉 爪专讬讱 诇讘专讱 砖讻讘专 谞驻讟专 讘讗讛讘讛 专讘讛. 讜讙专住讬谞谉 注诇讛 讘讬专讜砖诇诪讬 (讛"讛): 讗诪专 专讘讬 讘讗 讜讛讜讗 砖砖谞讛 注诇 讗转专. 讜讻转讘 讛专讗讘"讚 讝"诇 砖讬砖 讙讬专住讗讜转 砖讙讜专住讬诐 讜讛讜讗 砖拽专讗 注诇 讗转专. 讜诇讗讜转讛 讙讬专住讗 讻诇 砖拽专讗 拽"砖 住诪讜讱 诇讗讛讘讛 专讘讛 讬爪讗 讬讚讬 讘专讻讛 讻诇 讛讬讜诐 诇驻讬 砖讻讘专 讘讬专讱 注讛"转 驻注诐 讗讞转 讘讘讜拽专, 讗讘诇 诇住驻专讬诐 讚讙专住讬 讜讛讜讗 砖砖谞讛 注诇 讗转专 讗讬谉 讛讘专讻讛 诪讜爪讬讗转讜 讗诇讗 讬讚讬 讗讜转讛 拽专讬讗讛 讛住诪讜讻讛 诇讞讘专转讛, 讛讗 讗诐 讛驻住讬拽 讜讞讝专 讜拽专讗 爪专讬讱 讛讜讗 诇讞讝讜专 讜诇讘专讱.
讜讘转砖讜讘讛 诇专讘讜转讬谞讜 讛爪专驻转讬诐 讛砖讬讘讜 砖诇讗 讛爪专讬讻讜 讘讬专讜砖诇诪讬 诇讞讝讜专 讜诇讘专讱 讘砖诇讗 砖谞讛 注诇 讗转专, 讗诇讗 讘砖谞驻讟专 讘讗讛讘讛 专讘讛 诇驻讬 砖讛讬讗 讗讬谞讛 谞专讗讬转 诪诪砖 讻讘专讻转 讛转讜专讛, 讗讘诇 讘诪讘专讱 讗砖专 讘讞专 讘谞讜 讬爪讗 讬讚讬 讞讜讘转 讻诇 讛讬讜诐, 讜讗驻讬诇讜 讛驻住讬拽 讜讛诇讱 诇诪诇讗讻转讜 讜讞讝专 诇拽专讜讗, 讜讛讬讬谞讜 砖讛讜爪专讱 诇讛砖诪讬注谞讜 讘讬专讜砖诇诪讬 讘讘专讻转 讗讛讘讛 专讘讛 讜诇讗        讛砖诪讬注谞讜 讻谉 讘注诇诪讗 讜讗谞谉 讬讚注讬谞谉 讚讻诇 砖讻谉 讘砖谞驻讟专 讘讗讛讘讛 专讘讛. 讜讗驻砖专 谞诪讬 讚讘讬专讜砖诇诪讬 驻诇讬讙讗 讗讙诪专讬谉 诪讚诇讗 讗诪专讜 讻谉 讘讙诪专讗, 讜诪讻诇 诪拽讜诐 讘诪讬 砖专讙讬诇 诇拽专讜转 讜诇注住讜拽 讘转讜专讛 讜讛讜诇讱 诇诪诇讗讻转讜 拽爪转 讜讚注转讜 注诇 讛诇讬诪讜讚 诇诪讛专 注谞讬谞讬讜 讜诇讞讝讜专 (注诇) [讗诇] 诇诪讜讚讜 讗讬谉 爪专讬讱 诇讞讝讜专 讜诇讘专讱 讗驻讬诇讜 诇讚注转 讛讬专讜砖诇诪讬. 讜讛讘讬讗讜 专讗讬讛 诪专讘谞讜 转诐 讝"诇 砖诇讗 讛讬讛 诪爪专讬讱 讘专讻讛 诇讬砖讘 讘住讜讻讛 讗诇讗 诪住注讜讚讛 诇住注讜讚讛, 讜讗驻讬诇讜 讛诇讱 诇注住拽讬讜 讜诇讗讞专 诪讻谉 谞诪诇讱 诇讬砖谉 讗讬谞讜 讞讜讝专 讜诪讘专讱, 讜讻诇 砖讻谉 讻讗谉 砖讗讬谞讜 诪住讬讞 讚注转讜 诪谉 讛诇讬诪讜讚, 讜注诇 讻谉 谞讛讙讜 砖诇讗 诇讘专讱. 讜讘砖诐 专砖"讬 讝"诇 讗诪专讜 转诇诪讬讚讬讜 讻砖讛讬讛 诪砖讻讬诐 诇拽专讜转 讛讬讛 诪讘专讱 诇拽专讜转 讘转讜专讛 讜讻砖讛讜讗 讛讜诇讱 诇讘讬转 讛讻谞住转 讞讜讝专 讜诪讘专讱 讻诪讜 讗讜转谉 讛讬诪讬诐 砖诇讗 讛砖讻讬诐 诇拽专讜转. 讜谞讜转谉 讟注诐 诇讚讘专讬讜 讻诪讜 砖讛拽讜专讗 讘转讜专讛 诪讘专讱 讘专讻转 讛转讜专讛 讜诇讗 讞砖讬讘讗 讘专讻讛 诇讘讟诇讛 讜讗祝 注诇 讙讘 砖讻讘专 讘讬专讱 拽讜讚诐 驻专砖转 拽专讘谞讜转 讜讗讬讝讛讜 诪拽讜诪谉 讜专讘讬 讬砖诪注讗诇, 讜讛讜讗 讛讚讬谉 讚讛讻讗 诇讗 讞砖讬讘讗 讘专讻讛 诇讘讟诇讛. 讜讛砖讬讘讜 注诇讬讜 讘转讜住驻讜转 讚诇讗 讚诪讬 诇拽讜专讗 讘转讜专讛 讚讛转诐 讗驻讬诇讜 讘讬专讱 注诇 注住拽 讛转讜专讛 砖注住拽 讘驻谞讬 注爪诪讜, 爪专讬讱 讛讜讗 诇讞讝讜专 讜诇讘专讱 注诇 拽专讬讗转讜 讘爪讘讜专, 砖讻讱 转拽谞讜 诇讘专讱 砖诐 讗砖专 讘讞专 讘谞讜 讻诪讜 砖谞转拽谞讛 讘专讻讛 诇讗讞专讬讛, 讜讻诪讜 砖谞转拽谞讛 讘专讻转 讗砖专 讘讞专 讘谞讘讬讗讬诐 讟讜讘讬诐 注诇 讛讛驻讟专讛, 讜注讜讚 讚讗驻讬诇讜 讘诪拽讜诐 讚砖讬讬讻讗 讘专讻讛 讗驻讬诇讜 讘住驻专 转讜专讛 讛拽驻讬讚讜 砖诇讗 诇讙专讜诐 讘专讻讛 砖讗讬谞讛 爪专讬讻讛 讻讚讗诪专讬谞谉 讘讬讜诪讗 (住讞, 讘) 讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛.



讜专讘讬 讬讜讞谞谉 讗诪专 讛注专讘 谞讗. 驻讬专砖 专砖"讬 讝"诇 砖讗讬谉 讝讜 讘专讻讛 讘驻谞讬 注爪诪讛 讗诇讗 讞转讬诪讛 诇讘专讻讛 注诇 讚讘专讬 转讜专讛, 讚专讘讬 讬讜讞谞谉  诪住讬讬诐 讘讛 讛讻讬 讚讘注讬 驻转讬讞讛 讘讘专讜讱 讜讞转讬诪讛 讘讘专讜讱, 讜讻谉 讗诪专讜 谞诪讬 诪砖诪讜 砖诇 专"转 讝"诇. 讜讛专讘 讘注诇 讛诪讗讜专 讝"诇 讗诪专 砖讛谉 砖诇砖 讘专讻讜转 讻谞讙讚 诪拽专讗 讜诪砖谞讛 讜讘专讬讬转讗 砖拽讜专讬谉 讘讘讜拽专.



讜讘专讻转 讻讛谞讬诐. 讛讬讬谞讜 砖讬诐 砖诇讜诐. 讗讬 谞诪讬 驻住讜拽讬诐 砖诇 讘专讻转 讻讛谞讬诐 诪诪砖, 讗讘诇 诇砖讗转 讗转 讻驻讬讛诐 诇讗, 讚讗诐 讻谉 讘转注谞讬转 (讻讜, 讗) 讙讘讬 砖诇砖 驻注诪讬诐 讘讬讜诐 讻讛谞讬诐 谞讜砖讗讬谉 讗转 讻驻讬讛诐 讜讻讜' 讛转诐 讛讜讬 诇讬讛 诇诪讬转谞讬 讜讘诪拽讚砖 讗专讘注讛.



 讛讻讬 讙专住讬谞谉: 讜讘专讻讜 砖诇砖 讘专讻讜转 讗诪转 讜讬爪讬讘 讜注讘讜讚讛 讜讘专讻转 讻讛谞讬诐. 讜讬砖 住驻专讬诐 讚讙专住讬 讜讘专讻讜 讗转 讛注诐 砖诇砖 讘专讻讜转. 讜诪驻专砖讬 诇讛 专讘谞谉 讻诪讜 讜讘专讻讜 注诐 讛注诐, 讜讻诪讜讛讜 讗转 讛讗诇讛讬诐 讛转讛诇讱 谞讞 (讘专讗砖讬转 讜, 讟), 讜讗转 讛讗专抓 (砖诐 讗, 讗) 砖讛讜讗 讻诪讜 注诐 讛讗专抓. 讜讗讬谞讜 诪讞讜讜专, 讚讗讻转讬 诇讗 诪讟讗 讝诪谉 拽"砖 诇注诐, 讜讻讚讗诪专讬谞谉 (讬讜诪讗 诇讝, 讘) 讛拽讜专讗 注诐 讗谞砖讬 诪砖诪专 诇讗 讬爪讗.



讜砖诪注 诪讬谞讛 讘专讻讜转 讗讬谉 诪注讻讘讜转 讝讜 讗转 讝讜, 诇讗 诇注讜诇诐 讚讗诪专 讗讛讘讛 专讘讛 讜诇讗 讗诪专 讬讜爪专 讗讜专 讜讻讬 诪讟讗 讝诪谞讬讛 诪讬诪专 讗诪专, 讜诪讗讬 讘专讻讜转 讗讬谉 诪注讻讘讜转 讝讜 讗转 讝讜 诇讛拽讚讬诐. 讜驻住拽 专讘谞讜 讛讗讬 讙讗讜谉 讝"诇 讻讱 讘驻讬专讜砖讬讜 讚住讚专谉 讗讬谞讜 诪注讻讘 讗讘诇 讜讚讗讬 爪专讬讱 讛讜讗 诇拽专讜转 讗转 砖转讬讛谉. 讜讛讗 讚转谞谉 诇拽诪谉 (讘专讻讜转 讬讙, 讗) 讛讬讛 拽讜专讗 讘转讜专讛 讜讛讙讬注 讝诪谉 讛诪拽专讗 讗诐 讻讬讜讜谉 诇讘讜 讬爪讗, 讚砖诪注转 诪讬谞讛 砖讗讬谉 讛讘专讻讜转 诪注讻讘讜转 讚讛讗 讛转诐 诇讗 拽专讗 讘讘专讻讜转讬讛 讚讛讗 拽讜专讗 诇讛讙讬讛 讻讚讗讜拽讬诐 诇讛 讛转诐, 讜讛讻讬谉 讚讬讬拽 诪讬谞讛 讛转诐 讘讬专讜砖诇诪讬 (驻"讘, 讛"讗), 转讬专抓 专讘谞讜 讛讗讬 讝"诇 讚讛讻讗 讘爪讘讜专 讜讻讚拽转谞讬 讗诪专 诇讛诐 讛诪诪讜谞讛 讜讛转诐 讘讬讞讬讚.
         讜讬砖 诪拽爪转 诪谉 讛讙讗讜谞讬诐 讝"诇 砖讗诪专讜 讚讘讬谉 讘讬讞讬讚 讘讬谉 讘爪讘讜专 讗讬谉 诪注讻讘讜转 讻住转诪讗 讚诪转谞讬转讬谉 讚讛讬讛 拽讜专讗 讚诇讗 讞诇拽讛 讘讬谉 讬讞讬讚 讛拽讜专讗 诇爪讘讜专 讛拽讜专讬谉. 讜讻谉 谞专讗讛 讘注讬谞讬 讻讚讘专讬讛诐, 讚诪讛 砖讗诪专讜 讻讗谉 诇讗 诇注讜诇诐 讚讗诪专 讗讛讘讛 专讘讛 讜诇讗 讗诪专 讬讜爪专 讗讜专 讚讞讬讬讛 讘注诇诪讗 讛讜讗 讚讚讞讬谞谉 诇讛 讜诇讗讜拽诪讬 讚诇讗讜 讘驻讬专讜砖 讗讬转诪专 讗诇讗 诪讻诇诇讗, 讜讗讜专讞讗 讚转诇诪讜讚讗 讘讛讻讬谉 讚讻讬 讗诪专讬谞谉 诇讗讜 讘驻讬专讜砖 讗讬转诪专 讗诇讗 诪讻诇诇讗, 讜讗讬转讞讝讬 诇讛讜 诇讘注诇 讛讙诪专讗 讚诪转讘专专 砖驻讬专 诪讛讛讜讗 讻诇诇讗 谞拽讟讬 诇讬讛 讻诪驻讜专砖 讜诪拽砖讜 讜讗诇讗 诪讗讬 诪讻诇诇讗 讻诇讜诪专 讻讬讜谉 讚讚讘专 诪讜讻专讞 讛讜讗 讻谉 诪诪砖诪注讜 诇讗讜 诪讻诇诇讗 讛讜讗 讗诇讗 讘驻讬专讜砖, 讜讚讞讜 诪砖讜诐 讚讗讬讻讗 诇诪讬诪专 讛讻讬谉, 讻诇讜诪专 砖讬砖 诇讘注诇 讛讚讬谉 诇讞诇讜拽 讜诇诪讬诪专 讘讬讛 讟注诪讗 讗讞专讬谞讗. 讗讘诇 诪"诪 诇讗 砖讘拽讬谞谉 诪讗讬 讚谞拽讬讟 诪讻诇诇讬讛 诪专讛 讚讛讛讜讗 砖诪注转讗 讜转驻住讬谞谉 诪讗讬 讚讗讬讻讗 诇讚讞讜讬讬 讘讬讛, 讜讛"谞 专讘讬 讝专讬拽讗 讚讗讬驻砖讟讗 诇讬讛 讛讻讬谉 诪讻诇诇讗 讚专"诇 讗讬讛讜 转驻砖讬谞谉 讜诇讗讜 诪讗讬 讚讚讞讬谞谉, 讻诇讜诪专 讚讗讬讻讗 诇讚讞讜讬讬讛 诪讗讬 讗讬谉 诪注讻讘讜转 诇讛拽讚讬诐 讚讛讛讬讗 住讘专讗 专讘讬 讬爪讞拽 讘专 讬讜住祝 讘注爪诪讜 讛讜讗 讚讞砖 诇讛 讜注诇讛 拽讗 住诪讬讱 诇诪讬拽专讗 诇讛 诪讻诇诇讗 讜诇讗讜 驻诇讜讙转讗 讛讬讗 讗讚专讘讬 讝专讬拽讗, 讻讱 谞专讗讛 诇讬.
讜诪讬讛讜 诇注谞讬谉 驻讬专讜砖讗 讚讬专讜砖诇诪讬 讚讚讬讬拽 诪讛转诐 讗讬谉 讘专讻讜转 诪注讻讘讜转. 讬砖 诇讬 诇驻专砖 讚诪讗讬 讗讬谉 诪注讻讘讜转 诇讛拽讚讬诐 诇拽专讬讗转讛, 讗讘诇 讞讜讝专 讛讜讗 讜诪讘专讱 讗讜转谉 诇讗讞专 诪讻讗谉 讘诇讗 拽专讬讗转 砖诪注, 讜讻注谞讬谉 砖讗诪专讜 讘讘专讻转 讬讜爪专 讗讜专 讚讻讬 诪讟讬 讝讬诪谞讗 诪讬诪专 讗诪专.





专讬讟讘"讗

讙诪' 讗诪专 专讘讛 讘专 注讜诇讗 讻讚讬 诇讛讝讻讬专 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐. 讻诇讜诪专 讜讻讬讜谉 讚讘注讬 诇讗讚讻讜专讬 讘注讬谞谉 砖讬讝讻讬专 诇砖讜谉 诪讘讜讗专, 砖讗讬谞讜 讬讜爪讗 讬讚讬 讛讝讻专讛 讘诇砖讜谉 诪住讜驻拽 讚谞讜讙讛 诪砖诪注 谞诪讬 讗讜专, 讜诇讗 讗诪专讬谞谉 讬讜爪专 讗讜专 讜讘讜专讗 诇讬诇讛, 讚讙讘讬 讗讜专 诇讗 砖讬讬讱 诇诪讬诪专 诇讬诇讛, 讗诇讗 讙讘讬 讬讜诐, 讜讻讬讜谉 讚讘注讬 诇诪讬诪专 讬讜爪专 讗讜专 讗讜 诪砖讜诐 讚诇讬砖谞讗 讚拽专讗 讻讱 讛讜讗 讗讜 诪砖讜诐 讚注诇 讛讗讜专讛 讛讜讗 诪讘专讱, 爪专讬讱 诇转驻讜住 讘诇讬砖谞讗 讚砖讬讬讱 讘讛驻讻讜, 讜讛讬讬谞讜 讞砖讱: 



讗诪专 讗讘讬讬 讙讜诇诇 讗讜专 讜讻讜'. 讗讬驻砖专 讚讝讛 讛诇砖讜谉 讛讬讜 讛诐 讗讜诪专讬诐 讘注专讘 讘讘专讻讛 转讞诇讛, 讚讗诇讜 讛讬讜 讗讜诪专讬诐 讻诪讜转谞讜, 讛讬讛 诇讜 诇讜诪专 讘讜专讗 讬讜诪诐 讜诇讬诇讛 砖讛讜讗 拽讜讚诐, 讗讬 谞诪讬 讗讬驻砖专 砖诇讗 讛讬讛 讘讜专讗 讬讜诪诐 讜诇讬诇讛 讘谞讜住讞讗 讚讬讚讛讜: 



讗"专 驻驻讗 讛讬诇讻讱 谞讬诪专讬谞讛讜 诇讻讜诇讛讜. 讜讗砖专 讘讞专 讘谞讜 讗注驻"讬 砖讛讬讗 住诪讜讻讛 诇讞讘专转讛 驻讜转讞转 讘讘专讜讱 诇注讜诇诐, 诪转讜讱 砖讛讬讗 讘讗讛 诇驻注诪讬诐 讘驻谞讬 注爪诪讛, 讻砖拽讜专讬谉 讘转讜专讛 讘爪讬讘讜专 讻讟注诐 讘专讻转 讗砖专 讘专讗 砖砖讜谉 讜砖诪讞讛 砖讛讬讗 驻讜转讞转 讘讘专讜讱 讗注驻"讬 砖讛讬讗 住诪讜讻讛 诇砖砖 讘专讻讜转 砖诇驻谞讬讛, 讻讬讜谉 砖讛讬讗 讘讗讛 诇驻注诪讬诐 讘驻谞讬 注爪诪讛, 讜讛讬讬谞讜 讻砖讗讬谉 砖诐 驻谞讬诐 讞讚砖讜转. 讜讚讻讜转讛 讘专讻转 拽讚讜砖 讛讬讜诐 讗注驻"讬 砖住诪讜讻讛 诇讘专讻转 讛讬讬谉, 讜讟注诪讜 诪砖讜诐 讚讗诇讜 讛拽讚讬诐 讜讗讻诇 讜砖转讛 诪讘注讜讚 讬讜诐 讜拽讚砖 注诇讬讜 讛讬讜诐 讗讬谞讜 讞讜讝专 讜讗讜诪专 讘讜专讗 驻专讬 讛讙驻谉 讗诇讗 驻讜转讞 讘拽讚讜砖 讛讬讜诐 讜诇讗 讛讜讬讗 讛砖转讗 住诪讜讻讛, 讜讻谉 谞诪讬 讘讘专讻讛 专讗砖讜谞讛 砖诇 诪讝讜谉 砖讗注驻"讬 砖讛讬讗 住诪讜讻讛 诇讘专讜讱 砖讗讻诇谞讜 讗驻讬诇讜 讛讻讬 驻讜转讞转 讘讘专讜讱, 诪砖讜诐 砖讗诇讜 讛讬讛 讗讜讻诇 讬讞讬讚讬 讗讬谞讜 讗讜诪专 讘专讜讱 砖讗讻诇谞讜, 讜讬砖 讗讞专讜转 诪诇讘讚 讗诇讜, 讜讻讬讜谉 砖讘讬专讱 讘专讻讜转 讗诇讜 讘讘拽专 砖讜讘 讗讬谞讜 爪专讬讱 诇讘专讱 讻诇诇 诇讻诇 讛讬讜诐 讗诐 专讜爪讛 诇拽专讜转, 讚诇讗 讚诪讬 诇讛讛讬讗 讚诇注讬诇 讚讗讛讘讛 专讘讛 讚讘注讬谞谉 砖谞讛 诇讗诇转专, 讚讛讛讬讗 讗讬谞讛 讘专讻讛 诪讬讜讞讚转 讗诇讗 诇拽"砖, 讗讘诇 讘专讻讜转 讗诇讜 砖讛谉 诪讬讜讞讚讜转 诇转诇诪讜讚 转讜专讛 讬讜爪讗 讛讜讗 讘讛谉 诇讻诇 讛讬讜诐, 诪砖讜诐 讚讻讬讜谉 讚诪爪讜转 拽专讬讗讛 讻诇 讛讬讜诐 砖讘讘拽专 驻讜讟专转 讻诇 诪讛 砖讬拽专讗 讘讬讜诐, 讜诪讬讛讜 讗注驻"讬 砖讘讬专讱 讘讘拽专 注诇 转诇诪讜讚 转讜专讛 诪讘专讱 讗讛讘讛 专讘讛 注诇 拽"砖, 砖讛讬讗 讘专讻讛 诪讬讜讞讚转 诇讛, 讜讻谉 谞诪讬 讗诐 拽讜专讗 讘转讜专讛 讘爪讘讜专 诪讘专讱 讗砖专 讘讞专 讘谞讜. 讚讗注"讙 讚讗讬谞讜 爪专讬讱 诇讘专讱 注诇 拽专讬讗转 注爪诪讜 爪专讬讱 讛讜讗 诇讞讝讜专 讜诇讘专讱 注诇 拽专讬讗转讜 讘爪讘讜专, 砖讻谉 转拽谞讜 诇讘专讱 砖诐 讗砖专 讘讞专 讘谞讜, 讻诪讜 砖谞转拽谞讛 讘专讻讛 诇讗讞专讬讛 讜讻诪讜 砖谞转拽谞讛 讘专讻转 讗砖专 讘讞专 讘谞讘讬讗讬诐 讟讜讘讬诐 注诇 讛讛驻讟专讛: 



转谞谉 讛转诐. 讗诪专 诇讛诐 讛诪诪讜谞讛, 讛讬讬谞讜 住讙谉 砖讛讬讛 注讜诪讚 转讞转 讻讛谉 讙讚讜诇 砖讗诐 讬讗专注 驻住讜诇 讘讻"讙 讬注讘讜讚 讛讜讗: 讘专讻讜 讘专讻讛 讗讞转 讜讻讜'. 诇讗讞专 砖讬砖讞讟讜 转诪讬讚 砖诇 砖讞专 讜讛驻砖讬讟讜 讗讜转讜 讛讬讛 讗讜诪专 诇讛诐 砖讬拽专讗讜 拽"砖, 讜诇讗 讛讬讛 诇讛诐 砖讛讜转 诇讜诪专 讻诇 讛讘专讻讜转, 诪驻谞讬 砖转诪讬讚 砖诇 砖讞专 诪讬讚 讛讬讛 拽专讘 诪砖注诇讛 注诪讜讚 讛砖讞专:





讛诪讗讬专讬

讜诪驻专砖 讘讙诪' 砖讛诐 讬讜爪专 讗讜专 讜讗讛讘转 注讜诇诐, 讜讗注"驻 砖谞讞诇拽讜 讘谞住讞 讝讛 讘讙诪' 诇讜诪专 讗讛讘讛 专讘讛 讻讘专 谞驻住拽讛 讛诇讻讛 讗讛讘转 注讜诇诐, 讜讗讞转 诇讗讞专讬讛 讜讛讬讗 讗诪转 讜讬爪讬讘, 讜讘注专讘 诪讘专讱 砖转讬诐 诇驻谞讬讛 讜讛诐 诪注专讬讘 注专讘讬诐, 讜讗讛讘转 注讜诇诐 讜砖转讬诐 诇讗讞专讬讛 讜讛诐 讗诪转 讜讗诪讜谞讛 讜讛砖讻讬讘谞讜 讜谞诪爪讗讜 讝' 讘专讻讜转, 讜驻讬专砖讜 讘转诇诪讜讚 讛诪注专讘 注诇 砖诐 砖讘注 讘讬讜诐 讛诇诇转讬讱, 讜诪讛 砖讗诪专 讗讞专 讻谉 讗讞转 讗专讜讻讛 讜讗讞转 拽爪专讛 讙讚讜诇讬 讛专讘谞讬诐 诪驻专砖讬诐 砖注诇 砖转讬诐 砖诇 讗讞专讬讛 讘砖诇 注专讘讬转 讛讜讗 讗讜诪专 讻谉, 砖讗讞转 讗专讜讻讛 讜讛讬讗 讗诪转 讜讗诪讜谞讛, 讜讗讞转 拽爪专讛 讜讛讬讗 讛砖讻讬讘谞讜 讜诪讛 砖拽专讗讜 讗诪转 讜讗诪讜谞讛 讗专讜讻讛 诪驻谞讬 砖爪专讬讱 诇讛讝讻讬专 讘讛 注谞讬谉 讬爪讬讗转 诪爪专讬诐 讜拽专讬注转 讬诐 住讜祝 讜诪讻转 讘讻讜专讬诐, 专' 讬讛讜砖注 讗讜诪专 爪专讬讱 诇讛讝讻讬专 讗转 讻诇讛 讜诇讜诪专 爪讜专 讬砖专讗诇 讜讙讜讗诇讜 讜讜讚讗讬 讻讱 讛讜讗 讛注谞讬谉 讘讗诪转 讜讗诪讜谞讛, 讜拽讜专讗 讛砖讻讬讘谞讜 拽爪专讛 砖诇讗 讛讜讝讻专 讘讛 讗诇讗 转驻诇讛 注诇 讛诪讝讬拽讬诐 讜砖讗专 讛爪专讜转 讜诇讗 谞拽专讗转 拽爪专讛 诪爪讚 讛谞住讞, 讗诇讗 诪爪讚 讛注谞讬谉, 讗讜 砖诪讗 讗祝 诪爪讚 讛谞住讞 讛讜讗 拽讜专讗讛 拽爪专讛 讜讗注"驻 砖讗讬谞讛 拽爪专讛 诪诪砖 诇讙讘讬 讞讘专转讛 拽爪专讛 讛讬讗, 注诇 讛讚专讱 砖讗诪专讜 诇诪注诇讛 讛讬讛 诇讱 诇讛转驻诇诇 转驻诇讛 拽爪专讛, 砖诇讗 注诇 拽爪专讛 诪诪砖 谞讗诪专讛 讗诇讗 注诇 讛讘讬谞谞讜 讜讗注"驻 砖讗讬谞讛 拽爪专讛 讻诇 讻讱 诪讻诇 诪拽讜诐 诇讙讘讬 砖诪谞讛 注砖专讛 拽爪专讛 讛讬讗.
讜驻讬专砖讜 注诇 讘专讻讜转 讗诇讜 诪拽讜诐 砖讗诪专讜 诇拽爪专 讜讻讜' 讻诇讜诪专 砖诇讗 诇拽爪专 讘讗诪转 讜讗诪讜谞讛 讜诇讗 诇讛讗专讬讱 讘讛砖讻讬讘谞讜 讜驻讬' 讛讚讘专讬诐 砖诇讗 诇讞住专 砖讜诐 讚讘专 诪谉 讛讚讘专讬诐 砖专讗讜讬 诇讛讝讻讬专诐 讘讗诪转 讜讗诪讜谞讛 讜诇讗 诇讛讜住讬祝 砖讜诐 讚讘专 注诇 讗讜转诐 砖谞转讬讞讚讜 诇讜诪专 讘讛砖讻讬讘谞讜, 讜诪讻诇 诪拽讜诐 诇讛讜住讬祝 讘诪诇讜转 诇驻讬 注谞讬谉 讛讘专讻讛 讗讜 诇驻讬 注谞讬谉 讛讬讜诐 讘驻讬讜讟讬谉 砖讛诐 砖讘讞 诇砖诐 诪注讬谉 讛讘专讻讛 讗讬谉 诇讞讜砖, 讜讗祝 讘讘专讻讜转 转驻诇讛 砖讜讗诇 讗讚诐 讘讛诐 爪专讻讬讜 诪注讬谉 讻诇 讘专讻讛 讜讗祝 讘讙' 专讗砖讜谞讜转 砖讗讬谉 讘讛诐 砖讗诇转 爪讜专讱 讛转讬专讜 讘专讗砖 讛砖谞讛 讜讬讜诐 讛讻讬驻讜专讬诐 诇讜诪专 讘讛诐 讝讻专谞讜 讜诪讬 讻诪讜讱 讜讘讻谉 讜讻讜' 讜讘讗讞专讜谞讜转 讜讻转讜讘 诇讞讬讬诐 诪转讜讱 砖讛谉 爪专讻讬 专讘讬诐, 讜讗注"驻 砖讬砖 讗讜住专讬诐, 讬拽讘诇讜 转砖讜讘转诐 诪诪讛 砖讛讜讝讻专 讻谉 讘讛讚讬讗 讘诪住' (住讜讻讛 驻专拽 讬"讞) [住讜驻专讬诐 驻专拽 讬"讟] 讜诪转讜讱 住讘专讗 讝讜 谞讛讙讜 诇讜诪专 驻讬讜讟讬诐 诪注讬谉 讛讘专讻讜转 讗讜驻谉 诪讗讜专讛 讗讛讘讛 讜讝讜诇转 讜讙讗诇讛 讜讻诇 砖讻谉 砖讻诇 讗诇讜 讗专讜讻讜转 讛谉 讜讘讗专讜讻讛 诪讗专讬讻讬谉, 讜讗祝 讘讙' 专讗砖讜谞讜转 诪讙谉 讜诪讞讬讛 讜讻诇 讛讘专讻讜转 讜讗讬谉 拽驻讬讚讗 讗诇讗 讘注谞讬谞讬诐 讬讚讜注讬诐 讟诇 讜专讜讞讜转 讜讙砖诪讬诐 讘转驻诇讛 讜讘专讬转 讜转讜专讛 讘讘专讻转 讛讗专抓 讜诪诇讻讜转 讘讬转 讚讜讚 讘讘讜谞讛 讬专讜砖讬诐 讜讛讚讜诪讬诐 诇讗诇讜 讜讛专讬 诇诪讟讛:



[讜讘讙诪' 讬讘. 讗诪专讜] 驻转讞 讘讚砖讻专讗 讜住讬讬诐 讘讞诪专讗 讬爪讗, 讜驻讬专砖讜讛 讛讙讗讜谞讬诐 砖讗诪专 砖讛讻诇 谞讛讬讛 讘讚讘专讜 讘讜专讗 驻专讬 讛讙驻谉, 讜砖讻谞讙讚讛 讘驻专拽 讻讬爪讚 讘讘专讻转 讛讝谉 砖讛讬讗 讗专讜讻讛, 讜讗诪专讜 讘讘谞讬诪讬谉 专注讬讗 砖讗诪专 讘专讬讱 专讞诪谞讗 诪专讬讛 讚讛讗讬 驻转讗 砖讬爪讗 讬讚讬 讘专讻讛 专讗砖讜谞讛, 讜讗诐 转讗诪专 讛转诐 讘讚讬注讘讚 讜砖诪讗 讗祝 讘讻诇 讗专讜讱 讜拽爪专讜 讻谉 砖诇讗 讗诪专讜 讗讬谞讜 专砖讗讬 讗诇讗 诇讻转讞诇讛 讛讗 讚讬注讘讚 讬爪讗, 讛专讬 拽爪转 诪驻专砖讬诐 驻专砖讜讛 讝讜 砖诇 讘谞讬诪讬谉鈥� 专注讬讗 讗祝 诇讻转讞诇讛 诪讚拽讗诪专 注诇讛 诪讗讬 拽诪"诇 砖讘讻诇 诇砖讜谉 讬爪讗, 转谞讬谞讗 讗诇讜 谞讗诪专讬诐 讘讻诇 诇砖讜谉 讜讛讛讬讗 诇讻转讞诇讛 讜讜讚讗讬 诪砖转谞讜, 讜讘谞讬诪讬谉鈥� 讘讚讞转诐 谞诪讬 讛讬讗, 讚讗讬 诇讗 讛专讬 诇讗 讞转诐 讘诪拽讜诐 讛专讗讜讬 诇讞转讜诐 讜诇讻转讞诇讛 诪讬讛讗 讛讬讗讱 诪转讬专讬诐 诇讜, 讜讻诇 砖讻谉 诇讚注转谞讜 砖讗祝 讘讚讬注讘讚 诇讗 讬爪讗, 讗诇讗 驻讬专讜砖讛 砖驻转讞 讜讞转诐 讗诇讗 砖拽爪专 讘讞住讜专 讛爪专讬讱, 讜讗讞专 砖讗诪专 注诇 讗诇讜 砖讗讬谉 诪讗专讬讻讬诐 讘拽爪专 讜讗讬谉 诪拽爪专讬诐 讘讗专讜讱 注诇 讛讚专讱 砖讻转讘谞讜 谞转讙诇讙诇 讘砖讗专 讘专讻讜转 砖讗讜转诐 砖讗诪专讜 诇讞转讜诐 讜诇讗 诇驻转讜讞 讻讙讜谉 诪讟讘注 讗专讜讱 讛住诪讜讻讛 诇讞讘专转讛 讗讬谞讜 专砖讗讬 砖诇讗 诇讞转讜诐 讜砖讗诪专讜 诇驻转讜讞 讜诇讗 诇讞转讜诐 讘讘专讻转 讛驻讬专讜转 讗讬谞讜 专砖讗讬 诇讞转讜诐 讜讛讜讗 讛讚讬谉 讘诪讛 砖讗诪专讜 诇驻转讜讞 讜诇讞转讜诐 讻讙讜谉 诪讟讘注 讗专讜讱 砖讗讬谞讜 住诪讜讻讛 砖讗讬谞讜 专砖讗讬 诇砖谞讜转 砖讗讬谉 诪砖谞讬谉 讘讘专讻讜转 诇讗 讘注谞讬谉 讜诇讗 讘驻转讬讞讛 讜讞转讬诪讛:



讜讝讛讜 砖驻讬专砖谞讜 讘讗讞转 讗专讜讻讛 讜讗讞转 拽爪专讛 砖注诇 讘专讻讜转 拽"砖 讛讜讗 谞讗诪专, 讻讱 谞专讗讛 诪诇砖讜谉 讛讘专讬讬转讗 讜讛讜讗 砖讗诪专讜 砖诐 诇诪讛 讗诪专讜 讗讞转 讗专讜讻讛 讜讗讞转 拽爪专讛 诇驻讬 砖讗诪专讜 诪拽讜诐 砖谞讛讙讜 诇讛讗专讬讱 讗讬谞讜 专砖讗讬 诇拽爪专 谞讛讙讜 诇拽爪专 讜讻讜' 诇转讞讜诐 讗讬谞讜 专砖讗讬 讜讻讜' 砖诇讗 诇讞转讜诐 讜讻讜' 砖诇讗 诇砖讜讞 讜讻讜' 诇驻转讜讞 讘讘专讜讱 讗讬谞讜 专砖讗讬 讜讻讜', 讜讬砖 诪驻专砖讬诐 砖讗祝 注诇 砖转讬诐 砖诇 砖讞专讬转 讛讜讗 讗讜诪专 讻谉 讜拽专讗 讬讜爪专 讗讜专 砖讛讜讝讻专讜 讘讛 讬爪讬专转 讞诪讛 讜诇讘谞讛 讜住讚专 诪注砖讛 讘专讗砖讬转 讜讛诪砖讱 诪爪讬讗讜转讜 讜住讚专 讛诪专讻讘讛 讜诪爪讬讗讜转 讛诪诇讗讻讬诐 讜讛砖讘讞 讛诪讙讬注 诪讗转诐 讗爪诇讜 讬转', 讜拽讜专讗 讗讛讘转 注讜诇诐 拽爪专讛 砖讗讬谉 讘讛 讗诇讗 注谞讬谉 转诇诪讜讚 转讜专讛 讜诪讝讛讬专 砖诇讗 诇讛讗专讬讱 讜诇拽爪专 注诇 讛讚专讱 砖讘讬讗专谞讜:



讝讛讜 讛谞专讗讛 诇驻专砖 讘诪砖谞讛 讝讜 诇砖讬讟转 讙讚讜诇讬 讛专讘谞讬诐 讜讛讘专讬讬转讗, 讜诪讻诇 诪拽讜诐 讙讚讜诇讬 讗讞专讜谞讬讛诐 诪拽砖讬诐 注诇讬讛诐 诪讘专讬讬转讗 砖讗讞专讬讛 讗诇讜 讘专讻讜转 砖诪拽爪专讬诐 讘讛谉 讛诪讘专讱 注诇 讛驻讬专讜转 讜注诇 讛诪爪讜转 讜讘讝讬诪讜谉 专"诇 讘专讜讱 砖讗讻诇谞讜 讜讘专讻讛 讗讞专讜谞讛 砖讘讘专讻转 讛诪讝讜谉 专"诇 讛讟讜讘 讜讛诪讟讬讘, 讜讗诇讜 砖诪讗专讬讻讬诐 讘讛诐 讘专讻讜转 砖诇 转注谞讬转 讜砖诇 专"讛 讜讬讜诐 讛讻驻讜专讬诐, 讜讗诐 讻谉 讛讬讗讱 诇讗 讛讝讻讬专讜 砖诐 讛讗专讜讻讛 讘讻诇诇 讛讗专讜讻讜转 讜讛拽爪专讛 讘讻诇诇 讛拽爪专讜转, 讜讝讜 讜讚讗讬 讗讬谞讛 拽讜砖讬讗 砖讛讘专讬讬转讗 诇驻专砖 讗转 讛诪砖谞讛 讛讬讗 讘讗讛 讜讗讬谉 讛讻讜谞讛 讗诇讗 讘讗讜诪专 讗诇讜 砖诪拽爪专讬诐 讗讜 砖诪讗专讬讻讬诐 诪诇讘讚 讗诇讜 砖讛讜讝讻专讜, 讜注讜讚 砖讛专讬 注诇 讻专讞讱 转谞讗 讜砖讬讬专 砖讗讬谉 讻诇 讛讗专讜讻讜转 讘讻诇诇 讗讜转诐 砖讛讜讝讻专讜 砖讛专讬 讬砖 讘专讻转 讛诪讝讜谉 讜讘专讻转 讞转谞讬诐, 讜讻谉 讗祝 讘拽爪专讜转 讛专讬 诇讗 谞诪谞讜 砖诐 讻诇 讗讜转谉 讛讘专讻讜转 砖讘驻专拽 讛专讜讗讛, 讜讗祝 讘转诇诪讜讚 讛诪注专讘 讗诪专讜 讛诪讘专讱 注诇 讛诪爪讜转 讜讻讜' 诪拽爪专讬谉 讛讗 讻诇 砖讗专 讛讘专讻讜转 诪讗专讬讻讬诐, 讗诪专 专' 讞讝拽讬讛 诪谉 诪讛 讚转谞讬 讛诪讗专讬讱 讛专讬 讝讛 诪讙讜谞讛 讜讛诪拽爪专 讛专讬 讝讛 诪砖讜讘讞 讛讚讛 讗诪专讛 砖讗讬谉 讝讛 讻诇诇, 讜注讜讚 讗诪专讜 砖诐 爪专讬讱 诇讛讗专讬讱 讘讙讗诇 讬砖专讗诇 讘转注谞讬转, 讜砖讗诇讜 讘讛 讛讗 讘砖砖 砖讛讜讗 诪讜住讬祝 讗讬谞讜 诪讗专讬讱, 讜转讬专抓 砖诇讗 转讗诪专 讛讜讗讬诇 讜诪砖诪谞讛 注砖专讛 讛讜讗 诇讗 讬讗专讬讱 专"诇 砖诇讗 诪注讬谉 讛讘专讻讛 讻讙讜谉 注谞讬谞讜 讗诇讗 讘注谞讬谉 讛转注谞讬转 讜讘注拽讚转 讬爪讞拽 砖讛讬讜 诪讝讻讬专讬诐 讘讛 讻诪讜 砖讛讘转讗专 讘砖谞讬 砖诇 转注谞讬转, 诇驻讜诐 讻谉 爪专讬讱 诇讜诪专 讻谉 讗诇讗 砖讛诐 讞讜讝专讬诐 讜诪拽砖讬诐 讛讬讗讱 讛讞诇讬讟讜 诇拽专讜讗 讗诪转 讜讗诪讜谞讛 讗专讜讻讛 讜讛诇讗 讘驻专拽 砖谞讬 讗诪专讜 诇讗 讗诪专 讗谞讬 讛' 讗诇拽讬讻诐 专"诇 驻专砖讛 爪讬爪讬转 讗讬谞讜 讗讜诪专 讗诪转 讜讗诪讜谞讛, 讜砖讗诇讜 讘讛 讜讛讗 讘注讬 讗讝讻讜专讬 讬爪讬讗转 诪爪专讬诐, 讜转讬专抓 讚讗诪专 讛讻讬 诪讜讚讬诐 讗谞讞谞讜 诇讱 讛' 讗诇拽讬谞讜 砖讛讜爪讗转谞讜 讜讻讜' 讜驻讚讬转谞讜 讜讻讜' 讜注砖讬转 诇谞讜 谞住讬诐 注诇 讛讬诐 讜砖专谞讜 诇讱 诪讬 讻诪讜讱 讜讻讜' 讜讞讜转诐 讙讗诇 讬砖专讗诇, 讜讛专讬 砖讞讝专讛 拽爪专讛, 讜讗注"驻 砖诇讚注转谞讜 讗讬谉 讛诇讻讛 讻谉 诪讻诇 诪拽讜诐 诇讚注转 讛讗讜诪专讛 讗讜 讛驻讜住拽讛 诪讬讛讗 拽砖讛, 讜讗注"驻 砖讙讚讜诇讬 讛专讘谞讬诐 诪驻专砖讬诐 砖讻诇 讛讘专讻讛 讛讜讗 讗讜诪专 讗诇讗 砖讗讬谞讜 诪转讞讬诇 讗诪转 讜讗诪讜谞讛, 讝讛 讜讚讗讬 讗讬谞讜 讗诇讗 砖诇讚注转谞讜 讻诇诐 诪讜讚讬诐 砖诇诪爪讜讛 讗讜诪专 驻专砖转 爪讬爪讬转 讜讛讬讗讱 讬拽爪专谞讛 讜讘诪砖谞讛 讝讜 讗诪专讜 讗讬谞讜 专砖讗讬谉 砖讻讱 讛讬转讛 转拽谞转诐 砖讘诪拽讜诐 驻专砖转 爪讬爪讬转 讬讗专讬讱 讜讘诇讗 驻专砖转 爪讬爪讬转 讬拽爪专, 讜诪讛 砖拽砖讛 诇讬 讬讜转专 诇驻讬' 讙讚讜诇讬 讛专讘谞讬诐 砖讗讬谉 诇驻专砖 诪拽讜诐 砖讗诪专讜 诇讛讗专讬讱 讘注谞讬谉 讗讞讚 专"诇 讘拽"砖 讜诪拽讜诐 砖讗诪专讜 诇讞转讜诐 讘砖讗专 讘专讻讜转.
讜诪转讜讱 讻讱 谞专讗讛 讻驻讬' 讛专讘谞讬诐 砖驻讬' 砖讗祝 讝讜 讗讞转 讗专讜讻讛 讜讗讞转 拽爪专讛 砖诇讗 注诇 讘专讻讜转 砖诪注 讛讜讗 讞讜讝专 讗诇讗 注诇 砖讗专 讘专讻讜转 讜讛转讞诇讛 讛讜讗 诇诪砖谞转 诪拽讜诐 砖讗诪专讜 讜讻讜', 讜驻讬专讜砖讛 讘讬谉 讗专讜讻讛 讘讬谉 拽爪专讛 讻诪讜 讗讞转 讝讜 讜讗讞转 讝讜 讗讞转 讘转讜诇讜转 讜讗讞转 讘注讜诇讜转, 讜诪讛 砖讗诪专讜 讘讘专讬讬转讗 诇诪讛 讗诪专讜 讜讻讜' 讛诐 讗讬谞诐 讙讜专住讬诐 讻谉 讗诇讗 讗讞转 讗专讜讻讛 讜讗讞转 拽爪专讛 诪拽讜诐 砖讗诪专讜 讜讻讜' 讜专讗讬讛 讗爪诇讬 诇讚讘专讬讛诐 砖讛专讬 诇讗 讛讜讝讻专讜 砖诐 讘专讻讜转 砖诪注 讻诇诇 讜讛讬讗讱 讬讗诪专 诇诪讛 讗诪专讜, 讜驻讬' 讛诪砖谞讛 讻诇 讘专讻讛 砖谞转拽谞讛 拽爪专讛 讻讙讜谉 讘专讻转 讛驻讬专讜转 讜讚讜诪讬讛诐 砖讗讬谉 讘讛 讞转讬诪讛, 讗讬谞讜 专砖讗讬 诇讛讗专讬讱 砖讗讬谉 讗专讬讻讜转 讚讘专讬诐 谞讜驻诇 讬驻讛 讘诪拽讜诐 砖讗讬谉 砖诐 讞转讬诪讛 讜讻诇 砖转拽谞讜讛 讗专讜讻讛 讘讞转讬诪讛 讜诇讗 讘驻转讬讞讛 讻讙讜谉 诪讟讘注 讗专讜讱 讜砖讗讬谞讛 住诪讜讻讛 诇讞讘专转讛 讗讬谞讜 专砖讗讬 诇拽爪专 砖讗讬谉 讞转讬诪讛 谞讜驻诇转 讬驻讛, 讗诇讗 讗诐 讻谉 讬砖 讗专讬讻讜转 讚讘专讬诐 拽讜讚诐 讛讞转讬诪讛 讘讘专讻讛 砖讗讬谉 讘讛 驻转讬讞讛, 讗讜 讘讬谉 驻转讬讞讛 诇讞转讬诪讛 讗诐 讬砖 诇讛 驻转讬讞讛, 砖诪讗 转讗诪专 讬讗专讬讱 讘拽爪专讛 讜讬讞转讜诐 讗讜 讬拽爪专 讘讗专讜讻讛 讗诐 讬砖 驻转讬讞讛 讜诇讗 讬讞转讜诐 讛讜讗 砖讗诪专讜 诇讞转讜诐 讗讬谞讜 专讗砖讬 讜讻讜' 讜注诇 讚专讻讬诐 讗诇讜 谞讗诪专 砖讗讬谉 诪砖谞讬诐 诪诪讟讘注 砖讟讘注讜 讞讻诪讬诐 讘讘专讻讜转, 讜讛讟讜讘 讜讛诪讟讬讘 砖讛讬讗 讘讻诇诇 讛拽爪专讜转 讜诪讗专讬讻讬诐 讘讛 讻转讘讜 讙讚讜诇讬 讛诪驻专砖讬诐 砖讻讱 讛讜转拽谞讛 讻讚讬 砖讬讛讗 讘讛 讛讬讻专 诇驻讜注诇讬诐 讜讘驻专拽 讝诪讜谉 讬转讘讗专 讘讛 讟注诐 讗讞专.
讜讬砖 诪驻专砖讬诐 讘诪砖谞转谞讜 砖注诇 讗诪转 讜讗诪讜谞讛 诇讘讚 谞讗诪专讛 砖讛讬讗 讗专讜讻讛 讘讛讝讻专转 讬爪讬讗转 诪爪专讬诐 讜拽爪专讛 讘诇讗 讛讝讻专转讛, 讜讗诪专 讘讬谉 砖转讗诪专 讗专讜讻讛 讘讬谉 砖转讗诪专 拽爪专讛 诇讗 讬砖谞讛 诇拽爪专 讻讗诪专讜 驻专砖转 爪讬爪讬转 砖讬砖 讘讛 讛讝讻专转 讬爪讬讗转 诪爪专讬诐 讜诇讛讗专讬讱 讘诇讗 讛讝讻专讛, 讜讗讬谉 谞专讗讛 讻谉 砖讗诐 讻谉 讛讬讗讱 讗诪专讛 专讘 讘砖诐 注爪诪讜 讘驻专拽 砖谞讬 讛讬讛 诇讜 诇讜诪专 诪讗讬 讗讞转 讗专讜讻讛 讻砖讛讜讗 诪讝讻讬专 驻专砖转 爪讬爪讬转, 讜讻谉 讬砖 诪驻专砖讬诐 讗讞转 讗专讜讻讛 砖驻讜转讞转 讜讞讜转诪转 讘讘专讜讱 讜拽爪专讛 讻诇 砖讗讬谉 讘讛 驻讜转讞转 讜讗注"驻 砖讛讬讗 讗专讜讻讛 讘谞住讞, 讜讗讬谉 讝讛 讻诇讜诐 砖讗诐 讻谉 讛讬讛 诇讜 诇讜诪专 讗讞转 讗专讜讻讛 讻诇 讛砖讗专 拽爪专讜转 砖讛专讬 砖谞讬讛 砖诇 专讗砖讜谞讜转 讜讻诇 讛讗讞专讜谞讜转 讗讬谉 讘讛诐 驻转讬讞讛, 讜注讜讚 砖讝讛 砖讗讬谉 驻讜转讞讜转 讘讘专讜讱 讗讬谞讜 讗诇讗 诪驻谞讬 砖讛谉 住诪讜讻讜转 诇讘专讻讛 讗讞专转, 讜讗注"驻 砖讘驻专拽 讝讬诪讜谉 讗诪专讜 讻诇 讛讘专讻讜转 驻讜转讞 讜讞讜转诐 讘讘专讜讱 讞讜抓 诪讘专讻转 讛诪爪讜转 讜讛驻讬专讜转 专"诇 砖驻讜转讞 讜讗讬谞讜 讞讜转诐, 讜讞讜抓 诪讘专讻讛 讛住诪讜讻讛 诇讞讘专转讛 讜讘专讻讛 讗讞专讜谞讛 砖诇 砖诪注 讻诇讜诪专 砖讞讜转诐 讜讗讬谞讜 驻讜转讞, 讚讗诇诪讗 讘专讻讛 讗讞专讜谞讛 砖诇 砖诪注 诇讞讜讚 讜讘专讻讛 讛住诪讜讻讛 诇讞讘专转 诇讞讜讚, 讗诇讗 讘讗 诇讗砖诪讜注讬谞谉 砖讗祝 讛讬讗 住诪讜讻讛 诇讞讘专转讛, 讗注"驻 砖砖诪注 诪驻住讬拽 讘讬谞转讬诐, 讜讘讗 诇诇诪讚谞讜 砖讗讬谉 讛驻住拽 诪爪讜讛 诪驻拽讬注 讗转 讛住诪讬讻讜转 讜讻谉 讛注谞讬谉 讘讬砖转讘讞 砖诇 住讜祝 驻住讜拽讬 讚讝诪专讛 讜讘讬讛诇诇讜讱 砖讘讛诇诇, 讗诇讗 砖注讬拽专 讛讚讘专讬诐 讻驻讬' 讛专讗砖讜谉 讗讜 讻驻讬' 讛砖谞讬, 讜注谞讬谉 讛讘专讻讜转 砖驻讜转讞讜转 讜讞讜转诪讜转 讘讘专讜讱, 讜砖驻讜转讞讜转 讜诇讗 讞讜转诪讜转, 讜砖讞讜转诪讜转 讜诇讗 驻讜转讞讜转 讬转讘讗专 讘注"讛 讘驻专拽 讝讬诪讜谉:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讬谞讬讛 砖讘讗讜 注诇讬讛 讘讙诪' 讗诇讜 讛谉, 讗讞讚 讛拽讜专讗 讘转讜专讛 讗讜 讘诪拽专讗 讜讗讞讚 讛砖讜谞讛 讘诪砖谞讛 讗讜 讘转诇诪讜讚 讗讜 讘诪讚专砖 爪专讬讱 诇讘专讱 讘专讻转 讛转讜专讛 拽讜讚诐 砖讬转讞讬诇 诇拽专讜转 讗讜 诇砖谞讜转 专"诇 讗砖专 讘讞专 讘谞讜 诪讻诇 讛注诪讬诐 讜讻讜' 讜讬砖 诪驻专砖讬诐 砖讙' 讛讘专讻讜转 讛讜讗 爪专讬讱 诇讘专讱 注诇 讚专讱 砖讗谞讜 诪讘专讻讬诐 讻谞讙讚 诪拽专讗 诪砖谞讛 讜诪讚专砖 讜讛诐 讗砖专 拽讚砖谞讜 讜讻讜' 诇注住讜拽 讘讚讘专讬 转讜专讛, 讜讛注专讘 谞讗 讜讗砖专 讘讞专 讘谞讜 讜讻讜' 讜讘专讻转 讛注专讘 讞讜转诪讬诐 讘讛 讛诪诇诪讚 转讜专讛 诇注诪讜 讬砖专讗诇, 讜讬砖 诪驻专砖讬诐 讘讗"讬 诇诪讚谞讬 讞拽讬讱 讜讗讬谉 讝讛 讻诇讜诐 砖讛专讬 讘转诇诪讜讚 讛诪注专讘 讘砖谞讬 砖诇 转注谞讬转 讗诪专讜 讗讬谉 注讜砖讬谉 讘专讻讛 驻住讜拽, 讜注讜讚 砖讗讬谉 注讜砖讬谉 讞转讬诪讛 转驻诇讛, 讗诇讗 讛讜讚讗讛 讜讘专讻讛 讝讜 专"诇 讘专讻转 讛注专讘 讗讬谉 驻讜转讞讬诐 讘讛 讘讘专讜讱 砖住诪讜讻讛 讛讬讗 诇讞讘专转讛 讻诪讜 砖讬转讘讗专 讘驻专拽 砖诇砖讛 砖讗讻诇讜, 讜讘专讻转 讗砖专 讘讞专 讘谞讜 诪转讜讱 砖诪讘专讻讬诐 讗讜转讛 诇讘讚讛 讘讻诇 拽专讬讗讜转 砖讘住驻专 转讜专讛 驻讜转讞讬诐 讘讛 讘讘专讜讱 讗注"驻 砖住诪讜讻讛 注讻砖讬讜 诇讛注专讘, 讜讬砖 诪驻专砖讬诐 砖讗讬谉 讘专讻转 讛注专讘 讘专讻讛 讘驻谞讬 注爪诪讛 讗诇讗 住讬讜诪讗 砖诇 讘专讻讛 专讗砖讜谞讛 讜讗讬谞诐 讗诇讗 砖转讬 讘专讻讜转, 讜诪转讜讱 讻讱 讛诐 讙讜专住讬诐 讻讗谉 谞诪专讬谞讛讜 诇转专讜讬讛讜 讜讻谉 讛讙讬专住讗 讛谞讻讜谞讛 谞讬诪专讬谞讛讜 诇讻诇讛讜, 讗诇讗 砖讬砖 诪驻专砖讬诐 谞讬诪专讬谞讛讜 诇讻诇讛讜 讜砖讬拽专讗 讻谞讙讚谉 转讜专讛 讜诪砖谞讛 讜转诇诪讜讚 讜讝讛讜 砖讗谞讜 拽讜专讬诐 驻专砖转 爪讜 讜诪砖谞转 讛拽专讘谞讜转 讜转诇诪讜讚 讬"讙 诪讚讜转 砖讛转讜专讛 谞讚专砖转 讘讛谉.
讜诪讻诇 诪拽讜诐 讗诐 拽专讗 讗转 砖诪注 讘讘专讻讜转讬讛 讗讬谉 爪专讬讱 诇讘专讱 注讜讚 诇诪砖谞转讜 砖讻讘专 谞驻讟专 讘讗讛讘转 注讜诇诐 砖讘专讻转 讛转讜专讛 讛讬讗 砖讛专讬 讗诪专 讜转谉 讘诇讘谞讜 诇讛讘讬谉 讜诇讛砖讻讬诇, 讜诇驻讬 诪讛 砖讛转讘讗专 讘转诇诪讜讚 讛诪注专讘 讚讜拽讗 砖讛转讞讬诇 讘诪砖谞转讜 住诪讜讱 诇转驻诇转讜, 讜讛讜讗 砖讗诪专讜 砖诐 讜讛讜讗 砖砖谞讛 注诇 讗转专 专"诇 诇讗诇转专, 讜诇讗 诇讗诇转专 诪诪砖 专"诇 讗讞专 拽"砖 砖讛专讬 爪专讬讱 讛讜讗 诇住诪讜讱 讙讗诇讛 诇转驻诇讛 讗诇讗 诇讗讞专 转驻诇讛, 讗讘诇 讗诐 讛驻住讬拽 讗讞专 转驻诇讛 讗讬谉 讘专讻转 讗讛讘转 注讜诇诐 注讜诇讛 诇讜 诇诪砖谞转讜 讜讻谉 讗诐 讛转讞讬诇 讘诪砖谞转讜 拽讜讚诐 砖拽专讗 讗转 砖诪注 讜讘讬专讱 诇诪砖谞转讜 讜注诪讚 讻砖讛讜讗 讞讜讝专 诇诪砖谞转讜 讞讜讝专 讜诪讘专讱, 讜诪讻诇 诪拽讜诐 讻转讘讜 拽爪转 专讘谞讬诐 砖诇讗 谞讗诪专 讻谉 讗诇讗 讘讗讛讘转 注讜诇诐 讜诪驻谞讬 砖讗讬谞讛 讘专讻讛 讙诪讜专讛 诇转讜专讛, 讗讘诇 讗诐 讘讬专讱 讗砖专 讘讞专 讘谞讜 讛讜讗讬诇 讜讘专讻讛 讙诪讜专讛 砖诇 转讜专讛 讛讬讗 讗讬谞讜 爪专讬讱 诇讘专讱 讻诇 讗讜转讜 讛讬讜诐 讗诇讗 讗诐 讻谉 讘拽专讬讗转 住驻专 转讜专讛 讘爪讘讜专 砖诪转拽谞转 注讝专讗, 讜讛诐 讛注讬讚讜 讘拽爪转 讙讚讜诇讬讛诐 砖诇讗 讛讬讜 诪讘专讻讬诐 诇讬砖讘 讘住讜讻讛 讗诇讗 诪住注讜讚讛 诇住注讜讚讛 讗注"驻 砖讛讬讜 讛讜诇讻讬诐 诇注住拽讬讛诐 讜讞讜讝专讬诐 讜讘讗讬诐 诇讬砖谉 讘转讜讻讛, 讛讗 讻诇 拽专讗讬讛 砖讘住驻专 转讜专讛 讞讬讬讘 诇讘专讱 讻诇 讝诪谉 砖讘讗 诇拽专讜转 讗驻讬诇讜 讛专讘讛 讘拽专讬讗讜转 讻诇 讛讬讜诐 砖讻诇 拽专讬讗讛 砖讘住驻专 转讜专讛 讗讱 讘讬转专 诪讻讚讬 转拽谞转 注讝专讗 专讗砖讜谞讛 讛讬讗 讜拽讜讘注转 讘专讻讛 诇注爪诪讛 讻讚讬谉 转驻讬诇讬谉 砖讻诇 讝诪谉 砖诪谞讬讞谉 诪讘专讻讬诐 注诇讬讛谉.
讜讬砖 讙讜专住讬诐 讘转诇诪讜讚 讛诪注专讘 讜讛讜讗 砖拽专讗 注诇 讗转专 讜诪转讜讱 讻讱 讛诐 驻讜住拽讬诐 讗诐 拽专讗 讗转 砖诪注 住诪讜讱 诇讘专讻转 讗讛讘转 注讜诇诐 讗注"驻 砖讛驻住讬拽 讘讬谉 转驻诇转讜 诇诪砖谞转讜 讘专讻转 讗讛讘转 注讜诇诐 注讜诇讛 诇讜 诇讻诪讛 驻注诪讬诐 讻诇 讗讜转讜 讛讬讜诐, 讜讛讜讗 讛讚讬谉 讗诐 讛砖讻讬诐 诇砖谞讜转 拽讜讚诐 拽"砖 讜讘讬专讱 诇诪砖谞转讜 讜注诪讚 砖讗讬谉 爪专讬讱 诇讘专讱 讻诇 讗讜转讜 讛讬讜诐, 讜讗讬谉 讛讚讘专 讚讜诪讛 诇讛谞讞转 转驻讬诇讬谉 砖讗讬谉 (诇注住讜拽) [诇注讜住拽] 讘转讜专讛 砖讜诐 讛驻住拽 讜讗讻讬诇讛 讜砖转讬讛 讗讬谞讜 讛驻住拽 讗讞专 砖诇讗 讛转驻专拽 注讜诇 转讜专讛 诪注诇讬讜, 讜注讻砖讬讜 砖谞讛讙讜 诇讘专讱 讘砖诇 砖讞专讬转 讗讜转谉 讘专讻讜转 砖转拽谞讜 讞讻诪讬诐 注诇 讛转讜专讛 讗讜 砖谞讛讙讜 诇拽专讜转 讗转 砖诪注 住诪讜讱 诇讗讛讘转 注讜诇诐 讗讬谉 爪专讬讱 诇讘专讱 讻诇 讗讜转讜 讛讬讜诐 讘专讻转 讛转讜专讛 讗诇讗 讘拽专讬讗讜转 讛诪转讜拽谞讜转 诪转拽谞转 注讝专讗 讘住驻专 转讜专讛, 砖讛诐 诪爪讜讛 讘驻谞讬 注爪诪讛 讜讗讬谞诐 讘讻诇诇 转诇诪讜讚 转讜专讛, 讗讘诇 讗诐 讛驻住讬拽 讘讬谉 讗讛讘转 注讜诇诐 诇拽"砖 讛讜讗讬诇 讜诇讗 谞讗诪专讛 讘专讻转 讗讛讘转 注讜诇诐 讻讛诇讻转讛 诪讻诇 讜讻诇 讗讬谞讛 注讜诇讛 讗诇讗 诇讚讘专 砖谞讗诪专讛 讘砖讘讬诇讜 专"诇 拽"砖:



讘专讻讛 讝讜 砖谞转拽谞讛 诇讗讚诐 注诇 诪砖谞转讜 讚讜拽讗 讘专讻讛 诇驻谞讬讛 讜讞讬讬讘 讘讘专讻讛 讝讜 讘讬谉 砖拽讜专讗 讘讻转讘 讘讬谉 砖拽讜专讗 讘注诇 驻讛, 讛讜讗讬诇 讜注讜住拽 讘转讜专讛 讗讘诇 讘专讻讛 诇讗讞专讬讜 诇讗 谞讗诪专讛 讗诇讗 讘住驻专 转讜专讛 讜讘爪讘讜专, 讜讻谉 讛转讘讗专 讘转诇诪讜讚 讛诪注专讘 讘驻专拽 砖诇砖讛 砖讗讻诇讜 讜讛讜讗 砖讗诪专讜 砖诐 讻转讜讘 讘转讜专讛 讘专讻讛 驻谞讬讛 讻讬 砖诐 讛' 讗拽专讗 讜讻讜' 讻转讜讘 讘诪讝讜谉 讘专讻讛 诇讗讞专讬讛 讜讗讻诇转 讜砖讘注转 讜讘专讻转, 诪谞讬谉 诇讬转谉 讛讗诪讜专 砖诇 讝讛 讘讝讛 谞讗诪专 砖诐 砖诐 诇讙讝专讛 砖讜讛 讗诪专 专' 砖诪讜讗诇 讘专 讗讘讚讜诪讛 诇讗 诇诪讚谞讜 转讜专讛 诪诪讝讜谉 讗诇讗 诇专讘讬诐, 讗讘诇 讘讬谞讜 诇讘讬谉 注爪诪讜 诇讗 讬讘专讱 诇讗讞专讬讛 讜讛住讻讬诪讜 讻诇 讛讙讗讜谞讬诐 砖讗诐 讛讬讛 拽讜专讗 讘爪讘讜专 讘住驻专 转讜专讛 砖讗讬谞讛 注讜砖讬讛 讻讛诇讻转讛 讗驻讬' 讘注砖专讛 讞讝专讛 诇讚讬谉 拽专讬讗转 讬讞讬讚 讗讜 诪砖谞转 讬讞讬讚 讜讛专讬 讛讜讗 讻注讜住拽 讘转讜专讛 讗讜 讻讚讜专砖 讘专讘讬诐 讜诪讘专讱 诇驻谞讬讛 讜诇讗 诇讗讞专讬讛 讜讗讬谞讜 讗讜诪专 讘专讻讜 讗转 讛' 讛诪讘讜专讱 砖讗讬谉 拽专讬讗讛 讝讜 转拽谞转 注讝专讗 讗诇讗 拽专讬讗讛 讻讗讚诐 砖注讜住拽 讘转讜专讛, 讜诪讻诇 诪拽讜诐 讗讜诪专 讘讜 拽讚讬砖 讗讞专 拽专讬讗转讛 砖讛专讬 讘讚专砖讛 讻谉 讜讚讘专讬诐 讗诇讜 讗注"驻 砖讬砖 讘讛诐 讞讜诇拽讬诐 讘拽爪转 讚讘专讬' 讻诪讜 砖讻转讘谞讜 讘驻讬专砖讜谞讜 注讬拽专 讛注谞讬谉 讻谉 讛讜讗:



讘诪住' 转诪讬讚 讛转讘讗专 讘注讘讜讚转 转诪讬讚 砖诇 砖讞专 砖讗讞专 砖住讚专讜 讛讗讬讘专讬诐 注诇 讛讻讘砖 讜诪诇讞讜诐 讛讬讜 讻诇 讗讜转诐 讛讻讛谞讬诐 讛诪转注住拽讬诐 讘注讘讜讚转 讛讬讜诐 诪转讻谞住讬诐 讘诇砖讻转 讛讙讝讬转 诇拽专讜讗 讗转 砖诪注 讜诇讛转驻诇诇 讜讛讬讛 讛诪诪讜谞讛 专"诇 住讙谉 讛讻讛谞讬诐 讗讜诪专 诇讛诐 砖讬讘专讻讜 讘专讻讛 讗讞转 诪讗讜转谉 砖转讬 讘专讻讜转 砖谞转拽谞讜 诇驻谞讬 拽"砖 讜讬谞讬讞讜 讛讗讞专转 讻讚讬 砖诇讗 讬砖讛讜 讬讜转专 诪讚讗讬 诪注讘讜讚转诐, 讜讛诐 讛讬讜 诪讘专讻讬诐 诪讬讚 讗讜转讛 讘专讻讛 讜讛讬讜 住讜诪讻讬诐 诇讛 注砖专转 讛讚讘专讜转 讜讗讞专讬讛谉 讙' 驻专砖讬讜转 砖诇 砖诪注 讜讗讞专讬讛谉 讛讬讜 诪讘专讻讬诐 讙' 讘专讻讜转 讗诪转 讜讬爪讬讘 诇讘专讻讛 讗讞专讜谞讛 砖诇 砖诪注 讜注讘讜讚讛 讜讘专讻转 讻讛谞讬诐, 讜驻讬' 注讘讜讚讛 讘专讻转 专爪讛 诇讛转驻诇诇 注诇 专爪讜讬 注讘讜讚转诐 讜诇讗 砖讬讗诪专讜 讘讛 讜讛砖讘 讛注讘讜讚讛 讜讻讜', 讗诇讗 砖诪转驻诇诇讬诐 注诇 专爪讜讬 注讘讜讚转诐 讜讞讜转诪讬诐 讘讗"讬 讛诪拽讘诇 注讘讜讚转 讻诪讜 讬砖专讗诇 讘专爪讜谉, 讜讘专讻转 讻讛谞讬诐 驻讬专讜砖讛 讘专讻转 讻讛谞讬诐 诪诪砖 诇讘专讱 讗转 讛注诐, 讜讗注"驻 砖诇讗 讛讬讛 砖诐 爪讘讜专 讝讻讬谉 诇讛诐 砖诇讗 讘驻谞讬讛诐 讜讞讜转诪讬诐 讘讛 讘讘专讻转 砖讬诐 砖诇讜诐, 砖讗诇诪诇讗 讻谉 诇讗 讛讬转讛 讘专讻转 讻讛谞讬诐 讘讻诇诇 讙' 讘专讻讜转 砖讛专讬 讗讬谉 砖诐 讞转讬诪讛 讗诇讗 砖诪住讬讬诪讬诐 讗讜转讛 讘讘专讻转 砖讬诐 砖诇讜诐, 讜诇讗 砖讬讘专讻讜 注讻砖讬讜 讘谞砖讬讗讜转 讻驻讬诐 砖讛专讬 拽讜讚诐 拽讟讜专转 讛讬讛, 讜谞砖讬讗讜转 讻驻讬诐 诇讗 讛讬讛 注讚 诇讗讞专 讛拽讟讜专转.
讜讬砖 砖诪转讜讱 讻讱 (诪讜专讬谉)[诪讜讞拽讬谉] 诪讻讗谉 讘专讻转 讻讛谞讬诐 讜讙讜专住讬诐 讘诪拽讜诪讛 砖讬诐 砖诇讜诐 讜讗讬谉 爪讜专讱 讘讻讱.
讜讗讬谉 讗谞讜 讙讜专住讬诐 讻讗谉 讛讜讚讗讛 砖诪讚诇讙讬谉 讛讬讜 讗讜转讛 讜讗注"驻 砖讗诪专讜 讝讜讘讞 转讜讚讛 讬讻讘讚谞谞讬 诪讻讗谉 诇讛讜讚讗讛 转讻祝 诇注讘讜讚讛 讚讜拽讗 诇砖讗专 诪转驻诇诇讬诐 讗讘诇 讻讗谉 诇讗 讛讬讛 诇讛诐 驻谞讗讬 讜讻诇 砖讻谉 砖诇讗 讛讬讜 讗讜诪专讬诐 讘专讻讜转 讛转驻诇讛 讗驻讬' 讙' 专讗砖讜谞讜转, 讗诇讗 砖讘住驻专讬诐 诪讚讜讬拽讬 诪爪讗转讬讛 讻讚注转 专讗砖讜谉, 讜谞讗诪专 注讜讚 砖诐 砖诪讜住讬驻讬谉 讛讬讜 讘砖讘转 讘专讻讛 讗讞转 诇诪砖诪专 讛讬讜爪讗 讜驻讬专砖讜 讘讛 砖诪砖诪专 讛讬讜爪讗 讛讬讛 诪讘专讱 诪砖诪专 讛谞讻谞住 讜讗讜诪专讬诐 诇讛诐 诪讬 砖砖讻谉 砖诪讜 讘讘讬转 讛讝讛 讛讜讗 讬砖讬诐 讘讬谞讬讛诐 讗讛讘讛 讜讗讞讜讛 讜砖诇讜诐 讜专注讜转, 讝讛讜 诪讛 砖讛转讘讗专 讘诪住' 转诪讬讚:



讜讘住讜讙讬讗 讝讜 讞拽专讜 讗讬 讝讜 讘专讻讛 诪讗讜转谉 讛砖转讬诐 讛讬讜 诪讘专讻讬诐 讗诐 讬讜爪专 讗讜专 讗诐 讗讛讘转 注讜诇诐 讜谞讞诇拽讜 砖诪讜讗诇 讜专' 讝专讬拽讗 砖诪讜讗诇 讗诪专 讗讛讘转 注讜诇诐, 讜谞专讗讛 诇讜诪专 砖讘讘专讜讱 讛讬讜 驻讜转讞讬谉 讘讛 讜诪讜住讬驻讬谉 讘讛 注讚 (砖讬诪砖讬讞讜) [砖讬诪砖讬讻讜] 讬驻讛 驻转讬讞转 讛讘专讻讛 诇谞住讞 讗讛讘转 注讜诇诐 砖讛专讬 讗讞专 砖讗讬谞诐 住讜诪讻讬诐 讗讜转讛 诇讞讘专转讛 讛讬讗讱 讛诐 诪驻拽讬注讬诐 诪诪谞讛 驻转讬讞转 讛讘专讻讛, 讜专' 讝专讬拽讗 讗诪专 讬讜爪专 讗讜专, 讜讗诪专讜 注诇 讝讜 砖诇 专' 讝专讬拽讗 诇讗讜 讘驻讬' 讗转诪专 讗诇讗 诪讻诇诇 讗转诪专 讻诇讜诪专 诇讗 讘驻讬' 砖诪注讜讛讜 讗讜诪专 讻谉 讗诇讗 砖诇诪讚讜讛 诪诪讛 砖砖诪注讜 诇讜 注诇 诪砖谞讛 讝讜, 讜讛讜讗 砖砖诪注讜 诇讜 砖讗诪专 讝讗转 讗讜诪专转 讘专讻讜转 讗讬谉 诪注讻讘讜转 讝讜 讗转 讝讜 专"诇 讗讱 诇讗讞专讬讛 砖诇讗 讻讗谞砖讬 诪砖诪专 讜讗注"驻 砖诇讗 讘专讱 讗诇讗 讗讞转 讬爪讗 诪讬讛讗 讬讚讬 讗讜转讛 砖讘专讱 砖讗诐 讘讗讞专讬诐 诇讗 注诇转讛 诇讛诐 讗祝 讘讚讬注讘讚 讛讬讗讱 讛讜转专 诇讗谞砖讬 诪砖诪专 诇讻转讞诇讛 讘砖讘讬诇 砖讛讬讛 砖注讛 诪讜注讟转 诇讚诇讙 讗讞转 诪讛谉 讗诇诪讗 砖住讘讜专 讛讬讛 砖诇讗 讛讬讜 讞讜讝专讬诐 讜诪讘专讻讬诐 讗讜转讛, 讜讝讛讜 砖讗诪专讜 讘砖诇诪讗 讗讬 讬讜爪专 讗讜专 讛讜讜 讗诪专讬 讛讬讬谞讜 讚诪讜讻讞 讚讗讬谉 诪注讻讘讜转 讝讜 讗转 讝讜, 讻诇讜诪专 砖砖转讬 讘专讻讜转 讗诇讜 讗注"驻 砖注诇 拽"砖 谞转拽谞讜 诪讻诇 诪拽讜诐 讗讛讘转 注讜诇诐 诪讬讜讞讚转 诇讛 讬讜转专 砖诪讝讻讬专 讘讛 注谞讬谉 讛转讜专讛 讗讘诇 讬讜爪专 讗讜专 谞转拽谞讛 讗祝 诇讛谞讗转 讗讜专讛, 讜讗讬 讗诪专转 讘砖诇诪讗 讬讜爪专 讗讜专 讛讜讜 讗诪专讬 讗注"讙 讚讗讻转讬 诇讗 诪讟讗 讛谞讗转 讗讜专讛 诇讙诪专讬, 讛讜讗讬诇 讜讻讘专 注诇讛 注诪讜讚 讛砖讞专 讛谞讗转 驻讜专转讗 讗讬讻讗, 讜讜讚讗讬 诇讗 讛讬讜 拽讜专讬谉 诪讬讚 讗讛讘转 注讜诇诐 砖讛专讬 讛讬讗 讛讬转讛 诪讬讜讞讚转 讬讜转专 诇拽"砖 讜讗讞专 砖讻讘专 拽专讗讜 讗转 砖诪注 讘专讻讛 砖诇驻谞讬 讛诪爪讜讛 诪讛 讟讬讘讛, 讜讗诐 讻谉 讜讚讗讬 诇讗 讛讬讜 诪讘专讻讬诐 讗诇讗 讗讞转 讜诇诪讚谞讜 砖讗讬谉 诪注讻讘讜转 讝讜 讗转 讝讜 讜讬爪讗 诪讬讛讗 讬讚讬 讗讜转讛 砖讘讬专讱, 砖讗诐 诇讗 谞讗诪专 讻谉 讘讗讞专讬诐 讘讚讬注讘讚 讗祝 讘讗谞砖讬 诪砖诪专 诇讗 讛转讬专讜讛 诇讻转讞诇讛 (讚谞讜) [讚讬讬谞讜] 砖转讬专 诇讛诐 诪讚讬注讘讚 诇讻转讞诇讛, 讜诪讘专讻讜转 讛转驻诇讛 砖讛讬讜 诪讚诇讙讬诐 讘讛诐 讗讬谉 诇讛讜讻讬讞 砖转驻诇转 讬"讞 砖讗诇转 爪讜专讱 讛诐 讜讗祝 讘讙' 专讗砖讜谞讜转 诇讚注转谞讜 诪讻诇 诪拽讜诐 转驻诇讜转 讻谞讙讚 转诪讬讚讬诐 讛诐 讜诇诪转注住拽讬诐 讘转诪讬讚 讛拽诇讜, 讜诇讗 讛讬讛 讛住驻拽 讗诇讗 讘讘专讻讜转 砖诪注 砖砖转讬讛谉 谞转拽谞讜 诇讛, 讜讗讞专 讻讱 砖讗诇讜 讜讗讬 诪讻诇诇讗 诪讗讬, 讻诇讜诪专 讜诇讗 讬驻讛 讛讘讬讗讜讛 讜驻讬' 讘讛 讘讗驻砖专 砖专' 讝专讬拽讗 注诇 住讚专 讛讘专讻讜转 讗诪专 砖讗讬谞讜 诪注讻讘 讻诇讜诪专 讗诐 讛拽讚讬诐 讗讞专讜谞讛 诇专讗砖讜谞讛 讜讗讛讘转 注讜诇诐 讛讬讜 讗讜诪专讬诐 砖讛讬讗 诪讬讜讞讚转 讬讜转专 诇拽"砖 讜讻砖讛讗讬专 讛讬讜诐 讜谞讙诪专讛 注讘讜讚转诐 讗讜诪专 讬讜爪专 讗讜专 砖讗注"驻 砖谞转拽谞讛 诇拽"砖 诪讻诇 诪拽讜诐 注讬拽专讛 诇讛谞讗转 讗讜专讛 谞转拽谞讛 讗讘诇 讘专讻讛 讗讞转 讘诇讗 讞讘专转讛 诇讗 讬爪讗 讗讱 讬讚讬 讗讜转讛 砖讘讬专讱:



讜讛专讬 诇诪讚转 注讻砖讬讜 砖住讚专 讛讘专讻讜转 诇讚讘专讬 讛讻诇 讗讬谞讜 诪注讻讘 讗讘诇 讗讬 诇讗 讘专讱 讗诇讗 讗讞转 讗诐 讬爪讗 讬讚讬 讗讜转讛 砖讘讬专讱 讗诐 诇讗讜 诇讗 砖诪注谞讜, 讜讻谉 诇讗 讚讘专 讻讗谉 讗诐 拽专讗 讗转 砖诪注 讘诇讗 讘专讻讜转 讗诐 讬爪讗 讬讚讬 拽"砖 讗诐 诇讗讜, 讜讻谉 讗诐 讘讬专讱 讗转 讛讘专讻讜转 讜诇讗 拽专讗 讗转 砖诪注 讗诐 讛诐 讘专讻讛 诇讘讟诇讛 讗诐 诇讗讜 讜讛专讬 讗谞讜 爪专讬讻讬诐 诇驻专砖 讗转 砖诇砖转谉 诇讚注转谞讜, 讜谞讗诪专 转讞诇讛 砖讛讘专讻讜转 讗讬谉 诪注讻讘讜转 砖诪注 讗诇讗 讻诇 砖拽专讗 讗转 砖诪注 讘诇讗 讘专讻讜转 讬爪讗 讬讚讬 讞讜讘转 砖诪注 讻讚讬谉 讻诇 诪爪讜讛 砖讗诐 注砖讗讛 砖诇讗 讘讘专讻讛 讬爪讗 讬讚讬 讞讜讘转 讛诪爪讜讛 讜讝讛讜 砖诪讗专讜 讘讛讬讛 拽讜专讗 讘转讜专讛 讜讛讙讬注 讝诪谉 讛诪拽专讗 砖讬爪讗 讚专讱 拽专讬讗转讜, 讜讛讜讗 砖讗诪专讜 讘转诇诪讜讚 讛诪注专讘 讝讗转 讗讜诪专转 讘专讻讜转 讗讬谉 诪注讻讘讜转, 讜讗注"驻 砖讛讙讗讜谞讬诐 讛专讗砖讜谞讬诐 讻转讘讜 砖讝讛 讘讬讞讬讚 讗讘诇 爪讘讜专 诇讗 讬爪讗讜 砖诇讗 讘讘专讻讛, 讘诪讞讬诇讛 诪讛诐 讚讘专讬 谞讘讜讗讜转 讛谉.
讜讻谉 讘砖谞讬讛 谞讗诪专 砖讗讬谉 讛砖诪注 诪注讻讘 讗转 讛讘专讻讜转 砖讗诐 诇讗 讛讬讛 讬讜讚注 讗转 砖诪注 讜讛讬讛 讬讜讚注 讗转 讛讘专讻讜转 讗讜 砖诇讗 讛讬讛 讬讜讚注 讻诇讜诐 注诇 驻讛 讜讛讬讛 讘讬讚讜 诪讞讝讜专 砖讛讘专讻讜转 讻转讜讘讜转 讘讜 讜诇讗 砖诪注 讗讬谉 讛讜讗 诪讘专讱 砖讗讬谉 讘专讻讜转 讗诇讗 讘讚讬谉 砖讗专 讘专讻讜转 讛诪爪讜转 砖讗讜诪专 讗砖专 拽讚砖谞讜 讜讻讜' 讜爪讜谞讜 讜讻讜' 砖讗诐 诇讗 拽讬讬诐 讗转 讛诪爪讜讛 转讛讗 讛讘专讻讛 诇讘讟诇讛, 讗诇讗 讘专讻讜转 讗诇讛 (讘讚驻讜住 讗诇讗) 注讬拽专谉 诇注爪诪谉 谞转拽谞讜 专讗砖讜谞讛 诇诪爪讬讗讜转 讛讬讜诐 讜讛讗讜专 讜砖谞讬讛 诇讞讬讜讘 转讜专讛, 讗诇讗 砖诪讗讞专 砖谞转拽谞讜 讬住讚讜诐 诇驻谞讬 砖诪注 讜讛驻拽讬注讜 讘讛诐 诪诇讘专讱 讗砖专 拽讚砖谞讜 讜讻讜' 讜爪讬讜谞讜 诇拽专讜讗 讗转 砖诪注, 讜诪讻诇 诪拽讜诐 诪讬 砖诇讗 讬讚注 讛讘专讻讜转 讜讬讚注 讗转 砖诪注 诪讘专讱 诇驻谞讬 拽专讬讗转讛 讗砖专 拽讚砖谞讜 讜讻讜' 诇拽专讜讗 讗转 砖诪注 讜讛专讬 讛谉 讻讘专讻讜转 诪诇讻讬讜转 讝讻专讜谞讜转 砖讜驻专讜转 砖讛谉 讘专讻讜转 诇注爪诪谉 讜讗讬谉 诪注讻讘讜转 讗转 讛转拽讬注讜转 讜诇讗 讛转拽讬注讜转 诪注讻讘讜转 讗讜转谉, 讗诇讗 砖讗讞专 砖谞转拽谞讜 讬住讚讜 注诇讬讛谉 讘专讻转 砖讜驻专 讻诇 讗讞转 诇住讬诪谉 讗讞讚, 讜诪讬 砖讗讬谞讜 讬讜讚注 诇讘专讱 讜讘讗 诇转拽讜注 诪讘专讱 讗砖专 拽讚砖谞讜 讜讻讜' 诇砖诪讜注 拽讜诇 砖讜驻专 讗诇讗 砖讬砖 讗讜诪专 砖注诇 讻诇 驻谞讬诐 爪专讬讱 砖讬讗诪专 讗讞专 讗讛讘转 注讜诇诐 讗讬 讝讛 诪拽专讗 诪驻谞讬 砖讛讬讗 诪讬讜讞讚转 诇转讜专讛 讜讗讬谞讬 专讜讗讛 讛讻专讞 讘讻讱.
讗讘诇 讛砖诇讬砖讬转 专"诇 讗诐 讘讬专讱 讗讞转 讘诇讗 讞讘专转讛 讗诐 讬爪讗 诪讬讛讗 讬讚讬 讗讜转讛 砖讘讬专讱 讗诐 诇讗讜 讬专讗讛 诇讬 砖讬爪讗, 讜讗注"驻 砖讘诪诇讻讬讜转 讝讻专讜谞讜转 讜砖讜驻专讜转 讻诇 讗讞转 诪注讻讘转 讗转 讞讘专转讛, 讜讗诐 诇讗 讘讬专讱 砖诇砖转谉 诇讗 讬爪讗 讗祝 讬讚讬 讗讜转诐 砖讘讬专讱 讻讗讬诇讜 讟注诐 讛讚讘专 诪驻谞讬 砖讛诐 讗讞转 注诐 讞讘专转讛 注讚 砖讻诇 讗讞转 讗讬谞讛 讗诇讗 讻诪拽爪转 注谞讬谉 讜讛讜讗 讛注谞讬谉 砖讗祝 讛住讚专 诪注讻讘 讘讛诐 诪讛 砖讗讬谉 讻谉 讘讗诇讜 砖讘讻讗谉, 讜讻谉 专讗讬讛 砖诪讻诇 诪拽讜诐 讛讜讗 讗讜诪专 讘专讻讜转 讗讬谉 诪注讻讘讜转 讝讜 讗转 讝讜, 讜讗讬谉 诇砖讜谉 讝讛 诪讜专讛 注诇 讛住讚专 讻诇诇 讗诇讗 注诇 讘专讻讛 讗讞转 讘诇讗 讞讘专转讛, 讜讬砖 驻讜住拽讬诐 砖诇讗 讬爪讗 讜诪诪讛 砖讛注诇讛 讻讗谉 砖诇讗 讚讘专 讗诇讗 注诇 讛住讚专, 讜注讬拽专 讛讚讘专讬诐 讻讚注转 专讗砖讜谉 讜诪讻诇 诪拽讜诐 讬讝讛专 讗讚诐 诇讘专讱 讗转 砖转讬讛谉 讜诇住诪讜讱 诇讛诐 拽"砖 注爪诪讛 讗注"驻 砖讗讬谉 讛住讚专 诪注讻讘 讘讛谉 讻诪讜 砖讬转讘讗专 讘驻专拽 砖谞讬, 讛谉 注爪诪谉 诪讬讛讗 诪注讻讘讜转 讝讜 讗转 讝讜 砖诇讗 拽讬讬诐 诪爪讜转 拽"砖 讗诇讗 诇砖诇砖转谉 讜诪讻诇 诪拽讜诐 讚讜拽讗 讬讚讬 诪爪讜转 讞讻诪讬诐 讗讘诇 讬讚讬 转讜专讛 讬爪讗 讘驻住讜拽 专讗砖讜谉 讻诪讜 砖讬转讘讗专 讘驻专拽 砖谞讬:



讝讛 砖讘讬讗专谞讜 砖注砖专转 讛讚讘专讜转 讛讬讜 拽讜专讬诐 住诪讜讱 诇讗讛讘转 注讜诇诐, 讬砖 诇转诪讜讛 讛讬讗讱 讛讬讜 诪驻住讬拽讬诐 讘讬谉 讛讘专讻讛 讜讛诪爪讜讛 专"诇 讘讬谉 讗讛讘转 诇砖诪注, 注讚 砖驻讬专砖讜 专讘讜转讬谞讜 砖注砖专转 讛讚讘专讜转 谞转拽谞讜 诇讗谞砖讬 诪砖诪专 讘拽"砖 注爪诪讛 讜讻讚专讱 砖讗谞讜 诪驻住讬拽讬诐 讘住诪讬讻转 讙讗诇讛 诇转驻诇讛 讘讛' 砖驻转讬 讚讻讬讜谉 讚转拽讬谞讜 诇讬讛 讻讙讗诇讛 讗专讬讻转讗 讚诪讬, 讜讗祝 讻讗谉 讛讜讗讬诇 讜谞转拽谞讛 诇讛诐 谞转拽谞讛 讜讗讬谞讜 讛驻住拽 讜讘讬讟讜诇 住诪讬讻讜转, 讜讻谉 讘讗诇 诪诇讱 谞讗诪谉 讗讞专 砖谞转拽谉 讻谉 注诇 驻讬 讛讚专砖 诇讛砖诇诪转 专诪"讞 转讬讘讜转 讻诪讜 砖讬转讘讗专, 讜讗讬谉 讟注诐 讝讛 诪住驻讬拽 诇讚注转讬 砖讛专讬 讗诪专讜 讘讙讘讜诇讬诐 讘拽砖讜 诇讗诪专讛 讗诇讗 砖讘讟诇讜诐 诪驻谞讬 转专注讜诪转 讛诪讬谞讬诐, 讜驻讬专砖讜 讘转诇诪讜讚 讛诪注专讘 砖讛讬讜 讗讜诪专讬诐 讗诇讜 诇讘讚诐 谞转谞讜 诇讜 诇诪砖讛 讘住讬谞讬 讗诇诪讗 砖讗祝 讘诪拽讜诐 砖诇讗 谞转拽谞讜 讛讬讜 讘讗讬诐 诇讗讜诪专诐, 讜砖诪讗 讛诐 诪驻专砖讬诐 砖讛讬讜 专讜爪讬诐 诇爪讗转 诇诪谞讬谉 讜诇转拽谉 讻谉, 讗诇讗 砖讬砖 诪驻专砖讬诐 砖讻诇 砖讚讜诪讛 诇诪爪讜讛 讗讬谞讛讜 诪驻住讬拽 讘讚讘讜专 讻讚讬谉 讟讜诇 讘专讜诇 讛讘讬讗讜 诪诇讞 讛讘讬讗讜 诇驻转谉 讗讜 讗驻讬诇讜 讙讘讬诇 诇转讜专讬 讛讜讗讬诇 讜讻诇诐 爪讜专讱 诇讗讻讬诇讛 讛诐, 讜讗祝 注砖专转 讛讚讘专讜转 讚讜诪讜转 讛诐 诇拽"砖 讻诪讜 砖讗诪专讜 讘转诇诪讜讚 讛诪注专讘 诪驻谞讬 诪讛 拽讜专讬谉 驻专砖讬讜转 讛诇诇讜 诪驻谞讬 砖讬' 讛讚讘专讜转 讻讜诇诇讜转 讘讛谉, 讗谞讻讬 讛' 讗诇拽讬讱 讛' 讗诇拽讬谞讜, 诇讗 讬讛讬讛 诇讱 讛' 讗讞讚, 诇讗 转砖讗 讜讗讛讘转 诪讗谉 讚专讞讬诐 诇诪诇讻讗 诇讗 诪砖转讘注 讘砖诪讬讛 讜诪砖拽专, 讝讻讜专 讗转 讬讜诐 讛砖讘转 诇诪注谉 转讝讻专讜 讜讗诪专 诪专 讝讜 砖讘转 砖砖拽讜诇讛 讻谞讙讚 讻诇 讛诪爪讜转, 讻讘讚 讗转 讗讘讬讱 讜讻讜' 诇诪注谉 讬讗专讬讻讜谉 讬诪讬讱 诇诪注谉 讬专讘讜 讬诪讬讻诐, 诇讗 转专爪讞 讜讗讘讚转诐 诪讛专讛 讚拽讟讬诇 诪讬拽讟诇, 诇讗 转谞讗祝 诇讗 转转讜专讜 诇讘讗 讜注讬谞讗 住专住讜专讬 讚讞讟讗讛 讗谞讜谉 转谞讛 讘谞讬 诇讘讱 诇讬 讜注讬谞讬讱 讚专讻讬 转爪讜专谞讛 讛讘 诇讬 诇讘讱 讜注讬谞讬讱 讜讗谞讗 讬讚注 讚讗转 讚讬诇讬, 诇讗 转讙谞讜讘 讜讗住驻转 讚讙谞讱 讜诇讗 讚讙谉 讞讘专讱, 诇讗 转注谞讛 讗谞讻讬 讛' 讗诇拽讬讻诐 讜讻转讬' 讜讛' 讗诇拽讬诐 讗诪转, 诇讗 转讞诪讜讚 讜讻转讘转诐 注诇 诪讝讜讝讜转 讘讬转讱 讜诇讗 讘讬转讜 砖诇 讞讘专讱, 讗讜祝 讝讛 讗讬谞讜 诪住驻讬拽 诇讙诪专讬 砖诪讗 诇讗 讗诪专讜 砖讗讬谞讜 讛驻住拽 讗诇讗 讘诪讛 砖诪注讻讘 讗转 讛诪注砖讛 砖讛讘专讻讛 讘讗讛 注诇讬讜 砖讛诪诇讞 讜讛诇驻转谉 爪讜专讱 讛诪讗讻诇 讛诐, 讜讻谉 讙讘讬诇 诇转讜专讬 讛讜讗讬诇 讜讗住讜专 诇讜 诇讗讻讜诇 注讚 砖讬讗讻讬诇 讗转 讘讛诪转讜, 讗讘诇 诪讛 砖讗讬谞讜 爪专讬讱 讛讚讘专 讗注"驻 砖讚讜诪讛 诇讜 讗驻砖专 砖讛讜讗 讛驻住拽 讗诐 诇讗 谞转拽谉, 讜诪讻诇 诪拽讜诐 注讬拽专 讛讚讘专讬诐 诇讚注转讬 砖讗讬诇讜 讛讬讜 诪讘专讻讬诐 讗砖专 拽讚砖谞讜 讘诪爪讜转讬讜 讜爪讜谞讜 诇拽专讜讗 讗转 砖诪注 诇讗 讛讬讛 诇讛诐 讗祝 讘讚讜诪讛 讗诇讗 讘诪讛 砖谞转拽谉 讘讗诇 诪诇讱 谞讗诪谉 讻诪讜 砖讬转讘讗专, 讗讘诇 讘专讻讜转 讗诇讜 注讬拽专谉 诇注爪诪谉 谞转拽谞讜 讻诪讜 砖讘讬讗专谞讜 讜讗讬谉 拽专讬讗转 讚讘专讬诐 砖讘讬谞讬讛诐 讛驻住拽 讻诇诇:





转讜住驻讜转 专讗"砖

讻讚讬 诇讛讝讻讬专 诪讚转 诇讬诇讛 讘讬讜诐 讜诪讚转 讬讜诐 讘诇讬诇讛. 讻转讘 专讘讬谞讜 讗诇讬讛讜 诪砖讜诐 讚讗诪专讬' 讘讞讜诇讬谉 驻' 讻住讜讬 讛讚诐 [讚祝 驻"讝 注"讗] 讗"诇 讛讛讜讗 爪讚讜拽讬 专讘讬 诪讬 砖讘专讗 专讜讞 诇讗 讬爪专 讛专讬诐 诪讬 砖讬爪专 讛专讬诐 诇讗 讘专讗 专讜讞 讚讻转讬讘 讬讜爪专 讛专讬诐 讜讘讜专讗 专讜讞 讗"诇 砖讟讬讗 砖驻讬诇 诇住讬驻讬讛 讚拽专讗 讬"讬 爪讘讗讜转 砖诪讜 讛"谞 讻转讬讘 讬讜爪专 讗讜专 讜讘讜专讗 讞讜砖讱 诇讻讱 讗谞讜 诪讝讻讬专讬谉 讗讜转谉 讬讞讚 砖讬讜爪专 讗讞讚 讘专讗诐:



讗讬谉 讗讜诪专讬诐 讗讛讘讛 专讘讛 讗诇讗 讗讛讘转 注讜诇诐. 诪"诪 讻转讘讜 讛讙讗讜谞讬诐 砖讬砖 诇拽讬讬诐 讚讘专讬 砖谞讬讛诐 讜谞讛讙讜 诇讜诪专 砖讞专讬转 讗讛讘讛 专讘讛 注专讘讬转 讗讛讘转 注讜诇诐 讜讻谉 住转诪讗 讚转诇诪讜讚讗 诪讝讻讬专 诇拽诪谉 讗讛讘讛 专讘讛 讘砖诇 砖讞专讬转:



诪砖拽专讗 拽"砖 讗讬谉 爪专讬讱 诇讘专讱 砖讻讘专 谞驻讟专 讘讗讛讘讛 专讘讛. 讘讬专讜砖诇诪讬 诪住讬拽 注诇讛 讗"专 讗讘讗 讜讛讜讗 砖砖谞讛 注诇 讗转专, 讜谞专讗讛 讚讛讬讬谞讜 讚讜拽讗 讘专讻讛 讚讗讛讘讛 专讘讛 讚诇讗 诪转讞讝讬讗 诇砖诐 讘专讻转 讛转讜专讛 讗诇讗 讻砖砖谞讛 注诇 讗转专 讜讗诐 砖谞讛 注诇 讗转专 讗讝 谞专讗讬转 讘专讻讛 诇砖诐 注住拽 讛转讜专讛 讻诪讜 诇砖诐 拽"砖 讜讗讝 诇讗 讬爪讟专讱 诇讘专讱 讻诇 讗讜转讜 讛讬讜诐 讗驻讬诇讜 讬驻住讜拽 讜讬注诪讜讚 讜讬诇诪讜讚 讜讻谉 讛诪讘专讱 注诇 讛转讜专讛 讜诇讜诪讚 讗讬谉 爪专讬讱 诇讞讝讜专 讗诐 讛驻住讬拽 讘讗诪爪注 讜诇讻谉 讛讜爪专讱 诇讜诪专 讜讛讜讗 砖砖谞讛 注诇 讗转专 注诇 讛谞驻讟专 讘讗讛讘讛 专讘讛 讜诇讗 注诇 讛诪讘专讱 讘专讻转 讛转讜专讛 讚讗讬 诇讗 转讬诪讗 讛讻讬 讛讬讛 诇讜 诇讛砖诪讬注谞讜 讘注诇诪讗 讚讛驻住拽 砖讘讗诪爪注 [注住拽] 讛讜讬 讛驻住拽 讜爪专讬讱 诇讞讝讜专 讜诇讘专讱 讜讻"砖 讛谞驻讟专 讘讗讛讘讛 专讘讛 讜讗转"诇 讚讗讬谉 讞诇讜拽 讘讬谉 讘专讻转 讛转讜专讛 讜讘讬谉 讛谞驻讟专 讘讗讛讘讛 专讘讛 诪"诪 诪住转讘专 讚讘谞讬 讗讚诐 砖专讙讬诇讬谉 转诪讬讚 诇注住讜拽 讘转讜专讛 讗驻讬诇讜 讻砖讬讜爪讗讬谉 诇注住拽讬讛谉 诪诪讛专讬谉 诇注砖讜转 爪专讻讬讛谉 讻讚讬 诇讞讝讜专 讜诇诇诪讜讚 讜转诪讬讚 讚注转诐 注诇 诇讬诪讜讚诐 诇讗 讞砖讬讘 讛驻住拽 诇注谞讬谉 讘专讻讛 讜讻讬讜爪讗 讘讝讛 砖讗诇 专讘讬谞讜 讬爪讞拽 诪专"转 讗讬 爪专讬讱 诇讘专讱 注诇 讛砖讬谞讛 讘住讜讻讛 讚讬讜转专 讞诪讬专讗 砖讬谞讛 诪讗讻讬诇讛 讚讗讻讬诇转 注专讗讬 诪讜转专 诇讗讻讜诇 讞讜抓 诇住讜讻讛 讜砖讬谞转 注专讗讬 讗住讬专讗 讞讜抓 诇住讜讻讛 讜讛讬讛 专"讬 专"诇 讛讗 讚讗讬谉 诪讘专讻讬谉 注诇 讛砖讬谞讛 诪砖讜诐 讚砖诪讗 诇讗 讬讜讻诇 诇讬砖谉 讜讻砖谞专讚诐 讘砖讬谞讛 讗讬谞讜 讬讻讜诇 诇讘专讱, 讗讘诇 专"转 讛砖讬讘 诇讜 讚讻诇 诪爪讜转 住讜讻讛 砖诪拽讬讬诐 诪住注讜讚讛 诇住注讜讚讛 讻讙讜谉 砖讬谞讛 讜讟讬讜诇 讜砖讬谞讜谉 讘专讻转 诇讬砖讘 讘住讜讻讛 砖讘专讱 注诇 讛住注讜讚讛 驻讟专转讜 诪诇讘专讱 注诇讬讛诐 讜诇讚讘专讬讜 讗驻讬诇讜 讛住讬讞 讚注转讜 诪诇讬砖谉 讻讙讜谉 砖讬爪讗 诇诪诇讗讻转讜 讜砖讜讘 谞诪诇讱 诇讬砖谉 [讗讬谉 爪专讬讱 诇讘专讱], 讻"砖 诪讬 砖讚注转讜 转讚讬专 注诇 诇诪讜讚讜 讗诐 讬爪讗 诇诪诇讗讻转讜 讜诇注住拽讬讜 诇讗 讛讜讬 讛驻住拽, 讜诪讬 砖专讙讬诇 诇讬砖谉 讘讬讜诐 砖讬谞转 拽讘注 注诇 诪讟转讜 讛讜讬 讛驻住拽 讜爪专讬讱 诇讞讝讜专 讜诇讘专讱, 讜诪讬 砖讛砖讻讬诐 诇拽专讜转 拽讜讚诐 砖讛诇讱 诇讘讬讛讻"谞 讜讘专讱 注诇 讛转讜专讛 讻砖拽讜专讗 驻专砖转 拽专讘谞讜转 讘讘讬讛讻"谞 讗讬谉 爪专讬讱 诇讞讝讜专 讜诇讘专讱, 讜讗注"驻 砖讗讜转讜 砖拽讜专讗 讘转讜专讛 讞讜讝专 讜诪讘专讱 讗砖专 讘讞专 讘谞讜 讗注"驻 砖讻讘专 讘专讱 讻诇 讛讘专讻讜转 拽讜讚诐 驻专砖转 讛拽专讘谞讜转 诇讗 讚诪讬 讚讗讜转讛 讘专讻讛 谞转拽谞讛 注诇 拽专讬讗转讜 讘爪讘讜专 讻诪讜 砖谞转拽谞讛 讘专讻讛 砖诇 讗讞专讬讛 讜讻诪讜 砖转拽谞讜 讘专讻转 [讗砖专] 讘讞专 讘谞讘讬讗讬诐 诇诪驻讟讬专:



讜专' 讬讜讞谞谉 讗诪专 讛注专讘 谞讗. 诇驻讬 诪讛 砖专讙讬诇 专"转 诇驻专砖 讚讻诇 讛讬讻讗 砖讛讘专讻讜转 拽爪专讜转 讗驻讬诇讜 讘专讻讛 讛住诪讜讻讛 诇讞讘专转讛 驻讜转讞转 讘讘专讜讱 讻讙讜谉 讘专讻讛 砖诇 讛讘讚诇讛 讜讘专讻讛 砖诇 讞讜驻讛 讗"讻 讛讬讛 爪专讬讱 讚讘专讻转 讛注专讘 谞讗 转讛讗 驻讜转讞转 讘讘专讜讱 砖讗讜转讛 砖诇驻谞讬讛 拽爪专讛, 讜讗讜诪专 专"转 砖讗讬谉 讝讛 讻讬 讗诐 住讬讜诐 讘专讻讛 专讗砖讜谞讛 讜讗讬谞诐 讻讬 讗诐 砖转讬 讘专讻讜转:



讗诪专 诇讛诐 讛诪诪讜谞讛. 驻专砖"讬 讛讬讬谞讜 讛住讙谉, 讜诇讗 谞讛讬专讗 讚讗诪专讬' 讘讬专讜砖诇诪讬 注诇 讞诪砖讛 讚讘专讬诐 讛住讙谉 诪诪讜谞讛 讜讗诇讜 讛谉 讜讻讜' 讜讻讜诇谉 诪驻讜专砖讬诐 讘住讚专 讬讜诪讗 讘转诇诪讜讚 砖诇谞讜 讻诇 讗' 讘诪拽讜诪讜 讜诇讗 诪谞讬 讛讱 讚讛讻讗 讛讬诇讻讱 谞专讗讛 讚讻讛谉 讗讞专 讛讬讛 砖讛讬讛 诪诪讜谞讛 注诇 讻讱, 讜讻谉 讗诪专 诇讛诐 讛诪诪讜谞讛 讘讜讗讜 讜讛驻讬住讜 讜讻谉 讗诪专 诇讛诐 讛诪诪讜谞讛 爪讗讜 讜专讗讜 讗诐 讛讙讬注 讝诪谉 砖讞讬讟讛:



讛"讙 讜讘专讻讜 讙' 讘专讻讜转 讗诪转 讜讬爪讬讘 讜注讘讜讚讛 讜讘专讻转 讻讛谞讬诐. 讜诇讗 讻诇 讬"讞 讘专讻讜转 讚讗驻讬诇讜 讝诪谉 拽"砖 诇讗 讛讙讬注 讚转谞讬讗 讛拽讜专讗 注诐 讗谞砖讬 诪砖诪专 讜注诐 讗谞砖讬 诪注诪讚 诇讗 讬爪讗 砖讗谞砖讬 诪砖诪专 诪拽讚讬诪讬谉 讜讻讜', 讜讗诇讜 讛讘专讻讜转 讛讬讜 讗讜诪专讬诐 讗诪转 讜讬爪讬讘 诪砖讜诐 讘专讻讛 砖讗讞专 拽"砖 讜注讘讜讚讛 讛讬讜 诪转驻诇诇讬谉 注诇 拽专讘谞诐 砖讬转拽讘诇 讘专爪讜谉 讜讘专讻转 讻讛谞讬诐 讛讬讬谞讜 砖讬诐 砖诇讜诐 讗讜 砖诪讗 讛讬讜 讗讜诪专讬诐 驻住讜拽讬 讘专讻转 讻讛谞讬诐 讻诪讜 砖讗谞讜 讗讜诪专讬诐 讗讞专 讛讜讚讗讛 拽讜讚诐 砖讬诐 砖诇讜诐 讗讘诇 诇讗 讛讬讜 谞讜砖讗讬谉 讻驻讬讛诐 讚讗"讻 讛讬讛 诇讜 诇讛讗专讬讱 讜诇驻专砖 讚讬谉 谞砖讬讗讜转 讻驻讬诐 讘诪讚专砖 讻诪讜 砖诪驻专砖 讘转诪讬讚 驻' 讛讞诇讜 注讜诇讬谉 讜注"拽 [讚讗"讻] (讗讬 谞诪讬) 讛讜讬 诇讬讛 诇诪讬转谞讬 讘转注谞讬转 讙讘讬 讙' 驻注诪讬诐 讘讬讜诐 讛讻讛谞讬诐 谞讜砖讗讬诐 讗转 讻驻讬讛诐 讜讻讜' 讜讘诪拽讚砖 讚' 驻注诪讬诐 讗讞转 诇驻谞讬 讛拽讟专讛 讜讗讞转 诇讗讞专 讛拽讟专讛, 讜讘讻诇 讛住驻专讬诐 讙专住讬' 讜讘专讻讜 讗转 讛注诐 讜讙诐 专砖"讬 讙专讬住 诇讬讛 讜驻讬' 注诐 讛注诐 讜讗讬 讗驻砖专 诇拽讬讬诪讜 讚讗讻转讬 诇讗 讛讙讬注 讗驻讬' 讝诪谉 拽"砖:





砖讬讟讛 诪拽讜讘爪转

讗诪专 专讘讛 讘专 注讜诇讗 讻讚讬 诇讛讝讻讬专 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐 - 讻诇讜诪专 讜讻讬讜谉 讚讘注讬 诇讗讚讻讜专讬 讘注讬谞谉 砖讬讝讻讬专 诇砖讜谉 诪讘讜讗专 砖讗讬谞讜 讬讜爪讗 讬讚讬 讛讝讻专讛 讘诇砖讜谉 诪住讜驻拽 讚谞讜讙讛 诪砖诪注 谞诪讬 讗讜专. 讜诇讗 讗诪专讬谞谉 讬讜爪专 讗讜专 讜讘讜专讗 诇讬诇讛 讚讙讘讬 讗讜专 诇讗 砖讬讬讱 诇诪讬诪专 诇讬诇讛 讗诇讗 讙讘讬 讬讜诐 讜讻讬讜谉 讚讘注讬 诇诪讬诪专 讬讜爪专 讗讜专 讗讜 诪砖讜诐 讚诇讬砖谞讗 讚拽专讗 讻讱 讛讜讗 讗讜 诪砖讜诐 讚注诇 讛讗讜专讛 讛讜讗 诪讘专讱 爪专讬讱 诇转驻讜住 讘诇讬砖谞讗 讚砖讬讬讱 讘讛驻讻讜 讜讛讬讬谞讜 讞砖讱:


讗诪专 讗讘讬讬 讙讜诇诇 讗讜专 讜讻讜' 鈥� 讗讬驻砖专 讚讝讛 讛诇砖讜谉 讛讬讜 讛诐 讗讜诪专讬诐 讘注专讘 讘讘专讻讛 转讞诇讛 讚讗诇讜 讛讬讜 讗讜诪专讬诐 讻诪讜转谞讜 讛讬讛 诇讜 诇讜诪专 讘讜专讗 讬讜诪诐 讜诇讬诇讛 砖讛讜讗 拽讜讚诐. 讗讬 谞诪讬 讗讬驻砖专 砖诇讗 讛讬讛 讘讜专讗 讬讜诪诐 讜诇讬诇讛 讘谞讜住讞讗 讚讬讚讛讜:


讗诪专 专讘 驻驻讗 讛讬诇讻讱 谞讬诪专讬谞讛讜 诇讻讜诇讛讜 -讜讗砖专 讘讞专 讘谞讜 讗祝 注诇 驻讬 砖讛讬讗 住诪讜讻讛 诇讞讘专转讛 驻讜转讞转 讘讘专讜讱 诇注讜诇诐 诪转讜讱 砖讛讬讗 讘讗讛 诇驻注诪讬诐 讘驻谞讬 注爪诪讛 讻砖拽讜专讬谉 讘转讜专讛 讘爪讬讘讜专 讻讟注诐 讘专讻转 讗砖专 讘专讗 砖砖讜谉 讜砖诪讞讛 砖讛讬讗 驻讜转讞转 讘讘专讜讱 讗祝 注诇 驻讬 砖讛讬讗 住诪讜讻讛 诇砖砖 讘专讻讜转 砖诇驻谞讬讛 讻讬讜谉 砖讛讬讗 讘讗讛 诇驻注诪讬诐 讘驻谞讬 注爪诪讛 讜讛讬讬谞讜 讻砖讗讬谉 砖诐 驻谞讬诐 讞讚砖讜转. 讜讚讻讜转讛 讘专讻转 拽讚讜砖 讛讬讜诐 讗祝 注诇 驻讬 砖住诪讜讻讛 诇讘专讻转 讛讬讬谉 讜讟注诪讜 诪砖讜诐 讚讗讬诇讜 讛拽讚讬诐 讜讗讻诇 讜砖转讛 诪讘注讜讚 讬讜诐 讜拽讚砖 注诇讬讜 讛讬讜诐 讗讬谞讜 讞讜讝专 讜讗讜诪专 讘讜专讗 驻专讬 讛讙驻谉 讗诇讗 驻讜转讞 讘拽讚讜砖 讛讬讜诐 讜诇讗 讛讜讬讗 讛砖转讗 住诪讜讻讛. 讜讻谉 谞诪讬 讘讘专讻讛 专讗砖讜谞讛 砖诇 诪讝讜谉 砖讗祝 注诇 驻讬 砖讛讬讗 住诪讜讻讛 诇讘专讜讱 砖讗讻诇谞讜 讗驻讬诇讜 讛讻讬 驻讜转讞转 讘讘专讜讱 诪砖讜诐 砖讗讬诇讜 讛讬讛 讗讜讻诇 讬讞讬讚讬 讗讬谞讜 讗讜诪专 讘专讜讱 砖讗讻诇谞讜. 讜讬砖 讗讞专讜转 诪诇讘讚 讗诇讜. 讜讻讬讜谉 砖讘讬专讱 讘专讻讜转 讗诇讜 讘讘拽专 砖讜讘 讗讬谞讜 爪专讬讱 诇讘专讱 讻诇诇 诇讻诇 讛讬讜诐 讗诐 专讜爪讛 诇拽专讜转. 讚诇讗 讚诪讬 诇讛讛讬讗 讚诇注讬诇 讚讗讛讘讛 专讘讛 讚讘注讬谞谉 砖谞讛 诇讗诇转专 讚讛讛讬讗 讗讬谞讛 讘专讻讛 诪讬讜讞讚转 讗诇讗 诇拽专讬讗转 砖诪注 讗讘诇 讘专讻讜转 讗诇讜 砖讛谉 诪讬讜讞讚讜转 诇转诇诪讜讚 转讜专讛 讬讜爪讗 讛讜讗 讘讛谉 诇讻诇 讛讬讜诐 诪砖讜诐 讚讻讬讜谉 讚诪爪讜转 拽专讬讗讛 讻诇 讛讬讜诐 砖讘讘拽专 驻讜讟专转 讻诇 诪讛 砖讬拽专讗 讘讬讜诐. 讜诪讬讛讜 讗祝 注诇 驻讬 砖讘讬专讱 讘讘拽专 注诇 转诇诪讜讚 转讜专讛 诪讘专讱 讗讛讘讛 专讘讛 注诇 拽专讬讗转 砖诪注 砖讛讬讗 讘专讻讛 诪讬讜讞讚转 诇讛. 讜讻谉 谞诪讬 讗诐 拽讜专讗 讘转讜专讛 讘爪讘讜专 诪讘专讱 讗砖专 讘讞专 讘谞讜 讚讗祝 注诇 讙讘 讚讗讬谞讜 爪专讬讱 诇讘专讱 注诇 拽专讬讗转 注爪诪讜 爪专讬讱 讛讜讗 诇讞讝讜专 讜诇讘专讱 注诇 拽专讬讗转讜 讘爪讘讜专 砖讻谉 转拽谞讜 诇讘专讱 砖诐 讗砖专 讘讞专 讘谞讜 讻诪讜 砖谞转拽谞讛 讘专讻讛 诇讗讞专讬讛 讜讻诪讜 砖谞转拽谞讛 讘专讻转 讗砖专 讘讞专 讘谞讘讬讗讬诐 讟讜讘讬诐 注诇 讛讛驻讟专讛:


转谞谉 讛转诐 讗诪专 诇讛诐 讛诪诪讜谞讛 - 讛讬讬谞讜 住讙谉 砖讛讬讛 注讜诪讚 转讞转 讻讛谉 讙讚讜诇 砖讗诐 讬讗专注 驻住讜诇 讘讻讛谉 讙讚讜诇 讬注讘讜讚 讛讜讗:


讘专讻讜 讘专讻讛 讗讞转 讜讻讜' - 诇讗讞专 砖讬砖讞讟讜 转诪讬讚 砖诇 砖讞专 讜讛驻砖讬讟讜 讗讜转讜 讛讬讛 讗讜诪专 诇讛诐 砖讬拽专讗讜 拽专讬讗转 砖诪注. 讜诇讗 讛讬讛 诇讛诐 砖讛讜转 诇讜诪专 讻诇 讛讘专讻讜转 诪驻谞讬 砖转诪讬讚 砖诇 砖讞专 诪讬讚 讛讬讛 拽专讘 诪砖注诇讛 注诪讜讚 讛砖讞专:





诪讛专砖"讗 - 讞讬讚讜砖讬 讛诇讻讜转

讘讚"讛 砖讻讘专 谞驻讟专 讻讜' 讜讗诇讜 讚讘专讬诐 讻讜' 砖讛讬讗 讘专讬讬转讗 诪驻谞讬 讻讜' 注讻"诇 讻转讘 诪讛专砖"诇 转讬诪讛 讛诇讗 诪砖谞讛 砖诇讬诪讛 讛讬讗 注讻"诇 诪砖谞讛 讛讬讗 讘专讬砖 驻讗讛 讗讘诇 诇讗 讞砖讬讘 讻诇 讛谞讬 讗诇讗 讻讘讜讚 讗讘 讜讗诐 讜讙"讞 讜讛讘讗转 砖诇讜诐 砖讘讬谉 讗讚诐 诇讞讘讬专讜 讜转"转 讻讜' 讜讘驻' 诪驻谞讬谉 讘诪讬诪专讗 讚专"讬 讞砖讬讘 讜' 讚讘专讬诐 讻讜' 讜驻专讬讱 讛转诐 诪诪转谞讬' 讚驻讗讛 讜诪砖谞讬 诇讛 讚讛谞讬 讘讛谞讬 诪讬砖讱 砖讬讬讻讬 讜注"讻 爪"诇 讚讛谞讬 讚讛讻讗 诇讗讜 诪诪转谞讬' 讜诇讗讜 诪讬诪专讗 讚专"讬 讚讛转诐 讛讬讗 讗诇讗 讘专讬讬转讗 讛讬讗 讻诪讜 砖讻转讘讜 讛转讜住' 讜讞砖讬讘 讛谞讬 讚诪转谞讬' 讜讚专"讬 讜拽"诇:


讘讚"讛 讜讘专讻转 讻讛谞讬诐 讻讜' 讛"诇 诇诪转谞讬 讚' 驻注诪讬诐 讗' 诇驻谞讬 讛拽讟专讛 讜讗讞讚 诇讗讞专 讛拽讟专讛 讻讜' 注讻"诇 诇讻讗讜专讛 讚讛讻讬 讛诇"诇 讗讞讚 诇驻谞讬 讛拽讟专讛 讜讙' 诇讗讞专 讛拽讟专讛 讚讛讬讬谞讜 砖讞专讬转 讜诪谞讞讛 讜谞注讬诇讛 讘转注谞讬讜转 讜讬砖 诇讬讬砖讘 讚专"诇 讗讞讚 诇驻谞讬 讛拽讟专讛 讚砖讞专讬转 讜讗讞讚 诇讗讞专 讛拽讟专讛 讚砖讞专讬转 讜讚讜"拽:





诪讛专砖"讗 - 讞讬讚讜砖讬 讗讙讚讜转

诇讛讝讻讬专 诪讚转 讬讜诐 讘诇讬诇讛 讜诪讚转 诇讬诇讛 讻讜'. 讘转专"讬 讘砖诐 讛专"讗 爪专驻转讬 诪砖讜诐 讚讗诪专讬谞谉 讘讙诪专讗 讛讛讜讗 诪讬谞讗讛 讚讗"诇 诇专讘讬 诪讬 砖讘专讗 讗讜专 诇讗 讘专讗 讞讜砖讱 讜讻讜' 注"砖 讜诇讗 诪爪讗转讬 讻谉 讘讙诪专讗 讘讛讗讬 拽专讗 讚讬讜爪专 讗讜专 讜讙讜' 讗诇讗 讘驻' 讻住讜讬 讛讚诐 (驻讝) 讗讬转讗 讛讻讬 讗拽专讗 讚讬讜爪专 讛专讬诐 讜讘讜专讗 专讜讞 注"砖 讜讘住"驻 讗讚"诪 讘讞讬讚讜砖讬谞讜: 


讗砖专  拽讚砖谞讜 讻讜' 讜讛注专讘 谞讗 讻讜' 讗砖专 讘讞专 讘谞讜 讻讜'. 注讬讬谉 讘转专"讬 讟注诐 诇讙' 讘专讻讜转 讜讗注谞讛 讙诐 讗谞讬 讞诇拽讬 诇驻讬 砖讻诇 注住拽讬 注讜诇诐 讘讻诇诇 谞讞诇拽讬诐 诇讙' 讚讛讬讬谞讜 讟讜讘 注专讘 讜诪讜注讬诇 讜诇讝讛 讘转讞诇讛 诪讘专讱 砖讗讬谉 注住拽 讟讜讘 讻注住拽 讛转讜专讛 砖注"讬 拽讚砖谞讜 诇讛讬讜转 拽讚讜砖讬诐 讻诪诇讗讻讬诐 砖讛讜讗 讟讜讘 讛讗诪讬转讬 砖注"讻 谞拽专讗转 讛转讜专讛 讟讜讘 讜讗讞"讻 讜讛注专讘 谞讗 讛' 讻讜' 砖讗讬谉 诇讱 注专讘 讘讻诇 注住拽讬 讗讚诐 讻诪讜 注住拽 讛转讜专讛 讻诪"砖 转讜专转 讛' 讜讙讜' 讜诪转讜拽讬诐 诪讚讘砖 讜讙讜' 讜讗讞"讻 讗砖专 讘讞专 讘谞讜 诪讻诇 讛注诪讬诐 讻讜' 诇讛讜注讬诇 诇谞讜 谞讙讚 讻诇 讛注诪讬诐 注诇 讬讚讬 讛转讜专讛 讜诇讛讘讚讬诇谞讜 诪讛诐 讗砖专 讗讞专讬 诇讗 讬讜注讬诇讜 讛诇讻讜 讜讗诪专 砖讛讬讗 诪注讜诇讛 讘讘专讻讜转 注"砖 讛诪讜注讬诇 讜讛诇讻讱 谞诪专讬谞讛讜 诇讻讜诇讛讜 砖讘讛 谞讻诇诇讜 讛讙' 讞诇拽讬诐 讟讜讘 注专讘 讜诪讜注讬诇 砖讛讬讛 讘砖诇讬诪讜转 注"讬 讛转讜专讛 讜拽"诇: 


讜拽专讗讜  注砖专转 讛讚讘专讜转. 讻讜' 诪驻讬' 讛专诪讘"诐 诇驻讬 砖讛诐 注讬拽专 讛讚转 讜专讗砖讬转讜 讻讜' 注讻"诇. 讜讘砖诐 专讘 住注讚讬讛 讙讗讜谉 讻转讘讜 砖讻诇 转专讬"讙 诪爪讜转 谞讻诇诇讜 讘讬' 讛讚讘专讜转 讜讘讙讘讜诇讬谉 讗讬谉 拽讜专讬谉 讗讜转诐 诪砖讜诐 转专注讜诪讜转 讛诪讬谞讬谉 砖讛诐 诇讗 讬讗诪讬谞讜 讘讝讛:





讞讻诪转 砖诇诪讛

讙诪专讗 讗诪专 专讘 讛讜谞讗 诇诪拽专讗 爪专讬讱 诇讘专讱 诇诪讚专砖 讗"爪 诇讘专讱 讜专"讗 讗诪专 诇诪拽专讗 讜诇诪讚专砖 爪专讬讱 诇讘专讱 讻讜' 诇诪砖谞讛 谞诪讬 爪专讬讱 诇讘专讱 讜专讘讗 讗诪专 讗祝 诇转诇诪讜讚 爪专讬讱 诇讞讝讜专 讜诇讘专讱 讚讗"专 讞讬讬讗 讻讜' 讻爪"诇:


转讜住驻讜转 讘讚"讛 砖讻讘专 谞驻讟专 讻讜' 讜讘砖讘讬诇讛 讗讬谞讜 谞驻讟专 讻讜' 讻爪"诇:


讘讗"讚 讗诇讗 讗诐 讬诇诪讜讚 诪讬讚 讜讙诐 讻讜' 谞"讘 诇讻讗讜专讛 诪砖诪注 诪讚讘专讬讜 讚讗驻讬诇讜 讗诐 诇诪讚 诪讬讚 讗讞专讬讛 诪"诪 讗讬谞讛 驻讜讟专转 讻诇 讛讬讜诐 讗诇讗 讚讜拽讗 诪讛 砖诇讜诪讚 讗讞专讬讛 讜讗讬谞讜 讻谉 讻诪讜 砖讻转讘 讛专讗"砖 讝"诇 讗祝 讛讬讗 驻讜讟专转 讻诇 讛讬讜诐 讻讜' 注"砖 讜讻"讻 讛住诪"讙 诇讛讚讬讗 讘砖诐 专"讬:


讘讗"讚 诪驻谞讬 砖讘专讻转 讛转讜专讛 讻讜' 谞"讘 讜诪讛专讗"讬 讻转讘 讘讻转讘讬讜 砖讬砖 诇谞讛讜讙 讻讚讘专讬 讛讗"讞 讜讛专讗"砖 砖砖讬谞讛 诪驻住拽转 讗驻讬诇讜 砖讬谞转 讛讬讜诐 讛讬讻讗 讚讛讜讬 拽讘注 注讬"砖:


讘讗"讚 砖讛讬讗 讘专讬讬转讗 谞"讘 转讬诪讛 讻诇讗 诪砖谞讛 砖诇讬诪讛 讛讬讗 (注讬' 专砖"讗):


讘讗"讚 讗讘诇 讗"爪 讻讜' 谞"讘 讚讘专讬 讛转讜住' 诪讜专讬诐 砖讬讻讜诇 诇讘专讱 讘专讻转 讛转讜专讛 讗驻讬诇讜 诇讗 讗诪专 驻住讜拽讬诐 讜讗讬谞讜 诇讜诪讚 讻诇诇 讜住讘专讛 砖讛专讬 讗"讗 诇讜 砖诇讗 讬诇诪讜讚 讛讬讜诐 讻诇诇 讚讗驻讬诇讜 驻住讜拽 专讗砖讜谉 砖诇 拽"砖 讛讜讗 转讜专讛 讗讘诇 讘讚讘专讬 讛专讗"砖 谞专讗讛 讚驻砖讬讟讗 砖讗讬 讗驻砖专 诇讘专讱 讘专讻转 讛转讜专讛 讗诐 诇讗 砖讬诇诪讜讚 讗讜 讬拽专讗 驻住讜拽讬诐 注"砖 (注讬讬谉 讘诪讛专砖"讗):





专砖"砖

讙诪专讗 讗诇讗 讗诪专 专讘讗 讻讚讬 诇讛讝讻讬专. 讘专讬"祝 讜专讗"砖 讛讙讬讛 专讘讛 讘专 注讜诇讗 讜讻"讛 诇拽诪谉 讬"讘 讗':



砖诐 讗祝 诇转诇诪讜讚 爪"诇 讚讗诪专 讻讜' 讘住驻专讗 讚讘"专 讻讜'. 注讬' 注讟"专 砖讛拽砖讛 讚讛讗 住驻专讗 讚讘"专 讛讬讬谞讜 转讜"讻 讻讚驻讬专砖"讬 诇拽诪谉 (讬"讞 讘') 讜讝讛讜 讘讻诇诇 诪讚专砖. 讜诇"谞 讚讟"住 讛讜讗 讜爪专讬讱 诇诪讞讜拽 转讬讘讜转 住驻专讗 讚讘"专 讻讬 讻谉 诇拽诪谉 讬"讚 讘' 诇讬转讗. 讜讚注 讚讙诐 砖诐 讟"住 诇讗驻讜拽讬 诪诪"讚 诇诪砖谞讛 讗爪"诇 讻讜' 讜爪"诇 诇转诇诪讜讚. 讜讬"诇 讙诐 讛讙讬' 讚讛讻讗 讚讗讜诇讬 讛讬讛 诇讛诐 讙诪专讗 讙诐 注诇 讘专讬讬转讜转 讚转讜"讻 讻诪讜 讚诪爪讬谞讜 讛专讘讛 讘讙诪专讗 讚讬诇谉 砖诪讘讬讗 讘专讬讬转讗 讚转讜"讻 讜诪驻专砖讛 讻诪讜 砖诪驻专砖 诇诪砖谞讛 讜讬讛讬讛 驻讬专讜砖 诇转谞讜讬讬 驻专拽讬谉 讘住驻专讗 讚讘"专 讛讬讬谞讜 讛讙诪专讗 砖注诇讬讛:



砖诐 讜专讘 讛诪谞讜谞讗 讗诪专 讗砖专 讘讞专 讻讜' 讗"专 讛诪谞讜谞讗 讝讜 讛讬讗 诪注讜诇讛 砖讘讘专讻讜转. 注讬' 讘转讜住' 注讬专讜讘讬谉 专讬砖 住"讙 讚转专讬 专讘 讛诪谞讜谞讗 讛讜讜 讜谞专讗讛 砖讛专讗砖讜谉 砖讘讻讗谉 讛讜讗 讛拽讚诪讜谉 转诇诪讬讚讜 讚专讘 讜讛讘' 讛讜讗 转诇诪讬讚讜 讚专"讞. 讜注讬' 讙讬' 讛专讬"祝 讜讛专讗"砖:



专砖"讬 讚"讛 诇讙诪专讗 讗爪"诇. 讛讙专讬"驻 讛讙讬讛 诇诪讚专砖. 讜诇"谞 讚讻讜讜谞转 专砖"讬 诇讛讜讻讬讞 诪诪讗讬 讚讗诪专 诇拽诪谉 (讬"讚 讘') 诇讗驻讜拽讬 诪诪"讚 诇转诇诪讜讚 讗爪"诇 (讚讻爪"诇 砖诐 讻诪砖"讻 诇注讬诇) 诪讝讛 诪讜讻讞 讚诪"讚 讛讻讬 讗驻讬诇讜 拽讜讚诐 讗讛"专 讗诪专 讚讛讗 讛转诐 讛讜讛 拽讜讚诐 拽"砖 讻讚讗诪专 砖诐 讜讛讚专 拽专讬 拽"砖:



[专砖"讬 讚"讛 讗"诇 讛诪诪讜谞讛. 讻讚讗讬转讗 讘住谞讛讚专讬谉 (讬"讟). 讻"谞 讚爪"诇] :



转讜住' 讚"讛 砖讻讘专. 砖讛专讬 讗讬谉 讘讬讚讜 诇讬砖谉 讻讜'. 拽"诇 诪讛讗 讚驻专讬讱 讘转注谞讬转 讬"讝 讘' 砖转讜讬讬 讬讬谉 谞诪讬 讗驻砖专 讚讙谞讬 驻讜专转讗 讻讜' 注"砖:



转讜住' 讚"讛 讜讘专讻转 讻讛谞讬诐. 砖讛专讬 讻讜' 讗讞专 讛拽讟专转 讗讬诪讜专讬谉 讻讚讗讬转讗 讘转诪讬讚 讜讗诪专讬' 讘转注谞讬转 讻讜'. 讻爪"诇. 讗讱 诇讻讗讜专讛 讘转诪讬讚 讘驻' 讘转专讗 诪砖诪注 讚诪讬讚 讗讞专 讛拽讟讜专转 拽讜讚诐 讛拽讟专转 讗讬诪讜专讬谉 讛讬讛 谞"讻. 讗诪谞诐 讙诐 讛专诪讘"诐 讘驻"讜 诪讛诇' 转讜诪"住 讛诇' 讛' 讻转讘 讚讛讬讛 讗讞专 讛注诇讗转 讗讘专讬诐 诇诪讝讘讞 讜注"砖 讘诇讞"诪 讘砖诐 住诪"讙. 讜诇"谞 讚讞讬诇讬讛 讚讛专诪讘"诐 诪驻讬专讜砖讜 讘驻"讝 讚转诪讬讚 诪"讘 注诇 讛讗 讚注诪讚讜 讛专讗砖讜谞讬诐 讜讝"诇 砖拽专讗诐 专讗砖讜谞讬诐 讘注专讱 讗讜转谉 讛注讜住拽讬诐 讘讛注诇讗转 讗讘专讬诐 (专"诇 诇诪讝讘讞) 诪讻诇诇 讚注转讛 讙诐 讛诐 讙诪专讜 专拽 砖讛诐 讙诪专讜 讗讞专 讙诪专谉 砖诇 讛专讗砖讜谞讬诐 讜诪砖"讻 讛诇讞"诪 砖诐 讚诪讛转讜住' 砖诇驻谞讬谞讜 谞专讗讛 讚谞"讻 讛讬讛 讗讞专 讛拽讟讜专转 转诪讜讛 讚讛专讬 讛诐 讝"诇 讘专讜专 诪诇诇讜 诇讗讞专 讛拽讟专转 讗讬诪讜专讬谉:





讘谉 讬讛讜讬讚注

讻旨职讚值讬 诇职讛址讝职讻旨执讬专 诪执讚旨址转 讬讜止诐 讘旨址诇旨址讬职诇指讛 讜旨诪执讚旨址转 诇址讬职诇指讛 讘旨址讬旨讜止诐. 谞专讗讛 诇讬 讘住"讚 讛讟注诐 讚讻转讬讘 (讘专讗砖讬转 讞, 讻讘) 讬讜止诐 讜指诇址讬职诇指讛 诇止讗 讬执砖职讈讘止旨转讜旨, 讻讬 讛讗专抓 讛讬讗 讻诪讜 讻讚讜专 注讜诪讚转, 讜讻讗砖专 讬砖 讬讜诐 讘砖讟讞 讝讛 砖讗谞讞谞讜 讬讜砖讘讬谉 讘讜, 讬砖 诇讬诇讛 讘砖讟讞 砖讻谞讙讚讬谞讜 诪注讘专 讛砖谞讬, 讜诇讻谉 讻转讬讘 讬讜止诐 讜指诇址讬职诇指讛 诇止讗 讬执砖职讈讘止旨转讜旨, 讜诇驻讬 讝讛 诪讜讘谉 砖驻讬专 讛讟注诐 讚诪讝讻讬专讬谉 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐. 讗讜 谞专讗讛 诇讬 讘住"讚 讟注诐 讘讝讛 注诇 讚专讱 讛诪讜住专, 讻讬 讛讗讜专 专讜诪讝 诇讟讜讘讛 讜讛讞砖讱 诇讛讬驻讱, 诇讻谉 诪讝讻讬专讬谉 诪讚转 讬讜诐 讘诇讬诇讛, 诇专诪讜讝 讗诐 注讜诪讚 讗讚诐 讘讬住讜专讬谉 砖谞诪砖诇讬谉 诇讞砖讱 诇讬诇讛 讗诇 讬转讬讬讗砖 诪谉 讛专讞诪讬诐, 讗诇讗 讬拽讜讛 诇诪讚转 讬讜诐 砖讛讜讗 讛讟讜讘, 讜讻谉 诪讚转 诇讬诇讛 讘讬讜诐, 讗诐 注讜诪讚 讘讟讜讘讛 砖讛讜讗 诪讚转 讬讜诐, 讗诇 讬转讙讗讛 讜讬讘注讜讟, 讗诇讗 讬讝讻讜专 砖讬讘讗 诇讜 诪讚转 诇讬诇讛 砖讛讜讗 讞砖讱 讘"诪.



讗侄诇旨指讗 诪执讚旨址转 讬讜止诐 讘旨址诇旨址讬职诇指讛 讛值讬讻执讬 诪址砖讈职讻旨址讞址转 诇指讛旨? 讗指诪址专 讗址讘旨植讬值讬 讙旨讜止诇值诇 讗讜止专 讜职讻讜旨. 讻转讘 驻转讞 注讬谞讬诐 讝"诇 诪拽砖讬诐 讚拽讗专讬 诇讛, 诪讗讬 拽讗专讬 诇讛, 讗讟讜 诇讗 讛转驻诇诇 注专讘讬转? 讜讛专讘 讝"诇 转讬专抓 讘讚讜讞拽, 讚讛注讬拽专 讞住专 讘讚讘专讬 讗讘讬讬, 砖爪专讬讱 诇讜诪专 诇讜 砖讙讜诇诇 诪砖诪注讜转讜 讻诪讜 讬讜爪专. 讜谞专讗讛 诇讬 讘住"讚, 讚讗讬转讗 讘讘讬讗讜专 转诇诪讬讚讬 专讘讬谞讜 讬讜谞讛 讝"诇 讘住讘讬讘讜转 讛专讬"祝 讝"诇, 砖讜讗诇讬谉 诇诪讛 爪专讬讱 诇讜诪专 诪讚转 讬讜诐 讘诇讬诇讛 讜讻讜', 讜讛讬讛 讗讜诪专 专讘讬 讗诇讬讛讜 讛爪专驻转讬 讝"诇 讟注诐 讛讚讘专, 讚讗诪专讬谞谉 讘讙诪专讗 讛讛讜讗 诪讬谞讗讛 讗诪专 诇专"讙 诪讬 砖讘专讗 讗讜专 诇讗 讘专讗 讞砖讱, 讜诪讬 砖讘专讗 讞砖讱 诇讗 讘专讗 讗讜专, 砖谞讗诪专 (讬砖注讬讛 诪讛, 讝') 讬讜止爪值专 讗讜止专 讜旨讘讜止专值讗 讞止砖侄讈讱职, 讻诇讜诪专 讚诇讗 讗诪专 讬讜爪专 讗讜专 讜讞砖讱, 讗诪专 诇讜 砖讜讟讛, 砖驻讬诇 诇住讬驻讬讛 讚拽专讗, 讛殖' 爪职讘指讗讜止转 砖职讈诪讜止, 砖讛讜讗 诇讘讚讜 讘专讗 讛讻诇, 讜注诇 讻谉 讗谞讞谞讜 讗讜诪专讬诐 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐, 诇讛讜讚讬注 砖讘讜专讗 讗讞讚 讘专讗 讛讻诇 注讚 讻讗谉 诇砖讜谞讜, 讜讘讚驻讜住 讬砖 讟注讜转 诇砖讜谉, 讜讗谞讬 讻转讘转讬讜 讻驻讬 诪讛 砖讻转讘讜 讘转讜住驻讜转 专讘讬谞讜 讬讛讜讚讗 讞住讬讚 讛谞讚驻住 诪讞讚砖 砖讛讘讬讗 诇砖讜谉 专讘讬 讗诇讬讛讜 讛爪专驻转讬 讝"诇 诪转讜拽谉 讻诪讜 砖讻转讘转讬. 谞诪爪讗 诇驻讬 讝讛 讗谞讜 诪讝讻讬专讬谉 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐, 诇讗驻讜拽讬 诪讚转 讛诪讬谉 讛专砖注 讛谞讝讻专. 讜讛谞讛 讻讗谉 讘注专讘讬转 讗讜诪专讬诐 讘讜专讗 讬讜诪诐 讜诇讬诇讛, 讙讜诇诇 讗讜专 诪驻谞讬 讞砖讱 讜讞砖讱 诪驻谞讬 讗讜专, 讜讛砖讜讗诇 讘砖"住 专爪讛 诇讚注转, 诪讛 砖爪专讬讱 诇讛讝讻讬专 诪讚转 讬讜诐 讘诇讬诇讛 讛讜讗 注诇 住诪讱 诪"砖 讘讜专讗 讬讜诐 讜诇讬诇讛, 讗讜 注诇 住诪讱 诪"砖 讙讜诇诇 讗讜专 诪驻谞讬 讞砖讱 讜讞砖讱 诪驻谞讬 讗讜专, 讜诇讝讛 讗诪专 诪讚转 讬讜诐 讘诇讬诇讛 讛讬讻讬 诪砖讻讞转 诇讛 讘注专讘讬转, 讻诇讜诪专 讘讗讬讝讛 讚讘专讬诐 讛讬讗 专诪讜讝讛, 讜转讬专抓 诇讛 讗讘讬讬 专诪讜讝讛 讘讚讘专讬诐 讗诇讜, 砖诇 讙讜诇诇 讗讜专 诪驻谞讬 讞砖讱 讜讞砖讱 诪驻谞讬 讗讜专, 讜讟注诪讜 砖诇 讗讘讬讬 讛讜讗, 诪驻谞讬 砖讛讟注诐 砖爪专讬讱 诇讛讝讻讬专 诪讚转 讬讜诐 讘诇讬诇讛 讜讻讜', 讻讚讬 砖诇讗 讬讟注讛 讗讚诐 诇讞砖讜讘 讻讗讜转讜 讛诪讬谉, 讚讻诇 讛讬讻讗 讚讗诪专 讛讻转讜讘 讬讜爪专 讘讞讚讗 诪讬谞讗, 讜讘讜专讗 讘讞讚 诪讬谞讗, 诪砖诪注 砖转讬 专砖讬讜转, 诇讻讱 诪讝讻讬专讬谉 讗讜专 讜讞砖讱 讘砖讞专讬转, 讜讗讜专 讜讞砖讱 讘注专讘讬转, 诇讛讜专讜转 讚讗诇 讗讞讚 讘专讗诐, 讜注"讻 讘注讬讘讜专 讝讗转 诇讗 转住驻讬拽 讛讝讻专转 讬讜诐 讜诇讬诇讛, 讗诇讗 爪专讬讱 诇讛讝讻讬专 讗讜专 讜讞砖讱, 讻诪讜 诇讬砖谞讗 讚拽专讗, 讚讘讗 诇诪讬讚拽 砖讛诪讬谉 讚讬讘专 砖拽专, 讜诇讻谉 诪讜讻专讞 诇讜诪专 讚住诪讻讜 讘讛讝讻专转 诪讚转 讬讜诐 讘诇讬诇讛, 注诇 讚讘专讬诐 砖诇 讙讜诇诇 讗讜专 诪驻谞讬 讞砖讱, 讜讞砖讱 诪驻谞讬 讗讜专, 讜诇讗 注诇 诪"砖 讘讜专讗 讬讜诪诐 讜诇讬诇讛. 讜讘讝讛 砖讻转讘转讬 讬转讜专抓 注讜讚 拽讜砖讬讗 讗讞专转, 诇诪讛 讗讘讬讬 谞拽讬讟 讙讜诇诇 讗讜专 诪驻谞讬 讞砖讱, 讜诇讗 谞拽讬讟 诪转讞诇转 讛讚讘专讬诐, 讘讜专讗 讬讜诪诐 讜诇讬诇讛, 讜讘讝讛 砖讻转讘转讬 讬转讜专抓 讝讛 讛讬讟讘 注诇 驻讬 讟注诪讜 砖诇 专讘讬谞讜 讗诇讬讛讜 讛爪专驻转讬 讝"诇 讛谞讝讻专, 讜专讗讬转讬 讘砖讬讟转 专讘讬谞讜 讘爪诇讗诇 砖谞讚驻住 诪讞讚砖, 砖讻转讘 注诇 讚讘专讬 讗讘讬讬, 讗驻砖专 讘讝讛 讛诇砖讜谉 讛讬讜 诪转讞讬诇讬诐, 讚讗诇讜 讛讬讜 讗讜诪专讬诐 讻诪讜转讬谞讜, 讛讬讛 诇讜 诇讜诪专 讘讜专讗 讬讜诪诐 讜诇讬诇讛 砖讛讜讗 拽讜讚诐, 讗讬 谞诪讬 讗驻砖专 砖诇讗 讛讬讛 讘谞住讞讛 讚讬讚讛讜 讘讜专讗 讬讜诪诐 讜诇讬诇讛 注讚 讻讗谉 诇砖讜谞讜, 讜诇驻讬 诪"砖 讘住"讚 讗讬谉 讗谞讜 爪专讬讻讬谉 诇讚讜讞拽讬谉 讗诇讜, 讚诇注讜诇诐 谞住讞转诐 讻谞住讞转讬谞讜, 讜讗讬讻讗 讟注诪讗 专讘讗 诪讛 讚谞拽讬讟 讗讘讬讬 讙讜诇诇 讗讜专 讜讚讜"拽.





讙诇讬讜谉 讛砖"住 - 专讘讬 注拽讬讘讗 讗讬讙专

讘讙诪' 诇注住讜拽 讻讜'. 讘专讬"祝 讛讙讬专住讗 注诇 讚"转:


砖诐 讜注讜住拽讬 讻讜'. 讘专讬"祝 讛讙讬专住讗 讜诇讜诪讚讬 转讜专转讱 诇砖诪讛 砖诐 讛诇讻讱 讻讜'. 讘专讬"祝 讜讛专讗"砖 讛讙讬专住讗 讗诪专 专"驻 讛诇讻讱:





驻谞讬 讬讛讜砖注

讘转讜住驻讜转 讚"讛 讜专讘谞谉 讗诪专讬 讗讛讘转 注讜诇诐 讛诇讻讱 转拽谞讜 诇讜诪专 讻讜'  讜讛讟注诐 讘讝讛 谞专讗讛 诪砖讜诐 讚诪讬诪专讗 讚砖诪讜讗诇 讜诪讻讜诇讛 住讜讙讬讗 讚讘住诪讜讱 诪砖诪注 讚讘砖讞专讬转 讗讜诪专 讗讛讘讛 专讘讛 讜诪讛 砖讗诪专讜 讘注专讘讬转 讗讛讘转 注讜诇诐 讛讬讬谞讜 诪砖讜诐 讚拽专讗 拽讗 诪住讬讬注 诇讬讛 讚讻转讬讘 讗讛讘转 注讜诇诐 讗讛讘转讬讱 注诇 讻谉 诪砖讻转讬讱 讞住讚 讜讝讛 砖讬讬讱 讬讜转专 讘讘专讻转 讛转讜专讛 砖诇 注专讘讬转 注"驻 诪讛 讚讗诪专讬' 讘讻诪讛 讚讜讻转讬 讻诇 讛注讜住拽 讘转讜专讛 讘诇讬诇讛 诪讜砖讻讬谉 注诇讬讜 讞讜讟 砖诇 讞住讚 讘讬讜诐 讻谞"诇:


讘讚"讛 砖讻讘专 谞驻讟专 讘讗讛讘讛 专讘讛 注讚 讛诇讻讱 讻讜'  讘讬专讜砖诇诪讬 讬砖 讛讗 讚讗诪专讬' 讻讜' 讜讛讜讗 砖砖谞讛 注诇 讗转专 驻讬专讜砖 诇讗诇转专 砖诇诪讚 诪讬讚 讘讗讜转讜 诪拽讜诐. 讜谞砖讗诇 诇讛专讘 专"讬 讻讜' 注讚 住讜祝 讛讚讬讘讜专. 讜诇讻讗讜专讛 谞专讗讛 讘专讜专 讜诪讜讻专讞 诪驻讬专讜砖诐 讻讗谉 讘讛讗 讚讗诪专讬' 讜讛讜讗 砖砖谞讛 注诇 讗转专 讛讬讬谞讜 讗注"讙 讚诪住转诪讗 拽专讗 拽"砖 住诪讜讱 诇讗讛讘讛 专讘讛 讻讚讬谞讜 讗驻"讛 诇讗 诪讛谞讬 诇驻讟讜专 诪讛 砖诇诪讚 讗讞"讻 讗诇讗 诇诪讛 砖诇讜诪讚 讜砖讜谞讛 诇讗诇转专 讘讗讜转讜 诪拽讜诐 讜讗祝 注"讙 讚诪住转诪讗 讛转驻诇诇 住诪讜讱 诇拽"砖 讚讛讗 讘注讬 诇诪住诪讱 讙讗讜诇讛 诇转驻诇讛 讗驻"讛 诇讗 讛讜讬 讛转驻诇讛 讛驻住拽 讘讬谉 诇讬诪讜讚 讚驻' 拽"砖 诇讗讜转讜 诇讬诪讜讚 砖讗讞专 讛转驻诇讛 讚转驻诇讛 诇讗 讛讜讬 讻讛讬住讞 讛讚注转 讚拽"砖 讜转驻诇讛 讞讚讗 诪诇转讗 讛讜讗 讜讻讬讜谉 砖诇讗诇转专 讗讞专 讛转驻诇讛 讞讜讝专 诇诇讬诪讜讚讜 讘讗讜转讜 诪拽讜诐 诪砖"讛 谞驻讟专 讘讘专讻转 讗讛讘讛 专讘讛 诪砖讗"讻 讻砖讛诇讱 讗讞专 转驻讬诇讛 讜谞驻谞讛 诇注住拽讜 讜讞讜讝专 诇诇讬诪讜讚讜 爪专讬讱 诇讞讝讜专 讜诇讘专讱 讜诪砖"讛 谞砖讗诇 诇专"讬 讗诐 讻诪讜 讻谉 讛讚讬谉 诇注谞讬谉 讘专讻转 讛转讜专讛 诪诪砖 讻砖讛砖讻讬诐 诇砖谞讜转 讜砖讜谞讛 讜讗讞"讻 谞驻谞讛 诇注住拽讜 讜讞讝专 诇诇讬诪讜讚讜 讗诐 爪专讬讱 诇讞讝讜专 讜诇讘专讱 驻注诐 讗讞专转 讜注"讝 讛砖讬讘 专"讬 讚讗讬谉 爪专讬讱 讗讬 诪砖讜诐 讚诇讗 拽讬讬诪讗 诇谉 讻讛讗讬 讬专讜砖诇诪讬 讛讜讗讬诇 讜讙诪专讗 砖诇谞讜 诇讗 讗诪专讜 讜讗讬谉 爪专讬讱 诇讗诇转专 诇诇诪讜讚 讻讜' 讜讻讜讜谞转诐 讚讗注"讙 讚讘转讞诇转 讛诪讬诪专讗 讚专讘 讬讛讜讚讗 讗诪专 砖诪讜讗诇 拽讗诪专 讛砖讻讬诐 诇砖谞讜转 注讚 砖诇讗 拽专讗 拽"砖 爪专讬讱 诇讘专讱 讚诪砖诪注 讚诪讘专讱 拽讜讚诐 砖讬砖谞讛 讜住诪讜讱 诇诇讬诪讜讚讜 诪诪砖 讗驻"讛 讘住讜祝 讛诪讬诪专讗 讚拽讗诪专 诪砖拽专讗 拽"砖 讗讬谉 爪专讬讱 诇讘专讱 砖讻讘专 谞驻讟专 讘讗讛讘讛 专讘讛 讛讬讬谞讜 讗讬谉 爪专讬讱 诇讘专讱 讻诇诇 讗驻讬诇讜 讘诪讗讬 砖诇讜诪讚 讻诇 讛讬讜诐 讚诇讗讜 讗讛砖讻讬诐 诇砖谞讜转 讚诇注讬诇 讚讜拽讗 拽讗讬 讚讗讬讬专讬 砖诇讜诪讚 诪讬讚 住诪讜讱 诇讛砖讻诪转讜 讗讞专 拽"砖 诪讚诇讗 拽讗诪专 讛讻讬 讘讛讚讬讗 讗诇诪讗 讚讙诪专讗 讚讬讚谉 驻诇讬讙讗 讗讬专讜砖诇诪讬. 讜注讜讚 讛砖讬讘 专"讬 讚讗驻讬' 讗转"诇 讚讛讙诪' 诇讗 驻诇讬讙 讗讬专讜砖诇诪讬 讗驻"讛 讛讬专讜砖诇诪讬 讙讜驻讗 诇讗 拽讗诪专 讚砖诇讗 诇讗诇转专 讻讙讜谉 讘谞驻谞讛 诇注住拽讜 爪专讬讱 诇讞讝讜专 讜诇讘专讱 诪砖讜诐 讛驻住拽 讘讬谉 诇讬诪讜讚 讚驻' 拽"砖 诇砖讗专 诇讬诪讜讚讜 讻诇 讛讬讜诐 讗诇讗 讘讗讛讘讛 专讘讛 讚讜拽讗 讚诇讗 讞砖讬讘讗 诇驻讟讜专 讻诇 讛讬讜诐 讗诇讗 讘诪讗讬 砖砖讜谞讛 诇讗诇转专 讗讞专 讛转驻诇讛 讘讗讜转讜 诪拽讜诐 诪砖讗"讻 讘讘专讻转 讛转讜专讛 诪诪砖 讚讗讬讬专讬 讘砖诪注转讬谉 讚讞砖讬讘讗 讟讜讘讗 诪砖"讛 驻讟专讛 讻诇 讛讬讜诐 讚诪讗讬 砖谞驻谞讛 诇注住拽讜 诇讗 讞砖讬讘讗 讛讬住讞 讛讚注转 诇讛驻住讬拽 讘讬谉 诇讬诪讜讚 诇诇讬诪讜讚 讻谉 谞"诇 讘专讜专 诇讛诪注讬讬谉 诇驻讬 砖讬讟转 讛砖讜讗诇 讘砖讬讟转 讛专"讬 诇驻讬' 讛转讜住' 讚讛砖转讗. 谞诪爪讗 诇驻"讝 讻诇 讚讘专讬 讛转讜住' 讘讝讛 讗讬谞谉 讗诇讗 诇注谞讬谉 讛驻住拽 讘讬谉 诇讬诪讜讚 诇诇讬诪讜讚 诪讛 砖讗"讻 诇注谞讬谉 讛驻住拽 讚讘专讻转 讛转讜专讛 诪诪砖 诇讘讬谉 诇讬诪讜讚 砖诇 讗讞专 讛讘专讻讛 诇讗 诪讬讬专讬 讻诇诇 讜诪住转诪讗 爪专讬讱 诇诇诪讜讚 讗讬讝讛 诪拽专讗 讗讜 诪砖谞讛 住诪讜讱 诇讘专讻讛 诪诪砖 讻诪讜 讘砖讗专 讻诇 讘专讻讜转 砖爪专讬讱 诇讘专讱 注讜讘专 诇注砖讬讬转谉 讜住诪讜讱 诇注砖讬讬转谉 诪诪砖. 讜注讜讚 讚讘讛讗 诪诇转讗 诇讗 砖讬讬讱 诇讜诪专 讚讙诪专讗 讚讬讚谉 驻诇讬讙 讚讛讗 讗讚专讘讛 讙诪专讗 讚讬讚谉 谞诪讬 讛讻讬 讚讬讬拽讗 讚讚讜讜拽讗 诪讬 砖诪砖讻讬诐 诇砖谞讜转 拽讜讚诐 拽"砖 讛讜讗 砖爪专讬讱 诇讘专讱 讘专讻转 讛转讜专讛 讗讘诇 诪讬 砖讗讬谞讜 砖讜谞讛 拽讜讚诐 拽"砖 讗诇讗 诇讗讞专 拽"砖 诇讗 砖讬讬讱 诇讙讘讬讛 讘专讻转 讛转讜专讛 讻诇诇 诇讗 拽讜讚诐 拽"砖 讜诇讗 诇讗讞专 拽"砖 讚讛讜讛 讻讘专讻讛 砖讗讬谞讛 爪专讬讻讛 讻讬讜谉 砖谞驻讟专 讘讗讛讘讛 专讘讛:


讗诇讗 讚诇驻"讝 诇讗 讬转讻谉 诪讛 砖讻转讘讜 讛转讜住' 讘住讜祝 讛讚讬讘讜专 讚诪讗讬 砖谞讛讙讜 讛爪专驻转讬诐 诇诇诪讜讚 讗讞专 讘专讻转 讛转讜专讛 讘讛砖讻诪讛 驻住讜拽讬诐 讜讘专讻转 讻讛谞讬诐 讜诪砖谞讛 讚讗诇讜 讚讘专讬诐 谞讛讙讜 讻谉 诪驻谞讬 讛讬专讜砖诇诪讬 讜诪住拽讜 讗讘诇 讗讬谉 爪专讬讱 讻诪讜 砖讻转讘谞讜 诇注讬诇 注讻"诇 讜诇诪讗讬 讚驻专讬砖讬转 讗讬谉 讝讛 注谞讬谉 讻诇诇 诇讛讬专讜砖诇诪讬 讚诇讗 讗讬讬专讬 讘讬专讜砖诇诪讬 讻诇诇 诇注谞讬谉 讛驻住拽 讘讬谉 讘专讻讛 诇诇讬诪讜讚 讗诇讗 讘讛驻住拽 讘讬谉 诇讬诪讜讚 诇诇讬诪讜讚 讗讘诇 讘讬谉 讘专讻讛 诇诇讬诪讜讚 诇讻"注 讗讬谉 诇讛驻住讬拽 讗诇讗 爪专讬讱 砖讬拽专讗 拽"砖 讗讜 砖讗专 驻住讜拽讬诐 讗讜 诪砖谞讛 讗讜 讙诪' 住诪讜讱 诇讘专讻转 讛转讜专讛 讗讜 诇讗讛讘讛 专讘讛 讻诪讜 讘砖讗专 讘专讻转 讛诪爪讜转 讻讚驻专讬砖讬转 讜讗祝 砖讛讘"讬 住讬诪谉 诪"讝 谞转谉 讟注诐 诇讝讛 诇讞诇拽 讜讗谞讬 讗驻专砖 讘住诪讜讱 注讜讚 讟注诐 讗讞专 讗驻"讛 讗讬谉 讝讛 砖讬讬讱 诇谞讚讜谉 讛讬专讜砖诇诪讬 讻诇诇 讻讚驻专讬砖讬转 讜注讜讚 讗讬 住"讚 讻诪住拽谞转 讛转讜住' 讚砖讬讬讱 讘专讻转 讛转讜专讛 讘讛砖讻诪讛 讗祝 砖讗讬谞讜 诇讜诪讚 诇讗诇转专 讻诇诇 讗诇讗 诇讗讞专 讻诪讛 砖注讜转 讻讚诪砖诪注 诪诇砖讜谉 讛砖"注 住讬' 诪"讝 讚讬砖 讗讜诪专讬诐 讻讱 讗"讻 转拽砖讬 诇讛讜 讙诪专讗 讚讬讚谉 讚讗诪讗讬 拽讗诪专 砖诪讜讗诇 讛砖讻讬诐 诇砖谞讜转 注讚 砖诇讗 拽专讗 拽"砖 讚诪砖诪注 讚讘诇讗"讛 讗讬谉 爪专讬讱 诇讘专讱 讘砖讘讬诇 诇讬诪讜讚 砖诇讗讞专 讝诪谉. 讜注讜讚 讚讗"讻 诪讗讬 诪讚讬讬拽 讛砖"住 讘住诪讜讱 讜讘专讬砖 驻"讘 讚专讘 住讜讘专 讚诇转诇诪讜讚 谞诪讬 爪专讬讱 诇讘专讱 诪讛讗 讚诪讘专讱 讜诪转谞讬 诇谉 驻专拽讬谉 讜转讬驻讜拽 诇讬讛 讚讗驻讬诇讜 讗诐 讗讬谉 爪专讬讱 诇讘专讱 讘砖讘讬诇 讙诪专讗 讜诪砖谞讛 讗驻"讛 讛讬讛 诪讘专讱 专讘 砖驻讬专 讘专讻转 讛转讜专讛 讘砖讘讬诇 诇讬诪讜讚 砖讬诇诪讜讚 讘讻诇 讬讜诐 诪拽专讗 诪砖谞讛 讜讙诪专讗 讻诪讜 砖诪讘专讻讬谉 讻诇 讗讚诐 诇诪住拽谞转 讛转讜住驻讜转 讘讻诇 讬讜诐 讘讛砖讻诪讛 讘砖讘讬诇 讛诇讬诪讜讚 砖诇讜诪讚讬谉 讘讻诇 讬讜诐. 讜诇讻讗讜专讛 诇讗 诪爪讗转讬 诪拽讜诐 诇讬讬砖讘 拽讜砖讬讗 讝讜 讗诐 诇讗 砖谞讗诪专 讚讻讜讜谞转 讛转讜住' 诇驻讬 诪住拽谞转谉 讚讗讜转讜 注谞讬谉 砖讻转讘转讬 讚诇驻讬 诪讛 砖讛讘讬讗 讘诪谞讛讙 讛爪专驻转讬诐 讛讬讬谞讜 砖注讬拽专 讻讜讜谞转诐 讘诇讬诪讜讚 讚讘专讻转 讻讛谞讬诐 讜诪砖谞讛 讚讗诇讜 讚讘专讬诐 讗注"驻 砖讗讬谉 讻讜讜谞转诐 诇注讬拽专 讛诇讬诪讜讚 讗诇讗 讻讚讬 砖讬讘专讻讜 诇驻谞讬讛 讘专讻转 讛转讜专讛 讜转讛讗 讛讘专讻讛 住诪讜讻讛 诇诇讬诪讜讚 诇讗诇转专 讜讛讬讬谞讜 诪驻谞讬 讛讬专讜砖诇诪讬 讜注"讝 诪住拽讜 讚讗讬谉 爪专讬讱 驻讬专讜砖 砖讗讬谉 爪专讬讱 诇讘专讱 讘专讻转 讛转讜专讛 讜诇讗 诇讜诪专 驻住讜拽讬诐 讚讘专讻转 讛转讜专讛 讜诪砖谞讛 讚讗诇讜 讚讘专讬诐 讻讬讜谉 砖讗讬谉 爪专讬讻讬诐 讘讗讜转讜 诇讬诪讜讚 讻讬 讗诐 讘砖讘讬诇 讛讘专讻讛 讜讬讜转专 讟讜讘 砖诇讗 讬讘专讻讜 讚讛讜讬 讻讘专讻讛 砖讗讬谞讛 爪专讬讻讛 讗诇讗 讚讘诪讛 砖讬讗诪专 讗讛讘讛 专讘讛 讜拽讜专讗 拽"砖 讬讻讜诇讬谉 诇诇诪讜讚 讗讞"讻 讻诇 讛讬讜诐 讘诇讗 砖讜诐 讘专讻讛 讻讱 讛讬讛 谞专讗讛 诇讬 诇讻讗讜专讛 讗诇讗 讚诪砖诪注讜转 诇砖讜谉 讛转讜住' 讗讬谞讛 讻讱 讗诇讗 砖讬砖 诇讘专讱 讘讛砖讻诪讛 讗注"驻 砖诇讗 讬诇诪讜讚 诇讗诇转专 讗诇讗 诇讗讞专 讝诪谉 讜讛讬讬谞讜 讻诪砖诪注讜转 讛讘"讬 讜讛砖"注 砖诐 讗"讻 讛讚专讗 拽讜砖讬讗 诇讚讜讻转讬讛 讜注讬讬谉 讘讘"讞 讗讜"讞 住讬诪谉 讛谞"诇 砖讛专讙讬砖 讙"讻 讘讝讛 注诇 诇砖讜谉 讛讘"讬 砖诐 讗诇讗 讚讘诪讗讬 砖驻讬专砖 诇砖讜谉 讛转讜住' 谞专讗讛 诇讬 讚讞讜拽 讜爪"注 诇讬讬砖讘 讜注讬讬谉 诪讛 砖讗讻转讜讘 讘讝讛 注讜讚 讘住诪讜讱 讜讚讜拽 讛讬讟讘:


讘讗"讚 讜讛砖讬讘 专"讬 讻讜' 讜讙诪专讗 砖诇谞讜 诇讗 讗诪专讜 讜讗"转 诪"砖 诪住讜讻讛 讻讜' 注讻"诇. 讻讘专 讻转讘转讬 讘住诪讜讱 讚诪讛 砖讻转讘讜 讚讙诪专讗 砖诇谞讜 诇讗 讗诪专讜 讛讬讬谞讜 诪讚拽讗诪专 砖诪讜讗诇 住转诪讗 诪砖拽专讗 拽"砖 讗讬谉 爪专讬讱 诇讘专讱 诪砖诪注 砖讗讬谉 爪专讬讱 诇讘专讱 讻诇诇 讗讜转讜 讛讬讜诐 讜拽砖讬讗 诇讬 讚讗讻转讬 诪讗讬 专讗讬讛 诪讬讬转讬 讚诪讻讚讬 诪专讗 讚砖诪注转讬讛 诪讗谉 讛讜讗 专讘 讬讛讜讚讗 诪砖诪讬讛 讚砖诪讜讗诇 讜讗讬讛讜 讙讜驻讗 拽讗诪专 讘驻专拽 诇讜诇讘 讛讙讝讜诇 诪砖诪讬讛 讚砖诪讜讗诇 讚住讜讻讛 讬讜诐 讗' 诇注谞讬谉 讘专讻讛 砖讗讬谉 讞讜讝专 讜诪讘专讱 讜诪住拽讬' 讛转诐 讚驻诇讜讙转讗 讚转谞讗讬 讛讬讗 讻讚讗砖讻讞谉 讚驻诇讬讙讬 专讘讬 讜专讘谞谉 诇注谞讬谉 转驻讬诇讬谉 讜砖诪讜讗诇 讻专讘谞谉 讚讘转驻讬诇讬谉 谞诪讬 讗讬谉 诪讘专讱 讗诇讗 砖讞专讬转 讘诇讘讚 讜诇驻"讝 砖驻讬专 拽讗诪专 专讘 讬讛讜讚讛 诪砖诪讬讛 讚砖诪讜讗诇 讛讻讗 讚诇注谞讬谉 讘专讻转 讛转讜专讛 谞诪讬 讗讬谞讜 讞讜讝专 讜诪讘专讱 砖讻讘专 谞驻讟专 讘讗讛讘讛 专讘讛 讚讜诪讬讗 讚住讜讻讛 讜转驻讬诇讬谉 诪砖讗"讻 诇讚讬讚谉 讚拽讬"诇 诇驻住拽 讛诇讻讛 讚讘住讜讻讛 讜转驻讬诇讬谉 谞诪讬 讞讜讝专 讜诪讘专讱 讻讚诪住拽讬谞谉 讛转诐 讗"讻 砖驻讬专 诪爪讬谞谉 诇诪讬诪专 讚讘讘专讻转 讛转讜专讛 谞诪讬 爪专讬讱 诇讞讝讜专 讜诇讘专讱 讻砖讛驻住讬拽 讘讬谉 诇讬诪讜讚 诇诇讬诪讜讚 讜讛讬讬谞讜 讻砖讬讟转 讛讬专讜砖诇诪讬 讜讗驻砖专 讚诪砖诪注 诇讛讜 诇讛转讜住' 讻讬讜谉 讚专讘讬 讬讜讞谞谉 讜砖讗专 讗诪讜专讗讬 讚砖诪注转讬谉 讘住诪讜讱 讗讬讬专讬 诇注谞讬谉 谞讜住讞 讛讘专讻讛 诪砖诪注 讚讝讜诇转 讝讛 讘注讬拽专 讚讬谞讜 讘诪讬诪专讗 拽诪讬讬转讗 讚砖诪讜讗诇 诇讗 驻诇讬讙讬 注诇讬讛 讗注"讙 讚专讘讬 讬讜讞谞谉 驻诇讬讙 注诇讬讛 讘住讜讻讛 讜诇驻"讝 讗"砖 谞诪讬 诪讛 砖讻转讘讜 讛转讜住' 讘转讞讬诇转 讛讚讬讘讜专 注讚 讛诇讻讱 谞讬诪专讬谞讛讜 诇讻讜诇讛讜 讚诇讻讗讜专讛 讛讜讗 诇砖讜谉 转诪讜讛 砖讛专讬 讻诇 讚讘专讬讛诐 诪讝讛 讛讚讬讘讜专 讗讬谞讜 讗诇讗 讛讗 诪诇转讗 讚砖讻讘专 谞驻讟专 讘讗讛讘讛 专讘讛 讜诇讗 讗讬讬专讬 讘谞讜住讞 讛讘专讻讛 讻诇诇. 讜讗诪谞诐 诇诪讛 讚驻专讬砖讬转 讗驻砖专 砖讻讜讜谞转谉 诪讚讗诪专讬谞谉 讛讬诇讻讱 谞诪专讬谞讛讜 诇讻讜诇讛讜 诪砖诪注 讚转讜 诇讗 讗砖讻讞谉 驻诇讜讙转讗 讚讗诪讜专讗讬 讻诇诇 诇注谞讬谉 讘专讻转 讛转讜专讛 讜注讬讬谉 诪讛 砖讗讻转讜讘 注讜讚 讘讝讛 讘住诪讜讱 讙讘讬 讛讬诇讻讱 谞讬诪专讬谞讛讜 诇讻讜诇讛讜 讜讘讝讛 讬砖 诇讬讬砖讘 讙"讻 诪讛 砖讛拽砖讜 讛转讜住' 诪住讜讻讛 讜诇讗 讛拽砖讜 诪转驻讬诇讬谉 讚讛讗 讘驻专拽 诇讜诇讘 讛讙讝讜诇 诪砖诪注 讚住讜讻讛 讙讜驻讗 转诇讬讗 讘转驻讬诇讬谉 讜诇驻诪"砖 讗"砖 诪砖讜诐 讚专讘讬 讬讜讞谞谉 讚讗讬讬专讬 讘住讜讻讛 讗讬讬专讬 谞诪讬 讛讻讗 诇注谞讬谉 讘专讻转 讛转讜专讛. 讜诪"砖 转诇诪讬讚 专讘讬谞讜 讬讜谞讛 讘砖诪讜 诇讞诇拽 讘讬谉 转驻讬诇讬谉 诇讘专讻转 讛转讜专讛 诪砖讜诐 讚转驻讬诇讬谉 讜爪讬爪讬转 讻讬讜谉 砖讞诇爪谉 诪注诇讬讜 诪住诇拽 注爪诪讜 诪诪爪讜讛 诪砖讗"讻 讘转讜专讛 讜拽砖讛 诇讬 讟讜讘讗 讚讗"讻 讗诪讗讬 诪讚诪讬 讛砖"住 讘驻' 诇讜诇讘 讛讙讝讜诇 住讜讻讛 诇转驻讬诇讬谉 讛讗 讗讬讻讗 诇讗驻诇讜讙讬 讘讬谞讬讬讛讜 讘讛讗讬 讟注诪讗 讙讜驻讗 讜讬砖 诇讬讬砖讘 讜爪"注:


讘讗"讚 讜讗"转 诪驻谞讬 诪讛 讗讬谉 讗谞讜 诪讘专讻讬谉 诇讬砖谉 讘住讜讻讛 讻讜' 注讻"诇. 讜诇讻讗讜专讛 诇砖讜谞诐 转诪讜讛 讘讝讛 讚讛讗 讗讚专讘讛 讘诪讗讬 讚住"讚 诪注讬拽专讗 讚讘专讻转 讛转讜专讛 谞诪讬 爪专讬讱 诇讘专讱 讘讻诇 驻注诐 讜驻注诐 讛讜讬 拽砖讛 讟驻讬 诇诪讛 讗讬谉 诪讘专讻讬谉 诇讬砖谉 讘住讜讻讛. 讜讬砖 诇讬讬砖讘 拽爪转 注"驻 诇砖讜谉 讛专讗"砖 讝"诇 讚诪砖诪注 诪讚讘专讬讜 砖讚讘专讬 讛转讜住' 讜转砖讜讘转讜 砖诇 讛专"讬 讛讬讬谞讜 讚讜讜拽讗 诪注讬谉 讛砖讗诇讛 砖谞砖讗诇 诪讗转讜 讚讛讬讬谞讜 讘住转诐 转"讞 砖注讜砖讬谉 转讜专转谉 注讬拽专 讜诪诇讗讻转谉 讟驻诇 讜诪"诪 讚注转诐 转诪讬讚 注诇 讛诇讬诪讜讚 讜讗讬谉 诪住讬讞讬谉 讚注转诐 讜诪砖"讛 讗讬谉 爪专讬讱 诇讞讝讜专 讜诇讘专讱 诪砖讗"讻 讘砖讗专 讘谞讬 讗讚诐 砖转讜专转谉 注专讗讬 讜讗讬谉 诇讜诪讚讬诐 讻讬 讗诐 诇驻专拽讬诐 诇驻讬 砖讬讟转 专"讬 爪专讬讱 诇讞讝讜专 讜诇讘专讱 讜诇讗驻讜拽讬 诪拽爪转 砖讬讟转 讛驻讜住拽讬诐 讚讗驻讬诇讜 讘讻讛"讙 讗讬谉 爪讜专讱 诇讞讝讜专 讜诇讘专讱 讻诪讘讜讗专 诇讛讚讬讗 讘转讞诇转 讚讘专讬 讛专讗"砖 讝"诇 注"砖 讜讻谉 诪砖诪注 诪诇砖讜谉 讛专砖讘"讗 讝"诇 讘讞讬讚讜砖讬讜 讘砖诐 专讘讜转讬谞讜 讛爪专驻转讬诐 讜讛讘讬讗讜 专讗讬讛 诪专"转 讝"诇 砖诇讗 讛讬讛 诪爪专讬讱 诇讘专讱 注诇 讛砖讬谞讛 讻砖谞诪诇讱 诇讬砖谉 谞诪爪讗 讚诇驻"讝 诪讬讜砖讘讬诐 讛讬讟讘 讚讘专讬 讛转讜住' 讻讗谉 讚注诇 诪讛 讚诪砖诪注 诪讚讘专讬 讛专"讬 讚讗讜转谉 砖转讜专转谉 讗讜诪谞讜转谉 讗讬谉 爪专讬讻讬诐 诇讞讝讜专 讜诇讘专讱 讛讬讬谞讜 诪砖讜诐 砖讚注转诐 转诪讬讚 注诇 讛诇讬诪讜讚 讗"讻 诇诪讛 讗讬谉 诪讘专讻讬谉 讘住讜讻讛 注诇 讛砖讬谞讛 讚诪住转诪讗 讗讬谉 讚注转诐 诪砖注转 讗讻讬诇讛 注诇 讛砖讬谞讛 讜注"讝 转讬专爪讜 讚讗驻"讛 讘专讻转 讗讻讬诇讛 驻讜讟专转讜 诇驻讬 砖讛砖讬谞讛 讛讜讗 讚讘专 诪爪讜讬 讜拽讬讬"诇 讗讬谉 拽讘注 诇砖讬谞讛 讻谞"诇 讘讻讜讜谞转谉 讜讚讜"拽:


讘讗"讚 讜讛爪专驻转讬诐 谞讜讛讙讬诐 讻讜' 注讚 住讜祝 讛讚讬讘讜专. 谞"诇 讚讗注"讙 讚诪住转诪讗 讗讜诪专讬谉 驻' 讛转诪讬讚 讜诪砖谞转 讗讬讝讛讜 诪拽讜诪谉 讜讘专讬讬转讗 讚专讘讬 讬砖诪注讗诇 讻诪"砖 讛转讜住' 驻"拽 讚拽讬讚讜砖讬谉 讚祝 诇诪"讚 讜讻"讻 讛讟讜专 讗"讞 住讬诪谉 诪' 讗诇讗 诇驻讬 砖讗讬谉 讗讜诪专讬诐 注谞讬谞讬 讛拽专讘谞讜转 讗诇讗 讘讬讜诐 讚讜拽讗 讜诇驻注诪讬诐 砖讗讚诐 诪砖讻讬诐 拽讜讚诐 注诇讜转 讛砖讞专 砖讗讬谉 诇讜诪专 拽专讘谞讜转 诪砖"讛 谞讛讙讜 诇拽专讜转 驻住讜拽讬诐 砖诇 讘专讻转 讻讛谞讬诐 讜诪砖谞转 讗诇讜 讚讘专讬诐 讻讜' 住诪讜讱 诇讘专讻转 讛转讜专讛 诪诪砖 讜注讜讚 诇驻讬 砖专讗讜 诇讛拽讚讬诐 讘专讻转 讛转讜专讛 拽讜讚诐 诇讻诇 讘专讻讜转 讛砖讞专 砖讛诐 讘专讻转 讛讜讚讗讛 诪注谞讬谉 注讜诇诐 讛讝讛 讜注谞讬谞讬 讛讙讜祝 讜讻讬讜谉 砖注讬拽专 讘专讬讗转 讛讗讚诐 讘讻诇 讛注讜诇诐 诇讗 谞讘专讗 讗诇讗 讘砖讘讬诇 转讜专讛 讻讚讻转讬讘 讗诐 诇讗 讘专讬转讬 讬讜诪诐 讜诇讬诇讛 讜讙讜' 讜讗驻讬诇讜 讘专讻转 砖诇讗 注砖谞讬 讙讜讬 讜注讘讚 讜讗砖讛 诇讗 谞转拽谞讜 讗诇讗 讘砖讘讬诇 讛转讜专讛 讜讛诪爪讜转 讻讚讗讬转讗 诇讛讚讬讗 讘讟讜专 诇讻谉 专讗讜讬讛 诇讜诪专 讘专讻转 讛转讜专讛 诪讬讚 讘讛砖讻诪讛 拽讜讚诐 诇讻诇 讛讘专讻讜转 讜讗驻砖专 砖讝讛 驻讬' 讛讙诪' 讘谞讚专讬诐 讘讗诪专诐 注诇 砖诇讗 讘专讻讜 讘转讜专讛 转讞讬诇讛 讻诪讜 砖讛讗专讻转讬 讘讝讛 讘讚专讜砖 讜讗驻砖专 讙"讻 砖讻讱 诪驻专砖讬诐 诪讬诪专讗 讚专讘 讛诪谞讜谞讗 讘住诪讜讱 砖讗诪专 注诇 讘专讻转 讗砖专 讘讞专 讘谞讜 砖讛讬讗 诪注讜诇讛 砖讘讘专讻讜转 讜讛讬讬谞讜 诇驻讬 砖讘专讻讛 讝讜 讛讬讗 讘专讻转 讛讜讚讗讛 注诇 谞转讬谞转 讛转讜专讛 诪砖"讛 专讗讜讬 诇讛拽讚讬诪讛 诇砖讗专讬 讘专讻讜转 讛转讜专讛 讜讻讚驻专讬砖讬转 讻谞"诇 讗诇讗 讚诪诇砖讜谉 专砖"讬 讘住诪讜讱 诇讗 诪砖诪注 讻谉:


讗诪谞诐 讘住' 讘"讞 住讬诪谉 诪"讝 讻转讘 讚诪讛 砖讻转讘讜 讛转讜住' 砖讛爪专驻转讬诐 谞讛讙讜 讻谉 诪驻谞讬 讛讬专讜砖诇诪讬 讻讜讜谞转谉 诇讬转谉 讟注诐 注诇 诪讛 砖诇讗 住诪讻讜 讘专讻转 讛转讜专讛 诇驻专砖转 讛转诪讬讚 讜讗讬讝讛讜 诪拽讜诪谉 讜讛讬讬谞讜 诪讗讜转讜 讛讟注诐 砖讗讜诪专 讘讬专讜砖诇诪讬 讚诇讗 砖讬讬讱 讘专讻转 讛转讜专讛 砖诇 讗讛讘讛 专讘讛 诇驻专砖转 拽"砖 注"砖 讘讗专讬讻讜转 讜诇注谞"讚 谞专讗讛 讚讜讞拽 讙讚讜诇 诇驻专砖 讻谉 讚讘专讬 讛转讜住' 讚讗"讻 讛讗 注讬拽专 讞住专 诪讚讘专讬讛诐 讜注讜讚 讚诪讛 注谞讬谉 驻专砖转 拽"砖 诇驻' 讛转诪讬讚 讜诪砖谞转 讚讗讬讝讛讜 诪拽讜诪谉 讚讗祝 诇诪讗讬 讚拽讗诪专 讘讬专讜砖诇诪讬 讚拽"砖 讗讬谞讛 注讜诇讛 讘诪拽讜诐 诇讬诪讜讚 讛转讜专讛 讛讬讬谞讜 诪砖讜诐 砖拽"砖 讛讬讗 诪爪讜转 注砖讛 讘驻谞讬 注爪诪讛 诪砖讗"讻 驻专砖转 讛转诪讬讚 讜诪砖谞转 讗讬讝讛讜 诪拽讜诪谉 讜讘专讬讬转讗 讚专讘讬 讬砖诪注讗诇 砖诪转讞讬诇转谉 诇讗 谞转拽谞讜 讗诇讗 讘砖讘讬诇 诇讬诪讜讚 讛转讜专讛 讘诪拽专讗 讜讘诪砖谞讛 讜讘讙诪专讗 讻诪"砖 讛转讜住' 讘拽讬讚讜砖讬谉 讗"讻 讗讚专讘讗 讬讜转专 砖讬讬讱 诇住诪讜讱 诇讛谉 讘专讻转 讛转讜专讛 讗诐 诇讗 诪讟注诪讗 讚驻专讬砖讬转 讘住诪讜讱 讜讘诪讛 砖讻转讘讜 讛转讜住' 诪驻谞讬 讛讬专讜砖诇诪讬 讛讗专讻转讬 讘讝讛 讗诇讗 讚讬讜转专 谞专讗讛 砖专讜爪讬诐 诇讜诪专 砖讛爪专驻转讬诐 诪驻专砖讬诐 讚讛讗 讚拽讗诪专 讘讬专讜砖诇诪讬 讜讛讜讗 砖砖谞讛 注诇 讗转专 讛讬讬谞讜 砖拽讜专讗 拽"砖 住诪讜讱 诇讗讛讘讛 专讘讛 讘诇讬 讛驻住拽 讘讬谞转讬讬诐 讜讻诪"砖 讛专砖讘"讗 讝"诇 讘砖诐 讛专讗讘"讚 讝"诇 诇驻讬 讙讬专住转讜 注"砖 讜讻诪"砖 谞专讗讛 砖讻谉 讛讘讬谉 讛讘"讬 讙"讻 讘讻讜讜谞转 讛转讜住' 讘讝讛 讜讗讬谉 诇讛讗专讬讱 讬讜转专:


讘讙诪' 专讘讬 讬讜讞谞谉 诪住讬讬诐 讘讛 讛讻讬 讛注专讘 谞讗 讻讜' 讜专讘 讛诪谞讜谞讗 讗诪专 讗砖专 讘讞专 讘谞讜 讻讜'. 讜讻转讘讜 专讘讬谞讜 讬讜谞讛 讜讛专砖讘"讗 讝"诇 讚诪讗谉 讚讙专讬住 讛注专讘 讘诇讗 讜讬"讜 讛诐 讘讬谉 讛讻诇 讙' 讘专讻讜转. 讜诇诪讗谉 讚讙专讬住 讜讛注专讘 讘讜讬"讜 讛诐 讘' 讘专讻讜转 讻谞讙讚 转讜专讛 砖讘讻转讘 讜砖讘注诇 驻讛 讜诇注谞"讚 谞专讗讛 砖讗讬谉 爪讜专讱 诇讝讛 讗诇讗 讚讘专讻转 讜爪讜谞讜 诇注住讜拽 讘讚"转 讛讬讬谞讜 讻诪讜 砖讗专 讘专讻转 讛诪爪讜转 讜爪专讬讱 诇讜诪专 讜爪讜谞讜 诪砖讗"讻 讘专讻转 讗砖专 讘讞专 讘谞讜 诇讗 讚诪讬 诇讘专讻转 讛诪爪讜转 讗诇讗 诇讘专讻转 讛讛讜讚讗讛 砖诪讘专讻讬谉 注诇 注谞讬讬谞讬 注讜诇诐 讛讝讛 砖讛讜讗 讞讬讬 砖注讛 讜讻"砖 砖讬砖 诇讘专讱 讘讻诇 讬讜诐 讘专讻转 讛讜讚讗讛 注诇 拽讘诇转 讛转讜专讛 砖讛讬讗 讞讬讬 注讜诇诐 讜讛砖转讗 讗转讬 砖驻讬专 讚讛谞讱 讗诪讜专讗讬 诇讗 驻诇讬讙讬 讻诇诇 讚砖诪讜讗诇 讚讗讬讬专讬 讘诪讬 砖诪砖讻讬诐 诇砖谞讜转 诇讗 讛讜爪专讱 诇驻' 讗诇讗 讘专讻转 讜爪讜谞讜 诇注住讜拽 诪讜住讬祝 注诇 讘专讻转 讗砖专 讘讞专 讘谞讜 砖讛讬讗 讘专讻转 讛讜讚讗讛 砖讞讬讬讘 讻诇 讗讚诐 诇讜诪专 讘讛砖讻诪讛 注诇 拽讘诇转 讛转讜专讛 讗驻讬诇讜 讗诐 讗讬谉 讚注转讜 诇诇诪讜讚 讜讛讬讬谞讜 讻讚专讘 讛诪谞讜谞讗 讜讗驻砖专 谞诪讬 讚砖诪讜讗诇 谞诪讬 讗讬转 诇讬讛 讚专讘讬 讬讜讞谞谉 讚讗讜诪专 讜讛注专讘 谞讗 讗诇讗 砖诇讗 讛讜爪专讱 诇讛讗专讬讱 讘讝讛 诇驻讬 砖诪讟讘注 讛讘专讻讛 讛讬讛 讬讚讜注 诇讛诐 讜诇讗 讘讗 诇讞讚砖 讗诇讗 注讬拽专 讛讚讬谉 讚讛砖讻讬诐 诇砖谞讜转 讜讛砖转讗 讗"砖 谞诪讬 讛讗 讚讗诪专讬谞谉 讛诇讻讱 谞讬诪专讬谞讛讜 诇讻讜诇讛讜 诇驻讬 砖讗讬谉 讻讗谉 诪讞诇讜拽转 讻诇诇 讜诪砖"讛 诇讗 讛讜讬 讻讘专讻讛 砖讗讬谞讛 爪专讬讻讛. 讜诇驻"讝 讬砖 诇讬讬砖讘 讙"讻 讻讜讜谞转 讛转讜住' 讘讚"讛 砖讻讘专 谞驻讟专 讻讜' 注讚 讛诇讻讱 谞讬诪专讬谞讛讜 诇讻讜诇讛讜 砖讻讘专 讻转讘转讬 砖讛讜讗 诇砖讜谉 诪讬讜转专 讗讘诇 诇诪讗讬 讚驻专讬砖讬转 讗"砖 诪砖讜诐 讚诇讻讗讜专讛 讛讜讬 诪砖诪注 诪住讘专讗 诇讞诇拽 讘讬谉 讛讘专讻讜转 讚讘专讻转 讗砖专 讘讞专 讘谞讜 砖讛讬讗 讘专讻转 讛讜讚讗讛 住讙讬 讘驻注诐 讗' 诇讻诇 讛讬讜诐 讻诪讜 砖讗专 讘专讻讜转 讛讜讚讗讜转 砖讗讜诪专讬诐 讘砖讞专 诪砖讗"讻 讘专讻转 讜爪讜谞讜 诇注住讜拽 砖讛讬讗 讻诪讜 讘专讻转 讛诪爪讜转 住"讚 砖爪专讬讱 诇讞讝讜专 讜诇讘专讱 讘讘诇 驻注诐 讻砖讛驻住讬拽 讘讬谞转讬讬诐 讻诪讜 讘砖讗专 讘专讻转 讛诪爪讜转 讚住讜讻讛 讜转驻讬诇讬谉 讜爪讬爪讬转 讜讘讗诪转 讗讬谉 谞专讗讛 诇讛转讜住' 诇讞诇拽 讘讻讱 讜讛讬讬谞讜 诪讚拽讗诪专 讘讙诪专讗 讛诇讻讱 谞讬诪专讬谞讛讜 诇讻讜诇讛讜 诪砖诪注 讚讻讜诇讛讜 讘讛讚讬 讛讚讚讬 砖讬讬讻讬 讜诪砖"讛 诪住拽讜 讛转讜住驻讜转 讚讗讬谉 爪专讬讱 诇讞讝讜专 讜诇讘专讱 讻诇诇 诪砖讜诐 讚诇讗 讚诪讬 诇讛谞讱 诪爪讜转 讻讚诪住讬拽 讛专"讬 讻谞"诇 谞讻讜谉 讜讚讜拽 讛讬讟讘:


砖诐 转谞谉 讛转诐 讗诪专 诇讛诐 讛诪诪讜谞讛 讻讜' 诪讗讬 讘专讻讛 讗讞转 讻讜'. 讬砖 诇讚拽讚拽 讗诪讗讬 诇讗 拽讗诪专 讚讘专讻讛 讗讞转 讛讬讬谞讜 讘专讻转 讛转讜专讛 砖讛专讬 拽专讗讜 注砖专转 讛讚讘专讜转 砖讛诐 诪拽专讗 讜诇讻"注 爪专讬讱 诇讘专讱 讜讘砖诇诪讗 诇诪"讚 讗讛讘讛 专讘讛 讛讜讜 讗诪专讬 讗"砖 讚讘专讻讛 讝讜 注讜诇讛 讙"讻 诇讘专讻转 讛转讜专讛 诪砖讗"讻 诇诪"讚 讬讜爪专 讗讜专 讜讚讗讬 拽砖讛 讛讬讗讱 拽专讗讜 讬讜"讚 讛讚讘专讜转 讘诇讗 讘专讻转 讛转讜专讛 讜讗驻砖专 讚注诇 讘专讻转 讛转讜专讛 诇讗 讛讬讛 爪专讬讱 讛诪诪讜谞讛 诇讛讝讻讬专谉 讚讘讜讚讗讬 讻讘专 讗诪专讜 讘专讻转 讛转讜专讛 诪讬讚 讘讛砖讻诪讛 讻诪讜 砖诪住转诪讗 讛讬讜 讗讜诪专讬诐 讻诇 讘专讻讜转 讛砖讞专 讜拽"诇:





爪诇"讞

转谞"讛 讗讬谉 讗讜诪专讬诐 讗讛讘转 注讜诇诐 讜讻讜' 讜专讘谞谉 讗诪专讬 讗讛讘转 注讜诇诐 讻谉 讛讜讗 讛讙讬专住讗 砖诇驻谞讬谞讜 讜诇驻讬 讙讬专住讗 讝讜 讗讬讻讗 诇诪讬诪专 讚专讘谞谉 诇讗 讘讗讜 诇砖讘砖 讗诪讬专转 讗讛讘讛 专讘讛 专拽 讘讗讜 诇讜诪专 讚讬讻讜诇 诇讜诪专 讗讛讘转 注讜诇诐 讗诐 讬专爪讛 讜讻诇驻讬 砖讗诪专讛 讛讘专讬讬转讗 讗讬谉 讗讜诪专讬诐 讗讛讘转 注讜诇诐 讘讗讜 专讘谞谉 诇讛专砖讜转 讙诐 讗讛讘转 注讜诇诐 讗讘诇 讙讬专住转 讛专讬"祝 讜讛专讗"砖 讛讜讗 诪转讞诇讛 拽讜讚诐 转谞"讛 讙专住讬' 讜专讘谞谉 讗诪专讬 讗讛讘转 注讜诇诐 转谞"讛 讗"讗 讗讛讘讛 专讘讛 讗诇讗 讗讛讘转 注讜诇诐 讜讛专讗"砖 诪住讬拽 讚诪谞讛讙 讗砖讻谞讝 讘砖讞专讬转 讗讛讘讛 专讘讛 讘注专讘讬转 讗"注 讜谞专讗讛 讚讘讗砖讻谞讝 讜爪专驻转 讛讬' 诇驻谞讬讛诐 讛讙讬专住讗 砖诇驻谞讬谞讜 讜讻驻讬 诪讛 砖驻讬专砖转讬 砖专讘谞谉 讚讗诪专讬 讗"注 讛讬讬谞讜 砖讙诐 讗"注 讛讜讗 谞讻讜谉 讜讬讻讜诇 诇讜诪专 讗讬讝讛 诪讛诐 砖讬专爪讛 讜讘讞专讜 诇讜诪专 驻注诐 讗"专 讜驻注诐 讗"注 讜讛讟注诐 砖讘讞专讜 诇讜诪专 讘砖讞专 讗"专 诪诇讘讚 讛讟注诐 砖谞转谉 讛专讗"砖 注"砖 谞诇注"讚 注诇 砖诐 讛驻住讜拽 讞讚砖讬诐 诇讘拽专讬诐 专讘讛 讗诪讜谞转讱 讜注讬讬谉 诇拽诪谉 讘讚祝 讛住诪讜讱 讘转讜住' 讘讚"讛 诇讛讙讬讚 讘讘讜拽专 讞住讚讱 讜讝讛 诇砖讜谉 讛诪讚专砖 讗讬讻讛 讙' 讞讚砖讬诐 诇讘拽专讬诐 专讘讛 讗诪讜谞转讱 注诇 砖讗转讛 诪讞讚砖谞讜 讘讻诇 讘讜拽专 讗谞讜 讬讜讚注讬诐 砖专讘讛 讗诪讜谞转讱 诇转讞讬讬转 讛诪转讬诐 讜诇讻讱 讘讞专讜 讘讘讜拽专 诇砖讜谉 专讘讛 讜讻谉 讻讬讜谉 砖讘讻诇 讘讜拽专 讗讘讜 诪转讞讝拽讬诐 讘讗诪讜谞转 转讞"讛 砖讛专讬 讻诇 讘讜拽专 讛讜讗 诪讞讝讬专 讻砖诪讜转 诇驻讙专讬诐 诪转讬诐 讜讘转讞"讛 砖讬讬讱 诇砖讜谉 专讘 讜讘讗转讛 讙讘讜专 讗谞讜 讗讜诪专讬诐 诪讞讬' 诪转讬诐 讗转讛 专讘 诇讛讜砖讬注:


讜注讜讚 砖讘注专讘 讗谞讜 诪转拽砖讬诐 讘讘专讻讛 砖讗讞专讬' 讙诐 注诇 讛注转讬讚 讜注讬讬谉 讘注诪讜讚 讛住诪讜讱 讘专砖"讬 讚"讛 诇讛讙讬讚 讘讘讜拽专 讜讻讜' 诇讻讱 讙诐 讘讘专讻讛 砖诇驻谞讬' 讗谞讜 讗讜诪专讬诐 讗讛讘转 注讜诇诐 砖诇讗 转讜驻住拽 讛讗讛讘讛 诇注讜诇诪讬诐 讛谞驻专注 诇谞讜 诪爪专讬谞讜 讜诇讗 讬转谉 诇诪讜讟 专讙诇讬谞讜 讛讘讟 讜专讗讛 讻讬 讙诐 讘住讬讜诐 讘专讻转 讗讛讘转 注讜诇诐 讘注专讘 讛讞转讬诪讛 讛讬讗 讜讗讛讘转讱 讗诇 转住讬专 诪诪谞讜 诇注讜诇诪讬诐 注诇 讻谉 讛驻转讬讞讛 诪注讬谉 讛讞转讬诪讛 讗讛讘转 注讜诇诐 讜讘砖讞专 砖讗谞讜 谞讜转谞讬诐 讛讜讚讗讛 讘讘专讻讛 砖诇讗讞专讬' 注诇 讛注讘专 讜讗谞讜 诪讙讬讚讬诐 讘讘讜拽专 讞住讚讜 讛讙讚讜诇 砖注砖讛 注诐 讗讘讜转讬谞讜 讘诪爪专讬诐 讘讝讛 砖讬讬讱 讗讛讘讛 专讘讛 讙诐 砖讗专 谞讜住讞 讛讘专讻讛 砖诇 砖讞专 讬讜讻讬讞 砖转讬讻祝 讗谞讜 讗讜诪专讬诐 讞诪诇讛 讙讚讜诇讛 讜讬转讬专讛 讞诪诇转 注诇讬谞讜 诇讻谉 砖讬讬讱 讙"讻 诇砖讜谉 专讘讛 讜诇讻谉 谞诇注"讚 谞讜住讞 砖诇谞讜 讗砖讻谞讝讬诐 转讜专讛 讛讬讗 讜讗祝 注诇 驻"讻 讛住驻专讚讬诐 讬讞讝讬拽讜 讘诪谞讛讙诐 讜讬砖 诇讛诐 注"诪 砖讬住诪讻讜 讜诇注讜诇诐 讗诇 讬砖谞讛 讗讚诐 诪诪谞讛讙 讗讘讜转讬讜. 讗讘诇 诪讛 砖讞讚砖讬诐 诪拽专讜讘 讘讗讜 诇砖谞讜转 讘诪讚讬谞讜转 讛诇诇讜 诪谞讛讙 讗讘讜转讬谞讜 讛拽讚讜砖讬诐 讛诪讛 诇讚注转讬 驻讜讙诪讬诐 讘讻讘讜讚 专讘讜转讬谞讜 讘注诇讬 讛转讜住驻转 讜讛专讗"砖 讜注转讬讚讬诐 诇讬转谉 讗转 讛讚讬谉 讜讗讬谉 讻讗谉 讗讛讘讛 讗诇讗 砖谞讗讛 讜诇转讗讜讛 讬讘拽砖 谞驻专讚 讜注诇讬讛诐 讗谞讬 拽讜专讗 讜诇诪砖"谞讗讬 讗讛讘讜 诪讜转 讜讛诪砖谞讛 讬讚讜 注诇 讛转讞转讜谞讛:


讗祝 诇转诇诪讜讚 爪专讬讱 诇讞讝讜专 讜诇讘专讱. 讻谉 讛讜讗 讛讙讬专住讗 砖诇驻谞讬谞讜 讗讘诇 讘诇讬 住驻拽 砖讛讜讗 讟注讜转 讜爪"诇 爪专讬讱 诇讘专讱 讻讬 讗讞专 砖讗诪专 讗讛讘讛 专讘讛 砖讜讘 讗"爪 诇讞讝讜专 讜诇讘专讱 注诇 砖讜诐 诇讬诪讜讚 讬讛讬' 诪拽专讗 讗讜 诪砖谞讛 讗讜 讙诪专讗 讜讻诇 讛谞讬 驻诇讜讙转讗 讚讛谞讬 讗诪讜专讗讬 讛讜讗 注诇 讗讬讝讛 爪专讬讱 讘专讻讛 讻诇诇 讗驻讬' 拽讜讚诐 砖讗诪专 讗讛讘讛 专讘讛 讜讻诪讜 砖驻讬专砖 专砖"讬 讘讚"讛 诇讙诪专讗 注"砖 讜讗诪谞诐 注"驻讬 讙讬专住讗 讝讜 注诪讚转讬 注诇 讻讜讜谞转 专砖"讬 砖专砖诐 讝讛 注诇 诇讙诪专讗 讚讛讗 讜讚讗讬 讗讬谉 讞讬诇讜拽 讘注住拽 讝讛 讻诇诇 讜讻诇 讛谞讬 讗诪讜专讗讬 讻诇诐 注诇 拽讜讟讘 讗讞讚 住讜讘讘讬诐 讜讻诇 讗讞讚 诪讜住讬祝 注诇 讞讘讬专讜 讜讗诪谞诐 诇驻讬 讛谞专讗讛 讻讘专 谞砖转讘砖讛 讙讬专住讗 讝讜 讙诐 诇驻谞讬 专砖"讬 讜讘讗 专砖"讬 诇讗驻讜拽讬 诪讙讬专住讗 讝讜 讜诇讻谉 专砖诐 专砖"讬 讻讗谉:


讜讘专讻讜 讗转 讛注诐 砖诇砖 讘专讻讜转 讗诪转 讜讬爪讬讘 讜注讘讜讚讛 讜讘"讻 讜讻讜' 讛讗 讜讚讗讬 讚讛讗讬 讗转 讛注诐 讛讬讬谞讜 注诐 讛注诐 讻驻讬专砖"讬 讚诇讬讻讗 诇诪讬诪专 讗转 讛讬讬谞讜 诇注诐 讚诪讛 讘专讻讛 讛讬讗 讗诪转 讜讬爪讬讘 讗讜 注讘讜讚讛 诇注诐 转驻诇讛 讛讬讗 注诇 讛注诐 砖转转拽讘诇 注讘讜讚转谉 讘专爪讜谉 讗讘诇 诇讗 讘专讻讛 诇注诐 讜诇讻谉 讗讬 讗驻砖专 诇驻专砖 讗转 讛注诐 讻讬 讗诐 讻驻讬专讜砖 专砖"讬 讜讻谉 讛讜讗 讘驻讬专讜砖 讛诪砖谞讛 诇讛专诪讘"诐 讜诇讛专注"讘 讘诪住' 转诪讬讚 讜诪注转讛 讗谞讬 转诪讛 讚诇诪讛 讗诪专讜 讛注诐 讗诪转 讜讬爪讬讘 注诐 讛讻讛谞讬诐 砖讛专讬 讝讛 讛讜讗 讘专讻转 拽"砖 诇讗讞专讬' 讜讻讬讜谉 砖诇讗 拽专讗讜 砖诪注 注诪讛诐 砖讛拽讜专讗 注诐 讗谞砖讬 诪砖诪专 诇讗 讬爪讗 诇诪讛 讬讗诪专讜 讗诪转 讜讬爪讬讘 讜讗驻讬' 讗诐 谞驻专砖 砖讛注诐 讛谞讝讻专 讻讗谉 讛诐 讗谞砖讬 讛诪注诪讚 讗讻转讬 拽砖讛 讗"讻 讙诐 拽"砖 拽专讗讜 注诪讛诐 讜讙诐 讬讜爪专 讗讜专 讗诪专讜 注诪讛诐 讜讛讬' 诇讜 诇讜诪专 转讬讻祝 讘专讬砖讗 讚诪转谞讬' 讗诪专 诇讛诐 讛诪诪讜谞讛 讜讻讜' 讜讛诐 讘专讻讜 讗转 讛注诐 讜拽专讗讜 注砖专转 讛讚讘专讜转 讜讻讜' 讜诇讜诇讗 讚诪住转驻讬谞讗 讗诪讬谞讗 讚讛谞讬 砖诇砖 讘专讻讜转 讛诐 讞讜抓 讗诪转 讜讬爪讬讘 讜讛诐 诪注讘讜讚讛 注讚 住讜祝 讘专讻转 讛讻讛谞讬诐 砖讛讜讗 砖讬诐 砖诇讜诐 诇讚注转 讛专诪讘"诐 砖拽讜专讗 讗讜转讜 讛转诇 讘"讻 讜诪注转讛 讛诐 砖诇砖 讚讛讬讬谞讜 注讘讜讚讛 砖讛讬讗 专爪讛 讜诪讜讚讬诐 讜砖讬诐 砖诇讜诐 讜讻谉 驻讬专砖 讛专诪讘"诐 讘讗诪转 砖诐 讘诪住' 转诪讬讚 讘驻讬专讜砖 砖讗诪专讜 讙诐 诪讜讚讬诐 讜讛转讜讬"讟 转诪讛 注诇讬讜 诪谞讬谉 诇讜 讝讛 讜诇驻诪"砖 谞讬讞讗 砖诪讻讗谉 讬爪讗 诇讜 讗诇讗 砖讛讜讗 讚讜讞拽 讚讗"讻 讛讬' 诇讜 诇讛拽讚讬诐 讗诪转 讜讬爪讬讘 讜讻讱 讛"诇 诇讛转谞讗 诇诪讬转谞讬 拽专讗讜 注砖专转 讛讚讘专讬诐 砖诪注 讜讛讬' 讜讬讗诪专 讗诪转 讜讬爪讬讘 讘专讻讜 讗转 讛注诐 讘' 讘专讻讜转. 讜讙诐 讘专诪讘"诐 砖诐 讘驻讛"诪 讝"诇 讗讞"讻 讗诪专 砖讛注诐 诪讘专讻讬谉 砖诇砖 讘专讻讜转 砖讛诐 讗诪转 讜讬爪讬讘 讜讻讜' 讜砖讬诐 砖诇讜诐 诇驻讬 砖讻诇诐 转驻诇讛 注诇 讬砖专讗诇 注讻"诇 讛专讬 砖讛注诐 讗诪专讜 讗诪转 讜讬爪讬讘 讜诇讻谉 谞诇注"讚 讚讗祝 砖诇讗 拽专讗讜 讛注诐 讗转 砖诪注 注诐 讗谞砖讬 诪砖诪专 讗注驻"讻 讗诪专讜 注诪讛诐 讗诪转 讜讬爪讬讘 讜诇讗 讘转讜专转 讘专讻转 拽"砖 专拽 诇驻讬 砖讬砖 讘讛 转驻诇讛 讘住讜驻讛 爪讜专 讬砖专讗诇 拽讜诪讛 讘注讝专转 讬砖专讗诇 讗诪专讜 注诪讛诐. 讜讘讝讛 讬砖 讟注诐 注诇 砖讘讞专讜 诇讜诪专 讘专讻转 讗讛讘讛 讬讜转专 诪讘专讻转 讬讜爪专 诪讟注诐 砖讘讘专讻转 讗讛讘讛 讬砖 转驻诇讛 讜讘拽砖讛 注诇 讬砖专讗诇 诪砖讗"讻 讘专讻转 讬讜爪专 讗讬谉 讘讜 砖讜诐 转驻诇讛 讜讘拽砖讛 专拽 砖讘讞 讜讛讜讚讗讛 讜讛讬' 诪讝讛 拽爪转 专讗讬' 诇谞讜住讞 住驻专讚 砖讛讘讬讗 讛讟讜专 讘住讬' 谞"讟 砖讗讬谉 诪住讬讬诪讬谉 讗讜专 讞讚砖 注诇 爪讬讜谉 转讗讬专. 讗诇讗 砖讗注驻"讻 讬砖 讘讛 讘拽砖讛 砖讛专讬 讗讜诪专讬诐 讘专讞诪讬讱 讛专讘讬诐 专讞诐 注诇讬谞讜 讜讗诪谞诐 专讗讬转讬 讘讗讘讜讚专讛诐 砖讻转讘 讟注诐 诪讛 注谞讬谉 讘拽砖转 专讞诐 注诇讬谞讜 诇讘专讻转 讬讜爪专 讛讜讗 诇驻讬 砖诪讗专转 讞住专 讻转讬讘 砖讘诪讗讜专讜转 谞转诇讛 讗住讻专讗 诇转讬谞讜拽转 讜诇讻谉 转讬拽谞讜 诇讘拽砖 专讞诐 注诇讬谞讜 讘讘专讻转 讛诪讗讜专讜转 讜讗"讻 讘拽砖讛 讝讜 讗讬谞讛 诪讬讜讞讚转 诇讬砖专讗诇 讜诇诪拽讚砖 讜注讘讜讚讛 诪砖讗"讻 讘专讻转 讗讛讘讛 砖讗讜诪专讬诐 讘讛 讜讛讘讬讗谞讜 诇砖诇讜诐 诪讗专讘注 讻谞驻讜转 讛讗专抓 砖讛讜讗 拽讬讘讜抓 讙诇讬讜转 讜讗讝 讬讘谞讛 讛诪拽讚砖 讘谞讬谉 注讜诇诐 讜讻诪讜 讻谉 讗诪转 讜讬爪讬讘 砖讗讜诪专讬诐 讘住讜驻讜 讜驻讚讛 讻谞讗诪讱 讬讛讜讚讛 讜讬砖专讗诇 讗诇讗 讚讗讻转讬 拽砖讛 诇诪讛 讗诪转 讜讬爪讬讘 讗诪专讜 讙诐 讛注诐 注诪讛诐 讜讘专讻转 讗讛讘讛 诇讗 讗诪专讜 注诪讛诐 讜讗讜诇讬 诇驻讬 砖诇讗 专爪讜 诇讜诪专 拽"砖 注诪讛诐 诇驻讬 砖讗诐 讛讬讜 讗讜诪专讬诐 注诪讛诐 讻讘专 讛讬讜 讬讜爪讗讬诐 讬"讞 拽"砖 砖讛专讬 讗诐 拽专讗 诪注诇讜转 讛砖讞专 讬爪讗 注讻"驻 讘讚讬注讘讚 讜讛诐 专爪讜 诇拽讬讬诐 诪爪讜转 拽"砖 讘讝诪谞讛 讜讻讬讜谉 砖诇讗 专爪讜 诇拽专讜转 拽"砖 注诪讛诐 讗诐 讛讬讜 讗讜诪专讬诐 讘专讻转 讗讛讘讛 注诪讛诐 讜讗讞专 讻讱 讻砖讬讙讬注讜 诇拽"砖 讬驻住拽讜 谞专讗讛 讻讗诇讜 讞"讜 讗讬谞诐 专讜爪讬诐 诇拽讘诇 注诇讬讛诐 注讜诇 讬讞讜讚 诪诇讻讜转 砖诪讬诐. 讜注讜讚 谞诇注"讚 诪讛 砖讗诪专讜 讗诪转 讜讬爪讬讘 注诪讛诐 讛讜讗 诪讟注诐 砖讻讬讜谉 砖讗诪专讜 注讘讜讚讛 砖讛讬讗 诪转驻诇转 砖诪讻讛 注砖专讛 专爪讜 诇住诪讜讱 讙讗讜诇讛 诇转驻诇讛 讝讜 讜诇讗 诪讟注诐 砖讗诪转 讜讬爪讬讘 讬砖 讘住讜驻讜 转讞谞讛 讜诇驻"讝 谞砖讗专 谞讜住讞 讛讗砖讻谞讝讬诐 讘讞转讬诪转 讬讜爪专 讗讜专 注诇 诪讻讜谞讜 诇住讬讬诐 讗讜专 讞讚砖 讻讚注转 讛专讗"砖 讜诪讛 砖讘讞专讜 讘讘专讻讛 砖诇驻谞讬' 讘专讻转 讗讛讘讛 讛讜讗 诪讟注诐 讚诇讗 诪讟讗 讝诪谉 讬讜爪专 讗讜专 讻讚诪住讬拽 诇拽诪谉:


讜讘专讻转 讻讛谞讬诐. 讜讛专诪讘"诐 讘驻讬专讜砖 讛诪砖谞讛 讜讘讞讘讜专讜 驻"讝 诪转诪讬讚讬谉 讛注转讬拽 讘诪拽讜诐 讘"讻 砖讬诐 砖诇讜诐 讜注讬讬谉 讘讻"诪 砖拽讜专讗 诇砖"砖 讘"讻. 讜讗诪谞诐 诪讛 砖诪讬讗谉 诇驻专砖 驻住讜拽讬 讘"讻 诪诪砖 讜讗讬 诪砖讜诐 砖注讚讬讬谉 诇讗 讛讙讬注 讝诪谉 讻"讻 注讚 讗讞专 讻讱 注讚 诇讗讞专 讛拽讟讜专转 诪"诪 讛讬' 讬讻讜诇 诇驻专砖 砖讗诪专讜 驻住讜拽讬 讘"讻 讘诇讗 谞"讻 讜谞诇注"讚 砖讟注诐 讛专诪讘"诐 讚驻住讜拽讬诐 讛诇诇讜 诇讗 砖讬讬讱 诇拽专讜转诐 讘专讻讛 讚讗讬谉 砖诐 诪诇讻讜转 讜讻诪讜 拽讜砖讬' 讛转讜住' 讘注诪讜讚 讛住诪讜讱 讘讚"讛 讘专讻讛 讗讞转 讬注"砖 讜讗"讻 拽讜砖讬讗 讝讜 讛讬讗 讙"讻 讘讘"讻 讗祝 砖讬砖 砖诐 讛讝讻专转 砖诐 诪"诪 讗讬谉 砖诐 诪诇讻讜转 讜讗谞谉 拽讬讬"诇 诇拽诪谉 讚祝 诪' 注"讘 讻专' 讬讜讞谞谉 讚讻诇 讘专讻讛 砖讗讬谉 讘讛 诪诇讻讜转 讗讬谞讛 讘专讻讛 讜讛转讜住' 砖专砖诪讜 拽讜砖讬讬转诐 诇拽诪谉 讜诇讗 讛拽砖讜 讻讗谉 注诇 讘"讻 讛讬讬谞讜 诪砖讜诐 讚砖诐 拽讜砖讬讬转诐 讛讬讗 诇讻"注 讗驻讬诇讜 诇专讘 讚住讜讘专 讻诇 讘专讻讛 砖讗"讘 砖诐 讗讬谞讛 讘专讻讛 讗讘诇 讻讗谉 诇讬讻讗 拽讜砖讬' 专拽 诇专' 讬讜讞谞谉 讚住讜讘专 讻诇 讘专讻讛 砖讗讬谉 讘讛 诪诇讻讜转 讝讛 讛谞诇注"讚 讘讻讜讜谞转 讚讘专讬 讛转讜住' 讜讗诪谞诐 讛专诪讘"诐 诪砖讜诐 拽讜砖讬' 讝讜 谞诇讞抓 诇驻专砖 讚讘"讻 讛讬谞讜 砖讬诐 砖诇讜诐 讜诇拽诪谉 讙讘讬 诪讜住讬驻讬谉 讘专讻讛 讗讞转 住讜讘专 讛专诪讘"诐 讚诇讬讻讗 拽讜砖讬讗 讚砖诐 讗讬谉 讛驻讬专讜砖 讘专讻讛 讗讞转 讘专讻讛 诇谞讜住讞 讘专讻讛 专拽 讘专讻讛 诇讞讘讬专讜 砖诪砖诪专 讛讬讜爪讗 诪讘专讻讬诐 诇诪砖诪专 讛谞讻谞住 砖讬讛讬' 讘讬谞讬讛诐 讗讛讘讛 讜讗讞讜讛 讜砖诇讜诐 讗讘诇 讻讗谉 住讜讘专 讛专诪讘"诐 砖讘"讻 讗讬谉 诇驻专砖 讘专讻讛 诇讛注诐 砖讛专讬 讻讬讜谉 砖讻诇 讛注诐 讛讬讜 讗讜诪专讬诐 注诪讛诐 砖诇砖 讘专讻讜转 讛诇诇讜 砖讘专讻讜 讗转 讛注诐 讛讬讬谞讜 注诐 讛注诐 讜讗"讻 诇诪讬 讛讬讜 诪讘专讻讬谉 讜讻诪讜"砖 讘诪住' 住讜讟讛 讚祝 诇"讞 注"讘 讘讛讻"谞 砖讻诇讛 讻讛谞讬诐 讻诇诐 注讜诇讬谉 诇讚讜讻谉 讜讛拽砖讛 砖诐 诇诪讬 诪讘专讻讬谉 讜讗祝 讚诪砖谞讬 砖诐 诇讗讞讬讛诐 砖讘砖讚讜转 住讜讘专 讛专诪讘"诐 讚讚讜拽讗 讘"讻 讘讻"讻 诪诪砖 讻诪讜 砖讛讬讗 诪爪讜讛 诪谉 讛转讜专讛 讞砖讬讘讗 诇讞讜诇 讗祝 诇诪讬 砖讗讬谞讜 砖诐 讻诪讜 注诐 砖讘砖讚讜转 讗讘诇 讗诪讬专转 讛驻住讜拽讬诐 讘诇讬 谞砖讬讗转 讻驻讬诐 诇讗 讗诇讬诐 诇诪讬讞诇 注诇 注诐 砖讘砖讚讜转 诇讻谉 驻讬专砖 讛专诪讘"诐 讚讛讬讬谞讜 讘专讻转 砖讬诐 砖诇讜诐:

转讜住' 讚"讛 砖讻讘专 谞驻讟专 讜讻讜' 讘讬专讜砖诇诪讬 讜讻讜' 讜讛讜讗 砖砖谞讛 注诇 讗转专 讜讻讜'. 讛谞讛 讬砖 诇讬 住驻拽 讘驻讬专讜砖 讚讘专讬 讛讬专讜砖诇诪讬 讗诐 讻讜讜谞转讜 注诇 讛转讞诇转 讛诇讬诪讜讚 砖注拽专 讛拽驻讬讚讗 砖诇讗 讬驻住讬拽 讘讬谉 讘专讻转 讗讛讘讛 诇讛转讞诇转 讛诇讬诪讜讚 讜转讻祝 讗讞专 拽"砖 讜转驻诇转 砖"注 讬转讞讬诇 诇诇诪讜讚 讜讗讝 讗注"驻 砖讗讞"讻 讬驻住讬拽 谉 诇讬诪讜讚 诇诇讬诪讜讚 诇讬讻讗 拽驻讬讚讗 讜讻谉 讛讜讗 诪讘讜讗专 讘专讘讬谞讜 讗砖专 讜讬砖 诇驻专砖 讻讜讜谞转 讛讬专讜砖诇诪讬 砖讗讬谞讜 驻讜讟专 专拽 讛诇讬诪讜讚 砖砖谞讛 注诇 讗转专 讗讘诇 讗诐 讛驻住讬拽 讘讗诪爪注 讗祝 砖讛转讞讬诇 注诇 讗转专 诪讞讜讬讘 诇讘专讱 砖谞讬转 讻砖讬讞讝讜专 诇诇诪讜讚 讜注讬讬谉 诪"砖 讘讚讘专讬 专砖"讬 讘讚"讛 诇讙诪专讗. 讜讛谞讛 讚讘专讬 讛转讜住' 讻讗谉 讘讻讜讜谞转 讛讬专讜砖诇诪讬 专讜讗讛 讗谞讬 砖诇驻讬 讛谞专讗讛 转驻住讜 讛讞讘诇 讘转专讬谉 专讗砖讬谉 砖讘转讞诇转 讚讘专讬讛诐 诇讗 谞砖讗诇 专"讬 讗诇讗 注诇 诪讛 砖讗讬谉 诇讜诪讚讬' 诪讬讚 讗讞专 转驻诇转 讛砖讞专 讜诪砖诪注 诪讚讘专讬讛诐 砖讗诐 诪转讞讬诇讬谉 诪讬讚 砖讜讘 诇讗 讗讬讻驻转 讘讛驻住拽 讘讗诪爪注 讜讘住讜祝 讚讘专讬讛诐 讻转讘讜 讚讘专讻转 讗讛讘讛 讗讬谞讜 驻讜讟专转 讗诇讗 讗诐 讬诇诪讜讚 诪讬讚 讜讙诐 诇讗 讬注砖讛 讛讬住讞 讛讚注转 讚诪讝讛 谞专讗讛 讗诐 讛住讬讞 讚注转讜 讗驻讬诇讜 讘讗诪爪注 讛诇讬诪讜讚 讛讜讛 讛驻住拽 讜爪专讬讱 诇讘专讱 砖谞讬转. 讜谞诇注"讚 砖讘转讞诇讛 拽讜讚诐 砖讞讬讚砖讜 诇讞诇拽 讘讬谉 讘专讻转 讗讛讘讛 讜讘讬谉 讘专讻转 讗砖专 诪讞专 讘谞讜 讗讝 讜讚讗讬 砖讛讬专讜砖诇诪讬 诇讗 讛拽驻讬讚 专拽 注诇 讛讛转讞诇讛 讜诪注砖讬诐 讘讻诇 讬讜诐 讬讜讻讬讞讜 讜讗讟讜 讻"注 专砖讘"讬 谞讬谞讛讜 讜讛诇讗 讚专讻诐 诇讛驻住讬拽 讘诇讬诪讜讚诐 讜讗讬谞诐 讞讜讝专讬诐 讜诪讘专讻讬诐 讗讘诇 讻讗砖专 讞讬讚砖讜 砖讛讬专讜砖诇诪讬 拽讗讬 专拽 注诇 讘专讻转 讗讛讘讛 讜诇讗 注诇 讘专讻转 讛转讜专讛 诪诪砖 讜讗"讻 讗讬谉 专讗讬' 诪诪注砖讬诐 讘讻诇 讬讜诐 砖讛专讬 讛讚专讱 诇讘专讱 讘讻诇 讬讜诐 讘专讻转 讛转讜专讛 诪诪砖 讜讗"讻 讬砖 诇驻专砖 拽驻讬讚转 讛讬专讜砖诇诪讬 讙诐 注诇 讛讬住讞 讛讚注转 讜讘讝讛 讗转讬讬谉 讚讘专讬 讛转讜住' 讚讘专 讚讘讜专 注诇 讗讜驻谞讬讜:


讘讗"讚 讜讛讬' 讗讜诪专 专"转 讜讻讜'. 谞住转驻拽转讬 诇讚注转 专"转 讗诐 讗注"驻 砖讗"爪 诇讘专讱 拽讜讚诐 讛砖讞专 诪"诪 讬讻讜诇 诇讘专讱 讗讝 诇驻讟讜专 讛诇讬诪讜讚 砖讬诇诪讜讚 诇讗讞专 砖讬注诇讛 讛砖讞专 讗讜 讚诇诪讗 讻讬讜谉 砖注转讛 注讚讬讬谉 讗讬谞讜 讞讬讬讘 诇讘专讱 讗讬谉 讘专讻讛 砖诇 注转讛 驻讜讟专转讜 诪讛 砖讬诇诪讜讚 讗讞专 砖讬转讞讬讬讘 讜讻砖诐 砖诪讬 砖讗讬谞讜 诪讞讜讬讘 讘讚讘专 讗讬谞讜 讬讻讜诇 诇驻讟讜专 讗转 讛诪讞讜讬讘 讻讱 讛讜讗 注爪诪讜 讘砖注讛 砖讗讬谞讜 诪讞讜讬讘 讗"讬 诇驻讟讜专 讗驻讬' 讗转 注爪诪讜 注诇 讛砖注讛 砖讬转讞讬讬讘 讜讘专讻转讜 砖诪讘专讱 注转讛 讛讜讬 讘专讻讛 诇讘讟诇讛. 讜专爪讬转讬 诇驻砖讜讟 住驻讬拽转讬 诪诪讛 讚讗诪专 专' 讝专讬拽讗 讻讗谉 讘住讜讙讬讗 讝讜 讚讘专讻讛 讗讞转 讛讬讬谞讜 讬讜爪专 讗讜专 讜讗"讻 诇讗 讘专讻讜 注转讛 讘专讻转 讗讛讘讛 讜讻讬讜谉 砖诇讗 讛讬讜 驻谞讜讬诐 诪砖注转 砖讞讬讟转 讛转诪讬讚 注讚 注转讛 讻诪讘讜讗专 砖诐 讘诪住' 转诪讬讚 诇讗 讘专讻讜 讘专讻转 讛转讜专讛 讜讗讬讱 拽专讗讜 注砖专转 讛讚讘专讜转 讜拽"砖 讘诇讗 讘专讻转 讛转讜专讛 讘砖诇诪讗 诇砖讗专 驻讜住拽讬诐 讗讬讻讗 诇诪讬诪专 砖讻讘专 讘专讻讜 讘专讻转 讛转讜专讛 讘拽讜诪诐 诪诪讟转诐 讘诇讬诇讛 讗讘诇 诇专"转 砖讞讬讜讘 讘专讻转 讛转讜专讛 讗讬谞讜 诪转讞讬诇 拽讜讚诐 讗讜专 讛讬讜诐 讗讬讱 讘专讻讜 拽讜讚诐 讝诪谉 讞讬讜讘诐 讗"讜 讚讙诐 诇专"转 讗祝 砖讗讬谞讜 讞讬讬讘 诪"诪 讗诐 讬专爪讛 讬讻讜诇 诇讘专讱 讗讝 诇驻讟讜专 诪讛 砖讬诇诪讜讚 讗讞专 砖讬讗讬专 讛讬讜诐 讗讘诇 讘讗诪转 讗讬谉 诪讻讗谉 讛讜讻讞讛 讚砖讞讬讟转 讛转诪讬讚 诇讗 讛讬转讛 转讬讻祝 讘注诇讜转 讛砖讞专 讻讬 讛讜爪专讻讜 诇讛诪转讬谉 注讚 砖讛讗讬专 讛诪讝专讞 讻诪驻讜专砖 讘专讬砖 讗诪专 诇讛诐 讛诪诪讜谞讛 讜讘专讻转 讛转讜专讛 讗驻讬' 诇专"转 讞诇 讛讞讬讜讘 讘注"讛 讗"讻 讗讝 讘专讻讜 讘专讻转 讛转讜专讛. 讜诇讻谉 讛讚讘专 爪专讬讱 转诇诪讜讚. 讜注讻"驻 讻专讗讛 讚诪讬 砖讛讬' 谞注讜专 讻诇 讛诇讬诇讛 砖讝讛 讜讚讗讬 讗"爪 诇讘专讱 拽讜讚诐 讗讜专 讛讬讜诐 讗祝 砖驻住拽 讛诪讙"讗 讘住讬' 诪"讝 住"拽 讬"讘 讚讘讬讜诐 讞讬讬讘 诇讘专讱 注讻"驻 诇讗 讬拽讚讬诐 诇讘专讱 注讚 砖讬讗讬专 讛砖讞专:


讘讗"讚 讜讛爪专驻转讬诐 谞讛讙讜 讜讻讜' 讗讘诇 讗"爪 讻诪讜"砖 讻讘专. 讜谞诇注"讚 诪谞讛讙 讛爪专驻转讬诐 谞讻讜谉 砖讗诐 诇讗 讬讗诪专讜 讗讝 驻住讜拽讬诐 讜讻讬讜爪讗 讘讝讛 讜诇讗 讬讛讬' 讘专讻转诐 专拽 注诇 诪讛 砖讬诇诪讚讜 讗讞"讻 讘讬讜诐 讜讘讬谉 讻讱 讬讗诪专讜 拽"砖 讜转驻诇讛 讜转讛讬' 讘专讻转 讗讛讘讛 驻讜讟专转 诪讛 砖讬诇诪讚讜 讗讞"讻 讜转讛讬' 讘专讻转诐 讛专讗砖讜谞讛 砖讘讬专讻讜 讘专讻转 讛转讜专讛 诇讙诪专讬 讘专讻讛 砖讗讬谞讛 爪专讬讻讛 讜讘砖诇诪讗 讗诐 讗诪专讬谞谉 讻讚注转 讛讬专讜砖诇诪讬 砖讘专讻转 讗讛讘讛 讗讬谞讛 驻讜讟专转 讗诇讗 诪讛 砖砖讜谞讛 注诇 讗转专 讜注讬讬谉 诪"砖 诇注讬诇 讘驻讬专讜砖 讚讘专讬 讛讬专讜砖诇诪讬 讗"讻 讘专讻转 讛转讜专讛 讛专讗砖讜谞讛 讛讬讗 讘专讻讛 讛爪专讬讻讛 诇驻讟讜专 诪讛 讬诇诪讚讜 讘讗诪爪注 讛讬讜诐 讗讘诇 讗诐 诇讗 拽讬讬"诇 讻讬专讜砖诇诪讬 讗"讻 讗讛讘讛 专讘讛 驻讜讟专转 讛讻诇 讗讝 讘讜讚讗讬 爪专讬讻讬' 诇讜诪专 驻住讜拽讬诐 转讻祝 讗讞专 讘专讻转 讻讛谞讬诐 讜诇讻谉 讗谞讬 转诪讛 砖讛转讜住' 讻转讘讜 砖讛爪专驻转讬诐 谞讛讙讜 讻谉 诪驻谞讬 讛讬专讜砖诇诪讬. 讜诇讚讬讚讬 讗讚专讘讛 谞讛讙讜 讻谉 诪驻谞讬 砖诇讗 拽讬讬"诇 讻讬专讜砖诇诪讬. 讜诇讻谉 谞诇注"讚 砖讻讜讜谞转 讛转讜住' 讚诇诪讛 诇讛讜 诇诪讬诪专 讛谞讬 驻住讜拽讬诐 讛讗 讘诇讗"讛 爪专讬讻讬谉 诇讜诪专 讘讻诇 讬讜诐 驻专砖转 讛转诪讬讚 讜诪砖谞转 讗讬讝讛讜 诪拽讜诪谉 讜讘专讬讬转讗 讚专' 讬砖诪注讗诇 讜讻"讝 拽讜讚诪讬诐 诇讘专讻转 讗"专 讜注诇 讻专讞讱 讟注诪讬讬讛讜 诪驻谞讬 砖讛诐 诪讘专讻讬诐 讘专讻转 讛转讜专讛 讜注讚讬讬谉 讗讬谞诐 讗讜诪专讬诐 驻' 讛转诪讬讚 注讚 讗讞专 讝诪谉 诪讛 讻诪谞讛讙讬谞讜 讜住"诇 砖讗讬谉 诇讛驻住讬拽 讘讬谉 讘专讻转 讛转讜专讛 诇讛诇讬诪讜讚 讻讬专讜砖诇诪讬 讜注讬讬谉 讘讘"讬 讜讘讘"讞 讜诇讻诇 讗' 诇驻讬 驻讬专讜砖讜 讗转讬讬谉 讚讘专讬 讛转讜住' 讻讛讜讙谉:


讜讛谞讛 讛转讜住' 讘转讞诇转 讚讘讜专 讝讛 专砖诪讜 讜爪讬讬谞讜 砖讻讘专 谞驻讟专 讘讗"专 注讚 讛诇讻讱 谞诪专讬谞讛讜 诇讻讜诇讛讜 讜讘讻诇 讛讚讬讘讜专 讛讝讛 诇讗 诪爪讬谞讜 砖讚讘专讜 讻诇诇 诪讻诇 讚讘专讬 讛谞讬 讗诪讜专讗讬 讘谞讜住讞转 讘专讻转 讛转讜专讛 讜诇诪讗讬 注谞讬谉 爪讬讬谞讜 讘转讞诇转 讛讚讘讜专 注讚 谞诪专讬谞讛讜 诇讻讜诇讛讜. 讜讙诐 讛诇诐 专讗讬转讬 砖转讜住' 讘讚讘讜专 讛讝讛 讗讝诇讬 讘砖讟转 专"转 砖讛讘讬讗 讛专讗"砖 讚讜讛注专讘 讗讬谞讜 讘专讻讛 讘驻"注 专拽 住讬讜诐 讘专讻讛 专讗砖讜谞讛 讜讗讬谉 讻讗谉 讗诇讗 砖转讬 讘专讻讜转 讜讻' 讛专讗"砖 讚诇专"转 诇"讘 谞诪专讬谞讛讜 诇讻讜诇讛讜 专拽 讙专住讬' 谞诪专讬谞讛讜 诇转专讜讬讬讛讜 讜讛转讜住' 讻讗谉 讘讚讘讜专 讛讝讛 砖讻转讘讜 讜注讜讚 讗驻讬' 讜讻讜' 讗讘诇 讘专讻转 讘讞专 讘谞讜 讜讘专讻转 诇注住讜拽 讘讚"转 砖讛诐 注拽专 讜讻讜' 讜诇诪讛 砖讘拽讜 讘专讻转 讜讛注专讘 讗"讜 砖住"诇 讻专"转 砖讛诐 专拽 砖转讬 讘专讻讜转 讜诇驻讬"讝 讗讬讱 讙专住讬 讘转讞诇转 讛讚讬讘讜专 谞讬诪专讬谞讛讜 诇讻讜诇讛讜 讻诪讘讜讗专 讘讚讘专讬讛诐 讘转讞诇转 讛讚讘讜专 讜诇注诪讜讚 注诇 讻讜讜谞转谉 砖诇 讘注诇讬 讛转讜住' 讘讝讛 谞转转讬 诇讘 讘讙讜祝 驻诇讜讙转讬讬讛讜 讚讛谞讬 讗诪讜专讗讬 注诇 诪讛爪专讬讱 诇讘专讱 诇讗 诪爪讬谞讜 讛讻专注 讻讗谉 讘住讜讙讬讗 讝讜 讛诇讻讛 讻讚讘专讬 诪讬 专拽 讛专讬"祝 讘砖诐 专讘讬谞讜 讛讗讬 讛讘讬讗 讚讛诇讻转讗 讻专"讞 讘"讗 讚诪讘专讱 注诇 讛讻诇 讜诪谞讛讙讗 讻讜讜转讬'. 讜讗谞讬 讗讜诪专 讚讘专讬 专讘讬谞讜 讛讗讬 讘讜讚讗讬 转讜专讛 讛诐 讜讛诇讻讛 谞拽讘诇 讗讘诇 诇讚讬谉 讬砖 转砖讜讘讛 讚诇诪讛 讬讜讚讞讜 讚讘专讬 专' 讬讜讞谞谉 诪讛诇讻讛 砖讗诪专 诇讙诪专讗 讗"爪 诇讘专讱 讜诪讬 讘讻诇 讛讗诪讜专讗讬诐 讛谞讝讻专讬诐 讻讗谉 砖讬讛讬' 讛诇讻讛 讻诪讜转讜 谞讙讚 专"讬 讜讘驻专讟 砖专"讛 讜专"讗 诪住讬讬注讜 诇讬' 诇专"讬 注讻"驻 讘讛讗 砖住讘专 讚诇讙诪专讗 讗"爪 诇讘专讱. 讜讘砖诇诪讗 诇讙讬专住讗 砖诇驻谞讬谞讜 讘住讜祝 讛住讜讙讬' 讜专讘讗 讗诪专 讗祝 诇讙诪专讗 爪专讬讱 诇讘专讱 讗"讻 诪讗讘讬讬 讜专讘讗 讛诇讻讛 讻讘转专讗讬 讜注讚讬讬谉 讬砖 诇驻拽驻拽 砖讚讘专 讝讛 讗讬谞讜 诪讜住讻诐 砖讙诐 讗讘讬讬 讜专讘讗 注爪诪诐 讛诐 谞讻诇诇讬诐 讘讻诇诇 讛讝讛 讗讘诇 讚讗 注拽讗 讚讘讙讬专住转 讛专讬"祝 讛讜讗 讜专讘 讗诪专 讜讻讜' 讜讛专讬 谞讙讚 专讘 讜讚讗讬 讛诇讻讛 讻专' 讬讜讞谞谉 讜讗祝 讚讛专讬"祝 讙专讬住 讜专"讗 讗诪专 讗祝 诇转诇诪讜讚 爪专讬讱 诇讘专讱 诪讚专砖 讗"爪 诇讘专讱 讜专讘 讗诪专 讗祝 诇诪讚专砖 爪专讬讱 诇讘专讱 注讬讬谉 讘专讬"祝 讜讗"讻 诇转诇诪讜讚 砖讜讬诐 专"讗 讜专讘 讚爪专讬讱 诇讘专讱 诪"诪 拽砖讛 诪讚讜注 讬讛' 讛诇讻讛 讻专讘 讜专"讗 谞讙讚 专"讬 讜专讘 讛讜谞讗 讚砖讜讬诐 讘讝讛 讚诇转诇诪讜讚 讗"爪 诇讘专讱 讜讗驻讬诇讜 讗诐 讛讬' 专' 讬讜讞谞谉 讬讞讬讚 注讬讬谉 诪讛 砖讻转讘转讬 讘讞讬讘讜专讬 谞讜讚注 讘讬讛讜讚讛 讞诇拽 讬"讚 住讬诪谉 讱"讜 讚祝 诪"讗 注"讙. 讜注讜讚 诇驻讬 讙讬专住转 讛专讬"祝 诇诪讛 诪讘专讻讬谉 讙诐 注诇 诪讚专砖 讚讘讝讛 专讘 讛讜讗 讬讞讬讚 谞讙讚 讻诇 讛谞讬 讗诪讜专讗讬 讜讘驻专讟 砖专' 讬讜讞谞谉 讘讻诇诇诐: 讜诇讘讗专 讻诇 讝讛 注诇 谞讻讜谉 谞转转讬 诇讘 注诇 驻诇讜讙转讗 讚讛讻讬 讗诪讜专讗讬 讚讘转专 讛讻讬 讘谞讜住讞 讘专讻转 讛转讜专讛 讜讛讙讬专住讗 砖诇驻谞讬谞讜 讛讬讗 诪讗讬 诪讘专讱 讗专"讬 讗诪专 砖诪讜讗诇 讜讻讜' 讗讘诇 讙讬专住转 讛专讬"祝 讗诪专 专' 讬讛讜讚讛 讘专 讗砖讬 讜讙讬专住转 讛专讬"祝 讗谞讬 转讜驻住. 讜讗讜诪专 讗讻讬 讚讛谞讬 讗诪讜专讗讬 讻讛谞讬 讗诪讜专讗讬 讚诇注讬诇 讜讝讛 诇砖讜谉 专讘讬谞讜 讬讜谞讛 讜讻谞讙讚 砖诇砖 讘专讻讜转 转讬拽谞讜 讘讘讜拽专 砖诇砖 注谞讬谞讬' 讘专讻转 讗砖专 讘讞专 诇诪拽专讗 讜讘专讻转 讜讛注专讘 诇诪砖谞讛 讜讘专讻转 诇注住讜拽 讘讚"转 诇诪讚专砖 讜诇讚注转 专"转 讜讻讜' 讜讗砖转讻讞 讚讛讜讛 诇讛讜 砖转讬 讘专讻讜转 讛讗讞转 讻谞讙讚 转讜专讛 砖讘讻转讘 讜讛讗讞转 讻谞讙讚 转讜专讛 砖讘注"驻 讜讛诪讚专砖 讜讛诪砖谞讛 讛讻诇 讘讻诇诇 转讜专讛 砖讘注"驻 讜住讙讬 诇讛讜 讘专讻讛 讗讞转 注讻"诇 专讘讬谞讜 讬讜谞讛 讜讗谞讬 讗讜诪专 讻讗砖专 讞讬砖讘 讛驻专讟讬诐 诇诪讛 砖讘讬拽 讝讻专讜谉 诇讙诪专讗 讜讛专讬 讛谉 讚' 驻专讟讬诐 诪拽专讗 讜诪砖谞讛 讜讙诪专讗 讜诪讚专砖 讜诇讻谉 讗讜诪专 讗谞讬 讚讘专讻转 讜讛注专讘 讘讬谉 诇讚注转 讛住讜讘专讬诐 砖讛讬讗 讘专讻讛 讘驻"注 讜讘讬谉 讛住讜讘专讬诐 砖讛讬讗 住讬讜诐 讘专讻转 诇注住讜拽 诪"诪 诇讗专讘注讛 谞诪谞讬诐 讛谞讬 讻讜诇讛讜 讻讬 讙诐 讘专讻转 讗砖专 讘讞专 讘谞讜 讻讬讜谉 砖驻讜转讞转 讘讘专讜讱 讜诪住讬讬诪转 讘讘专讜讱 专讜诪讝转 诇砖谞讬诐. 讜诪注转讛 讗谞讬 讗讜诪专 讚专 讬讛讜讚讛 讘"讗 住讜讘专 讻专讘 讛讜谞讗 讚专拽 诇诪拽专讗 爪专讬讱 诇讘专讱 讜诇讻谉 拽讘注 专拽 讘专讻讛 讗讞转 讘驻转讬讞转 讘专讜讱 讘诇讗 讞转讬诪讛 讜专' 讬讜讞谞谉 诇砖讬讟转讜 讚讗祝 诇诪砖谞讛 爪专讬讱 诇讘专讱 讜讗"讻 讗讬讻讗 转专讬 讚爪专讬讻讬 讘专讻讛 讚讛讬讬谞讜 诪拽专讗 讜诪砖谞讛 讜诇讻谉 住讬讬诐 讘讛 讜讛注专讘 讜谞讗 讜讗讬讻讗 转专讬 讘专讻讛 讚讛讬讬谞讜 诇诪"讚 转专讬 诪诪砖 讜诇专"转 讘专讻讛 讗讞转 讻讜诇诇转 砖转讬诐 驻转讬讞讛 讜讞转讬诪讛 讜专讘 讛诪谞讜谞讗 讙"讻 住"诇 讻专"讬 讚讙诐 诇诪砖谞讛 爪专讬讱 诇讘专讱 讜诇讻谉 讗诪专 讗砖专 讘讞专 讚讙"讻 讬砖 讘讛 转专转讬 驻转讬讞讛 讜讞转讬诪讛 讗诇讗 讚讛讬讗 注讚讬驻讗 诇讬' 诪讘专讻转 诇注住讜拽 注诐 讜讛注专讘 诇驻讬 砖讛讬讗 诪注讜诇讛 砖讘讘专讻讜转 讜诇讘住讜祝 诪住讬拽 住转诪讗 讚讛砖"住 讚谞讬诪专讬谞讛讜 诇讻讜诇讛讜 诇驻讬 砖讛砖"住 拽讜讘注 讛诇讻讛 讻专"讞 讘专 讗砖讬 讚诇注讬诇 讚讗驻讬诇讜 诇讙诪专讗 (讗讜 诇诪讚专砖 诇讛专讬"祝) 爪专讬讱 诇讘专讱 讜讬砖 讻讗谉 讗专讘注讛 讚讘专讬诐 砖诪讘专讱 注诇讬讬讛讜 诪拽专讗 讜诪砖谞讛 讜讙诪专讗 讜诪讚专砖 讛诇讻讱 谞诪专讬谞讛讜 诇讻讜诇讛讜 讘专讻讜转 砖讻讜诇诇讬诐 讻诇 讗专讘注转谉 讜谞诪爪讗 讬驻讛 驻住拽 专讘讬谞讜 讛讗讬 砖讗讬谉 讗讞专 讛讻专注转 诪住拽谞转 讛砖"住 砖讜诐 驻拽驻讜拽 讜讞砖砖. 讜诪注转讛 讗谞讬 讗讜诪专 讚诇讗 讻住讘专转 讛专讗"砖 砖讗诐 讛诐 专拽 砖转讬 讘专讻讜转 诇"讙 诇讻讜诇讛讜 专拽 讙专住讬谞谉 诇转专讜讬讬讛讜. 讜诇讚讬讚讬 讻讬讜谉 砖讻讜诇诇讬诐 讗专讘注讛 注谞讬谞讬诐 砖讬讬讱 诇讙专讜住 诇讻讜诇讛讜. 讜诪诪讬诇讗 谞讬讞讗 讚讘专讬 讛转讜住' 讚讛讜讻讞转讬 讚讛诐 住讘专讬 砖讛诐 专拽 砖转讬 讘专讻讜转 讜讗驻"讛 讙专住讬 谞讬诪专讬谞讛讜 诇讻讜诇讛讜 讜讛谞讛 讛转讜住' 驻诇驻讜诇 讘讚讘讜专 讛讝讛 诇诪讛 讗讬谉 诪讘专讻讬谉 讙诐 讘讗诪爪注 讛诇讬诪讜讚 讗诐 诪驻住讬拽 讻砖诐 砖诪讘专讱 讘住讜讻讛 注诇 讻诇 住注讜讚讛 讜转讬专爪讜 讚砖讗谞讬 转讜专讛 讚诇讗 诪讬讬讗砖 讚注转讜 砖讛专讬 讻转讬讘 讜讛讙讬转 讘讜 讬讜诪诐 讜诇讬诇讛 讜讗讜诪专 讗谞讬 讚讚讘专讬 讛转讜住' 注讜诇讬诐 讗诐 讛讚讬谉 砖注诇 讻诇 诇讬诪讜讚 爪专讬讱 诇讘专讱 诪拽专讗 诪砖谞讛 诪讚专砖 讜讙诪专讗 讗讘诇 讛讬' 讛讚讬谉 讻专' 讬讜讞谞谉 讚诇讙诪专讗 讗"爪 诇讘专讱 讜讛讗 讜讚讗讬 砖讘诇讬诪讜讚 讛讙诪专讗 讗祝 诇诪讬 砖住讜讘专 砖讗"爪 诇讘专讱 注讻"驻 讬讜爪讗 讬讚讬 讞讜讘转 讜讛讙讬转 讘讜 讬讜诪诐 讜诇讬诇讛 讜诇驻讬"讝 诪讬 砖诇讜诪讚 诪砖谞讬讜转 讜讘讬专讱 讘讘讜拽专 讘专讻转 讛转讜专讛 讜讘讗诪爪注 讛讬讜诐 讛驻住讬拽 诪诪砖谞转讜 讜讛诇讱 诇注住拽讬讜 讻砖讞讜讝专 讗讞"讻 注诇 诪砖谞转讜 诇诇讬诪讜讚 讛诪砖谞讬讜转 讛讬' 爪专讬讱 诇讞讝讜专 讜诇讘专讱 讚讝讛 讚讜诪讛 诪诪砖 诇住讜讻讛 讜讻讗谉 诇讗 砖讬讬讱 转讬专讜抓 讛转讜住驻转 讚砖讗谞讬 转讜专讛 讚讻转讬讘 讜讛讙讬转 讘讜 讬讜诪诐 讜诇讬诇讛 讚讛专讬 讗驻砖专 诇拽讬讬诐 讜讛讙讬转 讘讚讘专 讚诇讬讻讗 讘讜 讘专讻讛 讚讛讬讬谞讜 讙诪专讗. 讜诇讻谉 讛讜爪专讻讜 讛转讜住' 讘爪讬讜谞诐 砖爪讬讬谞讜 讘转讞诇转 讛讚讘讜专 注讚 讛诇讻讱 谞诪专讬谞讛讜 诇讻讜诇讛讜 讚讝讛 讛讜讗 讛讻专注转 讛砖"住 讚爪专讬讱 诇讘专讱 讘讬谉 注诇 诪拽专讗 讜讘讬谉 注诇 诪砖谞讛 讜诪讚专砖 讜讙诪专讗 讜砖驻讬专 住诇讬拽 讟注诪讗 讚讬讚讛讜 诇讞诇拽 讘讬谉 住讜讻讛 诇转讜专讛:


讜讗讜诪专 讗谞讬 讚讘专 讞讚砖 讻讬讜谉 砖注拽专 讛讟注诐 砖讗讬谉 讛讬住讞 讛讚注转 诪驻住讬拽 诇注谞讬谉 讘专讻转 讛转讜专讛 讛讜讗 诪砖讜诐 讚讻转讬讘 讜讛讙讬转 讘讜 讬讜诪诐 讜诇讬诇讛 讜诇驻"讝 讚讘谞砖讬诐 讗祝 砖诪讘专讻讬谉 讘专讻转 讛转讜专讛 讻诪讘讜讗专 讘住讜祝 住讬诪谉 诪"讝 诪讟注诐 砖讬讻讜诇讬诐 诇诇诪讜讚 转讜专讛 砖讘讻转讘 讜讙诐 讘讚讬谞讬谉 砖诇讛诐 讻诪讘讜讗专 讘讘"讬 砖诐 诪"诪 注讻"驻 诇讗 砖讬讬讱 讘讛讜 讜讛讙讬转 讬讜诪诐 讜诇讬诇讛 讗"讻 讗诐 讘专讻讜 讘砖讞专 讻谞讛讜讙 讜讘讗诪爪注 讛讬讜诐 讗讞专 砖讻讘专 讛驻住讬拽讜 讘讚讘专讬诐 讗讞专讬诐 讬砖讘讜 诇诇诪讜讚 讗讬讝讛 讚讘专 诪拽专讗 讜讻讬讜爪讗 诪讛 砖专砖讗讬诐 诇诇诪讜讚 讞讬讬讘讬诐 诇讘专讱 砖谞讬转 讘专讻转 讛转讜专讛. 讜讗诪谞诐 诇讗 诪爪讗转讬 诪讝讛 讝讻专 讘讚讘专讬 讛专讗砖讜谞讬诐 讜讗讞专讜谞讬诐:


讚"讛 讜讘专讻转 讻讛谞讬诐 讜讗讬谉 讝讛 讚讜讻谉 讜讻讜'. 讜讬砖 诇讚拽讚拽 讛诇讗 诪诪拽讜诪讜 讛讜讗 诪讜讻讞 砖讗讬谉 讝讛 谞砖讬讗转 讻驻讬诐 砖讛专讬 讙' 讘专讻讜转 讛诇诇讜 诪讘讜讗专 讻讗谉 讘诪砖谞讛 砖讘专讻讜 讗转 讛注诐 讜讛讬讬谞讜 注诐 讛注诐 讻诪讜 砖驻讬专砖"讬 讜讻谉 讛讜讻讞谞讜 诇注讬诇 讘讚讘专讬谞讜 讜讗"讻 讗诐 讘"讻 讚转谞谉 讛讻讗 讛讬讬谞讜 谞"讻 拽砖讛 讜讛专讬 讛注诐 讝专讬诐 讛诐 讜讻讬 讝专 谞讜砖讗 讻驻讬讜 讜讘驻专讟 讘诪拽讚砖 讜注讬讬谉 讘讞讬讘讜专讬 谞"讘 讗"讞 住讬诪谉 讜'. 讜诇讻谉 谞诇注"讚 砖讙诐 讛转讜住' 住讜讘专讬诐 讻讛专诪讘"诐 砖讗诪专讜 讘专讻转 砖讬诐 砖诇讜诐 讗诇讗 砖讛转讜住' 住"诇 讚讙诐 驻住讜拽讬 讘"讻 讗诪专讜 讙"讻 砖注诇 讻谉 讛转谞讗 拽讜专讗 讗讜转讜 讘专讻转 讻讛谞讬诐 讜讗"讻 讛讬' 诪拽讜诐 诇讜诪专 砖讛讬讬谞讜 谞"讻 诪诪砖 讜讛注诐 诇讗 讗诪专讜 讘"讻 讜讗诪专讜 专拽 砖讬诐 砖诇讜诐 讜讛讜爪专讻讜 讛转讜住驻转 诇讛讘讬讗 讛讜讻讞讛 砖讙诐 讛讻讛谞讬诐 诇讗 谞砖讗讜 讻驻讬讛诐 讘讗讜转讜 驻注诐. 讜讘讝讛 讙"讻 谞讬讞讗 诪讛 砖诇讗 讛讜拽砖讛 诇讛转讜住' 讻讗谉 诇诪讛 拽讜专讗 讗讜转讜 讘专讻讛 讻诪讜 砖讛拽砖讜 诇拽诪谉 讘讚"讛 讘专讻讛 讗讞转 讜注讬讬谉 诪"砖 讘讚讘专讬 讛讙诪专讗 讜讗诪谞诐 诇驻诪"砖 讻讗谉 谞讬讞讗:





驻转讞 注讬谞讬诐

讘砖诇诪讗 诪讚转 诇讬诇讛 讘讬讜诐 讻讚讗诪专讬谞谉 讬讜爪专 讗讜专 讜讘讜专讗 讞讜砖讱 讗诇讗 诪讚转 讬讜诐 讘诇讬诇讛 讛讬讻讬 诪砖讻讞转 诇讛 讗诪专 讗讘讬讬 讙讜诇诇 讗讜专 讜讻讜'. 诪拽砖讬诐 讜讚拽讗专讬 诇讛 诪讗讬 拽讗专讬 诇讛 讗讟讜 诇讗 讛转驻诇诇 转驻诇转 注专讘讬转 讜诇讗 讬讚注 讚讗诪专讬谞谉 讙讜诇诇 讗讜专 诪驻谞讬 讞砖讱. 讜讗驻砖专 讚讛诪拽砖谉 住讘专 讚爪专讬讱 诇讛讝讻讬专 诇砖讜谉 讬爪讬专讛 讜讘专讬讗讛 注诇 讚专讱 讬讜爪专 讗讜专 讜讘讜专讗 讞砖讱 讜住讘专 讚讙讜诇诇 讗讜专 讗讬谞讜 讘住讜讙 讝讛 讜讗讛讗 驻专讬讱 讛讬讻讬 诪砖讻讞转 诇讛 讻诇讜诪专 讛讬讻谉 转诪爪讗 讝讛 讘谞讜住讞 讛讘专讻讛 砖讗谞讜 讗讜诪专讬诐. 讜驻专讬拽 讗讘讬讬 讚讛讗 讚讗诪专讬谞谉 讙讜诇诇 讗讜专 讝讻讬专讛 讛讬讗 讜讛讜讬 讻诪讜 讬讜爪专 讗讜专 讚讛讬讜爪专 讘讬讚讜 诇讙诇讜诇:


砖讻讘专  谞驻讟专 讘讗讛讘讛 专讘讛 注诪"砖 讛转讜住' 讜讛专讘 讘专讻转 讗讘专讛诐 讞"讚 住讬' 拽住"讛 讛讗专讬讱 讛专讘讛 讘讚讘专讬讛诐 讜讛诪注讬讬谉 讬专讗讛 砖拽爪转 讛注专讜转 讗砖专 讛注专讛 讬砖 诇讬讬砖讘' 讘驻砖讬讟讜转 讜注诇 驻讬 讬砖讜讘讜 诇讛注专讜转讬讜 讬砖 诇转专抓 讗讬讝讛 拽讜砖讬讜转 砖讛拽砖讛 诪专谉 讘讘"讬 住讬' 诪"讝 讜讚讜拽 讛讬讟讘:


讜专讘讗  讗诪专 讗祝 诇转诇诪讜讚 爪专讬讱 诇讞讝讜专 讜诇讘专讱 讜讻讜' 诇转谞讜讬讬 驻专拽讬谉 讘住驻专讗 讚讘讬 专讘 讜讻讜' 注诪"砖 讗谞讬 讘注谞讬讬 讘住' 讛拽讟谉 讘专讻讬 讬讜住祝 住讬' 诪"讝 讘住"讚:





砖注专讬 转讜专转 讘讘诇

(讬讗 讘) 讝讜 讛讬讗 诪注讜诇讛 砖讘讘专讻讜转.鈥斪涀⒆欁� 讝讛 讘讬讘诪讜转 拽讘 讘.





讬讚 讚讜讚

讜讻谉 讗讜专讬 诇讬讛 专"讗 诇专' 驻讚转 讘专讬'. 注"讝 讻"讘 讚"讛 讗讬谉 诪注诪讬讚讬谉:


讛砖讻讬诐 诇砖谞讜转 讻讜'. 诪诇讻讬 讘拽讜讚砖 讚祝 拽"讜. 讝拽谉 砖诪讜讗诇 讚祝 讗':


砖讻讘专 谞驻讟专 讘讗讛讘讛 专讘讛. 讝讻专讜谉 讬讜住祝 拽"讙 注"讘. 讞拽专讬 诇讘 讚祝 讟':


讗祝 诇诪砖谞讛 爪专讬讱 诇讘专讱. 诇讞诐 住转专讬诐:


专讘讗 讗诪专 讗祝 诇讙诪专讗. 讘讙诪专讗 讚讬讚谉 讛谞讜住讞讗 爪专讬讱 诇讞讝讜专 讜诇讘专讱. 讜讛住诪"讙 注砖讬谉 讬"讟 讛注转讬拽 砖谞讜住讞转 专讘 注诪专诐 讻谉 讛讜讗 讗诇讗 砖驻讬专砖 讚讗讬讬专讬 诇讗讞专 讗讛讘讛 专讘讛. 讜诇住讘专转 讛讬专讜砖诇诪讬 讚诪讬讬专讬 砖诇讗 诇诪讚 诇讗诇转专 讻谉 谞专讗讛 诪讘讬讗讜专 诪讛讜专专 讗讬讬讝拽 砖讟讬讬谉 诇住诪"讙. 讗诪谞诐 诇驻讬专砖 专砖"讬 讚讛谞讬 诪讬诪专讗 诇讗 拽讗讬 讗诪讗讬 讚讗诪专 砖诪讜讗诇 砖讻讘专 谞驻讟专 讘讗讛讘讛 专讘讛 讗诇讗 拽讜讚诐 讗讛讘讛 专讘讛 诪讬讬专讬. 诇讗 讗转讬 砖驻讬专 诇讬砖谞讗 讚诇讞讝讜专 讜爪专讬讱 诇诪讞讜拽 讜讙诐 讜讬讜 讚讜诇讞讝讜专 讜诪讛专砖"诇 讘讘讬讗讜专讜 诇住诪"讙 讻转讘 砖讗驻讬' 诇专讘 注诪专诐 爪专讬讱 诇诪讞拽讜. 注讬讬谉 诇砖讜谉 诇讬诪讜讚讬诐 讟"讜 注"讙. 讘专讻讬 讬讜住祝 讗"讞 讻"讙 注"讚. 讬讚讬 诪砖讛 拽谞"讛 注"讘. 诪诇讱 砖诇诐 讞"讘 讚' 注"讗:


讜专讘讬 讬讜讞谞谉 诪住讬讬诐 讘讛 讛讻讬. 讻转讜讘讜转 讞' 讚"讛 砖讛讻诇:


讝讜 讛讬讗 讛诪注讬诇讛 砖讘讘专讻讜转. 讝讻专讜谉 讬讜住祝 拽"讙 注"讘:


转谞谉 讛转诐 讗诪专 诇讛诐 讛诪诪讜谞讛. 诪砖驻讟 爪讚拽 讞"讘 住讬诪谉 住"讘 转讜讱 讛转砖讜讘讛 讜讚讘专讬 专砖"讬:


讝讗转 讗讜诪专转 讘专讻讜转 讗讬谉 诪注讻讘讜转. 砖讗讙转 讗专讬讛 讚祝 讻"讝 注"讙:


专砖"讬 讚"讛 诇讙诪专讗 讗讬谉 爪专讬讱 诇讘专讱 讻讜' 讜讛讻讬 诪讜讻讞 诪讬诇转讗 讘驻' 砖谞讬 讻爪"诇. 讜讛讜讗 讘讚祝 讬"讚 诇拽诪谉 讜讛讜讗 诪讚拽讗诪专 诇讗驻讜拽讬 诪诪"讚 讗讬谉 爪专讬讱 诇讘专讱 诪讜讻讞 注"讻 讚讛讱 诪"讚 住"诇 讗驻讬' 拽讜讚诐 讗讛讘讛 专讘讛 讗"爪 诇讘专讱 讚讗讬 住"讚 讘拽讜讚诐 讗讛讘讛 专讘讛 诪讜讚讛 讜专拽 诇讗讞专 讗讛讘讛 专讘讛 拽讗诪专 讗讬谉 爪专讬讱 诇讘专讱 讗诐 讻谉 诪讗讬 诇讗驻讜拽讬 讛讗 诪注砖讛 讚专讘 讚讘专讬讱 讛讬讛 拽讜讚诐 讗讛讘讛 专讘讛 讜讘讛讗 诪讜讚讛 讗诇讗 砖"诪 讚讗祝 讘拽讜讚诐 讗讛讘讛 专讘讛 拽讗诪专 讗"爪 诇讘专讱. 讜诪讝讛 谞专讗讛 讚专砖"讬 住讜讘专 讚诪转谞讬 驻专拽讬谉 讛讬' 讙诐 转诇诪讬讚 讜讻驻"讝 谞专讗讛 讚爪专讬讱 诇讙专讜住 诇拽诪谉 诇讗驻讜拽讬 诪诪"讚 诇转诇诪讜讚 讗"爪 诇讘专讱 讚讗诐 诇讗 讻谉 讗诇讗 讜诪转谞讬 诇谉 驻讬专拽谉 讛讬讬谞讜 诪砖谞讛 讛讜"诇 诇专砖"讬 诇驻专讜砖讬 讻讱 注诇 诇诪砖谞讛 讗"爪 诇讘专讱 讜诇讛讜讻讬讞 讻谉:


转讜住驻讜转 讚"讛 讜专讘谞谉 讗讛讘转 注讜诇诐. 专爪讜祝 讗讛讘讛:


转讜住驻讜转 讚"讛 砖讻讘专 谞驻讟专 讘讗讛讘讛 专讘讛 讜讻讜'. 驻讬专砖 诇讗诇转专 砖诇诪讚 诪讬讚 讘讗讜转讜 诪拽讜诐. 讻讜讜谞转诐 讚讜拽讗 砖诇诪讚 讗讞专 讛转驻诇讛 诪讬讚 讚讝讛 诪讬拽专讬 注诇 讗转专 讚拽"砖 讜转驻诇讛 诇讗 诪讬拽专讬 讛驻住拽 讗讘诇 拽"砖 注爪诪讛 诇讗 诪讛谞讬 讚诇讛讜讬 砖谞讛 注诇 讗转专 讚讚讜拽讗 讘诇讬诪讜讚 讛转讜专讛 讬爪讗 讜诇讗 讘转驻诇讛 讜转转谞讜谞讬诐 讜拽"砖 讻诪讜 转驻诇讛 讜转讞谞讜谞讬诐 讚诪讬. 讜注讬讬谉 讘讛专讗"砖 讜诪专讚讻讬 讜讘"讬 住讬诪谉 诪"讝 讻转讘讜 注讜讚 讚讜拽讗 讗讛讘讛 专讘讛 讜讻讜' 讗诇讗 讗诐 讬诇诪讚 诪讬讚 讜讙诐 诇讗 讬注砖讛 讛讬住讞 讛讚注转 讻诇讜诪专 讗驻讬' 讗诐 诇诪讚 诪讬讚 讗诐 讛驻住讬拽 讗讞"讻 诪诇讬诪讜讚讜 讜诪住讬讞 讚注转讜 爪专讬讱 诇讘专讱 讗讘诇 讘讘专讻转 讛转讜专讛 驻讜讟专 讻诇 讛讬讜诐 讗驻讬' 诇讗 诇诪讚 诪讬讚 讜诪讻"砖 讗诐 诪驻住讬拽 讘讬谉 诇讬诪讜讚 诇诇讬诪讜讚 砖讗"爪 诇讘专讱 讗诪谞诐 讘专讗"砖 诪砖诪注 讚讗诐 谞讗诪专 讘讗讛讘讛 专讘讛 讚讗驻讬' 诇诪讚 诪讬讚 讗诐 讛驻住讬拽 爪专讬讱 诇讘专讱 驻砖讬讟讗 讚讗讬谉 诇讞诇拽 讘讬谉 讘专讻转 讛转讜专讛 诇讗讛讘讛 专讘讛 讜讗驻讬诇讜 讘讘专讻转 讛转讜专讛 谞诪讬 爪专讬讱 诇诇诪讜讚 诪讬讚 讗诇讗 讗诐 谞讗诪专 讚讙诐 讙讘讬 讗讛讘讛 专讘讛 爪专讬讱 诇诇诪讜讚 诪讬讚 讗讘诇 讻砖诇讜诪讚 讜诪驻住讬拽 讗"爪 诇讘专讱 讗"讻 讬"诇 讚讙讘讬 讘专讻转 讛转讜专讛 讗驻讬' 诇诇诪讜讚 诪讬讚 讗"爪 讜讻谉 讬砖 诇讻讜讜讬谉 讚讘专讬 讛转讜住驻讜转 讜讻谉 讻转讘 诪讛专砖"诇 讘讘讬讗讜专讜 诇住诪"讙 注砖讬谉 讬"讟 讻转讘讜 注讜讚 讜讗"转 诪驻谞讬 诪讛 讗讬谉 诪讘专讻讬谉 诇讬砖谉 讜讻讜' 讛拽讬砖讜专 注诇 讛拽讜讚诐 拽砖讛 讜诇讗 注诇讛 讘讬讚讬 讚讘专 讘专讜专 讜讗驻砖专 诇讜诪专 砖讛讘讬讗讜 专讗讬讛 诇住讘专转诐 讚讛专讬 拽砖讛 诇诪讛 讗讬谉 诪讘专讻讬谉 诇讬砖谉. 讜爪"诇 讚讘专讻转 讗讻讬诇讛 驻讜讟专 讗驻讬' 讛住讬讞 讚注转讜 讜讛讬讬谞讜 讟注诪讗 讚讚注转讜 讗讻诇 诪讛 砖讬讛讬讛 讘讬谉 讗讻讬诇讛 诇讗讻讬诇讛 讻诪"砖 讛专讗"砖 讜讗"讻 诪讻"砖 讘专讻转 讛转讜专讛. 讗讘诇 讘诪专讚讻讬 讻转讘 讜讗讬谉 诇讛拽砖讜转 讜诇讗 讗驻砖专 诇驻专砖 讻谉. 砖讜讘 专讗讬转讬 讘住驻专 注诪拽 讛讘专讻讛 讚祝 拽诪"讘 砖驻讬专砖 讘砖诇诪讗 讗讬 爪专讬讱 诇讘专讱 注诇 讗转专 诇讻谉 讗讬谉 诪讘专讻讬谉 注诇 讛砖讬谞讛 讚讛专讬 讗讬谉 讘讬讚讜 诇讬砖谉 诇讗诇转专 讗讘诇 讗讬 讗诪专讬谞谉 讚讗讬谉 爪专讬讱 诇诇诪讜讚 诪讬讚 讗"讻 拽砖讛 砖讬谞讛 谞诪讬 讬讜讻诇 诇讘专讱 讜讗谞讬 诇讗 讬专讚转讬 诇住讜祝 讚注转讜 讚诪讛 讚诪讬讜谉 讬砖 诇讘专讻转 讛转讜专讛 诇讘专讻转 讛诪爪讜转 讜讗驻讬' 讗讬 讘专讻转 讛转讜专讛 诇讗 爪专讬讱 住诪讜讻讛 诪讟注诪讬诐 砖讻转讘 讘讘"讬 住讬诪谉 诪"讝 讗讘诇 讘专讻转 诇讬砖谉 讘住讜讻讛 讜讜讚讗讬 爪专讬讻讛 砖转讛讬讛 住诪讜讻讛 讗诇讗 讜讜讚讗讬 讚诇讗 拽砖讛 诪讬讚讬 讚讻诇 砖讚注转讜 诇讬砖谉 讜砖讜讻讘 注爪诪讜 诇讬砖谉 砖驻讬专 诪拽专讬 住诪讜讻讛 讗诇讗 砖专"讬 转讬专抓 砖讗诐 诇讗 讬讬砖谉 讻诇诇 讛讜讬 讘专讻讛 诇讘讟诇讛 讜注讬讬谉 诇砖讜谉 诇讬诪讜讚讬诐 讟"讜 注"讙. 诪砖驻讟 爪讚拽 讞"讘 住讬' 住"讘 转讜讱 讛转砖讜讘讛. 讘专讻转 讗讘专讛诐 讞"讚 诪谉 住讬诪谉 拽住"讛 注讚 住讬诪谉 拽住"讟:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

转讜住驻' 讚状讛 砖讻讘专 讜讘讬专讜砖诇诪讬 讜讛讜讗 砖砖谞讛 诇讗诇转专. 讜注讬壮 讘状讬 住诪状讝 讚讛讗 诇注讜诇诐 拽讜专讗 拽状砖 讗讞专 讗讛状专 讬注状砖 诪状砖 诪讛讗 讚讗状诇 讛诪诪讜谞讛 注讚 讜讘专讻讜 讘专讻讛 讗壮 讚讛讬讬谞讜 讬讜爪专 讗讜专 , 讜爪状诇 讚砖诪讜讗诇 谞拽讬讟 讗讜专讞讗 讚诪讬诇转讗 砖拽专讗 拽"砖 讜诇讛讻讬 讛讜爪专讱 诇讗砖诪注讬谞谉 讚讘注讬 砖砖谞讛 注诇 讗转专 , 讜诪讬讛讜 诇转讜住' 讜专讗状砖 诇拽诪谉 专驻状讘 讜讛驻讜住拽讬诐 讻诪砖诪注讜转 讛住讜讙讬讗 讚讛讻讗 讘诪住拽谞讗 讚讛讗 讚讗讬谉 诪注讻讘讜转 讛讬讬谞讜 住讚专 讘专讻讜转 讗讘诇 讘专讻讜转 诪注讻讘讜转 讘爪讘讜专. 讜讛讘状讬 诇砖讬讟转讜 诇拽诪谉 住讬壮 住壮 讻专砖讘状讗 讚讘讬谉 讘讬讞讬讚 讜讘讬谉 讘爪讘讜专 , 讜讙诐 讬砖 诇讞诇拽 讚拽状砖 讚讗讜专讬讬转讗 讗讬谉 讛讘专讻讜讛 诪注讻讘讜转 讗讘诇 讗讞转 诪注讻讘转 讞讘专转讛 讜讛转讜壮 诇砖讬讟转讜壮 诇拽诪谉 讻状讗 注"讗 讜讘讻状诪 讚拽状砖 讚专讘谞谉, 讜诪砖状讻 讚诇讗 拽讬讬状诇 讻讛讬专讜砖诇诪讬 注砖讜"转 专讚讘状讝 讞讬讜"讚 住拽诇状讘, 讜诪状砖 讚讘专讻讛 讚讗讻讬诇' 驻讜讟专转讜, 讜注诪状讗 转专诇状讟 住状拽 讬状讝 讻砖讬专讚讜 讙砖诪讬诐 讜讞讜讝专 讜讗讜讻诇 讗讬谞讜 诪讘专讱 讜注壮 转讜壮 讘专讻讜转 讬状讗 讘壮 注讻状讚 讜诇驻状讝 讗诐 讬专讚讜 讙砖诪讬诐 砖讗讬谞讜 讗讜讻诇 讘住讜讻讛 讜驻住拽讜 讛讙砖诪讬诐 诪讞讜讬讬讘 诇讘专讱 诇讬砖谉 讜讗祝 诇转讜住壮 讘壮 讚讗讬谞讜 讘讬讚讜 诪砖讻讞转 讘住讜祝 讙壮 讬诪讬诐 讚讘谞砖讘注 砖诇讗 讬砖谉 讛讜讬 砖讘讜注转 砖讜讗 讜讗状讻 讛讬壮 爪专讬讱 诇讘专讱 诇讬砖谉 讗诐 诇讗 讛讬壮 诪讘专讱 诇讬砖讘 : 讘住驻专讗 讚讘讬 专讘, 讜诇专砖状讬 诇注讬诇 讚状讛 诪讚专砖 讜注讬壮 讘住谞讛讚专讬谉 驻讜状讗 爪状诇 讚讘讬 专讘 诇讗 讛讬讜 砖讜谞讬谉 专拽 诇转专抓 讘专讬讬转讜转 讛住讜转专讜转 讜讛住讘专转 讟注诪诐 砖讜讛 讘讻诇诇 讛讙诪壮 讜讻状讻 讛爪诇状讞, 讜注谞讜讘状讬 诪状转 讞讗讜状讞 住驻"讝 讘讛讙状讛 讜注诪注讬讜状讟 , 讜注讘专状诪 讘讛拽讚诪转讜 诇讝专注讬诐 讚住驻专讗 讜住驻专讬 谞转讬讬讞住讜 诇专讘 讜讗祝 讚住转诐 住驻专讗 专状讬 讗驻砖专 砖讘讬诪讬讜 讛讜转专 诇讻转讜讘 讜拽讬讘爪谉 讻诪讜 砖住讬讚专 专壮 讛诪砖谞讬讜转 砖讛讬讜 诇驻谞讬讜 讜讻诪讜 讚住转诐 诪转谞讬' 专状诪 讜讻砖讛讬讜 讻讜转讘 诪砖谞讛 住转诪讬讛 讛讬' 注诇 讛专讜讘 专状诪 砖住转诐 讻诪讜转讜 讜讛讻状谞 讘住讬驻专讗 砖住讬讚专讜 专讘 专拽 砖讘讻诇 诪拽讜诐 砖讻转讘 讘住转诐 住转诪讜 注状砖 讛转谞讗 讛谞讝壮, 讜注讬壮 专砖"讬 讙讬讟讬谉 住讝状讗 讚状讛 讗讜爪专, 讜讘讻专讬转讜转 讛讘讬讗 讘讻状诪 住转诐 住驻专讗 专壮 讬砖诪注讗诇 , 讜诇驻状讝 讛讬讻讬 讗诪专 讜讻讜诇讛讜 讗诇讬讘讗 讚专状注 砖讛讬壮 讞讘讬专讜, 讜注讬壮 转讜住壮 住谞讛讚专讬谉 讬讝状讘 住转诐 讗诪专讬 讘讬 专讘 讜注壮 专讗"砖 砖讘转 驻状讙 住讬状讟, 讜注诇状拽 讬状讚 注状讘 讛讙讬壮 诇讗驻讜拽讬 诪诪状讚 诇诪砖谞讛 讻讜壮: 转谞状讛 讜讙讬' 专讬"祝 讜专讗"砖 专状讛 讜专讘谞谉 讗诪专讬 讗讛状注 转谞状讛 讗讬谉 讗讜诪专讬诐 讻讜壮 讜讻讛状讗 讗讛状注 讗讛讘转讬讱 : 诪讚转 诇讬诇讛 讘讬讜诐 注讬壮 讘转专状讬 讜讬砖 讻讗谉 拽爪转 讟状住 讜注讬壮 讞讜诇讬谉 驻状讝 :

专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讝"诇 诪讗讬 讛讬讗 讗诪专 专' 讬讛讜讚讛 讗诪专 砖诪讜讗诇 讗讛讘讛 专讘讛 讜讻讜' 讜专讘谞谉 讗诪专讬 讗讛讘转 注讜诇诐 讜讻谉 讛讜讗 讗讜诪专 讜讗讛讘转 注讜诇诐 讗讛讘转讬讱 注诇 讻谉 诪砖讻转讬讱 讞住讚 注讻"诇. 注讬讬谉 讘转讜住' (讚"讛 讜专讘谞谉) 讜讝"诇 讛诇讻讱 转拽讬谞讜 诇讜诪专 讘砖讞专讬转 讗讛讘讛 专讘讛 讜讘注专讘讬转 讗讛讘转 注讜诇诐 注讻"诇. 讜讚讘专讬讛诐 爪"讘.
讜讘讚专讱 讚专讜砖 谞专讗讛 诇讘讗专, 讚讘讙诪' 砖讘转 (讚祝 谞讛.) 讗讬转讗 "讜砖诪讜讗诇 讗诪专 转诪讛 讝讻讜转 讗讘讜转", 讜讘转讜住' (讚"讛 讜砖诪讜讗诇) 讻转讘讜 讜讝"诇 讗讜诪专 专"转 讚讝讻讜转 讗讘讜转 转诪讛 讗讘诇 讘专讬转 讗讘讜转 诇讗 转诪讛 讚讛讗 讻转讬讘 讜讝讻专转讬 讗转 讘专讬转讬 讬注拽讘 讗祝 诇讗讞专 讙诇讜转, 讜讗谞谉 讗讬谉 讗谞讜 诪讝讻讬专讬谉 讝讻讜转 讗讘讜转 讗诇讗 讛讘专讬转 讜讻讜' 注讻"诇. 讜谞专讗讛 讚讘专讻转 讗讛讘讛 专讘讛 诪拽讘讬诇讛 诇讝讻讜转 讗讘讜转 讜注"讻 讛讬讗 谞讗诪专转 讘讬讜诐 砖讛讜讗 讘讞讬谞转 讙讗讜诇讛 讜讝诪谉 砖诇 讛讗专转 驻谞讬诐 讘讘讞讬谞转 讝讻讜转 讗讘讜转. 讜讘诇讬诇讛 砖讛讬讗 讘讞讬谞转 讙诇讜转 谞讜住讞 讛讘专讻讛 讛讬讗 讗讛讘转 注讜诇诐 讚讝讛讜 讘讞讬谞转 讘专讬转 讗讘讜转 砖诇注讜诇诐 拽讬讬诪转, 讚讗注"驻 砖讝讻讜转 讗讘讜转 转诪讛 讘专讬转 讗讘讜转 诇讗 转诪讛. 讜讝讛 注谞讬谉 讛驻住讜拽 "诇讛讙讬讚 讘讘讜拽专 讞住讚讬讱" 讻诇讜诪专 讚讘讜拽专 讜讬讜诐 讚讛讜讬讬谉 讘讞讬谞转 讙讗讜诇讛 讜讛讗专转 驻谞讬诐, 讛拽讘"讛 诪转讬讬讞住 诇讻诇诇 讬砖专讗诇 讘讘讞讬谞转 讞住讚 讚讛讬讬谞讜 讘讝讻讜转 讗讘讜转, 砖诪砖讜诐 砖讛讘谞讬诐 讚讜诪讬诐 诇讗讘讜转 诪讜注讬诇讛 诇讛诐 讝讻讜转 讛讗讘讜转 讜讝讛讜 讘讞讬谞转 "讞住讚讬讱". "讜讗诪讜谞转讱 讘诇讬诇讜转" 诪讜专讛 注诇 讝诪谉 讛讙诇讜转 讚讛诇讬诇讛 诪讜专讛 注诇 讛讙诇讜转, 讜讘讙诇讜转 拽讬讬诪转 讘专讬转 讗讘讜转 诇注讜诇诐, 讚讘专讬转 讗讘讜转 讛讬讗 讘讘讞讬谞转 "讗诪讜谞转讱" 讚讛讬讬谞讜 砖拽讬讬诪转 诇注讜诇诐, 讜注"讻 谞讜住讞 讛讘专讻讛 讘注专讘讬转 讛讜讗 讗讛讘转 注讜诇诐.
讙诪'. 讜讝"诇 讗诪专 专' 讬讛讜讚讛 讗诪专 砖诪讜讗诇 讛砖讻讬诐 诇砖谞讜转 注讚 砖诇讗 拽专讗 拽"砖 爪专讬讱 诇讘专讱 诪砖拽专讗 拽"砖 讗"爪 诇讘专讱 砖讻讘专 谞驻讟专 讘讗讛讘讛 专讘讛 注讻"诇. 诪讘讜讗专 讘讙诪' 讚讗住讜专 诇诇诪讜讚 转讜专讛 诇驻谞讬 砖诪讘专讱 讘专讻讛"转. 讜注讬讬谉 讘专诪讘"谉 (讘住驻专 讛诪爪讜转 诪爪讜转 注砖讛 讟"讜 砖砖讻讞 讛专讘 诇诪谞讜转) 砖转诪讛 注诇 讛专诪讘"诐 砖诇讗 诪谞讛 诪"注 诇讘专讱 讘专讻转 讛转讜专讛 讜讝"诇 砖谞爪讟讜讬谞讜 诇讛讜讚讜转 诇砖诪讜 讬转' 讘讻诇 注转 砖谞拽专讗 讘转讜专讛 注诇 讛讟讜讘讛 讛讙讚讜诇讛 砖注砖讛 诇谞讜 讘转转讜 转讜专转讜 讗诇讬谞讜 讜讛讜讚讬注谞讜 讛诪注砖讬诐 讛专爪讜讬讬诐 诇驻谞讬讜 讜讻讜' 讜讘驻专拽 讙' 讚讘专讻讜转 (讚祝 讻讗.) 讗诪专讜 诪谞讬谉 诇讘专讻转 讛转讜专讛 诇驻谞讬讛 诪讛"转 砖谞讗' 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜 讜讻讜' 讜讛注讜诇讛 诪讝讛 砖讘专讻转 讛转讜专讛 诇驻谞讬讛 诪爪讜转 注砖讛 诪讚讗讜专讬讬转讗 注讻"诇. 讜谞专讗讛 讚讛专诪讘"诐 住讜讘专 讚讞讬讜讘 讘专讻转 讛转讜专讛 讛讬讗 诪讚专讘谞谉, 讜注"讻 诇讗 诪谞讗讛 讻诪爪讜讛 讘驻"注 讘诪谞讬谉 讛诪爪讜转, (讜注讬讬谉 讘诪讙讬诇转 讗住转专 砖诐 砖讘讬讗专 讘讚注转 讛专诪讘"诐 讚住"诇 砖讛驻住讜拽 讻讬 砖诐 讛' 讗拽专讗 讛讜讬讗 讗住诪讻转讗). 讜诇讻讗讜专讛 讬砖 谞驻"诪 讘住驻拽 讘讬专讱 讘专讻讛"转 讗诐 讞讜讝专 讜诪讘专讱, 讚讗讬 讞讬讜讘 讘专讻讛"转 诪讚讗讜专讬讬转讗 讜讻砖讬讟转 讛专诪讘"谉, 讛讜"诇 住驻讬拽讗 讚讗讜专讬讬转讗 诇讞讜诪专讗 讜讞讜讝专 讜诪讘专讱. 诪砖讗"讻 讗讬 谞讬诪讗 讻砖讬讟转 讛专诪讘"诐 讚讞讬讜讘 讘专讻转 讛转讜专讛 讛讜讗 诪讚专讘谞谉 讻砖讗专 讘专讻讜转 讛诪爪讜转 讗讬谞讜 讞讜讝专 讜诪讘专讱 讚住驻拽 讚专讘谞谉 诇拽讜诇讗.
讗诪谞诐 讬注讜讬讬谉 讘转讜住' 诇拽诪谉 讚祝 讬讘. (讚"讛 诇讗) 砖驻住拽 讛专"讬 讘住驻拽 讘专讻讜转 讛谞讛谞讬谉 诇讞讜诪专讗, 讻讙讜谉 讘讚驻转讞 讘讞诪专讗 讜住讬讬诐 讘讚砖讻讬专讗 讚讞讜讝专 讜诪讘专讱. 讜注讬讬谉 讘讙诇讬讜谉 讛砖"住 诇讛讙专注"讗 讝爪"诇 讜讝"诇 讜诇讗 砖讬讬讱 讛讻讗 诇讜诪专 住驻拽 讘专讻讜转 诇拽讜诇讗 讚讻讘专 讻转讘 讛诪讛专砖"讗 (讘驻住讞讬诐 讚祝 拽讘.) 讚诇讗 砖谞讜 讻谉 讗诇讗 讘讘专讻转 讛诪爪讜转 讚讛讘专讻讜转 讗讬谞谉 诪注讻讘讜转, 讗讘诇 讘讘专讻转 讛谞讛谞讬谉 讗住讜专 诇讗讻讜诇 讘诇讗 讘专讻讛 讜诇讗 讛讜讬 讻讗谉 讞砖砖 讘专讻讛 诇讘讟诇讛 讚讗诐 诇讗 讬讘专讱 讬讛讗 讗住讜专 诇讜 诇砖转讜转 注讻"诇.
讜诇驻讬"讚 讛讙专注"讗 讝爪"诇 转讜住' 诪讞诇拽讬诐 讘讬谉 住驻拽 讘专讻讜转 讛谞讛谞讬谉 讚拽讬讬"诇 诇讞讜诪专讗 讜讞讜讝专 讜诪讘专讱, 诪砖讜诐 讚讗住讜专 诇讗讚诐 诇讬讛谞讜转 诪注讜讛"讝 讘诇讬 讘专讻讛 讜讛讜讬 诇讬讛 住驻拽 讗讬住讜专 讚讗讝诇讬谞谉 诇讞讜诪专讗, 诇讘讬谉 讘专讻转 讛诪爪讜转 讚讛讜讬讬谉 专拽 讞讬讜讘 诪爪讜讛 讚专诪讬 注诇 拽专拽驻转讗 讚讙讘专讗, 讜讘住驻拽 讗诐 讘讬专讱 讘专讻转 讛诪爪讜讛 讗讝诇讬谞谉 诇拽讜诇讗 讚讛讜讬 住驻拽 讞讬讜讘 讚专讘谞谉 诇拽讜诇讗. 讚讬砖 诇注讬讬谉 讘讚讬谉 诪讬 砖注讜砖讛 诪爪讜讛 诪讘诇讬 诇讘专讱 注诇讬讛 讛讗诐 注讜讘专 注诇 讗讬住讜专, 讜讻诪讜 诪讬 砖谞讛谞讛 诪讘诇讬 诇讘专讱. 讜诇驻讬 讛讙专注"讗 讝爪"诇 讘讚注转 讛转讜住' 讞诇讜拽讜转 讘专讻讜转 讛谞讛谞讬谉 诪讘专讻转 讛诪爪讜讜转 讘讬住讜讚 讚讬谞讬讛谉, 讚讘专讻讜转 讛谞讛谞讬谉 讛讜讬讬谉 讞诇讜转 诪转讬专 诇讛转讬专 讛谞讗讛, 讚讗诐 讗讜讻诇 诪讘诇讬 诇讘专讱 讘专讻转 讛谞讛谞讬谉 注讜讘专 注诇 讗讬住讜专 讚讗住讜专 诇讗讚诐 诇讬讛谞讜转 诪注讜讛"讝 讘诇讬 讘专讻讛. 诪砖讗"讻 讘讘专讻讜转 讛诪爪讜讜转 讚讬住讜讚 讚讬谞谉 讗讬谞讜 讗诇讗 讞讬讜讘 讘专讻讛 讙专讬讚讗, 讜讗诐 诇讗 讘讬专讱 讜注砖讛 讗转 讛诪爪讜讛 诪讘诇讬 诇讘专讱 注诇讬讛, 专拽 讘讬讟诇 讗转 诪爪讜转 讛讘专讻讛, 讗讘诇 诇讗 注讘专 注诇 讗讬住讜专.
讗诪谞诐 注讬讬谉 讘专诪讘"诐 (驻"讗 诪讛诇' 讘专讻讜转 讛诇' 讘' - 讙') 讜讝"诇 讜诪讚讘专讬 住讜驻专讬诐 诇讘专讱 注诇 讻诇 诪讗讻诇 转讞讬诇讛 讜讗讞"讻 讬讛谞讛 诪诪谞讜 讜讻讜' 讜讻诇 讛谞讛谞讛 讘诇讗 讘专讻讛 诪注诇 讜讻讜' 讜讻砖诐 砖诪讘专讻讬诐 注诇 讛讛谞讬讬讛 讻讱 诪讘专讻讬诐 注诇 讻诇 诪爪讜讛 讜诪爪讜讛 讜讗讞"讻 讬注砖讛 讗讜转讛 注讻"诇, 讜爪"讘 讘讛砖讜讗转 讛专诪讘"诐 "讜讻砖诐 砖诪讘专讻讬诐 注诇 讛讛谞讬讬讛 讻讱 诪讘专讻讬诐 注诇 讻诇 诪爪讜讛 讜诪爪讜讛 讜讗讞"讻 讬注砖讛 讗讜转讛", 讚诪讛讬 讻讜讜谞转 讛砖讜讗讛 讝讜, 讜讛专讬 讛专诪讘"诐 驻住拽 (讘驻讬"讗 讛诇' 讘' - 讙') 讚诪讘专讻讬诐 讘专讻讜转 讛诪爪讜转 拽讜讚诐 诇注砖讬讬转 讛诪爪讜讛, 讜诪讛 讞讬讚砖 诇谉 讛专诪讘"诐 讘诪砖"讻 (讘驻"讗 讛"讘) 讚讻砖诐 砖诪讘专讻讬诐 注诇 讛谞讗讛 拽讜讚诐 砖讬讛谞讛 讻讱 诪讘专讻讬诐 注诇 讛诪爪讜转 注讜讘专 诇注砖讬讬转谉. 讜讗砖专 谞专讗讛 诇讛讜讻讬讞 诪讝讛 讚诇砖讬讟转 讛专诪讘"诐 讞诇 讗讬住讜专 诇注砖讜转 诪爪讜讛 诪讘诇讬 诇讘专讱 注诇讬讛 拽讜讚诐 注砖讬讬转讛 讜讻诪讜 砖讞诇 讗讬住讜专 诇讬讛谞讜转 诪注讜讛"讝 讘诇讬 讘专讻讛. 讚讛专诪讘"诐 讛砖讜讜讛 讛谞讗转 讛谞驻砖 诇讛谞讗转 讛讙讜祝 讚讘转专讜讬讬讛讜 讗住讜专 诇讬讛谞讜转 讘诇讬 讘专讻讛, 讜讚诇讗 讻砖讬讟转 转讜住' 讛谞"诇.
讜讛谞讛 讘砖诇诪讗 诇砖讬讟转 讛专诪讘"诐 谞讬讞讗 讛讗 讚诪讘讜讗专 讘讙诪' 讚讬讚谉 讚讗住讜专 诇诇诪讜讚 转讜专讛 诪讘诇讬 砖讬讘专讱, 讚讛专诪讘"诐 住讜讘专 讚讘专讻转 讛转讜专讛 讛讜讬 讘专讻转 讛诪爪讜讛, 讜讘讻诇 诪爪讜讛 讞诇 讗讬住讜专 诇注砖讜转 讛诪爪讜讛 讘诇讬 讘专讻讛 讜讛讘专讻讛 讞诇讛 讘转讜专转 诪转讬专 诇注砖讬讬转 讛诪爪讜讛, 讜讻诪讜"讻 讘转"转 讗住讜专 诇诇诪讜讚 转讜专讛 诪讘诇讬 砖讬讘专讱 注诇讬讛 讘专讻讛"转. 讗诪谞诐 爪"注 讘砖讬讟转 讛转讜住' 讚诪"砖 转"转 诪砖讗专 诪爪讜转, 讚讘砖讗专 诪爪讜转 住"诇 讚讚讬谉 讘专讻转 讛诪爪讜讛 讗讬谞讛 讗诇讗 拽讬讜诐 诪爪讜讛 讘注诇诪讗, 讜讗诐 注讘专 讜诇讗 讘讬专讱 讘讬讟诇 诪爪讜转 讘专讻讛 讗讘诇 诇讗 注讘专 注诇 讗讬住讜专, 诪砖讗"讻 诇讙讘讬 转"转 讚诪讘讜讗专 讘住讜讙讬讬谉 讚讗住讜专 诇诇诪讜讚 转讜专讛 讘诇讬 讘专讻讛. 讜诪讜讻讞 讚诇砖讬讟转 转讜住' 讘专讻转 讛转讜专讛 讗讬谞讛 讘专讻转 讛诪爪讜讛 讘注诇诪讗 讻砖讗专 讘专讻讜转 讛诪爪讜转 讗诇讗 讚讛讜讬 讞诇讜转 讘专讻转 讛谞讛谞讬谉, 讜诇讙讘讬 转讜专讛 讚讜拽讗 讞诇 讗讬住讜专 诇诇诪讜讚 诪讘诇讬 诇讘专讱, 讻讻诇 讘专讻转 讛谞讛谞讬谉 讚注诇诪讗 讚讗住讜专 诇讬讛谞讜转 讘诇讬 讘专讻讛85. 讜诇驻讬"讝 谞专讗讛 讚诇转讜住' 讗祝 讗讬 讘专讻转 讛转讜专讛 讛讜讬 专拽 讞讬讜讘 讚专讘谞谉 诪"诪 讘住驻拽 讘讬专讱 讘专讻讛"转 讞讜讝专 讜诪讘专讱 讜讻讚讬谉 住驻拽 讘专讻转 讛谞讛谞讬谉, 诪砖讜诐 讚讬砖 讗讬住讜专 诇诇诪讜讚 转讜专讛 诪讘诇讬 诇讘专讱. 讜注讜讚 谞专讗讛 诇讘讗专 讗转 住讘专转 讛转讜住' 注驻讬"讚 讛讙专"讞 讝爪"诇 砖讘讬讗专 讚谞砖讬诐 诪讘专讻讜转 讘专讻转 讛转讜专讛 (注讬' 讘砖讜"注 住讬诪谉 诪"讝 住注讬祝 讬"讚) 讜讗注"驻 砖讗讬谞谉 讞讬讬讘讜转 讘诪爪讜转 转"转, 讜讗祝 诇砖讬讟转 讛专诪讘"诐 讚住"诇 讚讗讬谉 诪讘专讻讜转 注诇 诪爪讜转 注砖讛 砖讛讝诪谉 讙专诪讗, 讜诪砖讜诐 讚讗讬谉 讘专讻转 讛转讜专讛 讘专讻讛 注诇 拽讬讜诐 诪爪讜转 转"转 讗诇讗 讚转讜专讛 注爪诪讛 讟注讜谞讛 讘专讻讛 讜讛讘专讻讛 讞诇讛 注诇 讛讞驻爪讗 砖诇 转讜专讛. 讜诇驻讬"讝 谞诪讬 诪讬讜砖讘转 拽讜砖讬讬转 讛讟讜专讬 讗讘谉 (讘诪讙讬诇讛 讚祝 讻讙.) 砖讛拽砖讛 讗讬讱 谞砖讬诐 注讜诇讜转 诇诪谞讬谉 讝' 讜讛讗 讗讬谞谉 诪爪讜讜转 讘诪爪讜转 转"转 讜讗讬讱 诪讘专讻讜转 讘专讻讛"转, 讜转讬' 讛讙专"讞 讝爪"诇 讚讛讘专讻讛 讞诇讛 注诇 讛讞驻爪讗 砖诇 转讜专讛 讜谞砖讬诐 驻讟讜专讜转 专拽 诪讛诪爪讜讛 砖诇 转诇诪讜讚 转讜专讛 讗讘诇 讗讬谞谉 诪讜驻拽注讜转 诪注爪诐 讛讞驻爪讗 砖诇 转讜专讛 讜诇讬诪讜讚诐 讛讜讬 讞驻爪讗 讚诇讬诪讜讚 转讜专讛 诇讘专讱 注诇讬讛86. 讜讬转讻谉 注驻"讬 讛谞"诇 砖讻讜讜谞转讜 讚讘专讻讜转 讛转讜专讛 讛讜讬讬谉 诪注讬谉 讘专讻转 讛谞讛谞讬谉 砖诪讘专讻讬诐 讗讜转谉 注诇 讛讛谞讗讛 讜讛砖诪讞讛 讚讘诇讬诪讜讚 讛转讜专讛 讜诇讗 注诇 注爪诐 拽讬讜诐 诪爪讜转 转"转, 讜诪砖讜"讛 讗祝 谞砖讬诐 诪讘专讻讜转 讘专讻讛"转. 讜诪讜讻讞 诪住讜讙讬讬谉 讚讘专讻讛"转 讛讜讬讗 诪转讬专 诇诇诪讜讚 转讜专讛, 讚讗住讜专 诇诇诪讜讚 转讜专讛 讘诇讬 讘专讻讛 讜讛讜讬讗 讻注讬谉 讘专讻转 讛谞讛谞讬谉, 讜诇讻谉 讗祝 谞砖讬诐 诪讘专讻讜转 讘专讻讛"转 讚诇讬诪讜讚谉 讛讜讬 诇讬诪讜讚 讞驻爪讗 砖诇 转讜专讛 讜讘注讬 诪转讬专 讜注"讻 诪讘专讻讜转 讘专讻讛"转, 讚讗住讜专 诇诇诪讜讚 转讜专讛 诪讘诇讬 诇讘专讱 诪拽讜讚诐87.
砖诐. 讙诪'. 讝"诇 讗诪专 专讘 讛讜谞讗 诇诪拽专讗 爪专讬讱 诇讘专讱 讜诇诪讚专砖 讗讬谞讜 爪专讬讱 诇讘专讱 讜专"讗 讗诪专 诇诪拽专讗 讜诇诪讚专砖 爪专讬讱 诇讘专讱 诇诪砖谞讛 讗讬谉 爪专讬讱 诇讘专讱 讜专' 讬讜讞谞谉 讗诪专 讗祝 诇诪砖谞讛 谞诪讬 爪专讬讱 诇讘专讱 讗讘诇 诇转诇诪讜讚 讗讬谉 爪专讬讱 诇讘专讱 讜专讘讗 讗诪专 讗祝 诇转诇诪讜讚 爪专讬讱 诇讘专讱 讚讗诪专 专' 讞讬讬讗 讘专 讗砖讬 讝讬诪谞讬谉 住讙讬讗讬谉 讛讜讛 拽讗讬诪谞讗 拽诪讬讛 讚专讘 诇转谞讜讬讬 驻讬专拽讬谉 讘住驻专讗 讚讘讬 专讘 讛讜讛 诪拽讚讬诐 讜拽讗 诪砖讬 讬讚讬讛 讜讘专讬讱 讜诪转谞讬 诇谉 驻讬专拽讬谉 注讻"诇. 讬砖 诇注讬讬谉 讘砖讬讟讜转 讛讗诪讜专讗讬诐 诪讛讬 住讘专转诐 讜讬住讜讚 驻诇讜讙转转诐. 讜谞专讗讛 讚讬砖 诇驻专砖 讗转 砖讬讟转 专讘 讛讜谞讗 讚诪讘专讻讬诐 讘专讻讛"转 专拽 注诇 诪拽专讗 讘讘' 讗讜驻谞讬诐: 讗) 讚住讜讘专 砖注讬拽专 转拽谞转 讘专讻讛"转 谞转拽谞讛 注诇 转讜专讛 砖讘讻转讘 讚拽讜专讬谉 讘爪讬讘讜专 讜讻诪砖"讻 (谞讞诪讬讛 讞', 讛' - 讜') "讜讻驻转讞讜 注诪讚讜 讻诇 讛注诐 讜讬讘专讱 注讝专讗 讗转 讛' 讛讗诇讜拽讬诐 讛讙讚讜诇 讜讬注谞讜 讻诇 讛注诐 讗诪谉 讗诪谉", 砖谞诇诪讚 诪讝讛 讘专讻讛"转 注诇 拽专讬讗转 讛转讜专讛 讘爪讬讘讜专. 专讘 讛讜谞讗 住讜讘专 讚专拽 注诇 转讜砖讘"讻 讚讛讜讬讗 讞驻爪讗 砖诇 转讜专讛 砖谞拽专讗转 讘爪讬讘讜专 讞诇 讚讬谉 讘专讻讛, 诪砖讗"讻 讘诪讚专砖 讜诪砖谞讛 讜转诇诪讜讚 讚讗讬谉 讘讛诐 讚讬谉 拽专讬讗讛 讘爪讬讘讜专 讜诇驻讬讻讱 讗讬谉 诪讘专讻讬诐 注诇讬讛诐. 讘) 讚讘专讻讛"转 谞转拽谞讛 专拽 注诇 转讜砖讘"讻 诪砖讜诐 讚讬砖 讘诇讬诪讜讚讛 讚讬谉 诪注砖讛 诪爪讜讛, 讚讘注讬 诪注砖讛 拽专讬讗讛 诇爪讗转 讬讚"讞 诇讬诪讜讚 转讜砖讘"讻 讘砖诇讬诪讜转讛. 诪砖讗"讻 讘转讜砖讘注"驻 诇讬讻讗 诪注砖讛 诪爪讜讛, 讚拽讬讜诐 诪爪讜转 诇讬诪讜讚 转讜砖讘注"驻 讗讬谉 讘讛 转讜专转 诪注砖讛 诪砖讜诐 砖转诇讜讬讛 讛讬讗 讘讛讘谞讛 讘诇讘讚, 讜诇驻讬讻讱 讗讬谉 诪讘专讻讬诐 注诇讬讛. 讜讬砖 诇讛讘讬讗 专讗讬讬讛 讚转讜砖讘"讻 讗讬转 讘讛 讚讬谉 诪注砖讛 拽专讬讗讛 诪讛讗 讚讗讬转讗 讘讙诪' 诇注讬诇 (讚祝 讛') "讜讗"专 诇讜讬 讘专 讞诪讗 讜讻讜' 诪讗讬 讚讻转讬讘 讜讗转谞讛 诇讱 讗转 诇讜讞讜转 讛讗讘谉 讜讛转讜专讛 讜讛诪爪讜讛 讗砖专 讻转讘转讬 诇讛讜专讜转诐 诇讜讞讜转 讗诇讜 注砖专转 讛讚讘专讜转 转讜专讛 讝讛 诪拽专讗 讜讛诪爪讜讛 讝讜 诪砖谞讛 讗砖专 讻转讘转讬 讗诇讜 谞讘讬讗讬诐 讜讻转讜讘讬诐 诇讛讜专讜转诐 讝讛 讙诪专讗 诪诇诪讚 砖讻讜诇诐 谞转谞讜 诇诪砖讛 讘住讬谞讬". 讜注讬讬谉 讘专砖"讬 砖诐 讚"讛 讝讛 诪拽专讗 砖讻转讘 讜讝"诇 讞讜诪砖 砖诪爪讜讛 诇拽专讜转 讘转讜专讛, 讜讘讚"讛 讝讜 诪砖谞讛 讻转讘 讜讝"诇 "砖讬转注住拽讜 讘诪砖谞讛", 讜讘讚"讛 讝讛 讙诪专讗 讻转讘 讜讝"诇 住讘专转 讟注诪讬 讛诪砖谞讬讜转 砖诪诪谞讜 讬讜爪讗转 讛讜专讗讛 注讻"诇. 讜诪讘讜讗专 讘专砖"讬 讚诪爪讜转 诇讬诪讜讚 转讜专讛 砖讘讻转讘 讞诇讜拽 讘讬住讜讚 讚讬谞讜 诪诪爪讜转 诇讬诪讜讚 转讜专讛 砖讘注诇 驻讛, 讚讘转讜砖讘"讻 谞讗诪专 讚讬谉 拽专讬讗讛 讜讗讬转 讘诇讬诪讜讚 转讜砖讘"讻 讚讬谉 诪注砖讛 诪爪讜讛 诪住讜讬诐 讚讬讜爪讗 专拽 注"讬 拽专讬讗讛 讘转讜专讛 讘诇讘讚, 讜讗讬谞讜 讬讜爪讗 讬讚"讞 诪爪讜转 诇讬诪讜讚 转讜砖讘"讻 讘砖诇讬诪讜转 讘诪讛专讛专 驻住讜拽讬诐 讘诇讘讜. 诪砖讗"讻 诇讙讘讬 诇讬诪讜讚 转讜砖讘注"驻 讚拽讬讜诐 诪爪讜转 诇讬诪讜讚 转讜砖讘注"驻 转诇讜讬讛 讘讛讘谞转 讛诇讘 讜讻诇砖讜谉 专砖"讬 "砖讬转注住拽讜 讘诪砖谞讛", 讜讬讜爪讗 讚讗讬谉 诪注砖讛 诪爪讜讛 讘诇讬诪讜讚 转讜砖讘注"驻 讚诪转拽讬讬诪转 注"讬 讛讘谞讛 讘诇讘. 讜注"讻 转讜砖讘"讻 拽专讜讬讛 诪拽专讗 讚讬砖 讘讛 讚讬谉 拽专讬讗讛, 讜讗讬诇讜 诪砖谞讛 讚讛讜讬讗 转讜砖讘注"驻 讘讗讛 诪诇砖讜谉 砖讬谞讜谉 讚讛讬讬谞讜 讛讘谞讛88. 讜注讬讬谉 讘讙诪' 诇拽诪谉 (讚祝 讟讜:): 转谞讬 专讘 注讜讘讚讬讛 拽诪讬讛 讚专讘讗 讜诇诪讚转诐 砖讬讛讗 诇讬诪讜讚讱 转诐 砖讬转谉 专讬讜讞 讘讬谉 讛讚讘拽讬诐 注谞讬 专讘讗 讘转专讬讛 讻讙讜谉 注诇 诇讘讘讱 注诇 诇讘讘讻诐 讜讻讜' 注"讻. 讜讛拽砖讛 讛讙专"讞 讝爪"诇 讚诇砖讬讟讜转 讛专讗砖讜谞讬诐 砖住讜讘专讬诐 讚专拽 驻专砖讛 专讗砖讜谞讛 砖诇 拽"砖 讛讜讬 诪讚讗讜专讬讬转讗 讜驻住讜拽 讝讛 讚讜诇诪讚转诐 砖讘驻专砖讛 砖谞讬讬讛 砖诇 拽"砖 讛讜讬 专拽 诪讚专讘谞谉, 讗讬讱 谞诇诪讚 诪诪谞讜 讚讬谉 讜诇诪讚转诐 砖讬讛讗 诇讬诪讜讚讱 转诐 诇讬转谉 专讬讜讞 讘讬谉 讛讚讘拽讬诐 诇讙讘讬 讛驻专砖讛 讛专讗砖讜谞讛 讚拽"砖 砖讛讬讗 诪讛"转. 讜讘讬讗专 讛讙专"讞 讝爪"诇 讚讚讬谉 诇讬诪讜讚讱 转诐 讚讬谉 讛讜讗 讘诪爪讜转 转"转 砖讘讻转讘 讚诪转拽讬讬诪转 注"讬 拽专讬讗讛 讘驻讛, 讜讞诇 讘讛 讚讬谉 诇讬诪讜讚讱 转诐 诇讬转谉 专讬讜讞 讘讬谉 讛讚讘拽讬诐 诇讜诪专 讛诪讬诇讬诐 讘讗讜驻谉 讘专讜专. 讜诪讻讬讜谉 讚拽"砖 讛讜讬讗 拽讬讜诐 诪爪讜转 转"转 砖讘讻转讘 诪诪讬诇讗 讞诇 讘讛 讚讬谉 诇讬诪讜讚讱 转诐. 讜诪讜讻讞 诪讝讛 讚讞诇讜拽 讚讬谉 转"转 讚转讜砖讘"讻 讚谞讗诪专 讘讜 讚讬谉 拽专讬讗转 讛驻住讜拽讬诐 讘驻讛 讜讞诇 讘讬讛 讚讬谉 诇讬诪讜讚讱 转诐, 诪讚讬谉 转"转 讘诇讬诪讜讚 转讜砖讘注"驻 讛诪转拽讬讬诪转 注"讬 讛讘谞讛 讜讗讬谉 讘讛 讚讬谉 拽专讬讗讛 讜讚讬谉 诇拽专讜转讛 讘诇砖讜谉 诪住讜讬诐. 讜诇驻讬"讝 讬"诇 讚诇砖讬讟转 专讘 讛讜谞讗 诪讘专讻讬诐 专拽 注诇 诪拽专讗 诪砖讜诐 讚诪爪讜转 转"转 讚转讜砖讘"讻 讬砖 讘讜 讚讬谉 诪注砖讛 诪爪讜讛 讛诪转拽讬讬诪转 注"讬 拽专讬讗讛 讘驻讛, 诪砖讗"讻 讘诇讬诪讜讚 转讜砖讘注"驻 讚拽讬讜诐 诪爪讜转讜 讛讬讗 注"讬 讛讘谞讛 砖讘诇讘 讜诇讬讻讗 讘讜 讞诇讜转 诪注砖讛 诪爪讜讛 讜诇驻讬讻讱 讗讬谉 诪讘专讻讬诐 注诇讬讛. 讜讘住讘专转 专' 讗诇讬注讝专 讚讗祝 注诇 诪讚专砖 诪讘专讻讬诐 讘专讻讛"转 讬"诇 讚住"诇 讚诪讘专讻讬诐 注诇 转讜砖讘"讻 讛讻诇讜诇 讘诪讚专砖 讚讞诇 讘诇讬诪讜讚讛 讚讬谉 诪注砖讛 诪爪讜讛, 讜讗注"驻 砖诇讜诪讚 诪讚专砖 讚讛讜讬 诇讬诪讜讚 转讜砖讘注"驻 讗讘诇 诪讻讬讜谉 讚诪讝讻讬专 驻住讜拽讬诐 讚讛讜讬讬谉 讞驻爪讗 讚转讜砖讘"讻 讞诇 讘讬讛 讚讬谉 讘专讻讛. 讗诪谞诐 讘诇讬诪讜讚 诪砖谞讛 讜转诇诪讜讚 讗讬谞讜 爪专讬讱 诇讘专讱 讚诪转拽讬讬诐 诇讬诪讜讚诐 注"讬 讛讘谞转 讛诇讘 讘诇讘讚, 讜诇驻讬讻讱 讗讬谉 讘讛诐 诪注砖讛 诪爪讜讛 讻诇诇 诇讘专讱 注诇讬讜.
讜讘住讘专转 专' 讬讜讞谞谉 讚讗祝 诇诪砖谞讛 爪专讬讱 诇讘专讱 讗讘诇 诇转诇诪讜讚 讗讬谞讜 爪专讬讱 诇讘专讱 讬转讻谉 诇讜诪专 讚住"诇 讚讗祝 讘诇讬诪讜讚 转讜专讛 砖讘注"驻 砖拽讬讜诪讛 讛讬讗 专拽 讘讛讘谞转 讛诇讘 诪"诪 讞诇 讘诇讬诪讜讚 诪砖谞讛 讞诇讜转 砖诐 诪注砖讛 诪爪讜讛 诪砖讜诐 砖诇讜诪讚 注"诪 诇注砖讜转89. 讜诇砖讬讟转讜 诪讘专讻讬诐 注诇 诪砖谞讛 诪砖讜诐 讚讗讬转 讘讛 讞诇讜转 讛讜专讗讛 讜谞讞砖讘 诇诇讬诪讜讚 注"诪 诇注砖讜转. 诪砖讗"讻 讘转诇诪讜讚 讚讗讬谞讛 讛讜专讗讛 驻住讜拽讛 讜诪砖讜诐 讛讻讬 讗讬谉 诪讘专讻讬诐 注诇讬讛. 讜专讘讗 住讜讘专 讚讗祝 诇转诇诪讜讚 爪专讬讱 诇讘专讱 诪砖讜诐 讚讗祝 讘转诇诪讜讚 讞诇 讚讬谉 诇诇诪讜讚 注"诪 诇注砖讜转, 讚注讬"讝 讞砖讬讘 讛诇讬诪讜讚 诇诪注砖讛 诪爪讜讛 砖诪讘专讻讬诐 注诇讬讜90.
讜注讜讚 谞专讗讛 诇讘讗专 住讜讙讬讬谉 注"驻 讬住讜讚 讛讙专"讞 讝爪"诇 讚讘专讻讛"转 讗讬谞讛 讘专讻讛 注诇 拽讬讜诐 诪爪讜转 转"转 讗诇讗 讚转讜专讛 注爪诪讛 讟注讜谞讛 讘专讻讛 讜讛讜讬讗 讘专讻讛 注诇 讛讞驻爪讗 砖诇 转讜专讛. 讜诇驻讬"讝 讬"诇 讚谞讞诇拽讜 讛讗诪讜专讗讬诐 讗讬讝讛 讞驻爪讗 砖诇 转讜专讛 讟注讜谉 讘专讻讛, 讞驻爪讗 讚转讜砖讘"讻 讗讜 讗祝 讞驻爪讗 讚转讜砖讘注"驻, 讜讗祝 转讜砖讘注"驻 砖讗讬谞讛 讛讜专讗讛 讗诇讗 砖拽诇讗 讜讟专讬讗, 讚讛专讬 诪爪讚 拽讬讜诐 诪爪讜转 转"转 讗讬谉 砖讜诐 讞讬诇讜拽 讘讬谉 诇讬诪讜讚 转讜砖讘"讻 诇讘讬谉 诇讬诪讜讚 转讜砖讘注"驻 讜讘讬谉 讛讜专讗讛 诇砖拽诇讗 讜讟专讬讗 讜讗讬 讘专讻讛"转 讞诇讛 注诇 拽讬讜诐 诪爪讜转 转"转 讗讬谉 诪拽讜诐 诇讞诇拽 讘讬谞讬讛诐 诇讙讘讬 讞讬讜讘 讘专讻讛91.
讜注讬讬谉 讘专讬"祝 砖讙专住 讜讝"诇 讗诪专 专讘 讛讜谞讗 诇诪拽专讗 爪专讬讱 诇讘专讱 诇诪砖谞讛 讜转诇诪讜讚 讗"爪 诇讘专讱, 讜专' 讬讜讞谞谉 讗诪专 诇诪砖谞讛 爪专讬讱 诇讘专讱 诇转诇诪讜讚 讗讬谞讜 爪专讬讱 诇讘专讱, 讜专"讗 讗诪专 讗驻' 诇转诇诪讜讚 爪专讬讱 诇讘专讱 诇诪讚专砖 讗讬谞讜 爪专讬讱 诇讘专讱, 讜专讘 讗诪专 讗驻讬诇讜 诇诪讚专砖 谞诪讬 爪专讬讱 诇讘专讱 讜讻讜' 注讻"诇. 讜爪"讘 诇讙讬专住转 讛专讬"祝 诪讛讬 住讘专转 专"讗 讚诪讘专讻讬诐 注诇 转诇诪讜讚 讜诇讗 注诇 诪讚专砖. 讜谞专讗讛 讚住讜讘专 讚诪讘专讻讬诐 专拽 注诇 转讜砖讘注"驻 讚讗讬转 讘讛 讞诇讜转 砖诐 讛讜专讗讛 讻诪讜 讛诪砖谞讛 讛诪讛讜讛 讛讜专讗讛 诪诪砖, 讜转诇诪讜讚 讞砖讬讘 诇讛讜专讗讛 诪砖讜诐 砖诪讘讗专 讗转 讬住讜讚讜转 讛讛诇讻讛. 讗讜诇诐 诪讚专砖 讚讛讬讬谞讜 讚专砖讜转 讛驻住讜拽讬诐 讘讬"讙 诪讚讜转 讗讬谞讜 拽讜讘注 讛讜专讗讛 讜讛诇讻讛 讗诇讗 砖专拽 诪讙诇讛 诪拽讜专 讚讛讛诇讻讛 讜诇讻谉 讗讬谉 诪讚专砖 讘讻诇诇 讛讜专讗讛 讜讗讬谉 诪讘专讻讬谉 注诇讬讜.
讜谞专讗讛 讚谞驻"诪 讘讬谉 讙讬专住转 专砖"讬 诇讛专讬"祝 讗诇讬讘讗 讚诪"讚 讚诪讘专讻讬谉 注诇 诪讚专砖 讘诇讘讚 讛讜讬讗 讛讗诐 诪讘专讻讬诐 讘专讻讛"转 注诇 诪讚专砖 砖讗讬谉 讘讜 讛讝讻专转 驻住讜拽, 讚诇专砖"讬 讗讬谞讜 诪讘专讱 诪砖讜诐 讚讬住讜讚 讛讘专讻讛 讘诇讬诪讜讚 诪讚专砖 讛讜讗 诪砖讜诐 讛讞驻爪讗 讚转讜砖讘"讻 讚讗讬转 讘讬讛, 诪砖讗"讻 诇专讬"祝 讚诪讘专讻讬诐 注诇讬讜, 讚住讜讘专 讚诪讘专讻讬诐 讘专讻讛"转 讗祝 注诇 讛讬"讙 诪讚讜转 砖讛转讜专讛 谞讚专砖转 讘讛谉, 讗注"驻 砖讗讬谞诐 讗诇讗 讙讬诇讜讬 诪讬诇转讗 诇诪拽讜专讜转 讛讛诇讻讛. 讚讛讘专讻讛 讞诇讛 注诇 拽讬讜诐 诇讬诪讜讚 转讜专讛 砖讘注"驻 讜诇讗 注诇 诇讬诪讜讚 讞驻爪讗 砖诇 转讜专讛 砖讘讻转讘, 讜诪砖讜"讛 住讜讘专 砖讗祝 注诇 诪讚专砖 讗讙讚讛 砖讗讬谉 讘讜 讛讝讻专转 驻住讜拽 爪专讬讱 诇讘专讱 讘专讻转 讛转讜专讛.
讘注谞讬谉 讘专讻讜转 讛转讜专讛
转讜住' 讚"讛 砖讻讘专 谞驻讟专 讘讗讛讘讛 专讘讛 讜讻讜'. 讜讝"诇 讘讬专讜砖诇诪讬 讬砖 讛讗 讚讗诪专讬谞谉 砖讻讘专 谞驻讟专 讘讗讛讘讛 专讘讛 讜讛讜讗 砖砖谞讛 注诇 讗转专 驻讬专讜砖 诇讗诇转专 砖诇诪讚 诪讬讚 讘讗讜转讜 诪拽讜诐 讜谞砖讗诇 诇讛专讘 专' 讬爪讞拽 讻讙讜谉 讗谞讜 砖讗讬谉 讗谞讜 诇讜诪讚讬诐 诪讬讚 诇讗讞专 转驻诇转 讛砖讞专 砖讗谞讜 讟专讜讚讬谉 讜讛讜诇讻讬诐 讻讱 讘诇讗 诇讬诪讜讚 注讚 讗诪爪注 讛讬讜诐 讗讜 讬讜转专 讗诪讗讬 讗讬谉 讗谞讜 诪讘专讻讬诐 讘专讻讛"转 驻注诐 讗讞专转 讻砖讗谞讜 诪转讞讬诇讬谉 诇诇诪讜讚 讜讛砖讬讘 专"讬 讚诇讗 拽讬"诇 讻讗讜转讜 讬专讜砖诇诪讬 讛讜讗讬诇 讜讙诪专讗 砖诇谞讜 诇讗 讗诪专讜 讜讗讬谉 爪专讬讱 诇讗诇转专 诇诇诪讜讚 讜注讜讚 讗驻' 诇驻讬 讛讬专讜砖诇诪讬 讚讜拽讗 讗讛讘讛 专讘讛 讚诇讗 讛讜讬 注讬拽专 讘专讻讛 诇讘专讻转 讛转讜专讛 讚注讬拽专 讗讛讘讛 专讘讛 诇拽"砖 谞转拽谉 讜讘砖讘讬诇 讛讬讗 讗讬谞讜 谞驻讟专 诪讘专讻转 讛转讜专讛 讗诇讗 讗诐 讬诇诪讜讚 诪讬讚 讜讙诐 诇讗 讬注砖讛 讛讬住讞 讛讚注转 讜讻讜' 讗讘诇 讘专讻转 讗砖专 讘讞专 讘谞讜 讜讘专讻转 诇注住讜拽 讘讚讘专讬 转讜专讛 驻讜讟专转 讻诇 讛讬讜诐. 讜讗"转 诪"砖 诪住讜讻讛 砖爪专讬讱 诇讘专讱 注诇 讻诇 住注讜讚讛 讜住注讜讚讛 诇讬砖讘 讘住讜讻讛. 讜讬"诇 讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛 讜讛讜讬 讻诪讜 讬讜砖讘 讻诇 讛讬讜诐 讘诇讗 讛驻住拽 讜讻讜' 讜讛讬讛 讗讜诪专 专"转 讻砖讗讚诐 注讜诪讚 诪诪讟转讜 讘诇讬诇讛 诇诇诪讜讚 砖讗讬谞讜 爪专讬讱 诇讘专讱 讘专讻讛"转 诪驻谞讬 砖讘专讻讛"转 砖诇 讗转诪讜诇 砖讞专讬转 驻讜讟专转 注讚 砖讞专讬转 讗讞专转, 讜诇讗 谞讛讬专讗. 讜讛爪驻专转讬诐 谞讛讙讜 诇讜诪专 驻住讜拽讬诐 讜讘专讻转 讻讛谞讬诐 讜讙诐 讗诇讜 讚讘专讬诐 砖讗讬谉 诇讛诐 砖讬注讜专 砖讛讬讗 诪砖谞讛 讜讗诇讜 讚讘专讬诐 砖讗讚诐 讗讜讻诇 驻讬专讜转讬讛谉 砖讛讬讗 讘专讬讬转讗 诪驻谞讬 讛讬专讜砖诇诪讬 讚讘注讬 砖讬诇诪讜讚 注诇 讗转专 讗讘诇 讗"爪 讻诪讜 砖讻转讘转讬 讻讘专 注讻"诇.
讗.
讘砖讬讟转 讛讬专讜砖诇诪讬 砖爪专讬讱 诇诇诪讜讚 注诇 讗转专 讜讘讘讬讗讜专 砖讬讟转 讛专"讬 讜讛爪专驻转讬诐
诪讘讜讗专 讘转讜住' 讚驻诇讬讙讬 讛专"讬 讜讛爪专驻转讬诐 讛讗诐 驻讜住拽讬诐 讻讬专讜砖诇诪讬 "讜讛讜讗 砖砖谞讛 注诇 讗转专" 讘讘专讻讛"转 讚注诇诪讗 讗讜 诇讗. 讚讛爪专驻转讬诐 驻住拽讜 讻讚注转 讛讬专讜砖诇诪讬 讜诪砖"讛 谞讛讙讜 诇讜诪专 驻住讜拽讬诐 讜讘专讻转 讻讛谞讬诐, 讜讙诐 讗诇讜 讚讘专讬诐 砖讗讬谉 诇讛诐 砖讬注讜专 砖讛讬讗 诪砖谞讛, 讜讗诇讜 讚讘专讬诐 砖讗讚诐 讗讜讻诇 驻讬专讜转讬讛谉 砖讛讬讗 讘专讬讬转讗, 诪讬讚 讗讞专讬 讘专讻讛"转. 讜讛专"讬 讚讞讛 讚讘专讬讛诐 讜住"诇 砖讗讬谉 爪专讬讱 诇诇诪讜讚 转讜专讛 诇讗诇转专 诇讗讞专 讘专讻讛"转 讚讛讘讘诇讬 诇讗 讗诪专讜. 讜爪"讘 讘讬住讜讚 驻诇讜讙转转诐.
讜诇讻讗讜专讛 驻诇讬讙讬 讘讬住讜讚 讚讬谉 讘专讻讛"转, 讛讗诐 讛讜讬讗 讘专讻转 讛诪爪讜讛 讗讜 讚讗讬谞讛 讗诇讗 讘专讻转 讛砖讘讞. 讚讗诐 讘专讻讛"转 讞诇讛 诪讚讬谉 讘专讻转 讛诪爪讜讛 讗讝讬 讞讬讬讘讬诐 诇诇诪讜讚 诪讬讚 诇讗讞专 讛讘专讻讛, 讻讚讬谉 讘专讻转 讛诪爪讜讜转 讚注诇诪讗 讚诪讘专讻讬谉 讗讜转谉 注讜讘专 诇注砖讬讬转谉 (住讜讻讛 讚祝 诇讟.), 讜诪砖讜"讛 讞讬讬讘 诇诇诪讜讚 诪讬讚 讗讞专讬 讛讘专讻讛 讻讚讬 诇拽讬讬诐 诪爪讜转 转"转 讜砖转讞讜诇 讛讘专讻讛 注讜讘专 诇注砖讬讬转谉. 讗诪谞诐 讗诐 讘专讻讛"转 讞诇讛 诪讚讬谉 讘专讻转 讛砖讘讞 讘注诇诪讗 讗讝讬 讗讬谞讜 讞讬讬讘 诇诇诪讜讚 转讜专讛 诪讬讚 讗讞专讬 讛讘专讻讛, 讚讗讬谞讛 讗诇讗 讘专讻转 讛砖讘讞. 讜诇驻讬"讝 讬讜爪讗 讚讛爪专驻转讬诐 住"诇 讚讘专讻讛"转 讞诇讛 诪讚讬谉 讘专讻转 讛诪爪讜讛. 讜讗讬诇讜 诇讛专"讬 讘专讻讛"转 讛讜讬讗 讘专讻转 讛砖讘讞.
讗讱 注讬讬谉 讘讘讬讗讜专 讛讙专"讗 讘砖讜"注 (讗讜"讞 住讬' 诪"讝 住"拽 讝') 砖讻转讘 讜讝"诇 讚讬砖 诇驻专砖 讘' 驻讬专讜砖讬诐 讘讚讘专讬 讛讬专讜砖诇诪讬: 讗) 砖讗讬谞讜 驻讜讟专 讗诇讗 诪讛 砖砖谞讛 注诇 讗转专, 讗讘诇 讗讞"讻 讗讬谞讜 驻讜讟专 讗祝 讗诐 砖谞讛 诇讗诇转专 诪砖讜诐 讛驻住拽 讜讗"讻 讛讜讗 讛讚讬谉 讘讘专讻转 讛转讜专讛, 讘) 砖讗讬谞讜 驻讜讟专 讻诇 讛讬讜诐 讗诇讗 讗诐 砖谞讛 注诇 讗转专 讜讗讝 驻讜讟专 讻诇 讛讬讜诐 注讻"诇. 讜讛谞讛 诇驻讬 讛驻讬专讜砖 讛专讗砖讜谉 讘讙专"讗, 讛讬专讜砖诇诪讬 住"诇 讚讚讬谉 讘专讻讛"转 讻讚讬谉 讘专讻转 讛诪爪讜讛 讚注诇诪讗, 讚讛讘专讻讛 讞诇讛 注讜讘专 诇注砖讬讬转 讛诪爪讜讛 讚转"转 讜讗讬谞讛 驻讜讟专转 讗诇讗 讛讱 诪注砖讛 讛诪爪讜讛 讚转"转 砖讘讬专讱 注诇讬讛. 讜诪砖讜"讛 讗诐 讗讞专讬 砖讘讬专讱 讜诇诪讚 转讜专讛 讛驻住讬拽 诪诇讬诪讜讚讜 讜讛住讬讞 讚注转讜 诪诪谞讛 讻砖讞讜讝专 讜诇讜诪讚 转讜专讛 驻注诐 讗讞专转 讞讬讬讘 诇讘专讱 注讜讚 驻注诐 注诇 诪注砖讛 讛诪爪讜讛 讛砖谞讬 讚转"转. 讜讚讜诪讛 诇诪讬 砖讘讬专讱 诇讬砖讘 讘住讜讻讛 讘讘拽专 讜讬爪讗 讜讛住讬讞 讚注转讜 诪诪谞讛 讚诇讻砖讞讜讝专 讗讞讛"爪 诇讗讻讜诇 注讜讚 住注讜讚讛 讘住讜讻讛 讛专讬讛讜 讞讬讬讘 诇讘专讱 注讜讚 驻注诐 讘专讻转 讛诪爪讜讛 注诇 诪注砖讛 讛诪爪讜讛 讛砖谞讬讛 砖注讜砖讛, 讻讬 讛讘专讻讛 砖讘讬专讱 讘讘拽专 讗讬谞讜 诪爪讟专祝 诇讬砖讬讘转讜 讘住讜讻讛 讗讞讛"爪, 讜讛讜讗 讛讚讬谉 讘诪爪讜转 转"转.
讗讱 爪"注 诇驻讬 讛驻讬专讜砖 讛砖谞讬 讘讙专"讗, 讚住"诇 诇讛爪专驻转讬诐 讚讞讬讬讘 诇诇诪讜讚 注诇 讗转专 讜讗讝讬 讗驻讬诇讜 讗诐 讛驻住讬拽 讗讬谞讜 诪讘专讱 注讜讚 驻注诐 注诇 诪注砖讛 诇讬诪讜讚 砖谞讬 砖讘诪砖讱 讛讬讜诐, 讚诪"砖 诪讘专讻转 诇讬砖讘 讘住讜讻讛 讚讗诐 讛驻住讬拽 讜讛住讬讞 讚注转讜 讞讬讬讘 诇讘专讱 注诇 诪注砖讛 讛讬砖讬讘讛 讛砖谞讬讬讛.
讜讛谞讛 注讬讬谉 讘转讜住' 讘讞讜诇讬谉 (讚祝 驻讝. 讚"讛 讜诪讻住讬) 砖讚谞讜 讛讗诐 诪讬 砖砖讞 讘讬谉 砖讞讬讟讛 诇砖讞讬讟讛 爪专讬讱 诇讘专讱 注讜讚 驻注诐 讻诪讜 诪讬 砖砖讞 讘讬谉 转驻讬诇讬谉 诇转驻讬诇讬谉, 讗讜 讚讗讬谞讜 爪专讬讱 诇讘专讱 讜讻讚讬谉 讛砖讞 讘讗诪爪注 住注讜讚讛 砖讗讬谞讜 讞讜讝专 讜诪讘专讱, 讚讘讘专讻转 讛谞讛谞讬谉 专拽 讛讬住讞 讛讚注转 诪诪砖 诪讞讬讬讘 诇讘专讱 注讜讚 讘专讻讛 讜诇讗 砖讬讞讛 讘注诇诪讗. 讜讻转讘讜 讛转讜住' 砖诐 "讜讗讬谉 专讗讬讬讛 诪转驻讬诇讬谉 讚讛转诐 讛讬讗 诪爪讜讛 讗讞转 讜讗讬谉 诇讜 诇讛驻住讬拽 讗讘诇 砖讞讬讟讛 讗讬 讘注讬 砖讞讬讟 讗讬 讘注讬 砖讘讬拽 诇讬讛". 讜谞专讗讛 讘讻讜讜谞转 讚讘专讬讛诐 讚讛谞讞转 转驻讬诇讬谉 砖诇 讬讚 讜砖诇 专讗砖 诪爪讟专驻讜转 诇诪爪讜讛 讗讞转, 讜诇讻谉 注爪诐 诪注砖讛 讛讘专讻讛 砖讘讬专讱 诇驻谞讬 砖讛谞讬讞 讗转 讛转驻讬诇讬谉 砖诇 讬讚 讞讬讬讘转 诇讞讜诇 讜诇讛爪讟专祝 讗祝 诇诪注砖讛 讛谞讞转 转驻讬诇讬谉 砖诇 专讗砖, 讚讛谞讞转讛 讛讬讗 讙诪专 讛诪爪讜讛, 讚讻诇 讛诪爪讜讛 讚讛谞讞转 转驻讬诇讬谉 爪专讬讻讗 讘专讻讛 注讜讘专 诇注砖讬讬转讛, 讜诪砖讜"讛 砖讬讞讛 讘讬谉 讛谞讞转 转驻讬诇讬谉 砖诇 讬讚 诇讛谞讞转 转驻讬诇讬谉 砖诇 专讗砖 诪讛讜讜讛 讛驻住拽 讘爪讬专讜祝 讛讘专讻讛 注讜讘专 诇注砖讬讬转 讻诇 讛诪爪讜讛. 诪砖讗"讻 讘砖讞讬讟讛 讚讻诇 诪注砖讛 砖讞讬讟讛 诪讛讜讜讛 诪注砖讛 诪爪讜讛 砖诇讬诪讛 讘驻谞讬 注爪诪讜, 讜诪砖讜"讛 诇讬讻讗 讚讬谉 砖诪注砖讛 讛讘专讻讛 砖讘讬专讱 转爪讟专祝 诪讚讬谉 注讜讘专 诇注砖讬讬转谉 诇讻诇 诪注砖讛 砖讞讬讟讛 讜砖讞讬讟讛 讘驻谞讬 注爪诪讛, 讚讛爪讟专驻讛 诪注砖讛 讛讘专讻讛 诪诇讻转讞讬诇讛 诇砖讞讬讟讛 讛专讗砖讜谞讛 讜讛转拽讬讬诐 讘讝讛 讚讬谉 注讜讘专 诇注砖讬讬转谉. 讜诪讗讞专 砖诇讗 讛住讬讞 讚注转讜 诪砖讞讬讟讛 讞诇 驻讟讜专 讚讛讘专讻讛 讛专讗砖讜谞讛 诇讻诇 讛砖讞讬讟讜转 讛谞讜住驻讜转. 讜讛砖讬讞讛 砖砖讞 讘讬谉 砖讞讬讟讛 诇砖讞讬讟讛 讗讬谞讛 诪讛讜讜讛 讛驻住拽 讘讞诇讜转 讛驻讟讜专 讚讛讘专讻讛 讛专讗砖讜谞讛 诇砖讗专 讛砖讞讬讟讜转. 讜讘讝讛 讚讜诪讛 讘专讻转 讛诪爪讜讜转 诇讘专讻讜转 讛谞讛谞讬谉, 讚讘讘专讻转 讛谞讛谞讬谉 讛讚讬谉 讛讜讗 砖讛讘专讻讛 转爪讟专祝 诇讗讻讬诇讛 讛专讗砖讜谞讛 讘诇讬 讛驻住拽 讜砖讬讞讛 讘讟讬诇讛 讻诇诇. 讗讱 讗诐 讻讘专 讘讬专讱 讜讗讻诇 讗讻讬诇讛 专讗砖讜谞讛 讘诇讬 讛驻住拽 讜砖讬讞讛 讗讝讬 诪讜转专 诇讜 诇砖讜讞 砖讬讞讛 讘讟讬诇讛 讘注诇诪讗 讜诇讛诪砖讬讱 讜诇讗讻讜诇, 讚砖讗专 讛讗讻讬诇讜转 讛讜转专讜 注"讬 驻讟讜专 讛讘专讻讛 讚讞诇 注诇讬讛谉 诪讛讘专讻讛 讛专讗砖讜谞讛, 讜诇讗 砖注爪诐 诪注砖讛 讛讘专讻讛 讛专讗砖讜谞讛 诪爪讟专祝 诇讗讻讬诇讜转 讛谞讜住驻讜转. 讚诪讗讞专 砖讬砖 住注讜讚讛 讗讞转 讻诇 讛讗讻讬诇讜转 诪爪讟专驻讜转 讘讬讞讚 讜砖讬讞讛 讘讬谞转讬讬诐 讗讬谞讛 诪讛讜讜讛 讛驻住拽 诇讞诇讜转 讛驻讟讜专 砖讞诇 注"讬 讛讘专讻讛 讛专讗砖讜谞讛. 讜专拽 讗诐 讛住讬讞 讚注转讜 诇讙诪专讬 诪诇讗讻讜诇 讗讝讬 讛讜讬 讛驻住拽 讙诪讜专 讜讛驻讟讜专 讚讛讘专讻讛 讛专讗砖讜谞讛 讗讬谞讛 讞诇 注诇 讛讗讻讬诇讜转 砖讗讻诇 讗讞"讻.
讜讘砖讜"注 (讬讜"讚 住讬诪谉 讬"讟 住注讬祝 讛') 讛讘讬讗 讛诪讞讘专 讘' 讚注讜转 讘讚讬谉 诪讬 砖砖讞 讘讬谉 砖讞讬讟讛 诇砖讞讬讟讛, 讚讬"讗 砖讞讜讝专 讜诪讘专讱 诪砖讜诐 讚砖讬讞讛 讛讜讬讗 讛驻住拽 讜讗注"驻 砖诇讗 讛住讬讞 讚注转讜 诪诇砖讞讜讟, 讜讬"讗 讚砖讬讞讛 讗讬谞讛 讛驻住拽 讜讗讬谞讜 讞讜讝专 讜诪讘专讱. 讜谞专讗讛 讚讛讚注讛 讛专讗砖讜谞讛 住讜讘专转 讚讻诇 诪注砖讛 诪爪讜讛 讘驻谞讬 注爪诪讛 爪专讬讻讗 诪注砖讛 讘专讻讛 注讜讘专 诇注砖讬讬转讛, 讜讘讻谉 讗驻讬诇讜 砖讬讞讛 讘注诇诪讗 诪讛讜讜讛 讛驻住拽 讜诪讘讟诇转 讛爪讬专讜祝 讘讬谉 诪注砖讛 讛讘专讻讛 讛专讗砖讜谞讛 诇讘讬谉 讻诇 诪注砖讛 砖讞讬讟讛 讜砖讞讬讟讛. 讜讗讬诇讜 讛讚注讛 讛砖谞讬讛 住讜讘专转 讚专拽 诪注砖讛 讛诪爪讜讛 讛专讗砖讜谞讛 诪讞讬讬讘转 诪注砖讛 讘专讻讛 注讜讘专 诇注砖讬讬转讛 讜讗讬诇讜 讘砖讗专 讛砖讞讬讟讜转 诪住驻讬拽 讞诇讜转 驻讟讜专 讚讘专讻讛, 讜砖讬讞讛 讘注诇诪讗 讗讬谞讛 诪驻住讬拽讛 讗转 讞诇讜转 讛驻讟讜专 讻"讝 讚诇讬讻讗 讛讬住讞 讛讚注转. 讜诪砖讜"讛 诪讜转专 诇砖讜讞 讘讬谉 砖讞讬讟讛 诇砖讞讬讟讛 讜讗讬谞讜 讞讜讝专 讜诪讘专讱. 讜诇驻讬"讝 讬"诇 讚讛爪专驻转讬诐 住"诇 讚爪专讬讱 诇诇诪讜讚 注诇 讗转专 讻讚讬 砖讬讞讜诇 讛讘专讻讛 注诇 诪注砖讛 诇讬诪讜讚. 讜讗驻讬诇讜 讗诐 讛驻住讬拽 讗讞"讻 讘讚讘专讬诐 讗讞专讬诐 讗讬谞讜 爪专讬讱 诇讞讝讜专 讜诇讘专讱 讻砖诇讜诪讚 砖谞讬转, 诪讻讬讜谉 砖诇讗 讛住讬讞 讚注转 诪诇诇诪讜讚. 讜讛爪专驻转讬诐 住讘专讬 讻砖讬讟转 转讜住' 讛谞"诇 讘讞讜诇讬谉 (驻讝 讗 讚"讛 讜诪讻住讬) 讚讻砖砖讜讞讟 讻诪讛 讘讛诪讜转 讜砖讞 讘讬谉 砖讞讬讟讛 诇砖讞讬讟讛 讗讬谞讜 讞讜讝专 讜诪讘专讱 讚讘专讻转 讛诪爪讜讛 驻讜讟专转 诪注砖讛 讛诪爪讜讛 砖讬注砖讛 讗讞"讻 讗讗"讻 讛住讬讞 讚注转讜 诪讛诪爪讜讛, 讜砖讬讞讛 讘讟讬诇讛 讗讬谞讛 诪驻住拽转 讞诇讜转 驻讟讜专 讛讘专讻讛 注诇 讛诪爪讜讛 砖讞讜讝专 讜注讜砖讛 注讜讚 驻注诐 讜讘转谞讗讬 讚诇讬讻讗 讛讬住讞 讛讚注转. 讜讻谉 诪讘讜讗专 诪讚讘专讬 讛讙专"讗 (讘讘讬讗讜专 讛讙专"讗 住讬诪谉 诪"讝 住"拽 讝') 讜讝"诇 讗讘诇 讘讬谉 讘专讻讛"转 诇诇讬诪讜讚 讗讬谉 砖讜诐 讛讜讛 讗诪讬谞讗 讜讻讜' 砖讬讻讜诇 诇讛驻住讬拽 讗诇讗 爪专讬讱 诇讞讝讜专 讜诇讘专讱 讚讘讝讛 讗讬谉 诪讜注讬诇 讗诐 讗讬谉 诪住讬讞 讚注转讜 讻诪讜 讘讘专讻转 讛诪讜爪讬讗 讜讻谉 讘讻诇 讛讘专讻讜转 砖诇 诪爪讜转 讗讜 讛谞讛谞讬谉 讚讚讜拽讗 讘讗诪爪注 讛诪爪讜讛 讗讜 讛住注讜讚讛 讗讬谉 讛驻住拽 诪驻住讬讚 讜诪讜注讬诇 砖讗讬谉 诪住讬讞 讚注转讜, 诪砖讗"讻 讘讬谉 讘专讻讛 诇诪爪讜讛 讻讬讜谉 砖讗讬谉 注讚讬讬谉 注诇 诪讛 诇讞讜诇 讜讻讜', 讜讻谉 讛讜讗 讚讘专讬 讛讟讜专 讜讻讜' 讚讜拽讗 砖诇诪讚 诪讬讚 讗讝 驻讜讟专转 讜讻讜', 讜讛爪专驻转讬诐 讜讻讜' 诪砖诪注 砖讛讬讜 驻讜讟专讬谉 讘讝讛 讻诇 讛讬讜诐, 讚讗讬 讗诪专转 砖讛讬讜 诪讘专讻讬诐 讻诇 驻注诐 砖讛讬讜 讬讜砖讘讬谉 诇诇诪讜讚 讛讜讛 诇讬讛 诇诪讬诪专 讬讜转专 讜讛爪专驻转讬诐 诪讘专讻讬诐 讘讻诇 驻注诐 讜讻讜' 注讻"诇, 讜诪讘讜讗专 讚讘讬讗专 讗转 砖讬讟转 讛爪专驻转讬诐 讚住"诇 讚爪专讬讻讬诐 诇诇诪讜讚 诪讬讚 讻讚讬 砖转讞讜诇 讛讘专讻讛 注诇 诪注砖讛 诇讬诪讜讚 讚讘专讻讛"转 讛讜讬讗 讘专讻转 诪爪讜讛, 讘专诐 讗讬谉 诪讘专讻讬诐 讻诇 驻注诐 砖诇讜诪讚讬诐 讘诪砖讱 讛讬讜诐 诪讻讬讜谉 讚诇讬讻讗 讛讬住讞 讛讚注转, 讜讻驻讬专讜砖 讛砖谞讬 砖讛讘讬讗 讛讙专"讗 (砖诐) 诇驻专砖 讗转 讛讬专讜砖诇诪讬.
讘.
讘讬讗讜专 砖讬讟转 讛专"讬 讜讛转讜住'
讜讛谞讛 讬砖 诇注讬讬谉 讘砖讬讟转 讛专"讬 讜讛转讜住', 讚住"诇 讚讗讬谞讜 爪专讬讱 诇诇诪讜讚 诪讬讚 注诇 讗转专 诪砖讜诐 讚诇讗 拽讬"诇 讻讬专讜砖诇诪讬, 讜诇讻讗讜专讛 住讘专讬 讚讘专讻讛"转 讛讜讬 讘专讻转 讛砖讘讞 讜诪砖讜"讛 讗讬谞讜 爪专讬讱 诇诇诪讜讚 转讜专讛 注诇 讗转专 讘讻讚讬 砖讛讘专讻讛 转讛讬讛 注讜讘专 诇注砖讬讬转 讛诪爪讜讛 诪讚讛讜讬讗 讘专讻转 讛砖讘讞 讚注诇诪讗. 讗诪谞诐 讘讬讗讜专 讝讛 拽砖讛 诇讛讜诇诪讜 讚讗"讻 拽砖讛 讛诪砖讱 讚讘专讬 讛转讜住' 讚讛拽砖讜 讚诪"砖 讘专讻讛"转 诪讘专讻转 诇讬砖讘 讘住讜讻讛 砖诪讘专讱 讘专讻讛 讘驻谞讬 注爪诪讛 注诇 讻诇 住注讜讚讛 砖讗讜讻诇 讘住讜讻讛. 讜讗讬 谞讬诪讗 讚讘专讻讛"转 讛讜讬讗 讘专讻转 讛砖讘讞 讬"诇 讚诪砖讜"讛 诪讘专讱 讘专讻讛"转 专拽 驻注诐 讗讞转 讘讬讜诐 讜讘专讻转讜 砖讘讘拽专 讞诇讛 诇讻诇 讛讬讜诐 讜诇讗 讚诪讬 诇讘专讻转 诇讬砖讘 讘住讜讻讛 讚讛讜讬讗 讘专讻转 讛诪爪讜讛. 讜注"讻 诪讜讻讞 讚住"诇 讚讘专讻讛"转 谞诪讬 讛讜讬讗 讘专讻转 讛诪爪讜讛 讜讗"讻 拽砖讛 诪讚讜注 住"诇 讚讗讬谞讜 讞讜讝专 讜诪讘专讱 讻砖诇讜诪讚 讗讞"讻 讘讛诪砖讱 讛讬讜诐, 讜讛专讬 讛讘专讻讛 讛专讗砖讜谞讛 诇讗 讞诇讛 注诇 诪注砖讛 诇讬诪讜讚, 讜爪"注.
讜注讬讬谉 讘讛诪砖讱 讛转讜住' 砖转讬专爪讜 讗转 拽讜砖讬讬转诐 讚诪"砖 讘专讻讛"转 诪讘专讻转 诇讬砖讘 讘住讜讻讛 讜讝"诇 讜讬"诇 讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛 讜讛讜讬 讻诪讜 讬讜砖讘 讻诇 讛讬讜诐 讘诇讗 讛驻住拽 注讻"诇, 讜讚讘专讬讛诐 爪"讘 讘诪砖"讻 讚诪讻讬讜谉 砖讗讬谉 讗讚诐 诪讬讬讗砖 讚注转讜 诪诇诇诪讜讚 讚讞砖讬讘 讻讗讬诇讜 诇讜诪讚 讻诇 讛讬讜诐 讘诇讬 讛驻住拽, 讜讛专讬 讘驻讜注诇 讛驻住讬拽 诇诇诪讜讚 讜讗注"驻 砖专爪讜谞讜 诇诇诪讜讚, 诪"诪 讛住讬讞 讚注转讜 诪讙讜祝 讛诇讬诪讜讚, 讜讗"讻 讗诪讗讬 讗讬谞讜 讞讜讝专 讜诪讘专讱 讘讻诇 驻注诐 砖诇讜诪讚.
讜谞专讗讛 讚讗祝 诇砖讬讟转 讛转讜住' 讜讛专"讬 讘专讻讛"转 讛讜讬讗 讘专讻转 讛诪爪讜讛, 讗讜诇诐 讘专讻讛"转 讗讬谞讛 讘专讻转 讛诪爪讜讛 注诇 注爪诐 诪注砖讛 讛诪爪讜讛 讚诇讬诪讜讚 讛转讜专讛 讚讗"讻 讛讬讛 爪专讬讱 诇诇诪讜讚 注诇 讗转专 讻讚讬 砖讛讘专讻讛 转讛讗 注讜讘专 诇注砖讬讬转谉 讜讻砖讗专 讘专讻讜转 讛诪爪讜讜转. 讗讱 讘专讻讛"转 讛讜讬讗 讘专讻讛 注诇 讛诪爪讜讛 诇注住讜拽 讘转讜专讛, 讚讛讬讬谞讜 注诇 注谞讬谉 讛注住拽 讘转讜专讛 讜讗讬谉 讛讘专讻讛 转诇讜讬讛 讘诪注砖讛 诇讬诪讜讚 转讜专讛. 讜谞专讗讛 讚讝讜讛讬 讻讜讜谞转 谞讜住讞 讛讘专讻讛 讗砖拽讘"讜 诇注住讜拽 讘讚"转, 讚讗讬诇讜 讛讬转讛 讛讘专讻讛 注诇 注爪诐 诪注砖讛 讛诇讬诪讜讚 讛讜"诇 诇讘专讱 讗砖拽讘"讜 诇诇诪讜讚 转讜专讛, 讜诪讜讻讞 诪谞讜住讞 讛讘专讻讛 讚讛讘专讻讛 讞诇讛 注诇 注谞讬谉 讛讛转注住拽讜转 讘转讜专讛 讘讻诇诇 讜诇讗 注诇 注爪诐 诪注砖讛 诇讬诪讜讚 讛转讜专讛 讘驻专讟92.
讜注讜讚 谞专讗讛 诇讛讜住讬祝 讚讬砖 讘' 讚讬谞讬诐 讘诪爪讜转 转"转: 讗) 诪爪讜转 注砖讛 诇诇诪讜讚 转讜专讛, 讘) 诇讗讜 讚讛砖诪专 诇讱 驻谉 转砖讻讞 讜讻讜' 讜驻谉 讬住讜专讜 诪诇讘讘讱 讻诇 讬诪讬 讞讬讬讱 讜讛讜讚注转诐 诇讘谞讬讱 讜诇讘谞讬 讘谞讬讱 讬讜诐 讗砖专 注诪讚转 诇驻谞讬 讛' 讗诇讜拽讬讱 讘讞讜专讘. 讜谞专讗讛 讚讙讚专 讛诇讗讜 讛讜讗 讚讗住讜专 诇讛住讬讞 讚注转讜 诪注谞讬谉 讛注住拽 讘转讜专讛, 讚讛讬讬谞讜 砖讗住讜专 诇讛住讬讞 讚注转 诪讞砖讬讘讜转 讛注住拽 讘转讜专讛 讚讛讬讗 转讻诇讬转 讞讬讬 讗讚诐 诪讬砖专讗诇 - "讻讬 讛诐 讞讬讬谞讜 讜讗讜专讱 讬诪讬谞讜", 讜注"讝 诪讘专讻讬诐 讘专讻讛"转. 讜诇驻讬"讝 讬砖 诇讬讬砖讘 砖讬讟转 讛转讜住' 讚住讘专讬 讚诪讗讞专 讚讗讬谉 讛讘专讻讛 讞诇讛 注诇 诪注砖讛 讛诇讬诪讜讚 讗诇讗 注诇 讬住讜讚 讛注谞讬谉 砖诇 讛注住拽 讘转讜专讛 讜诇讻谉 住"诇 讚讗讬谞讜 爪专讬讱 诇诇诪讜讚 诪讬讚 讗讞专 砖诪讘专讱. 讜讻诪讜 讻谉 住讘专讬 讚讻"讝 砖诇讗 讛住讬讞 讚注转讜 诪注谞讬谉 讛讛转注住拽讜转 讘转讜专讛 讗讬谞讜 讞讜讝专 讜诪讘专讱. 讜诇驻讬"讝 谞专讗讛 诇驻专砖 讘诪砖"讻 讛转讜住' "砖讗讬谉 讗讚诐 诪讬讬讗砖 讚注转讜 诪谉 讛转讜专讛", 讚讻讜讜谞转诐 砖讬讛讜讚讬 讗讬谞讜 诪讬讬讗砖 讚注转讜 诪讞砖讬讘讜转 注谞讬谉 讛注住拽 讘转讜专讛, 讗注"驻 砖讘驻讜注诇 诪驻住讬拽 诇诇诪讜讚, 讜注"讻 讗讬谞讜 讞讜讝专 讜诪讘专讱93. 讜讬转讻谉 诇讜诪专 讚讗祝 诇砖讬讟转 讛爪专驻转讬诐 讘专讻讛"转 讞诇讛 注诇 注谞讬谉 讛讛转注住拽讜转 讘转讜专讛 讜诇讗 注诇 注爪诐 讛诪注砖讛 讚诇讬诪讜讚 讛转讜专讛, 讜讛讗 讚诪爪专讻讬 砖讬拽专讗 驻住讜拽讬诐 注诇 讗转专, 讛讬讬谞讜 诪砖讜诐 讚住讘专讬 讚爪专讬讱 砖讛讘专讻讛 转讞讜诇 注诇 讞驻爪讗 砖诇 转讜专讛, 讚讗讬 讗驻砖专 诇讘专讱 注诇 讛注谞讬谉 砖诇 注住拽 讛转讜专讛 讘注诇诪讗, 讜注"讻 爪专讬讻讬诐 诇诇诪讜讚 注诇 讗转专.
诪讗讬讚讱 诇砖讬讟转 讛讬专讜砖诇诪讬 诇驻讬 驻讬专讜砖 讛专讗砖讜谉 砖讘讘讬讗讜专 讛讙专"讗 讛谞"诇 讬住讜讚 讛讚讬谉 讚讘专讻讛"转 讛讜讬讗 讘专讻转 讛诪爪讜讛 讚讞诇讛 注诇 注爪诐 诪注砖讛 诪爪讜转 诇讬诪讜讚 讛转讜专讛 讜驻讜讟专转 专拽 讗转 诪讛 砖诇讜诪讚 注诇 讗转专, 讜讗诐 讛驻住讬拽 讗讬谞讛 驻讜讟专转 讗转 诪讛 砖诇讜诪讚 讗讞"讻, 讜爪专讬讱 诇讘专讱 砖谞讬转. 讜讻谉 诪讘讜讗专 讘讚讘专讬 讛专砖讘"讗 讘住讜讙讬讬谉 (讚"讛 讛砖讻讬诐) 讜讝"诇 讗讘诇 诇住驻专讬诐 讚讙专住讬 讜讛讜讗 砖砖谞讛 注诇 讗转专 讗讬谉 讛讘专讻讛 诪讜爪讬讗转讜 讗诇讗 讬讚讬 讗讜转讛 拽专讬讗讛 讛住诪讜讻讛 诇讞讘专转讛 讛讗 讗诐 讛驻住讬拽讜 讜讞讝专 讜拽专讗 爪专讬讱 讛讜讗 诇讞讝讜专 讜诇讘专讱 注讻"诇. 讜谞专讗讛 讚讛专砖讘"讗 住讜讘专 讚讘专讻讛"转 讛讜讬讗 讘专讻转 讛诪爪讜讛 砖讞诇讛 注诇 诪注砖讛 诪爪讜转 诇讬诪讜讚 转讜专讛 砖诪拽讬讬诐 诪讬讚 讗讞专讬 讛讘专讻讛, 讜讗诐 讛驻住讬拽 诪诇诇诪讜讚 讞诇 讚讬谉 讛驻住拽 讜讻砖讞讜讝专 诇诇诪讜讚 爪专讬讱 诇讘专讱 驻注诐 砖谞讬转.
讙.
讘讬讗讜专 讚讘专讬 讛转讜住' 讚砖讗谞讬 转讜专讛 砖讗讬谞讜 诪讬讬讗砖 讚注转讜
讛转讜住' 讛拽砖讜 讚诪"砖 讘住讜讻讛 讚诪讘专讱 讘讻诇 驻注诐 砖讬讜砖讘 诇讗讻讜诇 住注讜讚讛 讜讗讬诇讜 讘专讻讛"转 诪讘专讱 专拽 驻注诐 讗讞转 讘讬讜诐 讜转讬专爪讜 讜讝"诇 讜讬"诇 讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛 讜讛讜讬 讻诪讜 讬讜砖讘 讻诇 讛讬讜诐 讘诇讗 讛驻住拽 注讻"诇. 讜讚讘专讬讛诐 爪"讘, 讚诪讛 讻讜讜谞转诐 讘诪砖"讻 "讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚", 讚诇讻讗讜专讛 诪砖诪注 讚诪讻讬讜谉 砖专爪讜谞讜 砖诇 讗讚诐 诇诇诪讜讚 转讜专讛 讗讬谉 讻讗谉 讛讬住讞 讛讚注转 诪诪爪讜转 转"转, 讜诇讻谉 讗讬谞讜 爪专讬讱 诇讞讝讜专 讜诇讘专讱. 讜爪"注 讚讛专讬 讘驻讜注诇 讛专讬讛讜 注讜住拽 讘注谞讬谞讬诐 讗讞专讬诐 讘诪砖讱 讛讬讜诐, 讜讘讗讜转讜 砖注讛 讛住讬讞 讚注转讜 诪讙讜祝 讛诇讬诪讜讚, 讜讗诪讗讬 讗讬谞讜 讞讜讝专 讜诪讘专讱, 讚讛专讬 诇讗 诪讬讬专讬 讘专砖讘"讬 砖转讜专转讜 讗讜诪谞转讜 讜诇讜诪讚 讻诇 砖注讛 讗诇讗 讘讻诇 讗讬砖 讬砖专讗诇.
讜谞诇"讘 讘讻讜讜谞转 讛转讜住' 讚讬砖 讘' 讚讬谞讬诐 讘诪爪讜转 转"转: 讗) 诪爪讜转 诇讬诪讜讚, 讘) 讗讬住讜专 诇砖讻讞 讚讘专讬 转讜专讛, 砖谞诇诪讚 诪拽专讗 驻谉 讬住讜专讜 诪诇讘讘讱 讻诇 讬诪讬 讞讬讬讱 讜讻诪讘讜讗专 讘诪砖谞讛 讘讗讘讜转 (驻专拽 讙' 诪"讞) 讜讝"诇 讻诇 讛砖讜讻讞 讚讘专 讗讞讚 诪诪砖谞转讜 诪注诇讛 注诇讬讜 讛讻转讜讘 讻讗讬诇讜 诪转讞讬讬讘 讘谞驻砖讜 砖谞讗诪专 专拽 讛砖诪专 诇讱 讜砖诪讜专 谞驻砖讱 诪讗讚 驻谉 转砖讻讞 讗转 讛讚讘专讬诐 讗砖专 专讗讜 注讬谞讬讱 讜讻讜' 转"诇 讜驻谉 讬住讜专讜 诪诇讘讘讱 讻诇 讬诪讬 讞讬讬讱 讛讗 讗讬谞讜 诪转讞讬讬讘 讘谞驻砖讜 注讚 砖讬砖讘 讜讬住讬专诐 诪诇讘讜 注讻"诇. 讜讛谞讛 讬诇"注 讘讙讚专 讛讗讬住讜专 诇砖讻讜讞 讚"转, 讜讻讬 讬转讻谉 砖讗讚诐 砖讗讬谉 诇讜 讻讞 讛讝讻专讜谉 注讜讘专 讘诇讗讜 讚驻谉 讬住讜专讜. 讜谞专讗讛 讚讬砖 讘' 注谞讬谞讬诐 讘诪爪讜转 转"转: 讗) 诪注砖讛 诪爪讜转 诇讬诪讜讚, 讘) 砖讬讛讗 讛讗讚诐 拽砖讜专 讘讚注转讜 讜讘诇讘讜 诇转讜专讛, 讚讛讬讬谞讜 砖讛讜讗 诪专讙讬砖 转诪讬讚 讻讬 讛诐 讞讬讬谞讜 讜讗讜专讱 讬诪讬谞讜, 砖讛转讜专讛 讛讬讗 注爪诐 诪讛讜转讜 砖诇 讻诇 讗讬砖 诪讘谞讬 讬砖专讗诇, 讜讝讛讜 注谞讬谉 讛注住拽 讘转讜专讛. 讜谞专讗讛 讚讬住讜讚 讛讗讬住讜专 讚驻谉 讬住讜专讜 诪诇讘讘讱 讗讬谞讜 诪砖讜诐 砖砖讻讞 讚讬谉 讗' 砖讘转讜专讛 讜诪住讬讞 讚注转讜 诪讙讜祝 讛诪注砖讛 讚诇讬诪讜讚 讛转讜专讛, 讗诇讗 讚注讜讘专 讻砖诪住讬讞 讗转 诇讘讜 诪谉 讛转讜专讛, 讜注讬"讝 砖讻讞 讛诇讻讛 讗讞转, 讜注讜讘专 诪砖讜诐 砖诪转谞讛讙 讻讗讬诇讜 讞"讜 砖讗讬谉 讛转讜专讛 诪讛讜讜讛 讬住讜讚 讞讬讬讜 砖诇 讬讛讜讚讬. 讜谞专讗讛 讚讝讜讛讬 讻讜讜谞转 讛转讜住' 讘诪讛 砖讻转讘讜 "讚砖讗谞讬 转讜专讛 砖讗讬谞讜 诪住讬讞 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚", 讚讗驻讬诇讜 讗诐 讗讚诐 注讜住拽 讘讚讘专讬诐 讗讞专讬诐 讜诪住讬讞 讚注转讜 诪讚讘专讬 转讜专讛 砖诇诪讚 讘讘拽专 讜讞诇 讛讬住讞 讛讚注转 诪诪注砖讛 讛诇讬诪讜讚, 诪"诪 讗讬谉 讘讝讛 讞诇讜转 讛讬住讞 讛诇讘 诪谉 讛转讜专讛, 讻讬 讘诇讘讜 讜讘诪讞砖讘转讜 诪专讙讬砖 讻诇 讛讬讜诐 砖讛转讜专讛 讜诇讬诪讜讚讛 讛讬讗 转讻诇讬转 讞讬讬讜, 讜砖诇讬诪讜讚 讛转讜专讛 讛讜讗 讛注专讱 讛注诇讬讜谉 讘讞讬讬 讛讬讛讜讚讬. 讜谞专讗讛 讚讝讜讛讬 讻讜讜谞转 讛转讜住' 讘诪砖"讻 "讚讻诇 砖注讛 讗讚诐 诪讞讜讬讬讘 诇诇诪讜讚 讚讻转讬讘 讜讛讙讬转 讘讜 讬讜诪诐 讜诇讬诇讛", 讚诪爪讜转 讜讛讙讬转 砖讘拽专讗 诇讗 诪讬讬专讬 讚讜拽讗 诪注谞讬谉 注爪诐 诪注砖讛 诇讬诪讜讚 讛转讜专讛, 讗诇讗 讚谞诇诪讚 诪拽专讗 讚"讜讛讙讬转 讘讜 讬讜诪诐 讜诇讬诇讛" 讚讞诇 讞讬讜讘 诇讛讬讜转 拽砖讜专 讘诇讘讜 讜讘讚注转讜 诇转讜专讛, 讚讜讛讙讬转 讛讜讗 诪诇砖讜谉 "讜讛讙讬讜谉 诇讘讬 诇驻谞讬讱", 讚转"转 讛讬讗 转砖讜拽转讬谞讜 讜注爪诐 讞讬讬谞讜. 讜诇讻谉 讗谞讜 诪讘专讻讬诐 讗拽讘"讜 诇注住讜拽 讘讚"转, 讜诇讗 讗拽讘"讜 诇诇诪讜讚 转讜专讛, 讚讗讬谉 讛讘专讻讛 讞诇讛 注诇 注爪诐 诪注砖讛 讛诇讬诪讜讚, 讗诇讗 注诇 注谞讬谉 讛注住拽 讘转讜专讛, 讚讗讬谉 讬讛讜讚讬 诪住讬讞 讚注转讜 讜诇讘讜 诪注谞讬谉 讛注住拽 讘转讜专讛 讻诇 讛讬讜诐, 讜诪砖讜"讛 谞讞砖讘 讻诪讜 砖讬讜砖讘 讜诇讜诪讚 讻诇 讛讬讜诐 讘诇讬 讛驻住拽, 讜诪砖讜诐 讻讱 讗讬谞讜 讞讜讝专 讜诪讘专讱94.
讜讛谞讛 讬砖 诇讛注讬专 讚诇驻讬 诪砖"讘 讘砖讬讟转 讛转讜住' 讚讘专讻讛"转 讞诇讛 注诇 注谞讬谉 讛讛转注住拽讜转 讘转讜专讛, 爪"注 讘诪讞诇讜拽转 讛讗诪讜专讗讬诐 砖讘住讜讙讬讬谉 讛讗诐 诪讘专讻讬诐 讘专讻讛"转 专拽 注诇 诪拽专讗, 讗讜 讗祝 注诇 诪讚专砖 诪砖谞讛 讜转诇诪讜讚, 讚讘砖诇诪讗 诇砖讬讟转 讛爪专驻转讬诐 讚住"诇 讚诪讘专讻讬诐 注诇 诪注砖讛 诇讬诪讜讚, 讬砖 住讘专讗 诇讞诇拽 讘讬谉 转讜专讛 砖讘讻转讘 诇转讜砖讘注"驻, 讜讻讚讘讬讗专谞讜 诇注讬诇. 讗诪谞诐 诇砖讬讟转 转讜住' 讚住"诇 讚讛讘专讻讛 讞诇讛 注诇 注谞讬谉 讛注住拽 讘转讜专讛 诪讛讬 讛住讘专讗 诇讞诇拽 讘讬谉 转讜砖讘"讻 诇讘讬谉 转讜砖讘注"驻.
讜谞专讗讛 讚诇讻讜"注 讘专讻讛"转 讞诇讛 注诇 注谞讬谉 讛注住拽 讘转讜专讛 讘讬谉 讻砖诇讜诪讚 转讜砖讘"讻 讜讘讬谉 讻砖诇讜诪讚 转讜砖讘注"驻, 讜诇讗 谞讞诇拽讜 讛讗诪讜专讗讬诐 讗诇讗 诇注谞讬谉 讛讗讬住讜专 诇诇诪讜讚 转讜专讛 讘诇讬 讘专讻讛, 讚诇砖讬讟转 专讘 讛讜谞讗 讚诪讘专讻讬诐 注诇 诇讬诪讜讚 诪拽专讗 讜诇讗 注诇 诪讚专砖, 讛讗讬住讜专 诇诇诪讜讚 讘诇讬 讘专讻讛 讞诇 讘诪拽专讗 讚讜拽讗 诪砖讜诐 讚讗讬转 讘讛 诪注砖讛 诪爪讜讛. 讚讛讗讬住讜专 诇诇诪讜讚 转讜专讛 讘诇讬 讘专讻讛 讞诇 专拽 注诇 诪注砖讛 诇讬诪讜讚, 讜讘诇讬诪讜讚 诪拽专讗 讞诇 讚讬谉 讚讞讬讬讘 诇注砖讜转 诪注砖讛 拽专讬讗讛, 讜讻诪讘讜讗专 讘专砖"讬 (讚祝 讛. 讚"讛 诪拽专讗) 讜讝"诇 讝讛 讞讜诪砖 砖诪爪讜讛 诇拽专讜转 讘转讜专讛 注讻"诇. 诪砖讗"讻 讘诪讚专砖 讜转讜砖讘注"驻 砖拽讬讜诐 诪爪讜转谉 讞诇 注"讬 讛讘谞转 讛诇讘 讜讗讬谉 讘诇讬诪讜讚谉 转讜专转 诪注砖讛 诪爪讜讛, 讜诇讻谉 讗讬谉 讗讬住讜专 诇诇诪讜讚 诪讚专砖 讜转讜砖讘注"驻 讘诇讬 讘专讻讛, 讚诇讗 谞讗住专讛 拽讬讜诐 转诇诪讜讚 转讜专讛 砖讘诇讘 砖讗讬谉 讘讜 讞诇讜转 砖诐 诪注砖讛 诪爪讜讛.
讜注讬讬谉 讘砖讜"注 (讗讜"讞 住讬' 诪"讝 住注讬祝 讚') 砖驻住拽 砖讛诪讛专讛专 讘讚"转 讗讬谞讜 爪专讬讱 诇讘专讱. 讜讛讙专"讗 讛拽砖讛 注"讝 (注' 讘讘讬讗讜专 讛讙专"讗 砖诐 住"拽 讚') 讜讝"诇 爪"注 讚讻讗谉 诪讘专讱 注诇 讛诪爪讜讛 讜讻讬 诇讬讻讗 诪爪讜讛 讘讛专讛讜专 讜讛诇讗 谞讗诪专 讜讛讙讬转 讘讜 讬讜诪诐 讜诇讬诇讛 专"诇 讘诇讘 讜讻讜' 注讻"诇95. 讜讬"诇 讚讛诪讞讘专 住讜讘专 讚讗注"驻 讚讗讬讻讗 拽讬讜诐 诪爪讜转 转"转 讘讛专讛讜专 讛诇讘, 诪"诪 讗讬谉 讗讬住讜专 诇诇诪讜讚 转讜专讛 讘讛专讛讜专 讘诇讘讜 讘诇讬 讘专讻讛, 诪砖讜诐 砖讗讬谉 讘讛专讛讜专 讞诇讜转 砖诐 诪注砖讛, 讜讛讗讬住讜专 诇诇诪讜讚 转讜专讛 讘诇讬 讘专讻讛 讞诇 专拽 注诇 讞诇讜转 砖诐 诪注砖讛 诇讬诪讜讚. 讜诪讗讬讚讱 诇砖讬讟转 讛讙专"讗 讚讗祝 讘讛专讛讜专 讗住讜专 诇诇诪讜讚 拽讜讚诐 砖讬讘专讱, 讞诇 讗讬住讜专 诇诇诪讜讚 讘诇讬 讘专讻讛"转 讘讻诇 诇讬诪讜讚 转讜专讛 讚讛讗讬住讜专 讛讜讗 诇拽讬讬诐 诪爪讜转 转"转 讘诇讬 讘专讻讛. 讜注讬讬谉 讘砖讗诇转讜转 诇讛讙讗讜谉 专' 讞讬讬诐 诪讜讜诇讗讝讬'谉 (讗讜转 拽"讜) 砖驻注诐 讗讞转 讙讬诇讜 诇讙专"讗 讘讞诇讜诐 讻诪讛 住讜讚讜转 讘砖诐 讬"讘 讘驻住讜拽 注诇讜 讝讛 讘谞讙讘, 讜讗诪专 砖讘讗讜驻谉 讗讞讚 讬讚注 讘讜 讻诇 讛讻讞讜转 砖诇 讻诇 讞讬讛 讜讘讛诪讛, 讜讘讛拽讬爪讜 砖诪讞 讜讞砖讘 讘讛诐 拽讜讚诐 讘专讻讛"转, 讜谞注诇诪讜 诪诪谞讜 讜讛讬讛 砖专讜讬 讘爪注专 讙讚讜诇 讜讗讞"讻 谞讝讻专 讛讻诇 注诇 谞讻讜谉 注讻"讚, 讜谞专讗讛 讚讛讬讬谞讜 诇砖讬讟转讜 讚讗住讜专 诇诇诪讜讚 转讜专讛 讘讛专讛讜专 拽讜讚诐 砖讬讘专讱 讘专讻讛"转.
讚.
砖讬讟转 讛专诪讘"诐 讘讚讬谉 讘专讻转 讛转讜专讛
讻转讘 讛专诪讘"诐 (驻"讝 诪讛诇' 转驻诇讛 讛"讬) 讛诪砖讻讬诐 诇拽专讜讗 讘转讜专讛 拽讜讚诐 砖讬拽专讗 拽专讬讗转 砖诪注 讘讬谉 拽专讗 讘转讜专讛 砖讘讻转讘 讜讘讬谉 拽专讗 讘转讜专讛 砖讘注诇 驻讛 谞讜讟诇 讬讚讬讜 转讞讬诇讛 讜诪讘专讱 砖诇砖 讘专讻讜转 讜讗讞专 讻讱 拽讜专讗 讜讗诇讜 讛谉 讗砖拽讘"讜 注诇 讚讘专讬 转讜专讛 讜讛注专讘 谞讗 讜讻讜', 讜讘讛诪砖讱 (讛诇' 讬"讗) 讝"诇 讘讻诇 讬讜诐 讞讬讬讘 讗讚诐 诇讘专讱 砖诇砖 讘专讻讜转 讗诇讜 讜讗讞"讻 拽讜专讗 诪注讟 诪讚讘专讬 转讜专讛 讜谞讛讙讜 讛注诐 诇拽专讜讗 讘专讻转 讻讛谞讬诐 讜讻讜' 注讻"诇. 讜诪讘讜讗专 诪讚讘专讬讜 砖驻住拽 讻讚注转 讛讬专讜砖诇诪讬 砖爪专讬讱 诇诇诪讜讚 注诇 讗转专, 讜住讜讘专 讻砖讬讟转 讛爪专驻转讬诐 讚讗祝 讻砖诪讘专讱 讘专讻讛"转 爪专讬讱 诇诇诪讜讚 注诇 讗转专 讜诇讗 专拽 讘讗讜驻谉 砖讘讬专讱 讘专讻转 讗讛讘讛 专讘讛. 讜诇讻讗讜专讛 诪砖诪注 讚住讜讘专 讚讘专讻讛"转 讛讜讬 讘专讻转 讛诪爪讜讛 砖讞诇讛 注诇 诪注砖讛 诪爪讜转 诇讬诪讜讚 讛转讜专讛 讜诇讻谉 诪爪专讬讱 诇诇诪讜讚 诪讬讚. 讗诇讗 讚诇驻讬"讝 爪"注 讗诪讗讬 讗讬谞讜 讞讜讝专 讜诪讘专讱 注诇 讻诇 诇讬诪讜讚 转讜专讛 砖诇讜诪讚 讗讞"讻 讘诪砖讱 讛讬讜诐, 讜讗诪讗讬 住讙讬 讘讘专讻讛"转 讘讘讜拽专 诇驻讟讜专 讗转 讻诇 诇讬诪讜讚 讛转讜专讛 讚讗讜转讜 讬讜诐. 讜注讜讚 讬砖 诇讚拽讚拽 讘讚讘专讬 讛专诪讘"诐 讛谞"诇 讚爪"注 诪讚讜注 讻驻诇 讛讛诇讻讛 砖诪讘专讻讬诐 讘专讻讛"转 讜讗讞"讻 讬诇诪讜讚 讘讛诇讻讛 讬' 讜讘讛诇讻讛 讬"讗, 讜讚讘专讬讜 爪"讘.
讜谞专讗讛 讚诇砖讬讟转 讛专诪讘"诐 讬砖 讘' 讚讬谞讬诐 讘讘专讻转 讛转讜专讛: 讗) 讗讬住讜专 诇诇诪讜讚 拽讜讚诐 讘专讻讛"转 讜讻诪讘讜讗专 讘讙诪' 讚讛砖讻讬诐 诇砖谞讜转 注讚 砖诇讗 拽专讗 拽"砖 爪专讬讱 诇讘专讱. 讘) 讞讜讘转 诪爪讜讛 诇讘专讱 讘专讻讛"转 讻讞诇拽 诪诪爪讜转 转诇诪讜讚 转讜专讛 讚讻诇 讬讜诐 讜讬讜诐, 讚诪爪讜转 转诇诪讜讚 转讜专讛 讘讻诇 讬讜诐 讜讬讜诐 诪讞讬讬讘转 砖讬讘专讱 讘专讻讛"转 讜讗讞"讻 讬诇诪讜讚 讘讻讚讬 诇砖诇讘 讜诇爪专祝 讘专讻讛"转 讜转诇诪讜讚 转讜专讛, 讚讞诇 拽讬讜诐 讗讞讚 砖诇 转诇诪讜讚 转讜专讛 注诐 讘专讻讜转讬讛. 讜谞专讗讛 讚讬住讜讚 讛讗讬住讜专 诇诇诪讜讚 转讜专讛 讘诇讬 讘专讻讛 讚诪讬 诇讗讬住讜专 诇讬讛谞讜转 诪谉 讛注讜诇诐 讛讝讛 讘诇讬 讘专讻讛, 讚诇砖讬讟转 讛专诪讘"诐 诇讗 专拽 讛谞讗转 讛讙讜祝 讗住讜专讛 讘诇讬 讘专讻讛 讗诇讗 讗祝 讛谞讗转 诪爪讜转 转诇诪讜讚 转讜专讛 讗住讜专讛 讘诇讬 讘专讻讛. 讚注讬讬谉 讘专注"讗 讝爪"诇 讘讙诇讬讜谉 讛砖"住 (讘专讻讜转 讚祝 讬讘. 讘转讜住' 讚"讛 诇讗) 砖讞讬诇拽 讘讬谉 讘专讻转 讛谞讛谞讬谉 砖住驻拽谉 诇讞讜诪专讗 诪砖讜诐 砖讗住讜专 诇讬讛谞讜转 诪谉 讛注讜讛"讝 讘诇讬 讘专讻讛, 诇讘讬谉 讘专讻转 讛诪爪讜讛 讚住驻拽谉 诇讛拽诇 诪砖讜诐 砖讗讬谉 讗讬住讜专 诇注砖讜转 诪爪讜讛 讘诇讬 讘专讻讛. 讚讬住讜讚 讚讬谉 讘专讻转 讛诪爪讜讛 讛讜讬 讞讜讘转 讘专讻讛 讜诪讛讜讜讛 拽讬讜诐 讘驻谞讬 注爪诪讜, 诪砖讗"讻 讘讘专讻转 讛谞讛谞讬谉 讚讬住讜讚 讚讬谉 讛讘专讻讛 讛讜讗 讚讞诇讛 讻讚讬 诇讛转讬专 讗转 讛讛谞讗讛. 讗诪谞诐 诪诇砖讜谉 讛专诪讘"诐 (驻"讗 诪讛诇' 讘专讻讜转 讛"讘) 谞专讗讛 诇讚讬讬拽 砖住讜讘专 讚讗祝 讘专讻讜转 讛诪爪讜转 讞诇讬谉 诪讚讬谉 诪转讬专 讻讘专讻讜转 讛谞讛谞讬谉, 砖讻转讘 (砖诐) 讜讝"诇 讜诪讚讘专讬 住讜驻专讬诐 诇讘专讱 注诇 讻诇 诪讗讻诇 转讞讬诇讛 讜讗讞"讻 讬讛谞讛 诪诪谞讛 讜讻讜' 讜讻诇 讛谞讛谞讛 讘诇讗 讘专讻讛 诪注诇 讜讻讜' 讜讻砖诐 砖诪讘专讻讬诐 注诇 讛讛谞讬讬讛 讻讱 诪讘专讻讬诐 注诇 讻诇 诪爪讜讛 讜诪爪讜讛 讜讗讞"讻 讬注砖讛 讗讜转讛 注讻"诇. 讜讬砖 诇讚拽讚拽 讚讛专讬 讛讚讬谉 砖讘注砖讬讬转 诪爪讜转 诪讘专讻讬诐 注讜讘专 诇注砖讬讬转谉 讛讘讬讗 讛专诪讘"诐 讘驻讬"讗 诪讛诇' 讘专讻讜转 (讛"讙) 讜讘驻讬"讙 诪讛诇' 讗讬砖讜转 (讛讻"讙), 讜诪讚讜注 讛讘讬讗 讛专诪讘"诐 讚讬谉 讝讛 讗祝 讘驻专拽 讗' 诪讛诇' 讘专讻讜转 讚诪讬讬专讬 讘讛诇' 讘专讻讜转 讛谞讛谞讬谉. 讜注讜讚 爪"讘 讘诇砖讜谉 讛专诪讘"诐 "讻砖诐 砖诪讘专讻讬诐 注诇 讛讛谞讬讬讛 讻讱 诪讘专讻讬诐 注诇 讻诇 诪爪讜讛 讜诪爪讜讛 讜讗讞"讻 讬注砖讛 讗讜转讛", 讚诪讛讬 讻讜讜谞转讜 讻砖诐 讜讻讜', 讜诪讛讬 讛讛砖讜讗讛 讘讬谉 讘专讻讜转 讛谞讛谞讬谉 讜讘讬谉 讘专讻讜转 讛诪爪讜转.
讜谞专讗讛 讚诇砖讬讟转 讛专诪讘"诐 讘专讻讜转 讛诪爪讜转 讞诇讬谉 诪讚讬谉 诪转讬专 讘讚讜诪讛 诇讘专讻讜转 讛谞讛谞讬谉, 讜讗诐 讬注砖讛 诪爪讜讛 讘诇讬 诇讘专讱 注诇讬讛 转讞讬诇讛 讛专讬讛讜 注讜讘专 注诇 讛讗讬住讜专 诇讬讛谞讜转 诪谉 讛注讜诇诐 讘诇讬 讘专讻讛96. 讜诇讻谉 诇砖讬讟转 讛专诪讘"诐 讘专讻讛"转 讞诇讛 诪讚讬谉 诪转讬专 讚讛讜讬讗 谞讟讬诇转 专砖讜转 诪讛拽讘"讛 诇诇诪讜讚 转讜专转讜, 讜诪拽讜专讜 诪住讜讙讬讬谉 讚讛砖讻讬诐 诇砖谞讜转 注讚 砖诇讗 拽专讗 拽"砖 爪专讬讱 诇讘专讱. 讜讬"诇 讚讘讛"讬 讛专诪讘"诐 驻住拽 讚讞诇 讗讬住讜专 诇诇诪讜讚 转讜专讛 讘诇讬 讘专讻讛, 讜讝"诇 讛诪砖讻讬诐 诇拽专讜讗 讘转讜专讛 拽讜讚诐 砖拽专讗 拽"砖 讜讻讜' 诪讘专讱 讙' 讘专讻讜转 讜讗讞"讻 拽讜专讗 注讻"诇, 讻诇讜诪专 砖讗住讜专 诇诇诪讜讚 转讜专讛 讘诇讬 讘专讻讛. 讜讻谉 诪讘讜讗专 讘讬专讜砖诇诪讬 (讘专讻讜转 驻专拽 讝' 讛"讗) 讜讝"诇 讻转讜讘 讘转讜专讛 讘专讻讛 诇驻谞讬讛 讜讗讬谉 讻转讜讘 讘转讜专讛 讘专讻讛 诇讗讞专讬讛 诪讛 讻转讬讘 诇讗讞专讬讜 讜讗讻诇转 讜砖讘注转 讜讘专讻转, 讜诪谞讬谉 诇讬转谉 讗转 讛讗诪讜专 讘讝讛 讘讝讛 讜讗转 讛讗诪讜专 讘讝讛 讘讝讛 讜讻讜' 讗转讬讗 砖诐 砖诐 诇讙讝讬专讛 砖讜讛 讜讻讜' 专' 讬讜讞谞谉 讘砖诐 专' 讬砖诪注讗诇 讘"讬 诪讛 讗诐 诪讝讜谉 砖讗讬谉 讟注讜谉 讘专讻讛 诇驻谞讬讜 讟注讜谉 讘专讻讛 诇讗讞专讬讛 注讚 讻讙讜谉 转讜专讛 诪谞讬谉 诪讛 讗诐 转讜专讛 砖讗讬谞讛 讟注讜谞讛 讘专讻讛 诇讗讞专讬讛 讟注讜谞讛 讘专讻讛 诇驻谞讬讛 诪讝讜谉 砖讟注讜谉 讘专讻讛 诇讗讞专讬讜 讗讬谞讜 讚讬谉 砖讟注讜谉 讘专讻讛 诇驻谞讬讜 注讻"诇, 讜诪讘讜讗专 讚讛讬专讜砖诇诪讬 讛砖讜讜讛 讚讬谉 讘专讻讛"转 诇讚讬谉 讘专讻转 讛谞讛谞讬谉97. 讜谞专讗讛 讚讘讛讬"讗 讛讘讬讗 讛专诪讘"诐 讗转 讛讛诇讻讛 讛砖谞讬讬讛 讚讘专讻讛"转 讚讘讻诇 讬讜诐 讜讬讜诐 讞讬讬讘 讗讚诐 诇讘专讱 砖诇砖 讘专讻讜转 讜讗讞"讻 拽讜专讗 诪注讟 诪讚讘专讬 转讜专讛, 诇讜诪专 砖讘讻诇 讬讜诐 讜讬讜诐 讞诇 讞讜讘讛 诇讘专讱 讘专讻讛"转 讜诇爪专祝 讗转 讛讘专讻讜转 诇转"转, 讚讘专讻讛"转 讜诇讬诪讜讚 转讜专讛 诪爪讟专驻讬诐 讘讬讞讚 诇拽讬讜诐 讗讞讚 砖诇 转诇诪讜讚 转讜专讛 讘讘专讻讜转讬讛. 讜诪拽讜专 讛讞讬讜讘 砖讞讬讬讘 讘讻诇 讬讜诐 诇讘专讱 讘专讻讛"转 讜诇爪专祝 讗转 讛讘专讻讜转 诇拽讬讜诐 转"转 讘讘专讻讜转讬讛 谞诇诪讚 诪讛住讜讙讬讗 诇拽诪谉 (讚祝 讻讗.) 讜讝"诇 诪谞讬谉 诇讘专讻讛"转 诇驻谞讬讛 砖谞讗诪专 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜 注"讻. 讜注讬讬谉 讘专诪讘"谉 讘住讛"诪 (诪"注 讟"讜 砖砖讻讞 讛专讘 诇诪谞讜转) 砖诪谞讛 诪爪讜讛 讚讗讜专讬讬转讗 诇讘专讱 讘专讻讛"转, 讜诪拽讜专讜 诪讛住讜讙讬讗 讛谞"诇 (讘讚祝 讻讗.) 诪拽专讗 讚讻讬 砖诐 讛' 讗拽专讗 讜讙讜', 讜讻转讘 讛专诪讘"谉 砖诐 讜讝"诇 讜讗讬谉 专讗讜讬 诇诪谞讜转讛 诪爪讜讛 讗讞转 注诐 讛拽专讬讗讛 讻诪讜 砖诪拽专讗 讘讬讻讜专讬诐 讗讬谞讜 谞诪谞讛 讗讞转 注诐 讛讘讗转诐 讜住讬驻讜专 讬爪"诪 注诐 讗讻讬诇转 讛驻住讞 注讻"诇. 讜谞专讗讛 砖讛专诪讘"谉 住讜讘专 讚讘专讻讛"转 诪讛讜讛 诪爪讜讛 讘驻"注 讜讗讬谞讛 讞诇讛 专拽 讘转讜专转 诪转讬专 诇诪爪讜转 转诇诪讜讚 转讜专讛. 讜讻谉 谞诪讬 诪讜讻讞 诪讛住讜讙讬讗 诇拽诪谉 (讘讚祝 讻讗.) 讚住"讚 诇诪讬诇讬祝 诪拽"讜 诪讘专讻讛诪"讝 讚诪讘专讻讬诐 讘专讻讛"转 诇讗讞专讬讛. 讜讗讬 谞讬诪讗 讚讬住讜讚 讚讬谉 讘专讻讛"转 讛讜讗 砖讞诇 专拽 讘转讜专转 诪转讬专, 爪"注 讗讬讱 讬讜注讬诇 诪转讬专 讗讞专讬 讛诇讬诪讜讚, 讜讛专讬 诪转讬专 讚注诇诪讗 爪专讬讱 诇讞讜诇 拽讜讚诐 讛诪注砖讛. 讜诪讜讻讞 砖讗讬谉 讘专讻讛"转 讞诇讛 专拽 诪讚讬谉 诪转讬专, 讗诇讗 讚讬砖 讞讬讜讘 诪爪讜讛 诇讘专讱 讘专讻讛"转 讜诇爪专祝 讗转 讛讘专讻讜转 注诐 诇讬诪讜讚 讛转讜专讛, 讜讛讜讬 拽讬讜诐 讗讞讚 讚"讻讬 砖诐 讛' 讗拽专讗" - 讚讛讬讬谞讜 诇讬诪讜讚 讛转讜专讛 - "讛讘讜 讙讜讚诇 诇讗诇讜拽讬谞讜" 讘讬讞讚 注诐 讘专讻讜转讬讛. 讜诪砖讜"讛 住讚"讗 砖讬讘专讱 讗讞专讬 讛诇讬诪讜讚 讜讬讞讜诇 爪讬专讜祝 讚转"转 注诐 讘专讻讜转讬讛98.
讜诇驻讬"讝 讬讜爪讗 讚讛专诪讘"诐 驻住拽 讻砖讬讟转 讛讬专讜砖诇诪讬 砖爪专讬讱 诇诇诪讜讚 注诇 讗转专 讜讗注驻"讻 住讜讘专 砖讗讬谞讜 讞讜讝专 讜诪讘专讱 讻砖诇讜诪讚 驻注诐 砖谞讬转 讘讛诪砖讱 讛讬讜诐, 讜讻砖讬讟转 讛爪专驻转讬诐 讘转讜住' 讜讻驻讬专讜砖 讗讞讚 讘讙专"讗, 诪砖讜诐 讚讛专诪讘"诐 住讜讘专 讚讬砖 讘' 讚讬谞讬诐 讘讘专讻讛"转: 讗) 讞诇讜转 讚讬谉 诪转讬专 - 讚讗住讜专 诇诇诪讜讚 转讜专讛 讘诇讬 讘专讻讛, 讘) 拽讬讜诐 讘专讻讛"转 讜转"转 讘讬讞讚. 讘专诐 讛专诪讘"诐 住讜讘专 讚诇讙讘讬 讞诇讜转 讚讬谉 讛诪转讬专 讗讬谞讜 爪专讬讱 诇讘专讱 讻诇 驻注诐 砖诇讜诪讚 讻讬 讻砖讘讬专讱 讘专讻讛"转 讘讘拽专 讞诇 讛诪转讬专 诇讻诇 讛讬讜诐. 讜讛讘讬讗讜专 讘讝讛 诪砖讜诐 砖讛讘专讻讛 讞诇讛 讻诪转讬专 注诇 注住拽 讛转讜专讛 讜诇讗 讻诪转讬专 注诇 注爪诐 诪注砖讛 讛诇讬诪讜讚, 讜诪讻讬讜谉 砖讗讬谞讜 诪转讬讬讗砖 诪诇诇诪讜讚 转讜专讛 讞诇 讛诪转讬专 诇讻诇 讛讬讜诐 讻讜诇讜. 讜讛专诪讘"诐 住讜讘专 讻砖讬讟转 讛转讜住' 讚讛讘专讻讛 讞诇讛 注诇 注谞讬谉 讛注住拽 讘转讜专讛 讜诇讗 注诇 注爪诐 诪注砖讛 诪爪讜转 诇讬诪讜讚 讛转讜专讛. 讜讛讗 讚讛专诪讘"诐 诪讞讬讬讘 诇诇诪讜讚 转讜专讛 诪讬讚 讛讜讗 诪砖讜诐 讛讚讬谉 讛砖谞讬 讚讘讘专讻讛"转, 讚讛讬讬谞讜 讚讞诇 讞讬讜讘 讘驻"注 诇爪专祝 转"转 注诐 讘专讻讜转讬讛. 讜讚讬谉 讝讛 谞诇诪讚 诪拽专讗 讚"讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜", 讚驻注诐 讗讞转 讘讬讜诐 讞诇 讞讬讜讘 诇讘专讱 讘专讻讛"转 讜诇爪专驻谉 讘讬讞讚 诇转"转 诇拽讬讜诐 转"转 讘讘专讻讜转讬讛.
讜讛谞讛 讛专诪讘"诐 讛砖诪讬讟 讗转 讚讬谞讜 讚专' 讬讛讜讚讛 讗诪专 砖诪讜讗诇 砖讘住讜讙讬讬谉 讚讗诐 拽专讗 拽"砖 讗讬谞讜 爪专讬讱 诇讘专讱 砖讻讘专 谞驻讟专 讘讗讛讘讛 专讘讛 讚讝"诇 (讘驻"讝 诪讛诇' 转驻诇讛 讛"讬) 讛诪砖讻讬诐 诇拽专讜讗 讘转讜专讛 拽讜讚诐 砖讬拽专讗 拽专讬讗转 砖诪注 讘讬谉 拽专讗 转讜砖讘"讻 讜讘讬谉 拽专讗 讘转讜砖讘注"驻 谞讜讟诇 讬讚讬讜 转讞讬诇讛 讜诪讘专讱 砖诇砖 讘专讻讜转 讜讗讞"讻 拽讜专讗 注讻"诇, 讜讘讙诪' 讗讬转讗 讜讝"诇 讗诪专 专' 讬讛讜讚讛 讗诪专 砖诪讜讗诇 讛砖讻讬诐 诇砖谞讜转 注讚 砖诇讗 拽专讗 拽"砖 爪专讬讱 诇讘专讱 诪砖拽专讗 拽"砖 讗讬谉 爪专讬讱 诇讘专讱 砖讻讘专 谞驻讟专 讘讗讛讘讛 专讘讛 注讻"诇, 讜爪"注 讗诪讗讬 讛砖诪讬讟 讛专诪讘"诐 讗转 讛讚讬谉 讚讘专讻转 讗讛讘讛 专讘讛 驻讜讟专转 诪讞讬讜讘 讘专讻讛"转. 讜注讬讬谉 讘讛讙讛讜转 诪讬讬诪讜谞讬转 砖诐 讚讝讛 谞讻诇诇 讘诪砖"讻 讛专诪讘"诐 砖讗诐 注讚讬讬谉 诇讗 拽专讗 拽"砖 爪专讬讱 诇讘专讱, 讚诪砖诪注 砖讗诐 讻讘专 拽专讗 拽"砖 讗"爪 诇讘专讱 砖谞驻讟专 讘讗讛讘讛 专讘讛, 讜诇讻讗讜专讛 讝讛 拽爪转 讚讞讜拽 讘专诪讘"诐, 讚讗"讻 拽砖讛 诪讚讜注 诇讗 讛讘讬讗 讛专诪讘"诐 讚讬谉 讝讛 诇讛讚讬讗. 讜注讜讚 讬砖 诇讛注讬专 讚诪诇砖讜谉 讛专诪讘"诐 (驻"讝 讛讬"讗 诪讛诇' 转驻诇讛) "讘讻诇 讬讜诐 讞讬讬讘 讗讚诐 诇讘专讱 砖诇砖 讘专讻讜转 讗诇讜 讜讗讞"讻 拽讜专讗 诪注讟 诪讚讘专讬 转讜专讛", 诪砖诪注 讚诇讙讘讬 讞讜讘转 讘专讻讛"转 砖讘讻诇 讬讜诐 讜讬讜诐 讗讬谞讜 讬讜爪讗 讘讘专讻转 讗讛讘讛 专讘讛 讜爪专讬讱 讚讜拽讗 诇讜诪专 讙' 讘专讻讜转 讗诇讜, 讜爪"注.
讜谞专讗讛 诇讬讬砖讘 注驻讬"诪 砖讘讬讗专谞讜 讚诇专诪讘"诐 讬砖 讘' 讚讬谞讬诐 讘讘专讻讜转 讛转讜专讛: 讗) 讞诇讜转 讚讬谉 诪转讬专, 讘) 拽讬讜诐 转"转 讘讘专讻讜转讬讛. 讜讛专诪讘"诐 住讜讘专 讚讚讬谞讜 讚专' 讬讛讜讚讛 讗诪专 砖诪讜讗诇 讚讻讘专 谞驻讟专 讘讗讛讘讛 专讘讛 诪讬讬专讬 专拽 诇注谞讬谉 讛讗讬住讜专 诇诇诪讜讚 拽讜讚诐 砖诪讘专讱. 讚诇讙讘讬 讛讗讬住讜专 诇诇诪讜讚 拽讜讚诐 讘专讻讛"转 讞讬讚砖 专' 讬讛讜讚讛 讗诪专 砖诪讜讗诇 砖讻讘专 谞驻讟专 讘讗讛讘讛 专讘讛, 讻诇讜诪专 讚讘专讻转 讗讛讘讛 专讘讛 诪讛讜讜讛 讞诇讜转 讚讬谉 诪转讬专 砖诪驻拽讬注 讗转 讛讗讬住讜专 诇诇诪讜讚 转讜专讛 讘诇讬 讘专讻讛. 讗诪谞诐 诇讙讘讬 讛讚讬谉 砖讞诇 讞讬讜讘 讘讻诇 讬讜诐 讜讬讜诐 诇讘专讱 讘专讻讛"转 讜诇爪专祝 讛讘专讻讜转 诇转"转 诇讛讜讜转 拽讬讜诐 讗讞讚 讚转"转 讘讘专讻讜转讬讛, 住讜讘专 讛专诪讘"诐 砖拽讬讜诐 讝讛 讞诇 专拽 讘讙' 讘专讻讜转 讚讘专讻讛"转 讜讗讬谞讜 讞诇 讘讘专讻转 讗讛讘讛 专讘讛 诇讘讚讛. 讜诪砖讜诐 讛讻讬 讛砖诪讬讟 讛专诪讘"诐 讗转 讛讚讬谉 砖谞驻讟专 讘讘专讻转 讗讛讘讛 专讘讛, 讜专拽 诪专诪讝 注诇讬讜 讜讻讚驻讬专砖 讛讛讙讛讜转 诪讬讬诪讜谞讬讜转, 诪讻讬讜谉 讚讗驻讬诇讜 讗诐 讘讬专讱 讘专讻转 讗讛讘讛 专讘讛, 讚讛讜讬讗 讞诇讜转 讚讬谉 诪转讬专 诇讛转讬专讜 诇诇诪讜讚 转讜专讛, 诪"诪 注讚讬讬谉 讞住专 诇讜 讗转 讛拽讬讜诐 讚转诇诪讜讚 转讜专讛 注诐 讘专讻讜转讬讛, 讚拽讬讜诐 转"转 注诐 讘专讻讜转讬讛 诪转拽讬讬诐 讚讜拽讗 讘讙' 讘专讻讜转 讛转讜专讛 讜诇讗 讘讘专讻转 讘讗讛讘讛 专讘讛. 讜爪专讬讱 诇讘专讱 讙' 讘专讻讜转 讛转讜专讛 讻讚讬 诇拽讬讬诐 讗转 讞讜讘转 讛讬讜诐 诇爪专祝 转诇诪讜讚 转讜专讛 诇讘专讻讜转讬讛99.
讛.
讘讘讬讗讜专 砖讬讟转 专砖"讬 讘讘专讻讛"转
注讬讬谉 讘讞讬讚讜砖讬 讛专砖讘"讗 (讚祝 讬讗: 讚"讛 讛砖讻讬诐 诇拽专讜转 讜讻讜') 砖讻转讘 讜讝"诇 讜讘砖诐 专砖"讬 讝"诇 砖讗诪专讜 转诇诪讬讚讬诐 讻砖讛讬讛 诪砖讻讬诐 诇拽专讜转 讛讬讛 诪讘专讱 诇拽专讜转 讘转讜专讛 讜讻砖讛讬讛 讛讜诇讱 诇讘讬转 讛讻谞住转 讞讜讝专 讜诪讘专讱 讜讻讜'. 讜谞讜转谉 讟注诐 诇讚讘专讬讜 讻诪讜 砖讛拽讜专讗 讘转讜专讛 诪讘专讱 讘专讻讛"转 讜诇讗 讞砖讬讘讗 讘专讻讛 诇讘讟诇讛, 讜讗注"驻 砖讻讘专 讘讬专讱 拽讜讚诐 驻专砖转 讛拽专讘谞讜转 讜讗讬讝讛讜 诪拽讜诪谉 讜专' 讬砖诪注讗诇, 讛讜讗 讛讚讬谉 讚讛讻讗 诇讗 讞砖讬讘讗 讘专讻讛 诇讘讟诇讛. 讜讛砖讬讘讜 注诇讬讜 讘转讜住驻讜转 讚诇讗 讚诪讬 诇拽讜专讗 讘转讜专讛 讚讛转诐 讗驻讬诇讜 讗诐 讘讬专讱 注诇 注住拽 讛转讜专讛 砖注住拽 讘驻谞讬 注爪诪讜 爪专讬讱 讛讜讗 诇讞讝讜专 讜诇讘专讱 注诇 拽专讬讗转讜 讘爪讬讘讜专 砖讻讱 转讬拽谞讜 诇讘专讱 砖诐 讗砖专 讘讞专 讘谞讜 讻讜' 砖谞转拽谞讛 讘专讻讛 诇讗讞专讬讛 注讻"诇, (讜注讬讬谉 讘讛讙讛讜转 诪讬讬诪讜谞讬讜转 驻"讝 诪讛诇' 转驻诇讛 讗讜转 讻'). 讜爪"注 讘砖讬讟转 专砖"讬 讚诪讚讜注 讞讝专 讜讘讬专讱 讘讘讬讛讻"谞 讜讛专讬 讘专讻讛"转 砖讘专讱 讘讘讜拽专 驻讜讟专转 诇讬诪讜讚讜 讻诇 讛讬讜诐. 讜注讜讚 爪"注 讚诪讛讜 讛讚诪讬讜谉 诇讘专讻讜转 讛转讜专讛 砖诇驻谞讬 拽专讬讗转 讛转讜专讛 讘爪讬讘讜专 讚讛讜讬讬谉 转拽谞讛 讜讞讬讜讘 讘驻"注, 讚讛专讬 诪讘专讻讬诐 讘专讻讛"转 讗祝 诇讗讞专讬讛. 讜注讜讚 讬砖 诇讛讜讻讬讞 讚讘专讻讛"转 讘拽专讬讗转 讛转讜专讛 讛讜讬 讚讬谉 讘驻谞"注, 诪讛讗 讚诪讘专讻讬诐 诇讻诇 注讜诇讛 讘讻诇 驻注诐 砖拽讜专讬谉 注讜诇讛 诇拽专讛"转, 讜讗讬诇讜 讘讘专讻讛"转 讚注诇诪讗 讗讬谉 诪讘专讻讬诐 注诇 讻诇 诪注砖讛 诇讬诪讜讚 讘专讻讛"转 讘驻谞讬 注爪诪讜.
讜谞专讗讛 讚专砖"讬 住讜讘专 讻砖讬讟转 讛专诪讘"诐 讛谞"诇 讚讬砖 讘' 讚讬谞讬诐 讘讘专讻讛"转: 讗) 讚讬谉 诪转讬专 诪砖讜诐 讚讗住讜专 诇诇诪讜讚 转讜专讛 诇驻谞讬 砖讬讘专讱, 讘) 讞诇讜转 拽讬讜诐 讘驻"注 诪诪爪讜讜转 讛讬讜诐 诇爪专祝 讘专讻讜转 讛转讜专讛 诇转"转, 讚讘讻诇 讬讜诐 讜讬讜诐 讞诇 讞讬讜讘 诇爪专祝 诇讬诪讜讚 转讜专讛 诇讘专讻讜转讬讛 讜讻诪讜 砖讘讬讗专谞讜 讘专诪讘"诐 (驻"讝 诪讛诇' 转驻诇讛 讛讬"讗) 讜讝"诇 讘讻诇 讬讜诐 讞讬讬讘 讗讚诐 诇讘专讱 砖诇砖 讘专讻讜转 讗诇讜 讜讗讞"讻 拽讜专讗 诪注讟 诪讚讘专讬 转讜专讛 注讻"诇. 讜谞专讗讛 讚讚讘专讬 专砖"讬 诪讬讬专讬 讘讗讜驻谉 砖讛砖讻讬诐 诇砖谞讜转 讘诇讬诇讛 拽讜讚诐 砖讛讗讬专 讛讬讜诐, 讜注"讻 讗讬谉 讘专讻转讜 讞诇讛 讘转讜专转 拽讬讜诐 诪爪讜转 讛讬讜诐 诇爪专祝 讘专讻讛"转 讘讬讞讚 注诐 转"转 讚讛讗 注讚讬讬谉 诇讗 讛讙讬注 讝诪谉 讛讬讜诐, 讜讛讘专讻讛 砖讘讬专讱 讻砖讛砖讻讬诐 讞诇讛 专拽 诪讚讬谉 诪转讬专 讜讻讚讬 诇讛转讬专 讗转 讛讗讬住讜专 诇诇诪讜讚 转讜专讛 讘诇讬 讘专讻讛. 讚讗讬谉 诇讜诪专 砖讞诇 讛讬转专 诇诇诪讜讚 诪讞诪转 讛讘专讻讛 砖讘讬专讱 讗转诪讜诇 讘转讞讬诇转 讛讬讜诐, 讚讛专讬 讛住讬讞 讚注转讜 讘砖讬谞转 讛诇讬诇讛. 讜诇讻谉 讻砖讛讙讬注 专砖"讬 诇讘讬讛讻"谞 诪砖讛讗讬专 讛讬讜诐 讞讝专 讜讘讬专讱 讘专讻讛"转 讻讚讬 诇拽讬讬诐 讗转 讞讜讘转 讛讬讜诐 诇爪专祝 讘专讻讜转 讛转讜专讛 诇转"转 诇讞讚 拽讬讜诐 讚转"转 讘讘专讻讜转讬讛 诪讚讬谉 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜. 讜诇驻讬"讝 诪讬讜砖讘 谞诪讬 讛讗 讚专砖"讬 诪讚诪讛 诇讛 诇讘专讻讛"转 砖诇驻谞讬 拽专讬讗转 讛转讜专讛, 讚讛专讬 讻讘专 讘讬专讻讜 讘专讻讛"转, 讜注诇 讻专讞讱 爪专讬讱 诇讜诪专 讚讛讗 讚砖讜讘 诪讘专讻讬诐 讘专讻讛"转 讘拽专讬讗转 讛转讜专讛 讗讬谞讜 讻讚讬 诇讛转讬专 拽专讬讗转 讛转讜专讛 讘爪讬讘讜专, 讗诇讗 讚讛讗 讚诪讘专讻讬谉 讘专讻讜转 讛转讜专讛 讘拽专讬讗转 讛转讜专讛 讛讜讗 诪讚讬谉 拽讬讜诐 讘驻谞讬 注爪诪讜 诇爪专祝 拽专讬讗转 讛转讜专讛 诇讘专讻讜转, 讚诪讛讜讜讛 拽讬讜诐 讚转"转 讘讘专讻讜转讬讛 讘爪讬讘讜专. 讜讛"谞 住"诇 诇专砖"讬 诇讙讘讬 讘专讻讛"转 讘讻诇 讬讜诐, 讚讘谞讜住祝 诇讚讬谉 诪转讬专 讞诇 谞诪讬 拽讬讜诐 诪爪讜讛 讘驻谞讬 注爪诪讛 诇爪专祝 讗转 讛讘专讻讜转 诇诇讬诪讜讚 讛转讜专讛 讘讻诇 讬讜诐 讜讬讜诐. 讜注"讻 诪谞讛讙讜 砖诇 专砖"讬 讛讬讛 诇讞讝讜专 讜诇讘专讱 讻砖讛讙讬注 诇讘讬转 讛讻谞住转.
讜.
讘注谞讬谉 讞诇讜转 讚讬谉 讚讘专 砖讘拽讚讜砖讛 讘拽专讛"转
讜讬砖 诇讛讘讬讗 住诪讱 诇讬住讜讚讜 砖诇 专砖"讬 讚讘专讻转 讛转讜专讛 讘拽专讬讗讛 讘爪讬讘讜专 诪讛讜讜讛 讞诇讜转 拽讬讜诐 讗讞讚 讚讘专讻讜转 讛转讜专讛 注诐 拽专讬讗转 讛转讜专讛, 讜讞诇讛 诪讚讬谉 转诇诪讜讚 转讜专讛 讘讘专讻讜转讬讛, 诪讚转谞谉 讘诪砖谞讛 (讘诪讙讬诇讛 讚祝 讻讙:) 讚讗讬谉 拽讜专讬谉 讘转讜专讛 讘爪讬讘讜专 驻讞讜转 诪注砖专讛. 讜爪"注 讚讘砖诇诪讗 讘谞讜讙注 诇驻讜专住讬谉 注诇 砖诪注 讜讞讝专转 讛砖"抓 讘注讬谞谉 注砖专讛 诪砖讜诐 讚讛讜讬讬谉 讚讘专 砖讘拽讚讜砖讛, 讜讗讬谉 讚讘专 砖讘拽讚讜砖讛 驻讞讜转 诪注砖专讛 (讻诪讘讜讗专 砖诐 讘住讜讙讬讗). 讗诪谞诐 爪"注 诪讚讜注 拽专讛"转 谞讞砖讘转 诇讚讘专 砖讘拽讚讜砖讛. 讜讬"诇 讚讗诪讬专转 讘专讻讜 讗转 讛' 讛诪讘讜专讱 诪讛讜讜讛 讚讘专 砖讘拽讚讜砖讛. 讗诪谞诐 讘诪砖谞讛 诪讘讜讗专 讚讗祝 拽专讛"转 注爪诪讛 讘注讬 注砖专讛, 讜爪"注 讚诇讻讗讜专讛 拽专讛"转 注爪诪讛 讗讬谞讛 讚讘专 砖讘拽讚讜砖讛. 讜注"讻 爪"诇 讻谞"诇 讚讞诇 讘拽专讛"转 拽讬讜诐 讚讘专讻讜转 讜拽专讛"转 讘讬讞讚, 砖诪爪讟专驻讜转 讛讘专讻讜转 讜拽专讛"转 诇拽讬讜诐 讚转"转 讘讘专讻讜转讬讛 讘专讘讬诐. 讜诪讻讬讜谉 砖讞诇 讚讬谉 诇爪专祝 讘专讻讜 讗转 讛' 讛诪讘讜专讱 讜讘专讻讛"转 诇拽专讛"转 讜讛讘专讻讜转 讛讜讬讬谉 拽讬讜诐 讘拽专讛"转 注爪诪讛 诪砖讜"讛 讞砖讬讘讗 拽专讛"转 注爪诪讛 诇讚讘专 砖讘拽讚讜砖讛.
讜谞专讗讛 注讜讚 讚讬住讜讚 讚讬谉 转拽谞转 拽专讛"转 讘爪讬讘讜专 讗讬谞讛 诪爪讜转 诇讬诪讜讚 转讜专讛 讘专讘讬诐 讙专讬讚讗, 讗诇讗 讚诪讛讜讜讛 讞诇讜转 砖诐 拽讬讜诐 讚拽讘诇转 注讜诇 诪诇讻讜转 砖诪讬诐 讘专讘讬诐. 讚讛谞讛 讗讬转讗 讘诪砖谞讛 (讚祝 讬讙.) 诇诪讛 拽讚诪讛 砖诪注 诇讜讛讬讛 讗诐 砖诪讜注 讗诇讗 讻讚讬 砖讬拽讘诇 注诇讬讜 注讜诇 诪诇讻讜转 砖诪讬诐 转讞讬诇讛. 讜注讬讬谉 讘专诪讘"诐 (驻"讗 讛"讘 诪讛诇' 拽"砖) 讜讝"诇 讜诪拽讚讬诪讬谉 诇拽专讜转 驻专砖转 砖诪注 诪驻谞讬 砖讬砖 讘讛 讬讞讜讚 讛' 讜讗讛讘转讜 讜转诇诪讜讚讜 砖讛讜讗 讛注讬拽专 讛讙讚讜诇 砖讛讻诇 转诇讜讬 讘讜 注讻"诇. 讜诪讘讜讗专 砖驻专砖转 砖诪注 诪讛讜讜讛 拽讘诇转 注讜诇 诪诇讻讜转 砖诪讬诐 诪砖讜诐 砖讬砖 讘讛 讙' 讚讘专讬诐, 讗) 讬讞讜讚 讛', 讘) 讗讛讘转讜, 讙) 讜转诇诪讜讚讜. 讜诪讘讜讗专 砖注"讬 拽讬讜诐 转"转 砖讘拽"砖 - 讚讛讬讬谞讜 转诇诪讜讚讜, 讞诇讛 拽讬讜诐 砖诇 拽讘诇转 注讜诇 诪诇讻讜转 砖诪讬诐. 讜诪讜讻讞 砖讘转"转 讬砖 拽讬讜诐 砖诇 拽讘诇转 注讜诇 诪诇讻讜转 砖诪讬诐. 讜谞专讗讛 注讜讚 讚诇讻谉 转讬拽谞讜 讞讝"诇 诇讜诪专 拽讚讬砖 讚专讘谞谉 诇讗讞专 转诇诪讜讚 转讜专讛, 讚转诇诪讜讚 转讜专讛 诪讛讜讜讛 讞诇讜转 拽讬讜诐 讚拽讘诇转 注讜诇 诪诇讻讜转 砖诪讬诐, 讜注"讻 讘爪讬讘讜专 诪拽讘诇讬诐 注讜诇 诪诇讻讜转 砖诪讬诐 讗讞专讬 转"转 讘拽讚讬砖 讚专讘谞谉. 讜诇驻讬"讝 讬"诇 讚诪砖讜诐 讛讻讬 诪讛讜讜讛 拽专讛"转 讘爪讬讘讜专 讚讘专 砖讘拽讚讜砖讛, 讚讛讜讬讗 拽讬讜诐 讚拽讘诇转 注讜诇 诪诇讻讜转 砖诪讬诐 讘注砖专讛. 讜谞专讗讛 讚诪砖讜"讛 转讬拽谞讜 诇讜诪专 "讘专讻讜 讗转 讛' 讛诪讘讜专讱" 讘拽专讛"转, 讚拽专讛"转 讘爪讬讘讜专 诪讛讜讜讛 拽讬讜诐 讚拽讘诇转 注讜诇 诪诇讻讜转 砖诪讬诐 讘专讘讬诐 注讬"讝 砖诪爪专祝 讘专讻讜 讜讛讘专讻讜转 诇转诇诪讜讚 转讜专讛 讘专讘讬诐, 诪砖讗"讻 讘讬讞讬讚 讛诪讘专讱 专拽 注诇 注爪诐 诪注砖讛 讛诇讬诪讜讚 讜诇讗 注诇 讛拽讬讜诐 讚拽讘注诪"砖 讚讘转"转 讜诇讻谉 讗讬谞讜 讗讜诪专 讘专讻讜 讗转 讛' 讛诪讘讜专讱.
讜注讬讬谉 讘住讚专 拽专讛"转 砖讛讜转拽谞讛 注"讬 注讝专讗 讘驻住讜拽讬诐 讘谞讞诪讬讛 (讞', 讛' - 讜') "讜讬驻转讞 注讝专讗 讛住讜驻专 诇注讬谞讬 讻诇 讛注诐 讜讻讜' 讜讻驻转讞讜 注诪讚讜 讻诇 讛注诐 讜讬讘专讱 注讝专讗 讗转 讛' 讛讗诇讜拽讬诐 讛讙讚讜诇 讜讬注谞讜 讻诇 讛注诐 讗诪谉 讜讻讜'". 讜诪讘讜讗专 诇讛讚讬讗 讚诪转拽谞转 注讝专讗 讛讜讗 讚诪讘专讻讬诐 讜讗讜诪专讬诐 讘专讻讜 讗转 讛' 讛诪讘讜专讱 诇驻谞讬 拽专讛"转 讜讻讚讻转讬讘 "讜讬讘专讱 注讝专讗 讗转 讛' 讛讗诇讜拽讬诐 讛讙讚讜诇 讜讬注谞讜 讻诇 讛注诐 讗诪谉 讜讗诪谉", 讚诪住讚专 拽专讛"转 诇住讚专 讚讘专讬 砖讘讞 讚讚讘专讬诐 砖讘拽讚讜砖讛 诇驻谞讬 讛拽专讬讗讛, 讜讞诇 拽讬讜诐 讘讙讜祝 诪爪讜转 拽专讛"转 注爪诪讛 诇爪专祝 讛讘专讻讜转 讜讚讘专讬 砖讘讞 诇拽专讛"转. 讜注讬讬谉 讘讙诪' 诇拽诪谉 (讚祝 讻讗.) "诪谞讬谉 诇讘专讻转 讛转讜专讛 诇驻谞讬讛 诪谉 讛转讜专讛 砖谞讗诪专 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜", 讜讘专砖"讬 砖诐 (讚"讛 讻讬 砖诐) 讻转讘 讜讝"诇 讗谞讬 讗讘专讱 转讞讬诇讛 讜讗转诐 注谞讜 讗讞专讬 讗诪谉 注讻"诇, 讚讗祝 讘转拽谞转 拽专讛"转 讚诪砖讛 专讘讬谞讜 讛讜转拽谉 砖诪转讞讬诇讛 讬讘专讱 讛拽讜专讗 讘爪讬讘讜专 讜讛拽讛诇 讬注谞讜 讗讞专讬讜 讗诪谉. 讜诪讘讜讗专 讻谞"诇 讚讗诪讬专转 讘专讻讛"转 诇驻谞讬 拽专讛"转 诪讛讜讜讛 讚讬谉 讘住讚专 讚拽专讛"转 注爪诪讛, 讜讛讜讬讗 拽讬讜诐 讘注爪诐 诪爪讜转 拽专讛"转, 讚诪讛讜讜讛 讞讚 拽讬讜诐 讚转诇诪讜讚 转讜专讛 讜讘专讻讜转讬讛.
讜讛讙专"讞 讝爪"诇 讜讛讙专讬"讝 讝爪"诇 谞拽讟讜 讚讗诪讬专转 "讘专讻讜 讗转 讛' 讛诪讘讜专讱" 讛讜讬讗 讞诇拽 诪诪爪讜转 拽专讛"转 注爪诪讛 讜诪注讻讘转 讘拽专讛"转. 讜讛讙专讬"讝 讝爪"诇 讛讞诪讬专 驻注诐 讗讞转 讻砖讘讗 诇讘讬讛讻"谞 讘讗讬讞讜专 讜诇讗 砖诪注 讗诪讬专转 讘专讻讜 诪讛注讜诇讛 诇转讜专讛 诇驻谞讬 砖讛转讞讬诇讜 拽专讬讗转 讛转讜专讛 注爪诪讛, 讗讱 砖诪注 讗转 拽专讛"转 注爪诪讛, 讜讗诪专 诇专讘讬谞讜 讝爪"诇, 砖讛讬讛 讗讝 讗讬转讜, 砖爪专讬讻讬诐 诇诇讻转 诇讘讬转 讻谞住转 讗讞专 诇砖诪讜注 砖讜讘 拽专讛"转 诪砖讜诐 讚讛讘专讻讜转 诪注讻讘讜转 讘拽专讬讗转 讛转讜专讛100.
讝.
注讜讚 讘讬讗讜专 讘讙讚专 讚讬谉 讚讘专 砖讘拽讚讜砖讛 讘拽专讛"转
讜注讜讚 谞专讗讛 诇讜诪专 讚拽专讛"转 讛讜讬 诪注讬谉 诪注诪讚 诪转谉 转讜专讛 讘讛专 住讬谞讬, 讜讻谉 诪讜讻讞 诪谉 讛讬专讜砖诇诪讬 (诪讙讬诇讛 驻"讚 讛"讗) 专' 砖诪讜讗诇 讘专 讬爪讞拽 注讗诇 诇讘讬 讻谞讬砖转讗 讞讝讬 讘专 讗讬谞讜砖 讚拽讗讬 讜诪转专讙诐 住诪讜讱 诇注诪讜讚讗 讗"诇 讗住讜专 诇讱 讻砖诐 砖谞讬转谞讛 转讜专讛 讘讗讬诪讛 讻讱 讗谞讜 爪专讬讻讬诐 诇谞讛讜讙 讘讛 讘讗讬诪讛 讜讻谉 讚讬谉 讻砖诐 砖谞讬转谞讛 转讜专讛 注"讬 住专住讜专 讜讻讜', 讜诪讘讜讗专 砖讚讬谞讬 拽专讛"转 谞诇诪讚讬诐 诪诪注诪讚 讛专 住讬谞讬, 讚拽专讛"转 讛讜讬 诪注讬谉 诪注诪讚 讛专 住讬谞讬. 讜讻谉 诪讘讜讗专 诪讚讘专讬 讛专诪讘"诐 (驻"讙 诪讛诇' 讞讙讬讙讛 讛"讜) 讜讝"诇 讜讙专讬诐 砖讗讬谞诐 诪讻讬专讬诐 讞讬讬讘讬谉 诇讛讻讬谉 诇讘诐 讜诇讛拽砖讬讘 讗讝谞诐 诇砖诪讜注 讘讗讬诪讛 讜讬专讗讛 讜讙讬诇讛 讘专注讚讛 讻讬讜诐 砖谞转讬谞讛 讘讜 讘住讬谞讬. 讗驻讬诇讜 讞讻诪讬诐 讙讚讜诇讬诐 砖讬讜讚注讬诐 讻诇 讛转讜专讛 讻讜诇讛 讞讬讬讘讬诐 诇砖诪讜注 讘讻讜讜谞讛 讙讚讜诇讛 讬转讬专讛. 讜诪讬 砖讗讬谞讜 讬讻讜诇 诇砖诪讜注 诪讻讜讜谉 诇讘讜 诇拽专讬讗讛 讝讜 砖诇讗 拽讘注讛 讛讻转讜讘 讗诇讗 诇讞讝拽 讚转 讛讗诪转, 讜讬专讗讛 注爪诪讜 讻讗讬诇讜 注转讛 谞爪讟讜讛 讘讛 讜诪驻讬 讛讙讘讜专讛 砖讜诪注讛, 砖讛诪诇讱 砖诇讬讞 讛讜讗 诇讛砖诪讬注 讚讘专讬 讛拽诇 注讻"诇. 讜诪讘讜讗专 讚拽专讛"转 砖讘讛拽讛诇 讛讜讬 诪注讬谉 诪注诪讚 讛专 住讬谞讬. 讜谞专讗讛 讚讘讗诪转 讻诇 拽专讛"转 讘爪讬讘讜专 讛讜讬 诪注讬谉 诪注诪讚 讛专 住讬谞讬, 讗诇讗 讚讛讞讬讜讘 诪讛"转 诇注砖讜转 诪注讬谉 诪注诪讚 讛专 住讬谞讬 讞诇 驻注诐 讘砖讘注 砖谞讬诐 讘讛拽讛诇, 讗诪谞诐 讬"诇 砖讘讻诇 拽专讛"转 讘爪讬讘讜专 讞诇 拽讬讜诐 讝讛 诪讛"转. 讜讚讜诪讛 诇转驻诇讛 诇讚讘专讬 讛专诪讘"谉 讚诪讛"转 讛讞讬讜讘 诇讛转驻诇诇 讛讜讗 专拽 讘注转 爪专讛, 讜诪"诪 讗祝 诇专诪讘"谉 讞诇 拽讬讜诐 诪讛"转 讘讻诇 注转 砖诪转驻诇诇. 讜诇驻讬"讝 谞诪讬 诪讘讜讗专 讞讜诪专转 讛诪讛专"诐 诪专讜讟谞讘专讙 (砖讛讜讘讗 讘专诪"讗 讗讜"讞 住讬' 拽诪"讜 住注讬祝 讚') 诇注诪讜讚 讘拽专讛"转, 讚拽专讛"转 讛讜讬 诪注讬谉 诪注诪讚 讛专 住讬谞讬. 讜诇驻讬"讝 谞专讗讛 讚诪砖讜诐 讛讻讬 讞诇 讘拽专讛"转 讚讬谉 诇住讚专 诪诇讻转讞讬诇讛 讚讘专讬 砖讘讞 讘专讻讛 讜讛诪诇讻转 讛', 诪砖讜诐 讚拽专讛"转 注诐 讘专讻讜转讬讛 诪讛讜讜讛 拽讬讜诐 讚拽讘诇转 注讜诇 诪诇讻讜转 砖诪讬诐 讘专讘讬诐 讻诪注诪讚 讛专 住讬谞讬, 讜诇讻谉 讛讜讬讗 讚讘专 砖讘拽讚讜砖讛, 讜讞诇 讘讛 讚讬谉 讚讗讬谉 拽讜专讬谉 讘转讜专讛 讗诇讗 讘爪讬讘讜专 讚讗讬谉 讚讘专 砖讘拽讚讜砖讛 驻讞讜转 诪注砖专讛.
讜诇驻讬 讛讬住讜讚 讛谞"诇 讬砖 诇讬讬砖讘 谞诪讬 讗转 砖讬讟转 讛专诪讘"诐 砖驻住拽 (讘驻"讘 讛"讝 诪讛诇' 诪讙讬诇讛) 砖讗讬谉 拽讜专讬谉 诇讻转讞讬诇讛 讛诪讙讬诇讛 讘爪讬讘讜专 讘讬砖讬讘讛 诪驻谞讬 讻讘讜讚 讛爪讬讘讜专. 讜讗讬诇讜 讘讙诪' 诪讙讬诇讛 (讚祝 讻讗.) 讗讬转讗 砖注讜诪讚讬诐 专拽 讘拽专讬讗转 讛转讜专讛. 讜讘诇讞诐 诪砖谞讛 砖诐 讘讬讗专 讚诇砖讬讟转 讛讬专讜砖诇诪讬 诇讻转讞讬诇讛 拽讜专讬谉 讛诪讙讬诇讛 讘讬砖讬讘讛 讜讗讬谉 讘讛 讚讬谉 讻讘讜讚 讛爪讬讘讜专, 诪砖讗"讻 讘转讜专讛 诇讻转讞讬诇讛 爪专讬讱 诇注诪讜讚 诪砖讜诐 讻讘讜讚 讛爪讬讘讜专. 讗诪谞诐 爪"注 讘讚注转 讛专诪讘"诐 讚住讜讘专 讚讗祝 讘诪讙讬诇讛 诇讻转讞讬诇讛 爪专讬讱 诇注诪讜讚 诪砖讜诐 讻讘讜讚 讛爪讬讘讜专 讚诪"砖 诪讙讬诇讛 诪拽专讛"转. 讜注讬讬谉 讘专诪讘"诐 (驻讬"讘 诪讛诇' 转驻诇讛 讛讬"讗) 砖讛讘讬讗 讚讬谉 注诪讬讚讛 诇讙讘讬 讛诪转讜专讙诪谉 讜讝"诇 讜讗讬谉 讛转讜专讙诪谉 谞砖注谉 诇讗 诇注诪讜讚 讜诇讗 诇拽讜专讛 讗诇讗 注讜诪讚 讘讗讬诪讛 讜讬专讗讛 注讻"诇. 讜爪"注 讗诪讗讬 讛砖诪讬讟 讛专诪讘"诐 讗转 讚讬谉 讛注诪讬讚讛 讘讘注诇 拽讜专讗, (讜注' 讘讻住"诪 讚讻"砖 砖讗住讜专 诇拽讜专讗 诇讬砖注谉 讘注转 拽专讬讗转 讛转讜专讛). 讜诪讘讜讗专 砖讛专诪讘"诐 住讜讘专 砖拽专讬讗转 讛转讜专讛 讘注诪讬讚讛 诪注讻讘转 讜爪专讬讱 诇讞讝讜专 讜诇拽专讜转. 讜注讬讬谉 讘诪讙谉 讗讘专讛诐 (住讬' 拽诪"讗 住"拽 讗') 砖驻住拽 讘砖诐 讛讟讜专 砖讛讘注诇 拽讜专讗 爪专讬讱 诇注诪讜讚 讜讗诐 拽专讗 诪讬讜砖讘 诇讗 讬爪讗 讗驻讬诇讜 讘讚讬注讘讚 讜爪专讬讱 诇讞讝讜专 讜诇拽专讜转. 讜诪砖诪注 砖诇专诪讘"诐 讻讘讜讚 讛爪讬讘讜专 诪注讻讘 讘拽专讛"转 诪砖讗"讻 讘拽专讬讗转 讛诪讙讬诇讛. 讜爪"注 讚诪讛讜 讛住讘专讗 诇讞诇拽 讘讚讬谉 讻讘讜讚 讛爪讬讘讜专 讘讬谉 拽专讛"转 诇诪讙讬诇讛. 讜谞专讗讛 诇讜诪专 讚讘拽专讛"转 讞诇 讞诇讜转 砖诐 讜讚讬谉 讚讘专 砖讘拽讚讜砖讛, 讚讛讜讬 拽讬讜诐 讚拽讘诇转 注讜诇 诪诇讻讜转 砖诪讬诐, 诪砖讜诐 讚讛讜讬 诪注讬谉 诪注诪讚 讛专 住讬谞讬, 讜诪砖讜"讛 驻住拽 讛专诪讘"诐 讚注诪讬讚讛 讚讘注诇 拽讜专讗 诪注讻讘转 讘拽专讛"转 讚讚讘专 砖讘拽讚讜砖讛 谞讗诪专 讘注诪讬讚讛 (讻诪讘讜讗专 讘专诪"讗 住讬' 谞"讜 住注讬祝 讙' 讜注' 讘诪讙谉 讗讘专讛诐 砖诐 住"拽 讚' 讚谞诇诪讚 拽"讜 诪注讙诇讜谉 砖注诪讚 讻砖砖诪注 砖诐 讛'). 讜诇驻讬"讝 讚讬谉 注诪讬讚讛 讘拽专讛"转 讛讜讬 讚讬谉 讘讛诇' 拽专讛"转 注爪诪讛, 诪砖讗"讻 讘拽专讬讗转 讛诪讙讬诇讛 讚诇讗 讛讜讬 讞诇讜转 讚讘专 砖讘拽讚讜砖讛, 讜讚讬谉 注诪讬讚讛 砖讘讛 讗讬谞讜 讗诇讗 诪驻讗转 讻讘讜讚 讛爪讬讘讜专 讜诪砖讜"讛 驻住拽 讛专诪讘"诐 讚讘讚讬注讘讚 讬讜爪讗 讘拽讜专讗 讗转 讛诪讙讬诇讛 讘讬砖讬讘讛. 讜诇驻讬"讝 谞专讗讛 讚讻讬讜谉 讚讗谞讜 谞讜讛讙讬诐 砖讻诇 讛拽讛诇 注讜诪讚 讻砖讗讜诪专讬诐 拽讚讬砖 讜讚讘专 砖讘拽讚讜砖讛 讚爪专讬讱 谞诪讬 诇讛讞诪讬专 砖讛拽讛诇 讬注诪讚讜 讘砖注转 拽专讛"转 讜讻讞讜诪专转 讛诪讛专"诐 诪专讜讟谞讘专讙 砖讘专诪"讗 (住讬' 拽诪"讜 住注讬祝 讚' 讜讻谉 驻住拽 砖诐 讛讟"讝).
讜注讜讚 讬转讻谉 诇讬讬砖讘 讗转 讛砖诪讟转 讛专诪讘"诐 讚讬谉 讛注诪讬讚讛 讚讘注诇 拽讜专讗, 讚讛专诪讘"诐 住讜讘专 讚讬砖 诇讞诇拽 讘讬谉 讚讬谉 注诪讬讚转 讛转讜专讙诪谉 讚注讜诪讚 诪砖讜诐 砖拽专讛"转 讛讜讬 诪注讬谉 诪转谉 转讜专讛, 讜讛转讜专讙诪谉 谞讞砖讘 讻诪拽讘诇 讛转讜专讛 诪砖讜诐 讚讛讜讬 砖诇讬讞 讛爪讬讘讜专 诇拽讘诇 讗转 讛转讜专讛. 讜讗讬诇讜 讛拽讜专讗 诪砖诪砖 讻谞讜转谉 讛转讜专讛, 讜讻讚诪砖诪注 诪诇砖讜谉 讛专诪讘"诐 (驻"讙 诪讛诇' 讞讙讬讙讛 讛"讜) 讜讝"诇 讜讬专讗讛 注爪诪讜 讻讗讬诇讜 注转讛 谞爪讟讜讜讛 讘讛 讜诪驻讬 讛讙讘讜专讛 砖讜诪注讛 砖讛诪诇讱 砖诇讬讞 讛讜讗 诇讛砖诪讬注 讚讘专讬 讛拽诇 注讻"诇, 讚讛诪诇讱 砖讛讜讗 讛拽讜专讗 讘转讜专讛 讛讜讬 砖诇讬讞 诇讛砖诪讬注 讚讘专讬 讛拽诇. 讜谞"诇 讚讚讬谉 注诪讬讚转 讛转讜专讙诪谉 诪讚讬谉 拽专讛"转 讛讜讬 诪注讬谉 诪注诪讚 讛专 住讬谞讬, 讜讻诇砖讜谉 讛讬专讜砖诇诪讬 (驻"讚 讛"讗 诪讙讬诇讛) 讝"诇 专' 砖诪讜讗诇 讘专 讬爪讞拽 注诇 诇讘讬 讻谞讬砖转讗 讞讝讗 讘专 讗谞砖 讚拽讗讬 讜诪转专讙诐 住诪讜讱 诇注诪讜讚 讗"诇 讗住讜专 诇讱 讻砖诐 砖谞讬转谞讛 转讜专讛 讘讗讬诪讛 讻讱 讗谞讜 爪专讬讻讬诐 诇谞讛讜讙 讘讛 讘讗讬诪讛 注讻"诇. 诪砖讗"讻 讚讬谉 注诪讬讚转 讛拽讜专讗 讘拽专讛"转 讗讬谞讜 讞诇 讗诇讗 诪砖讜诐 讻讘讜讚 讛爪讬讘讜专 讜讻讘拽专讬讗转 讛诪讙讬诇讛, 讜注"讻 讛砖诪讬讟讛 讛专诪讘"诐 讚讗讬谞讜 诪讚讬谞讬 拽专讛"转 注爪诪讛, 讜爪"注 讘讝讛.
讞.
讘讙讚专 讚讬谉 讘专讻讛"转 讘拽专讬讗转 讛转讜专讛
讗) 注讬讬谉 讘讬专讜砖诇诪讬 (住讜祝 驻专拽 讛' 讚讘专讻讜转) 讜讛讜讘讗 讘专讬"祝 讘诪讙讬诇讛 (讚祝 讬讗: 讘讚驻讬 讛专讬"祝) 讜讘专讗"砖 (诪住' 诪讙讬诇讛 驻"讙 讗讜转 讙') 讜讝"诇 讛讬讛 拽讜专讗 讘转讜专讛 讜谞砖转转拽 讝讛 砖注讜诪讚 转讞转讬讜 讬转讞讬诇 诪诪拽讜诐 砖讛转讞讬诇 讛专讗砖讜谉 讜讗诐 转讗诪专 诪诪拽讜诐 砖驻住拽 讛专讗砖讜谉 讛专讗砖讜谞讬诐 谞转讘专讻讜 诇驻谞讬讛诐 讜诇讗 诇讗讞专讬讛诐 讜讛讗讞专讜谞讬诐 谞转讘专讻讜 诇讗讞专讬讛诐 讜诇讗 诇驻谞讬讛诐 讜讻转讬讘 转讜专转 讛' 转诪讬诪讛 诪砖讬讘转 谞驻砖 砖转讛讗 讻讜诇讛 转诪讬诪讛 注讻"诇. 讜讚讘专讬 讛讬专讜砖诇诪讬 爪"讘, 讚讗讬 谞讬诪讗 讚讬住讜讚 转拽谞转 讘专讻讛"转 讘拽专讛"转 讛讜讬 诇讘专讱 讘专讻讛 注诇 诪爪讜转 诪注砖讛 讛拽专讬讗讛 讜诇讬诪讜讚 转讜专讛 讜讻讘专讻转 讛诪爪讜转, 爪"注 诪"砖 讘专讻讛"转 诪砖讗专 讘专讻转 讛诪爪讜转 讚拽讬讬"诇 砖讗讬谞谉 诪注讻讘讜转 讘拽讬讜诐 讛诪爪讜讛, 讜讗讬谞谉 讗诇讗 讞讜讘转 讙讘专讗 诇讘专讱 拽讜讚诐 讛诪爪讜讛, 讜讗诪讗讬 爪专讬讱 诇讞讝讜专 讜诇拽专讜讗 诪诪拽讜诐 砖讛转讞讬诇 讛专讗砖讜谉 诪砖讜诐 转讜专转 讛' 转诪讬诪讛, 讜讛专讬 讗诐 讬诪砖讬讱 诪诪拽讜诐 砖驻住拽 讛专讗砖讜谉 注爪诐 拽专讛"转 讛讜讬讗 转诪讬诪讛 讜专拽 讚讞住专 拽讬讜诐 讘专讻讜转 诇驻谞讬讛 讜诇讗讞专讬讛, 讜爪"注.
讜谞专讗讛 讚诪讘讜讗专 讘讬专讜砖诇诪讬 讻谞"诇 讚讬住讜讚 讚讬谉 讘专讻讛"转 讘拽专讛"转 讗讬谞讜 诪讚讬谉 讘专讻转 讛诪爪讜讛 讚注诇诪讗 讗诇讗 讚讛讜讬 讞诇讜转 讚讬谉 讜拽讬讜诐 讘拽专讬讗转 讛转讜专讛 注爪诪讛. 讚诪注爪诐 讛转拽谞讛 讚拽专讬讗转 讛转讜专讛 讜住讚专 拽专讛"转 讚注讝专讗 讞讬讬讘 诇爪专祝 讗转 讛讘专讻讜转 诇拽专讬讗转 讛转讜专讛 讜讛讜讬讬谉 讘讬讞讚 讞讚 拽讬讜诐 讚转"转 讘讘专讻讜转讬讛. 讜讗诐 诇讗 讘讬专讱 诇驻谞讬讛 讜诇讗讞专讬讛 讞诇 讞住专讜谉 讘注爪诐 讛拽讬讜诐 讚拽专讬讗转 讛转讜专讛 讚讗讬谞讛 "转讜专转 讛' 转诪讬诪讛 砖转讛讗 讻讜诇讛 转诪讬诪讛", 讜诇讻谉 讛砖谞讬 讞讜讝专 讜诪讘专讱 讜诪转讞讬诇 诇拽专讜讗 诪诪拽讜诐 砖讛转讞讬诇 讛专讗砖讜谉. 讜注讬讬谉 讘专讗"砖 (诪讙讬诇讛 驻专拽 讙' 讗讜转 讙') 讜讝"诇 讜诪讻讗谉 讚拽讚拽 专讘讬谞讜 讗讘讬 讛注讝专讬 讛转讜拽注 讜注祝 讜注讜诪讚 讗讞专 诇转拽讜注 诪转讞讬诇 诪诪拽讜诐 砖驻住拽 讜讗讬谞讜 诪讘专讱 讚讚讜拽讗 讘转讜专讛 讚讻转讬讘 讘讛 转诪讬诪讛 讛讜讗 讚诪转讞讬诇 讘专讗砖 讜诪讘专讱 讗讘诇 砖讗专 诪爪讜转 诇讗 注讻"诇. 讜诪讘讜讗专 讚讞诇讜拽讜转 讘专讻讛"转 讚讘拽专讛"转 诪讘专讻讜转 讛诪爪讜讜转 讚注诇诪讗 讘讬住讜讚 讚讬谞谉, 讚讘专讻转 讛诪爪讜讜转 讛讜讬讬谉 讞诇讜转 讚讬谉 讜拽讬讜诐 讘驻谞讬 注爪诪谉, 诪砖讗"讻 讘专讻讛"转 讛专讬讛谉 讞诇讜转 拽讬讜诐 讘注爪诐 转拽谞转 拽专讛"转 讚讞诇讬谉 讘讙讜祝 讛诪爪讜讛 讚拽专讬讗转 讛转讜专讛. 讜诪砖讜"讛 讛专讗讘讬"讛 诪讞诇拽 讘讬谉 讚讬谉 讛转讜拽注 讜注祝 砖讛砖谞讬 诪诪砖讬讱 诪诪拽讜诐 砖驻住拽 讜讗讬谞讜 诪讘专讱, 诪砖讗"讻 讘拽专讬讗转 讛转讜专讛 讚讞诇 讘讛 讚讬谉 转讜专转 讛' 转诪讬诪讛, 讚讛讬讬谞讜 讚讛讘专讻讜转 诪讛讜讜转 讞诇讜转 讜拽讬讜诐 讘讙讜祝 诪爪讜转 拽专讬讗转 讛转讜专讛 注爪诪讛, 讜诇讻谉 讞讜讝专 讜诪转讞讬诇 讘专讗砖 讜诪讘专讱.
讘) 讻转讘 讛专诪讘"诐 (讘驻讬"讘 诪讛诇' 转驻诇讛 讛"讛) 讜讝"诇 讻诇 讗讞讚 讜讗讞讚 诪谉 讛拽讜专讬谉 驻讜转讞 住"转 讜诪讘讬讟 讘诪拽讜诐 砖讛讜讗 拽讜专讗 讘讜 讜讗讞"讻 讗讜诪专 讘专讻讜 讗转 讛' 讛诪讘讜专讱 讜讻诇 讛注诐 注讜谞讬谉 讘专讜讱 讛' 讛诪讘讜专讱 诇注讜诇诐 讜注讚 讜讞讜讝专 讜诪讘专讱 讘讗"讛 讗诪"讛 讗砖专 讘讞专 讘谞讜 讜讻讜' 讜讻诇 讛注诐 注讜谞讬谉 讗诪谉 讜讗讞"讻 拽讜专讗 注讚 砖讬砖诇讬诐 诇拽专讜转, 讙讜诇诇 讛住驻专 讜诪讘专讱 讘讗"讛 讗诪"讛 讗砖专 谞转谉 诇谞讜 讜讻讜' 讘讗"讛 谞讜转谉 讛转讜专讛 注讻"诇. 讜讬砖 诇讚拽讚拽 讘讚讘专讬讜 讚讘讘专讻讛 讛专讗砖讜谞讛 砖诇驻谞讬 拽专讛"转 拽讘注 砖讻诇 讛注诐 注讜谞讬谉 讗诪谉, 讜讗讬诇讜 讘讘专讻讛 砖诇讗讞专讬 拽专讛"转 讛砖诪讬讟 讛专诪讘"诐 讗转 讞讜讘转 注谞讬讬转 讗诪谉. 讜谞专讗讛 讚诇砖讬讟转 讛专诪讘"诐 讗诪讬专转 讘专讻讜 讜讘专讻转 讗砖专 讘讞专 讘谞讜 讞诇讬谉 讻拽讬讜诐 讘诪爪讜转 拽专讛"转 注爪诪讛, 讜诪砖讜"讛 诪讚讬谞讬 住讚专 拽专讛"转 讞诇 讞讬讜讘 砖讛爪讬讘讜专 讬注谞讛 讗诪谉 诇讘专讻讜转 讗诇讜. 诪砖讗"讻 讘专讻转 讗砖专 谞转谉 诇谞讜 砖诇讗讞专 拽专讛"转 讚讗讬谞讛 诪注讬拽专 转拽谞转 拽专讛"转, 讜讗讬谞讛 拽讬讜诐 讘诪爪讜转 拽专讛"转 注爪诪讛, 讜诪砖讜"讛 讛专诪讘"诐 讛砖诪讬讟 诇讙讘讛 讚讬谉 注谞讬讬转 讗诪谉, 砖讻讘专 讻转讘 讚讬谉 注谞讬讬转 讗诪谉 诇讘专讻讜转 讚注诇诪讗 (讘驻"讗 诪讛诇' 讘专讻讜转 讛"讙), 讜讻讗谉 讞讬讚砖 讛专诪讘"诐 讚讬砖 讚讬谉 诪住讜讬诐 讘拽专讛"转 砖讛爪讬讘讜专 讬注谞讛 诇"讘专讻讜 讗转 讛' 讛诪讘讜专讱" 讜诇讘专讻转 讗砖专 讘讞专 讘谞讜 诪讚讬谉 拽专讛"转. 讜讘讗诪转 讝讛 诪讚讜讬讬拽 讘驻住讜拽讬诐 讘住' 谞讞诪讬讛 (讞', 讛' - 讜') 讘住讚专 转拽谞转 拽专讛"转 砖诇 注讝专讗 砖诪讜讝讻专 专拽 讛讘专讻讛 诇驻谞讬讛 讜诇讗 砖诇讗讞专讬讛.
讙) 讜讛谞讛 讘讙诪' 驻住讞讬诐 (讚祝 拽讚:) 讗讬转讗 "讻诇 讛讘专讻讜转 讻讜诇谉 驻讜转讞 讘讘专讜讱 讜讞讜转诐 讘讛谉 讘讘专讜讱 讞讜抓 诪讘专讻转 诪爪讜转 讜讘专讻转 讛驻讬专讜转 讜讘专讻讛 讛住诪讜讻讛 诇讞讘讬专转讛 讜讘专讻讛 讗讞专讜谞讛 砖讘拽专讬讗转 砖诪注". 讜讘转讜住' (砖诐 讚"讛 讞讜抓) 讛拽砖讜 讗诪讗讬 讗讬谉 讘专讻转 讬讛诇诇讜讱 砖诇讗讞专 讛诇诇 讜讘专讻转 讬专讗讜 注讬谞讬谞讜 讜讬砖转讘讞 驻讜转讞讜转 讘讘专讜讱, 讜转讬专爪讜 讚讬讛诇诇讜讱 讛讜讬 讘专讻讛 讛住诪讜讻讛 诇讘专讻转 诇拽专讜讗 讗转 讛讛诇诇 讜讬专讗讜 注讬谞讬谞讜 住诪讜讱 诇讛砖讻讬讘谞讜 讜讘专讻转 讬砖转讘讞 住诪讜讻讛 诇讘专讜讱 砖讗诪专 讜讛驻住讜拽讬诐 砖拽讜专讗 讘讬谞转讬讬诐 讗讬谞诐 讛驻住拽 讻诪讜 砖拽"砖 讗讬谞讛 讛驻住拽 诇讘专讻讛 讗讞专讜谞讛 砖讘拽"砖. 讜诇驻讬"讝 讬砖 诇注讬讬谉 诪讚讜注 讛讘专讻讛 讛讗讞专讜谞讛 砖讘拽专讛"转 讜讘拽专讬讗转 讛诪讙讬诇讛 驻讜转讞转 讘讘专讜讱 讚谞讬诪讗 讚拽专讬讗转 讛转讜专讛 讜拽专讬讗转 讛诪讙讬诇讛 讗讬谞讛 讛驻住拽 讻讬 讛讬讻讬 讚拽专讬讗转 驻住讜拽讬 讚讝诪专讛, 讛诇诇, 讜拽"砖, 诇讗 讛讜讬 讛驻住拽. 讜谞专讗讛 讚砖讗谞讬 讘专讻讜转 拽"砖 讜讘专讻转 讬讛诇诇讜讱 讜讬砖转讘讞 诪讘专讻讜转 砖讗讞专讬 拽专讛"转 讜拽专讬讗转 讛诪讙讬诇讛, 讚讘专讻讜转 拽"砖 讛讜讬讬谉 拽讬讜诐 讘注爪诐 诪爪讜转 拽"砖, 讜讛讜讗 讛讚讬谉 诇讙讘讬 讘专讻讜转 讛诇诇, 讜讛讘专讻讜转 讚驻住讜拽讬 讚讝诪专讛, 讚讛讘专讻讜转 诪爪讟专驻讜转 讘讬讞讚 注诐 拽专讬讗转 讛驻住讜拽讬诐 诇拽讬讜诐 讗讞讚. 讚讘拽"砖 讛讘专讻讜转 讜讛驻住讜拽讬诐 讘讬讞讚 诪讛讜讬讬谉 拽讬讜诐 讚拽讘诇转 注讜诇 诪诇讻讜转 砖诪讬诐. 讜讘驻住讜拽讬 讚讝诪专讛 讜讛诇诇 讛讘专讻讜转 讚诇驻谞讬讛诐 讜诇讗讞专讬讛诐 诪爪讟专驻讜转 注诐 讛驻住讜拽讬诐 诇拽讬讜诐 讗讞讚 砖诇 砖讘讞 讜专讬爪讜讬 诇讛'. 讜诪砖讜"讛 讗讬谉 拽专讬讗转 讛驻住讜拽讬诐 诪讛讜讜讛 讛驻住拽, 讜讛讘专讻讛 讛讗讞专讜谞讛 讛讜讬讗 讘专讻讛 讛住诪讜讻讛 诇讞讘专转讛. 诪砖讗"讻 讛讘专讻讜转 砖诇讗讞专讬 拽专讛"转 讜拽专讬讗转 讛诪讙讬诇讛, 讚拽讬讜诐 诪爪讜讛 讘驻谞讬 注爪诪谉 讛谉 讘讚讜诪讛 诇砖讗专 讘专讻讜转 讛诪爪讜讜转 讚注诇诪讗 讚讗讬谞谉 拽讬讜诐 讘注爪诐 讛诪爪讜讛. 讜诪砖讜"讛 拽专讬讗转 讛驻住讜拽讬诐 讚拽专讛"转 讜拽专讬讗转 讛诪讙讬诇讛 诪讛讜讜讛 讛驻住拽 讜讛讘专讻讛 讛讗讞专讜谞讛 讗讬谞讛 谞讞砖讘转 诇讘专讻讛 讛住诪讜讻讛 诇讞讘专转讛 讜驻讜转讞讬谉 讘讘专讜讱.
讜讛讞讬诇讜拽 讛谞"诇 诪讘讜讗专 诇讛讚讬讗 讘专讬讟讘"讗 (讘诪住' 诪讙讬诇讛 讚祝 讻讗: 讚"讛 诇讗讞专讬讛 诪讗讬 诪讘专讱) 讜讝"诇 讜转诪讬讛 诇谉 诇诪讛 驻讜转讞转 讘专讻讛 讝讜 讘讘专讜讱 砖讛讬讗 住诪讜讻讛 诇讞讘讬专转讛 诇讘专讻讛 拽讜讚诐 诪讙讬诇讛 讜讻讜', 讜讻讬 转讬诪讗 讻讬讜谉 讚转诇讬讗 讘诪谞讛讙 驻讜转讞转 讘讘专讜讱 讜讛专讬 讘专讻讛 讗讞专讜谞讛 砖诇 讛诇诇 砖转诇讜讬 讘诪谞讛讙 讻讚讗讬转讗 讘诪住' 住讜讻讛 讜讗驻讬诇讜 讛讻讬 讗讬谞讛 驻讜转讞转 讘讘专讜讱 诪驻谞讬 砖住诪讜讻讛 诇讘专讻讛 专讗砖讜谞讛 砖诇驻谞讬 讛诇诇 讜讻讜', 讜谞专讗讛 讚讻诇 砖讬砖 讛驻住拽 讜砖谞讜谉 讗讞专 讘讬谉 讘专讻讛 诇讘专讻讛 讻诪讜 讗诇讜 砖讛讘专讻讜转 讜讛拽专讬讗讛 讗讬谞诐 诪注谞讬谉 讗讞讚 讻讙讜谉 驻住讜拽讬 讚讝诪专讛 砖讛讻诇 注谞讬谉 砖讘讞 讜讝诪专讛, 讜讻谉 讘专讻讜转 讛诇诇 讜讛讛诇诇 砖讛讻诇 诇砖讘讞 讜讻讜', 讜讻谉 讘专讻讜转 拽"砖 讜拽专讬讗转 砖诪注 砖讛讻诇 注谞讬谉 拽专讬讗讛 讜砖讬谞讜谉 讜拽讘诇转 注讜诇 诪诇讻讜转 砖诪讬诐 讜讛讜讬 诪讬谉 讘诪讬谞讜 讜讗讬谞讜 讞讜爪抓 砖诇 讗讞专讬讛诐 讗讬谞诐 驻讜转讞讜转 讘讘专讜讱 讚讞砖讬讘讬 住诪讬讻讜转 诪注讬谉 砖讘讞 讜讛讜讚讗讛. 讜讻砖讛拽专讬讗讛 注谞讬谉 讗讞专 讞诇讜拽 诇注爪诪讜 讜住讬驻讜专 诪讗讜专注 讻讙讜谉 诪讙讬诇讛 讜拽专讬讗讛 讘转讜专讛 讜诪驻讟讬专 讘谞讘讬讗 讛专讬 讛讜讗 讛驻住拽 砖讛专讬 注谞讬谉 讗讞专 讛讜讗, 讜讙诐 讗驻砖专 诇讛驻住讬拽 讘谞转讬讬诐 诇砖讬讞讛 讗讜 诇转专讙讜诐 讗讜 讻讬讜爪讗 讘讛诐 诪砖讗"讻 讘讗讬讚讱, 讜诇驻讬讻讱 诇讗 讞砖讬讘讛 住诪讜讻讛 讜讛专讬 讛讜讗 讻讘专讻转 诪讝讜谉 砖驻讜转讞转 讘讘专讜讱 讗注"驻 砖拽讚诪讛 诇讛 讘专讻转 讛诇讞诐 讜讻谉 讘专讻转 讻讬住讜讬 讗注"驻 砖拽讚诪讛 诇讛 讘专讻转 砖讞讬讟讛 注讻"诇. 讜诪讘讜讗专 讚讛讘专讻讜转 砖诇讗讞专讬 拽"砖 讜驻住讜拽讬 讚讝诪专讛 讜讛诇诇 讞诇讜拽讜转 诪讛讘专讻讛 砖诇讗讞专 拽专讛"转, 讚讛讜讬讬谉 住诪讜讻讜转 诇讞讘专转讛 讚拽专讬讗转 讛驻住讜拽讬诐 讗讬谞讛 讛驻住拽 讚讛讜讬 注谞讬谉 讗讞讚. 讜砖讗谞讬 讛讘专讻讜转 砖诇讗讞专讬 拽专讛"转 讜拽专讬讗转 讛诪讙讬诇讛 讚砖诐 讛驻住讜拽讬诐 讛讜讬讬谉 讛驻住拽, 讚专拽 讛讘专讻讛 诇驻谞讬 拽专讛"转 讞诇讛 讻拽讬讜诐 讘诪爪讜转 拽专讛"转 注爪诪讛, 讗讜诇诐 讛讘专讻讛 砖诇讗讞专讬 拽专讛"转 诪讛讜讜讛 拽讬讜诐 讘专讻讛 讘驻"注, 讜诪砖讜"讛 讛驻住讜拽讬诐 讚拽专讛"转 讛讜讬讬谉 讛驻住拽 讜讗讬谞讛 讘专讻讜讛 讛住诪讜讻讛 诇讞讘专转讛. 讜诪讜讻讞 诪讚讘专讬 讛专讬讟讘"讗 讻诪砖"讻 讘讘讬讗讜专 讛专诪讘"诐 讚讬砖 诇讞诇拽 讘讬谉 讛讘专讻讛 讛专讗砖讜谞讛 讚拽专讛"转 讚讛讜讬讗 拽讬讜诐 讘诪爪讜转 拽专讛"转 注爪诪讛 诇讘讬谉 讛讘专讻讛 讛讗讞专讜谞讛 讚讛讜讬讗 转拽谞讛 讜讞诇讜转 拽讬讜诐 讘驻谞讬 注爪诪讛.
讟.
讘讬讗讜专 砖讬讟转 讛专诪讘"诐 砖讛住诪讬讱 讛讛诇讻讜转 讚讘专讻讛"转 讜驻住讜拽讬 讚讝诪专讗 讜谞讟"讬
讻转讘 讛专诪讘"诐 (驻"讝 诪讛诇' 转驻诇讛 讛"讬 - 讬"讗) 讜讝"诇 讛诪砖讻讬诐 诇拽专讜讗 讘转讜专讛 拽讜讚诐 砖讬拽专讗 拽专讬讗转 砖诪注 讘讬谉 拽专讗 讘转讜专讛 砖讘讻转讘 讘讬谉 拽专讗 讘转讜砖讘注"驻 谞讜讟诇 讬讚讬讜 转讞讬诇讛 讜诪讘专讱 讙' 讘专讻讜转 讜讗讞"讻 拽讜专讗 讜讻讜' 讘讻诇 讬讜诐 讞讬讬讘 讗讚诐 诇讘专讱 砖诇砖 讘专讻讜转 讗诇讜 讜讗讞"讻 拽讜专讗 诪注讟 讘讚讘专讬 转讜专讛 讜讻讜' 注讻"诇, 讜讘讛诇' 讬"讘 讛讘讬讗 讚讬谉 讗诪讬专转 驻住讜拽讬 讚讝诪专讛, 讜讝"诇 讜砖讘讞讜 讛讞讻诪讬诐 讛专讗砖讜谞讬诐 诇诪讬 砖拽讜专讗 讝诪讬专讜转 诪住驻专 转讛诇讬诐 讘讻诇 讬讜诐 讜讛谉 诪转讛讬诇讛 诇讚讜讚 注讚 住讜祝 讛住驻专 注讻"诇. 讜讬砖 诇讚拽讚拽 讘住讚专 讛讛诇讻讜转 砖讘专诪讘"诐 诪讛讜 讛讛诪砖讱 讘讬谉 讛诇讻讛 讬' 讜讛诇讻讛 讬"讗 讚诪讬讬专讬 讘讚讬谉 讘专讻讛"转 诇讚讬谉 讗诪讬专转 驻住讜拽讬 讚讝诪专讛. 讜注讜讚 爪"讘 诪砖"讻 讛专诪讘"诐 讻讗谉 讚谞讜讟诇 讬讚讬讜 转讞讬诇讛 讜诪讘专讱 讙' 讘专讻讜转, 讚讛专讬 讛专诪讘"诐 诪讬讬专讬 诇讙讘讬 注讬拽专 讚讬谉 讜讞讬讜讘 讘专讻讛"转 讜诪讗讬 砖讬讬讗讟讛 讚谞讟讬诇转 讬讚讬诐 诇讚讬谉 讘专讻讛"转. 讚讛转谞讬讞 讘讙诪' 讗讬转讗 讚专讘 讛讜讛 诪拽讚讬诐 讜拽讗 诪砖讬 讬讚讬讛 讜讘专讬讱 讜诪转谞讬 诇谉 驻讬专拽讬谉 讚讛讜讬 注讜讘讚讛 讛讻讬, 讗诪谞诐 爪"注 诪讚讜注 讛讝讻讬专 讛专诪讘"诐 讚讬谉 谞讟讬诇转 讬讚讬诐 讘讛诇讻讜转 讘专讻转 讛转讜专讛.
讜谞专讗讛 诇讘讗专 讗转 讛专诪讘"诐 讘讛拽讚诐 讚讘专讬 讛讙诪' 诇拽诪谉 (讚祝 诇讗.) "转"专 讗讬谉 注讜诪讚讬诐 诇讛转驻诇诇 讜讻讜' 讗诇讗 诪转讜讱 讛诇讻讛 驻住讜拽讛". 讜讘讛诪砖讱 讛住讜讙讬讗 砖诐 讗讬转讗 "转"专 讗讬谉 注讜诪讚讬诐 诇讛转驻诇诇 诇讗 诪转讜讱 注爪讘讜转 讜诇讗 诪转讜讱 注爪诇讜转 讜诇讗 诪转讜讱 砖讞讜拽 讜诇讗 诪转讜讱 砖讬讞讛 讜讻讜' 讗诇讗 诪转讜讱 砖诪讞讛 砖诇 诪爪讜讛". 讜讘专砖"讬 砖诐 (讚"讛 讗诇讗 诪转讜讱) 驻讬专砖 讜讝"诇 讻讙讜谉 讚讘专讬 转谞讞讜诪讬诐 砖诇 转讜专讛 讻讙讜谉 住诪讜讱 诇讙讗讜诇转 诪爪专讬诐 讗讜 住诪讜讱 诇转讛讬诇讛 诇讚讜讚 砖讛讜讗 砖诇 砖讘讞 讜转谞讞讜诪讬诐 讜讻讜' 注讻"诇. 讜讘转讜住' 砖诐 (讚"讛 专讘谞谉 讻转讘讜) 讜讝"诇 讜讻讜讜转讬讬讛讜 拽讬"诇 讜诇讻谉 讗讬谉 诪转驻诇诇讬诐 诪转讜讱 拽诇讜转 专讗砖 讗诇讗 诪转讜讱 讻讜讘讚 专讗砖 讜砖诪讞讛 砖诇 诪爪讜讛 讻讙讜谉 砖注住拽 讘讚讘专讬 转讜专讛 讜诇讻谉 谞讛讙讜 诇讜诪专 驻住讜拽讬 讚讝诪专讛 讜讗砖专讬 拽讜讚诐 转驻诇讛 注讻"诇. 讜诪讘讜讗专 讘住讜讙讬讗 砖爪专讬讱 讗讚诐 诇住讚专 讚讘专讬 转讜专讛 拽讜讚诐 砖讬转驻诇诇, 讜讻谉 驻住拽 讛专诪讘"诐 (驻"讚 讛讬"讞 诪讛诇' 转驻诇讛) 讜讝"诇 讜讻谉 讗讬谉 注讜诪讚讬诐 诇讛转驻诇诇 诇讗 诪转讜讱 砖讞讜拽 讜诇讗 诪转讜讱 拽诇讜转 专讗砖 讜讻讜' 讗诇讗 诪转讜讱 讚讘专讬 转讜专讛. 讜爪"讘 讘讙讚专 讛讱 讚讬谞讗.
讜谞专讗讛 诇讬讬砖讘 注驻"讬 讛诪转讘讗专 诪讚讘专讬 讛专诪讘"诐 讘住驻专 讛诪爪讜转 (诪"注 讛') 讜讝"诇 讛讬讗 砖爪讬讜讜谞讜 诇注讘讚讜 讜讻讘专 谞讻驻诇 讝讛 讛爪讬讜讜讬 驻注诪讬诐 讘讗诪专讜 讜注讘讚转诐 讗转 讛' 讗诇讜拽讬讻诐 讜讗诪专 讜讗讜转讜 转注讘讜讚讜 讜讗注"驻 砖讝讛 讛爪讬讜讜讬 讛讜讗 讙"讻 诪讛爪讬讜讜讬诐 讛讻讜诇诇讬诐 讻诪讜 砖讘讬讗专谞讜 讘砖讜专砖 讚' 讛谞讛 讬砖 讘讜 讬讞讜讚 讗讞专 砖讛讜讗 爪讬讜讜讬 诇转驻诇讛 讜诇砖讜谉 住驻专讬 讜诇注讘讚讜 讝讜 转驻诇讛 讜讗诪专讜 讙"讻 讜诇注讘讚讜 讝讜 转诇诪讜讚 讜讘诪砖谞转讜 砖诇 专' 讗诇讬注讝专 讘谞讜 砖诇 专讬讛"讙 讗诪专讜 诪谞讬谉 诇注讬拽专 转驻诇讛 诪爪讜讛 诪讛讻讗 讗转 讛' 讗诇讜拽讬讱 转讬专讗 讜讗讜转讜 转注讘讜讚 讜讗诪专讜 注讘讚讜讛讜 讘转讜专转讜 讜注讘讚讜讛讜 讘诪拽讚砖讜 专"诇 讛讻讜讜谉 讗诇讬讜 诇讛转驻诇诇 砖诐 注讻"诇. 讜诪讘讜讗专 诪讚讘专讬讜 讚转讜专讛 讜转驻诇讛 转专讜讜讬讛讜 讛讜讬讬谉 拽讬讜诐 砖诇 诪爪讜转 "讜注讘讚转诐 讗转 讛' 讗诇讜拽讬讻诐" 讚诪讛讜讬诐 拽讬讜诐 诪爪讜转 注讘讜讚讛 砖讘诇讘. 讜诇驻讬"讝 谞专讗讛 讚讬住讜讚 讛讚讬谉 讚讗讬谉 注讜诪讚讬诐 诇讛转驻诇诇 讗诇讗 诪转讜讱 讚讘专讬 转讜专讛 讛讜讗 讚讞诇 讚讬谉 诇爪专祝 转诇诪讜讚 转讜专讛 讜转驻诇讛 诇讞讚 拽讬讜诐 讚注讘讜讚讛 砖讘诇讘, 讜讛拽讬讜诐 注讘讜讚讛 砖讘诇讘 砖讘诇讬诪讜讚 转讜专讛 讞诇 讘转讜专转 诪转讬专 诇讛讻砖讬专 讗转 讛讗讚诐 诇讛转驻诇诇, 讚讛专讬 转驻诇讛 爪专讬讻讗 诪转讬专, 讜讬住讜讚 讛讚讬谉 砖讗讬谉 注讜诪讚讬诐 诇讛转驻诇诇 讗诇讗 诪转讜讱 讚"转 讛讜讗 讻讚讬 诇爪专祝 转讜专讛 诇转驻诇讛 讚讘讻讱 讞诇 拽讬讜诐 诪爪讜转 注讘讜讚讛 砖讘诇讘 讙诪讜专讛 讚讝讛 诪讛讜讜讛 讞诇讜转 诪转讬专 诇讛转驻诇诇.
讜谞专讗讛 讚讝讛 讗祝 讬住讜讚 讛讛诇讻讛 诇爪专祝 讘讻诇 讬讜诐 讘专讻讜转 讛转讜专讛 诇转"转 诇讞讚 拽讬讜诐 讚转"转 讘讘专讻讜转讬讛, 讜讻诪讜 砖讘讬讗专谞讜 讘砖讬讟转 讛专诪讘"诐 (驻"讝 讛讬"讗 诪讛诇' 转驻诇讛) 讜讝"诇 讘讻诇 讬讜诐 讞讬讬讘 讗讚诐 诇讘专讱 讙' 讘专讻讜转 讗诇讜 讜讗讞"讻 拽讜专讗 诪注讟 诪讚讘专讬 转讜专讛 注讻"诇, 讻诇讜诪专 讚讬砖 讞讬讜讘 诇爪专祝 讛讘专讻讜转 讜转"转 诇讞讚 拽讬讜诐 讚注讘讜讚讛 砖讘诇讘 注"讬 讗诪讬专转 讚讘专讬 砖讘讞 讜讚讘专讬 转讜专讛. 讜诇驻讬"讝 讬"诇 讚诪砖讜"讛 讛讘讬讗 讛专诪讘"诐 讛讚讬谉 讚驻住讜拽讬 讚讝诪专讛 (讘讛讬"讘 砖诐) 讘讛诪砖讱 诇讞讬讜讘 讘专讻讛"转 (砖讛讘讬讗 讘讛诇' 讬"讗) 诪砖讜诐 讚诪讬 砖注讘讚讜 讘转诇诪讜讚讜 专讗讜讬 讜讛讜讻砖专 诇注讘讚讜 讘转驻诇讛, 讚讞诇 讚讬谉 诇爪专祝 讘专讻讜转 讛转讜专讛 讜转"转 讘讻诇 讬讜诐 诇讞讚 拽讬讜诐 讚注讘讜讚讛 砖讘诇讘, 讜注讬"讝 讞诇 讞诇讜转 讚讬谉 诪转讬专 诇讛转驻诇诇 讜讻讚讬谉 驻住讜拽讬 讚讝诪专讛. 讜诇驻讬"讝 诪讬讜砖讘 谞诪讬 诪砖"讻 讛专诪讘"诐 (讘讛"讬) "讚谞讜讟诇 讬讚讬讜 转讞讬诇讛 讜讗讞"讻 诪讘专讱", 讚讛专讬 砖讬讟转 讛专诪讘"诐 讛讬讗 讚转驻诇讛 讘注讬 谞讟讬诇转 讬讚讬诐 讜讻诪讜 砖驻住拽 (讘驻"讚 诪讛诇' 转驻诇讛 讛诇' 讗' - 讙') 讜讝"诇 讞诪砖讛 讚讘专讬诐 诪注讻讘讬谉 讗转 讛转驻诇讛 讗注"驻 砖讛讙讬注 讝诪谞讛 讟讛专转 讬讚讬诐 讜讻讜' 讟讛专转 讬讚讬诐 讻讬爪讚 专讜讞抓 讬讚讬讜 注讚 讛驻专拽 讜讗讞"讻 讬转驻诇诇 讜讻讜' 讘诪讛 讚讘专讬诐 讗诪讜专讬诐 砖讗讬谞讜 诪讟讛专 诇转驻诇讛 讗诇讗 讬讚讬讜 讘诇讘讚 讘砖讗专 转驻讬诇讜转 讞讜抓 诪转驻诇转 砖讞专讬转 讗讘诇 砖讞专讬转 专讜讞抓 驻谞讬讜 讬讚讬讜 讜专讙诇讬讜 讜讗讞"讻 讬转驻诇诇 注讻"诇. 讜谞专讗讛 讚讛专诪讘"诐 住讜讘专 讚讻讬讜谉 讚讘专讻讛"转 讜转"转 讞诇讬诐 讘转讜专转 诪转讬专 诇转驻诇讛 诪砖讜诐 讚讛讜讬讬谉 讞讚 拽讬讜诐 讚注讘讜讚讛 砖讘诇讘 诪砖讜诐 讛讻讬 爪专讬讱 诇讬讟讜诇 讬讚讬讜 转讞讬诇讛 诇讛讬讜转 专讗讜讬 诇讛转驻诇诇, 讚讘讻讚讬 砖爪讬专讜祝 讚讘专讻讛"转 讜转"转 讬讞讜诇 诇讛转讬专 讛转驻诇讛 爪专讬讱 砖讬讛讗 讛讙讘专讗 专讗讜讬 诇讛转驻诇诇, 讜注"讻 谞讜讟诇 讬讚讬讜 转讞讬诇讛 讜讗讞"讻 诪讘专讱 讘专讻讛"转 讜拽讜专讗 诪注讟 讚讘专讬 转讜专讛.
注"讻 注谞讬谉 讘专讻讛"转
转讜住' 讚"讛 砖讻讘专. 讘讗"讚. 讜讗"转 诪讗讬 砖谞讛 诪住讜讻讛 砖爪专讬讱 诇讘专讱 注诇 讻诇 住注讜讚讛 讜住注讜讚讛 诇讬砖讘 讘住讜讻讛 讜讬"诇 讚砖讗谞讬 转讜专讛 砖讗讬谞讜 诪讬讬讗砖 讚注转讜 讚讻诇 砖注讛 讗讚诐 诪讞讜讬讬讘 诇诇诪讜讚 讜讻讜' 讗讘诇 讗讻讬诇讛 讘住讜讻讛 讬砖 诪爪讜讛 拽讘讜注讛 注讻"诇.
讗.
注讬讬谉 讘讟"讝 (住讬' 转专诇"讟 住"拽 讻') 砖讚讬讬拽 诪讚讘专讬 讛转讜住' 讚讗驻讬诇讜 讗诐 讗讚诐 讬讜砖讘 讘住讜讻讛 讻诇 讛讬讜诐 讜讗讬谞讜 诪住讬讞 讚注转讜 诪诪爪讜转 住讜讻讛 爪专讬讱 诇讘专讱 讘讻诇 住注讜讚讛 拽讘讜注讛 讘专讻转 诇讬砖讘 讘住讜讻讛, 讚讻诇 住注讜讚讛 诪讛讜讜讛 注谞讬谉 讗讞专, 讚讛讬讬谞讜 讻诇 住注讜讚讛 讛讜讬 诪注砖讛 诪爪讜讛 讘驻"注. 讜谞专讗讛 讚诇砖讬讟转 讛讟"讝 讗诐 讗讞讚 讗讻诇 住注讜讚讛 砖讗讬谞讛 拽讘讜注讛, 讗讬谞讜 诪讘专讱 诇讬砖讘 讘住讜讻讛, 讜讗诐 讘专讱 讛讜讬 讘专讻讛 诇讘讟诇讛, 讚讞讬讬讘 诇讘专讱 专拽 注诇 住注讜讚讛 拽讘讜注讛 讚讛讜讬 诪注砖讛 诪爪讜讛 拽讘讜注讛 砖诇 讬砖讬讘讛 讘住讜讻讛. 讜注讜讚 讬砖 诇讛注讬专 讘讚讘专讬 讛讟"讝 讚讬注讜讬讬谉 讘转讜住' 讘诪住' 讞讜诇讬谉 (讚祝 驻讝. 讚"讛 诪讻住讬) 砖讚谞讜 讘讚讬谉 讛砖讜讞讟 讻诪讛 讘讛诪讜转 讜砖讞 讘讬谉 砖讞讬讟讛 诇砖讞讬讟讛 讗诐 爪专讬讱 诇讘专讱 注诇 讻诇 砖讞讬讟讛 讜砖讞讬讟讛, 讗讜"讚 讘专讻讛 专讗砖讜谞讛 砖讘讬专讱 驻讜讟专转讜 讜讻讚讬谉 讘讬专讱 注诇 讛驻转 讚驻讟专 讗转 讛驻专驻专转 砖讗驻讬诇讜 砖讞 讘讗诪爪注 住注讜讚讛 讗讬谞讜 讞讜讝专 讜诪讘专讱 讻讬讜谉 砖诇讗 讛住讬讞 讚注转讜 诪谉 讛讗讻讬诇讛. 讜诇驻讬"讝 爪"注 讘讚讘专讬 讛讟"讝 讘讙讜讜谞讗 砖诇讗 讛住讬讞 讚注转讜 诪诪爪讜转 住讜讻讛 讜讬砖讘 讘住讜讻讛 讻诇 讛讬讜诐 讗诪讗讬 爪专讬讱 诇讞讝讜专 讜诇讘专讱 注诇 讻诇 住注讜讚讛 讜住注讜讚讛 讜诪"砖 诪砖讜讞讟 讻诪讛 讘讛诪讜转 讘讝讛 讗讞专 讝讛 砖讗驻讬诇讜 讗诐 砖讞 讘讬谞转讬讬诐 讗讬谞讜 讞讜讝专 讜诪讘专讱 诪砖讜诐 砖诇讗 讛住讬讞 讚注转讜 诪诪爪讜转 砖讞讬讟讛, 讜爪"注101.
讘.
诪讚讘专讬 讛转讜住' 诪讘讜讗专 讚讗讬谉 诪讘专讻讬诐 讘专讻转 诇讬砖讘 讘住讜讻讛 讗诇讗 注诇 讛讗讻讬诇讛 讘诇讘讚, 讜住讘专转诐 爪"讘 讚讛专讬 诪拽讬讬诪讬诐 诪爪讜转 讬砖讬讘讛 讘住讜讻讛 讗祝 讘砖讬谞讛 讜讘讟讬讜诇 讘住讜讻讛 讜讗诪讗讬 住"诇 砖讗讬谉 诪讘专讻讬诐 讗诇讗 注诇 讗讻讬诇讛 讘住讜讻讛. 讜讘讗诪转 讛专诪讘"诐 讞讜诇拽 注诇 砖讬讟转 讛转讜住' 讜驻住拽 (讘驻"讜 诪讛诇' 住讜讻讛 讛讬"讘) 讚诪讘专讻讬诐 讻诇 讝诪谉 砖谞讻谞住 诇讬砖讘 讘住讜讻讛 (讜讬讘讜讗专 诇讛诇谉). 讜注讬讬谉 讘专讗"砖 (诪住' 住讜讻讛 驻专拽 讚' 讗讜转 讙') 讜讝"诇 讜专讘讬谞讜 转诐 驻讬专砖 诇驻讬 砖注讬拽专 讛拽讘注 砖讗讚诐 注讜砖讛 讘住讜讻讛 讛讬讗 讗讻讬诇讛 讗讘诇 砖讗专 讟讬讜诇 讜砖讬谞讛 砖注讜砖讬谉 讘住讜讻讛 讟驻讬诇讬谉 诇讙讘讬 讛讗讻讬诇讛 讜讛讬讗 驻讜讟专转谉 注讻"诇, 讜住讘专转讜 爪"讘.
讜讛谞讛 注讬讬谉 讘专诪讘"诐 (驻"讜 诪讛诇' 住讜讻讛 讛"讜) 讜讝"诇 讗讜讻诇讬谉 讜砖讜转讬谉 讜讬砖谞讬诐 讘住讜讻讛 讻诇 砖讘注讛 讘讬谉 讘讬讜诐 讜讘讬谉 讘诇讬诇讛 讜讗住讜专 诇讗讻讜诇 住注讜讚讛 讞讜抓 诇住讜讻讛 讻诇 砖讘注讛 注讻"诇. 讜讬砖 诇讞拽讜专 讛讗诐 讗讻讬诇转 住注讜讚讛 讞讜抓 诇住讜讻讛 诪讛讜讜讛 讗讬住讜专 注砖讛, 讚讻砖讗讜讻诇 讞讜抓 诇住讜讻讛 注讜讘专 讘讗讬住讜专 注砖讛, 讗讜"讚 讚讗讬谞讜 讗诇讗 讘讬讟讜诇 拽讬讜诐 诪爪讜转 注砖讛. 讜谞专讗讛 讚谞讞诇拽讜 讘讝讛 讛诪谞"讞 讜讛讙专"讞 讝爪"诇, 讚讛转讜住' (讘住讜讻讛 讚祝 讟. 讚"讛 讛讛讜讗) 讛拽砖讜 诇诪讛 诇谉 拽专讗 讚"诇讱" 诇诪注讜讟讬 住讜讻讛 讙讝讜诇讛 转讬驻讜拽 诇讬讛 诪砖讜诐 讚讛"诇 诪爪讜讛 讛讘讗讛 讘注讘讬专讛. 讜转讬专抓 讛诪谞"讞 讚讬砖 讘' 讚讬谞讬诐 讘诪爪讜转 讬砖讬讘讛 讘住讜讻讛: 讗) 讗讬住讜专 诇讗讻讜诇 诪讞讜抓 诇住讜讻讛 讻砖讬专讛 讘) 拽讬讜诐 诪爪讜讛 诇讗讻讜诇 讘住讜讻讛. 讜讘讗讻诇 讘住讜讻讛 讙讝讜诇讛 砖谞驻住诇讛 诪讚讬谉 诪爪讜讛 讛讘讗讛 讘注讘讬专讛 讗讬谞讜 诪拽讬讬诐 诪爪讜转 讬砖讬讘讛 讘住讜讻讛 讗讘诇 诪"诪 讗讬谞讜 注讜讘专 讘讗讬住讜专 讗讻讬诇讛 诪讞讜抓 诇住讜讻讛. 讚诪爪讜讛 讛讘讗讛 讘注讘讬专讛 诪驻拽讬注 讗转 拽讬讜诐 讛诪爪讜讛 讘诇讘讚 讜讗讬谞讛 驻讜住诇转 讗转 讛讞驻爪讗 讚住讜讻讛. 讜诪讙讝讛"讻 讚诇讱 讜诇讗 讛讙讝讜诇讛 谞诇诪讚 讚讞诇 驻住讜诇 讛讙讜祝 讘住讜讻讛 讙讝讜诇讛 讚驻拽注 诪诪谞讛 讞诇讜转 砖诐 住讜讻讛 讻砖讬专讛 讜讛讗讜讻诇 讘讛 讛专讬讛讜 讻讗讜讻诇 诪讞讜抓 诇住讜讻讛 讚注讜讘专 讘讗讬住讜专 讗讻讬诇讛 诪讞讜抓 诇住讜讻讛.
讗诪谞诐 讛讙专"讞 讝爪"诇 讞诇拽 注诇 住讘专转 讛诪谞"讞 讜讟注谉 砖讗讬谉 讗讬住讜专 讘驻"注 诇讗讻讜诇 诪讞讜抓 诇住讜讻讛, 讚讬住讜讚 讛讗讬住讜专 诇讗讻讜诇 诪讞讜抓 诇住讜讻讛 讗讬谞讜 讗诇讗 诪驻谞讬 砖注讬"讝 诪讘讟诇 讗转 拽讬讜诐 讛注砖讛 诇讗讻讜诇 讘住讜讻讛. 讜诇驻讬"讝 讗诪专 讛讙专"讞 讝爪"诇 砖讗住讜专 诇讗讻讜诇 讘住讜讻讛 讙讝讜诇讛 砖谞驻住诇讛 诪讚讬谉 诪讛讘"注, 诪砖讜诐 讚诪爪讜讛 讛讘讗讛 讘注讘讬专讛 诪驻拽讬注 讗转 拽讬讜诐 诪爪讜转 讛讙讘专讗, 讜诪讘讟诇 讘讻讱 拽讬讜诐 诪爪讜转 注砖讛 讚讬砖讬讘讛 讘住讜讻讛 讜讗住讜专 诇讜 诇讗讻讜诇 讘讗讜驻谉 砖诪讘讟诇 讗转 拽讬讜诐 讛注砖讛 讚住讜讻讛. 讜讛谞讛 诪诇砖讜谉 讛专诪讘"诐 "讜讗住讜专 诇讗讻讜诇 住注讜讚讛 讞讜抓 诇住讜讻讛 讻诇 砖讘注讛" 讘驻砖讟讜转 诪砖诪注 讻讚讘专讬 讛诪谞"讞, 讚讬砖 讗讬住讜专 讘驻谞讬 注爪诪讜 诇讗讻讜诇 诪讞讜抓 诇住讜讻讛, 讜爪"注 讘讚讘专讬 讛讙专"讞 讝爪"诇.
讜谞专讗讛 讚讬砖 诇讞诇拽 讘讬谉 讘讬讟讜诇 注砖讛 讘讬讚讬诐 诇讘讬讟讜诇 注砖讛 讘砖讘 讜讗诇 转注砖讛. 诇诪砖诇 讘砖讬诇讜讞 讛拽谉 讻砖诇讜拽讞 讛讗诐 注诇 讛讘谞讬诐 诪讘讟诇 讗转 讛注砖讛 讘讬讚讬诐, 讗诪谞诐 诪讬 砖讗讬谞讜 谞讜讟诇 诇讜诇讘 讻诇 讝' 诪讘讟诇 讗转 讛注砖讛 讘砖讘 讜讗诇 转注砖讛. 讜谞专讗讛 砖讘讬讟讜诇 注砖讛 讘讬讚讬诐 诪讛讜讜讛 诪注砖讛 讗讬住讜专, 诪砖讗"讻 讘讘讬讟讜诇 注砖讛 讘砖讘 讜讗诇 转注砖讛 诇讬讻讗 诪注砖讛 讗讬住讜专 诪砖讜诐 讚诇讗 注砖讛 诪注砖讛 讻诇诇, 讜讗讬谞讛 讗诇讗 讞住专讜谉 砖讘讬讟诇 讗转 讛注砖讛 讜诇讗 拽讬讬诐 讗转 讛诪爪讜讛. 讜诇驻讬"讝 讬"诇 讚讬砖 诇讞诇拽 讘讬谉 讗讻讬诇讛 诪讞讜抓 诇住讜讻讛 讜砖讗专 讬砖讬讘讜转 讻诪讜 砖讬谞讛 诪讞讜抓 诇住讜讻讛, 讚讬转讻谉 讚讗讻讬诇讛 诪讞讜抓 诇住讜讻讛 讛讜讬讗 诪注砖讛 讗讬住讜专, 诪砖讜诐 砖诪讘讟诇 讘讻讱 讗转 讛注砖讛 讚讬砖讬讘讛 讘住讜讻讛 讘讬讚讬诐. 诪砖讗"讻 讘砖讬谞讛 讜砖讗专 讬砖讬讘讜转 诪讞讜抓 诇住讜讻讛 讚讗注"驻 砖讘讬讟诇 讗转 讛注砖讛 讚讬砖讬讘讛 讘住讜讻讛, 诪"诪 讛讜讗讬诇 讜讘讬讟诇讜 讘砖讘 讜讗诇 转注砖讛 讗讬谞讜 讗诇讗 讞住专讜谉 砖诇讗 拽讬讬诐 讗转 讛注砖讛 讜讗注驻"讻 诇讗 注砖讛 诪注砖讛 讗讬住讜专 诪讻讬讜谉 砖诇讗 注砖讛 诪注砖讛 讘讬讚讬诐. 讜诇驻讬"讝 讬诇"讘 讗转 讚讘专讬 讛专诪讘"诐 讗诇讬讘讗 讚讛讙专"讞 讝爪"诇, 讚诪砖"讻 "讜讗住讜专 诇讗讻讜诇 讞讜抓 诇住讜讻讛 讻诇 砖讘注讛" 讻讜讜谞转讜 讚专拽 讘讗讻讬诇讛 诪讞讜抓 诇住讜讻讛 注讜讘专 注诇 讗讬住讜专, 讜诪砖讜诐 砖讘讬讟诇 讗转 讛注砖讛 讘讬讚讬诐, 讚讘讬讟讜诇 注砖讛 讘讬讚讬诐 诪讛讜讜讛 诪注砖讛 讗讬住讜专. 诪砖讗"讻 讘砖讬谞讛 诪讞讜抓 诇住讜讻讛 讚讗讬谞讛 讗诇讗 讘讬讟讜诇 拽讬讜诐 讛注砖讛 讚讬砖讬讘讛 讘住讜讻讛 讘砖讘 讜讗诇 转注砖讛 讗讱 诇讗 注砖讛 诪注砖讛 讗讬住讜专.
讜诇驻讬 诪砖"讻 讘讘讬讗讜专 讛专诪讘"诐 讗诇讬讘讗 讚讛讙专"讞 讝爪"诇 谞专讗讛 诇讘讗专 讗转 讻讜讜谞转 专"转 讜讛转讜住' 讚讗讬谉 诪讘专讻讬诐 讗诇讗 注诇 诪注砖讛 讗讻讬诇讛 讘住讜讻讛 讜诇讗 注诇 砖讗专 讬砖讬讘讜转 讘住讜讻讛, 讚讻讬讜谉 讚讗讻讬诇讛 诪讞讜抓 诇住讜讻讛 诪讛讜讜讛 诪注砖讛 讗讬住讜专 砖诪讘讟诇 诪爪讜转 讬砖讬讘讛 讘住讜讻讛 讘讬讚讬诐, 讬"诇 讚讛讗讻讬诇讛 讛讬讗 注讬拽专 讛讬砖讬讘讛 讘住讜讻讛 讜注"讻 谞拽讘注讛 讛讘专讻讛 注诇 讛讗讻讬诇讛 讜讘专讻转讜 驻讜讟专转 讗转 砖讗专 讛讬砖讬讘讜转. 讗诪谞诐 讘砖讗专 讛讬砖讬讘讜转 诪讞讜抓 诇住讜讻讛 讻砖讬谞讛 讜讟讬讜诇 讻讬讜谉 讚讗讬谞谉 讗诇讗 讘讬讟讜诇 讞讜讘转 讬砖讬讘讛 讘住讜讻讛 讘砖讘 讜讗诇 转注砖讛, 讚诇讗 讛讜讬讬谉 讗诇讗 讘讬讟讜诇 拽讬讜诐 讛注砖讛 讘诇讘讚 讗讬谉 诪讘专讻讬诐 注诇讬讛谉 讻讬讜谉 讚讗讬谞谉 注讬拽专 讬砖讬讘讛 讘住讜讻讛.
讜注讜讚 谞专讗讛 诇讘讗专 讘住讘专转 专"转 (讜转讜住' 讘讘专讻讜转 讬讗 讘 讚"讛 砖讻讘专) 讚讗讬谉 诪讘专讻讬诐 讗诇讗 注诇 诪注砖讛 讛讗讻讬诇讛 讘住讜讻讛 讜讗注"驻 砖诪拽讬讬诐 诪爪讜转 讬砖讬讘讛 讘住讜讻讛 讙诐 讘砖讗专 讬砖讬讘讜转 讻砖讬谞讛 讜讟讬讜诇, 讜讛讜讗 诪砖讜诐 讚专拽 讗讻讬诇讛 讘住讜讻讛 诪讛讜讜讛 诪注砖讛 诪爪讜讛 诪住讜讬诐 讚讬砖讬讘讛 讘住讜讻讛, 诪砖讗"讻 砖讗专 讛讬砖讬讘讜转 讚讗讬谞谉 讗诇讗 拽讬讜诐 诪爪讜转 讬砖讬讘讛 讘住讜讻讛 讚注诇诪讗. 讜转讜住' 住讜讘专讬诐 砖讛讘专讻讛 谞转拽谞讛 注诇 诪注砖讛 诪爪讜讛 诪住讜讬诐 讚讬砖讬讘讛 讘住讜讻讛. 讜诪讘专讱 注诇 讗讻讬诇讛 讘住讜讻讛 诪砖讜诐 讚讛讜讬 诪注砖讛 诪住讜讬诐 砖诇 诪爪讜转 讬砖讬讘讛, 诪砖讗"讻 砖讗专 讛讬砖讬讘讜转 砖讗讬谞谉 讗诇讗 拽讬讜诐 诪爪讜转 讬砖讬讘讛 讘住讜讻讛 讚注诇诪讗 诇讗 谞转拽谞讛 注诇讬讛谉 讘专讻讛. 讜注讬讬谉 讘转讜住' 讘住讜讻讛 (讚祝 诪讛: 讚"讛 讗讞讚) 讚住讘专讬 砖诪讘专讻讬诐 讻诇 讝诪谉 砖谞讻谞住讬诐 诇讗讻讜诇 讗讜 诇讬砖谉 讘住讜讻讛, 讜诪讘讜讗专 讚住"诇 讚砖讬谞讛 谞诪讬 讛讜讬 诪注砖讛 诪爪讜转 讬砖讬讘讛 诪住讜讬诐 讚讜诪讬讗 讚讗讻讬诇讛, 讜讗讬谞讜 专拽 拽讬讜诐 诪爪讜讛 讻诇诇讬转 讚讬砖讬讘讛 讘住讜讻讛 讘注诇诪讗, 讜讻谉 诪砖诪注 诪诇砖讜谉 专砖"讬 (住讜讻讛 讚祝 讻: 讚"讛 讛讬砖谉) 讜讝"诇 讜注讬拽专 讬砖讬讘转 讛住讜讻讛 讗讻讬诇讛 讜砖转讬讛 讜砖讬谞讛 注讻"诇. 讗诪谞诐 诪转讜住' 讘住讜讙讬讬谉 (讘专讻讜转 讚祝 讬讗: 讚"讛 砖住讘专) 诪砖诪注 砖诪讘专讻讬诐 专拽 注诇 讛讗讻讬诇讛 诪砖讜诐 讚讛讜讬 诪注砖讛 诪爪讜讛 诪住讜讬诐 讚讬砖讬讘讛 讘住讜讻讛 讜诇讗 注诇 砖讬谞讛, 砖诇讗 讻专砖"讬 讜转讜住' 讘诪住' 住讜讻讛.
讜讛谞讛 注讬讬谉 讘专诪讘"诐 (驻"讜 诪讛诇' 住讜讻讛 讛讬"讘) 讜讝"诇 讻诇 讝诪谉 砖讬讻谞住 诇讬砖讘 讘住讜讻讛 讻诇 砖讘注讛 诪讘专讱 拽讜讚诐 砖讬砖讘 讗砖专 拽讚砖谞讜 讘诪爪讜转讬讜 讜爪讬讜谞讜 诇讬砖讘 讘住讜讻讛, 讜讘诇讬诇讬 讬讜"讟 讛专讗砖讜谉 诪讘专讱 注诇 讛住讜讻讛 讜讗讞"讻 注诇 讛讝诪谉 讜诪住讚专 讻诇 讛讘专讻讜转 注诇 讛讻讜住. 谞诪爪讗 诪拽讚砖 诪注讜诪讚 讜诪讘专讱 诇讬砖讘 讘住讜讻讛 讜讬讜砖讘 讜讗讞"讻 诪讘专讱 注诇 讛讝诪谉, 讜讻讝讛 讛讬讛 诪谞讛讙 专讘讜转讬 讜专讘谞讬 住驻专讚 诇拽讚砖 诪注讜诪讚 讘诇讬诇 专讗砖讜谉 砖诇 讞讙 讛住讜讻讜转 讻诪讜 砖讘讬讗专谞讜 注讻"诇. 讜讻转讘 讛专讗讘"讚 讘讛砖讙讜转 讝"诇 讗"讗 诇讗 讚讬讬拽 讜讻讜' 诪谞讛讙 诪拽讜诪谞讜 诇讗 讛讬讛 诪注讜诇诐 讻讝讛 讜讛讟注诐 讻讬 讛讬砖讬讘讛 讗讬谞讛 讗诇讗 注诇 讚注转 讛讗讻讬诇讛 讜讻诇 讝诪谉 砖讗讬谞讜 讗讜讻诇 讛讘专讻讛 注讜讘专 诇诪爪讜讛 讛讜讗 讘讗诪转 注讻"诇. 讜爪"讘 讘砖讬讟转 讛专诪讘"诐, 讚诇讻讗讜专讛 诪拽讬讬诐 诪爪讜转 讬砖讬讘讛 讘住讜讻讛 讻砖注讜诪讚 讘住讜讻讛 讜讛讜"诇 诇讘专讱 拽讜讚诐 砖讬讻谞住 诇住讜讻讛 讜讗诪讗讬 诪讘专讱 注诇 讛讬砖讬讘讛, 讚讘砖诇诪讗 诇专讗讘"讚 讚住"诇 砖讗讬谞讜 诪讘专讱 讗诇讗 注诇 讛讗讻讬诇讛 讘住讜讻讛 砖驻讬专 讛讜"诇 注讜讘专 诇注砖讬讬转谉 讻砖诪讘专讱 拽讜讚诐 诇讗讻讬诇讛. 讗诪谞诐 诇驻讬 讛专诪讘"诐 讚住"诇 讚诪讘专讱 注诇 注爪诐 讛讬砖讬讘讛 讘住讜讻讛 爪"注 诪讛讬 诪注诇讬讜转讗 讚诪注砖讛 讬砖讬讘讛 讚讛讜"诇 诇讘专讱 注诇 讛讻谞讬住讛 讜注诪讬讚讛 讘住讜讻讛. 讜谞专讗讛 讚诇砖讬讟转 讛专诪讘"诐 诪讘专讻讬诐 专拽 注诇 拽讘讬注讜转 讘住讜讻讛, 讚讛拽讘讬注讜转 讘住讜讻讛 讛讬讗 讛诪讞讬讬讘转 讘专讻讛, 讜讻砖讚注转讜 诇讬砖讘 讘住讜讻讛 讛拽讘讬注讜转 讘住讜讻讛 谞注砖转讛 注"讬 讛讬砖讬讘讛, 讜注"讻 爪专讬讱 诇讘专讱 注讜讘专 诇注砖讬讬转谉 诇驻谞讬 讛讬砖讬讘讛 砖拽讜讘注转讜 讘住讜讻讛. 讗诪谞诐 讗讛"谞 讘讙讜讜谞讗 砖讗讬谉 讚注转讜 诇砖讘转 讘住讜讻讛 讛拽讘讬注讜转 讞诇讛 注"讬 讻谞讬住转讜 讜注诪讬讚转讜 讘住讜讻讛 讜爪专讬讱 诇讘专讱 注讜讘专 诇注砖讬讬转谉 诇注诪讬讚转讜 讜砖讛讬讬转讜 讘住讜讻讛. 讜讘讚注转 讛专讗讘"讚 谞专讗讛 讚讻砖讗讬谉 讚注转讜 诇讗讻讜诇 讘住讜讻讛 讞诇讛 讛拽讘讬注讜转 讘住讜讻讛 注"讬 讬砖讬讘讛 讙专讬讚讗. 讜讛专讗讘"讚 住讜讘专 讚讛拽讘讬注讜转 讘住讜讻讛 转诇讜讬 讘讗讻讬诇讛 专拽 讘讗讜驻谉 砖讚注转讜 诇讗讻讜诇, 讜讻诪讘讜讗专 诪诪砖"讻 "讻讬 讛讬砖讬讘讛 注诇 讚注转 讛讗讻讬诇讛 讜讻诇 讝诪谉 砖讗讬谞讜 讗讜讻诇 讛讘专讻讛 讛讬讗 注讜讘专 诇诪爪讜讛 讘讗诪转". 讜谞诪爪讗 讚诇转专讜讬讬讛讜, 讛诪讞讬讬讘 讚讘专讻转 诇讬砖讘 讘住讜讻讛 讛讬讬谞讜 讛拽讘讬注讜转 讘住讜讻讛, 讗诇讗 讚诇专诪讘"诐 讻砖讚注转讜 诇讬砖讘 讛拽讘讬注讜转 讞诇讛 注"讬 讬砖讬讘讛 诪诪砖, 讜诇专讗讘"讚 讻砖讚注转讜 诇讬砖讘 讜诇讗讻讜诇 讛拽讘讬注讜转 讞诇讛 注"讬 讛讗讻讬诇讛 讜诪讘专讱 注讜讘专 诇注砖讬讬转谉 讚讗讻讬诇讛.
讜讛讙专"讞 讝爪"诇 讛讬讛 谞讜讛讙 诇讘专讱 讘讻诇 驻注诐 砖谞讻谞住 诇讬砖讘 讘住讜讻讛 讻砖讬讟转 讛专诪讘"诐 讜讛讙专"讗 (诪注砖讛 专讘 讗讜转 讬"讚) 讜讚诇讗 讻砖讬讟转 讛转讜住' 讚住"诇 讚讗讬谉 诪讘专讻讬诐 讗诇讗 注诇 讛讗讻讬诇讛 讘诇讘讚.
讙诪'. 转谞谉 讗诪专 诇讛诐 讛诪诪讜谞讛 讘专讻讜 讘专讻讛 讗讞转 讜讛诐 讘专讻讜 讜拽专讗讜 注砖专转 讛讚讘专讜转 砖诪注 讜讛讬讛 讗诐 砖诪讜注 讜讬讗诪专 讜讘专讻讜 讗转 讛注诐 讙' 讘专讻讜转 讗诪转 讜讬爪讬讘 讜注讘讜讚讛 讜讘专讻转 讻讛谞讬诐 注讻"诇. 讘住讚专 注讘讜讚转 讛诪讬诇讜讗讬诐 讘驻专砖转 砖诪讬谞讬 讻转讜讘 (讜讬拽专讗 讟, 讻"讙 - 讻"讚) "讜讬砖讗 讗讛专谉 讗转 讬讚讬讜 讗诇 讛注诐 讜讬讘专讻诐 讜讬专讚 诪注砖讜转 讛讞讟讗转 讜讛注讜诇讛 讜讛砖诇诪讬诐 讜讬讘讗 诪砖讛 讜讗讛专谉 讗诇 讗讛诇 诪讜注讚 讜讬讘专讻讜 讗转 讛注诐 讜讬专讗 讻讘讜讚 讛' 讗诇 讻诇 讛注诐". 讜爪专讬讱 注讬讜谉 讚诪讘讜讗专 讘驻住讜拽讬诐 砖讗讛专谉 讘讬专讱 讘专讻转 讻讛谞讬诐 讜讗讞"讻 讬专讚 诪讛诪讝讘讞, 讜讗讞"讻 诪砖讛 讜讗讛专谉 讘讬讞讚 讘专讻讜 讘专讻转 专讬爪讜讬 砖讬转拽讘诇讜 讛拽专讘谞讜转 (注' 讘驻专砖"讬 砖诐). 讚讛讬讬谞讜 讚住讚专 讛讘专讻讜转 讛讬讛 讘专讻转 讻讛谞讬诐 讜讗讞"讻 讘专讻转 专讬爪讜讬 讚"讜讬讛讬 谞讜注诐 讛' 讗诇讜拽讬谞讜 注诇讬谞讜 讜诪注砖讛 讬讚讬谞讜 讻讜谞谞讛讜 讬讛"专 砖转砖专讛 砖讻讬谞讛 讘诪注砖讛 讬讚讬讻诐". 讜讗讬诇讜 讘诪拽讚砖 诪拽讜讚诐 讘专讻讜 讘专讻转 注讘讜讚讛 讚讛讬讬谞讜 转驻诇转 专讬爪讜讬 砖讛注讘讜讚讛 转转拽讘诇 讜讻诪砖"讻 专砖"讬 (讚"讛 讜注讘讜讚讛) "讘砖讘讬诇 讛注讘讜讚讛 砖注砖讜 专爪讛 讛' 讗诇讜拽讬谞讜 注讘讜讚转 注诪讱 讬砖专讗诇 讜讗砖讬 讬砖专讗诇 讜转驻诇转诐 转拽讘诇 讘专爪讜谉 讘专讜讱 讛诪拽讘诇 注讘讜讚转 注诪讜 讬砖专讗诇 讘专爪讜谉 讗"谞 砖讗讜转讱 诇讘讚讱 讘讬专讗讛 谞注讘讜讚" 讜讗讞"讻 讘专讻转 讻讛谞讬诐. 讜注讜讚 爪"注 诪讚讜注 讗讛专谉 诇讘讚讜 讘讬专讱 讗转 讘专讻转 讛讻讛谞讬诐 讜讗讬诇讜 讘专讻转 讛专讬爪讜讬 讘专讻讜 诪砖讛 讜讗讛专谉 讬讞讚讬讜.
讜谞专讗讛 诇转专抓 讚讘讬讜诐 讛砖诪讬谞讬 诇诪讬诇讜讗讬诐 谞转讞谞讱 讗讛专谉 诇讛讬讜转 讻讛谉 讙讚讜诇 注"讬 讛注讘讜讚讛, 讜讛讜爪专讱 诇讘专讱 讗转 讘专讻转 讛讻讛谞讬诐 讻讞诇拽 诪注爪诐 注讘讜讚转 讛拽专讘谞讜转 讚诪讬诇讜讗讬诐. 讚讻砖讘讬专讱 讜讬专讚 诪讛诪讝讘讞 讙诪专 讗转 讻诇 讛注讘讜讚讛, 讜讘讻讱 谞转拽讚砖 诇讻"讙. 讜注"讻 讘诪讬诇讜讗讬诐 讛住讚专 讛讬讛 讘专讻转 讻讛谞讬诐 讜讗讞"讻 讘专讻转 专讬爪讜讬 讛注讘讜讚讛. 讜诇驻讬"讝 谞专讗讛 讚诪讻讬讜谉 讚诪砖讛 专讘讬谞讜 砖讬诪砖 讘讝' 讬诪讬 讛诪讬诇讜讗讬诐 诇讻谉 讘讬专讱 讘讬讞讚 注诐 讗讛专谉 讗转 讘专讻转 专讬爪讜讬 讛注讘讜讚讛.
讗诪谞诐 讘诪拽讚砖 诇讚讜专讜转 诪讘专讻讬诐 讛讻讛谞讬诐 讘专讻转 讛专讬爪讜讬 讗讞专讬 砖讙讜诪专讬诐 讗转 讛拽专讘转 讛拽专讘谉 讜讗讞"讻 诪讘专讻讬诐 讘专讻转 讻讛谞讬诐. 讚讘诪拽讚砖 讘专讻转 讻讛谞讬诐 讗讬谞讛 拽讬讜诐 讘讛拽专讘转 讛拽专讘谉 讗诇讗 拽讬讜诐 讛讬讗 讘住讚专 注讘讜讚转 讛讬讜诐 讘注诇诪讗 讜诇讗 讘拽专讘谉, 砖诇讗 讻讘诪讬诇讜讗讬诐 讚讛诪砖讻谉. 讜诪砖讜"讛 讘诪拽讚砖 讛住讚专 讛讜讗 讚诪讘专讻讬诐 讘专讻转 讛专讬爪讜讬 注诇 注讘讜讚转 讛拽专讘谉 讜讗讞"讻 诪讘专讻讬谉 讘专讻转 讻讛谞讬诐. 讜讗讬诇讜 讘诪砖讻谉 讘讝' 讬诪讬 讛诪讬诇讜讗讬诐 讗讛专谉 讘讬专讱 讘专讻转 讻讛谞讬诐 讜讗讞"讻 讬专讚 诪讛诪讝讘讞, 讚讘讝' 讬诪讬 讛诪讬诇讜讗讬诐 讘专讻转 讻讛谞讬诐 讛讬讛 讞诇拽 讜拽讬讜诐 讘注爪诐 讛拽专讘转 拽专讘谞讜转 讛诪讬诇讜讗讬诐.
讙诪'. 讜讝"诇 诪讗讬 讘专讻讛 讗讞转 讜讻讜' 讗转讜 砖讬讬诇讜讛讜 诇专讘 讬讛讜讚讛 讗诪专 诇讛讜 讛专讬 讗诪专 砖诪讜讗诇 讗讛讘讛 专讘讛 讜讗诪专 专讘讬 讝专讬拽讗 讗诪专 专' 讗诪讬 讗诪专 专' 砖诪注讜谉 讘谉 诇拽讬砖 讬讜爪专 讗讜专 讜讻讜' 诇注讜诇诐 讗讛讘讛 专讘讛 讛讜讜 讗诪专讬 讜讻讬 诪讟讗 讝诪谉 讬讜爪讗 讗讜专 讛讜讜 讗诪专讬 诇讬讛 讜诪讗讬 讘专讻讜转 讗讬谉 诪注讻讘讜转 讝讜 讗转 讝讜 住讚专 讘专讻讜转 注讻"诇. 讻转讘 讛专诪讘"诐 (驻"讜 讛"讚 诪讛诇' 转诪讬讚讬诐 讜诪讜住驻讬诐) 讜讝"诇 讜讗讞专 砖诪注诇讬谉 讗讬讘专讬诐 诇讻讘砖 诪转讻谞住讬谉 讻讜诇谉 诇诇砖讻转 讛讙讝讬转 讜讛诪诪讜谞讛 讗讜诪专 诇讛诐 讘专讻讜 讘专讻讛 讗讞转 讜讛谉 驻讜转讞讬谉 讜拽讜专讬谉 讗讛讘转 注讜诇诐 讜注砖专转 讛讚讘专讜转 砖诪注 讜讛讬讛 讗诐 砖诪讜注 讜讬讗诪专 讗诪转 讜讬爪讬讘 专爪讛 讜砖讬诐 砖诇讜诐 注讻"诇. 讜讬砖 诇注讬讬谉 讗诪讗讬 驻住拽 讚诪讘专讻讬诐 讘专讻转 讗讛讘转 注讜诇诐 讜诇讗 讘专讻转 讬讜爪专 讗讜专. 讜诪砖诪注 讚住讜讘专 讚注讚讬讬谉 诇讗 讛讙讬注 讝诪谉 讚讬讜爪专 讗讜专, 讜爪"注 讚诇讗 讛讝讻讬专 讛专诪讘"诐 讘砖讜诐 诪拽讜诐 讚讬砖 讗讬讝讛 砖讬注讜专 诇讝诪谉 讚讘专讻转 讬讜爪专 讗讜专 讜讘驻砖讟讜转 讝诪谞讛 讛讜讗 讘注讛"砖 讻诪讜 拽"砖 讜讘专讻转 讗讛讘转 注讜诇诐, 讜讗讬 讘讗诪转 讛讙讬注 讛讝诪谉 讚讬讜爪专 讗讜专 诪砖讜诐 砖讗讬谉 讞讬诇讜拽 讘讬谉 讝诪谉 讘专讻转 讗讛讘转 注讜诇诐 诇讘讬谉 讝诪谉 讚讘专讻转 讬讜爪专 讗讜专, 爪"注 讗诪讗讬 驻住拽 讚诪讘专讻讬诐 讗讛讘转 注讜诇诐 讜讛讗 拽讬"诇 讚讗讬谉 诪注讘讬专讬谉 注诇 讛诪爪讜转.
讜讛谞讛 注讬讬谉 讘转讜住' 讘诪讙讬诇讛 (讚祝 讜: 讚"讛 诪住转讘专) 讚讛拽砖讜 注诇 讛讙诪专讗 讘讝讘讞讬诐 (讚祝 谞讗.) 砖拽讜讘注转 讚砖讬专讬 讛讚诐 讛讬讛 砖讜驻讱 注诇 讬住讜讚 诪注专讘讬 砖诇 讛诪讝讘讞 诪砖讜诐 讚讗诪专 拽专讗 讗诇 讬住讜讚 诪讝讘讞 讛注讜诇讛 讗砖专 驻转讞 讗讜讛诇 诪讜注讚 讛讛讜讗 讚驻讙注 讘专讬砖讗, 讜讝"诇 讜拽砖讛 讛转诐 诇诪讛 诇讬 拽专讗 转讬驻讜拽 诇讬讛 讚讗讬谉 诪注讘讬专讬谉 注诇 讛诪爪讜转 讜讻砖讛讜讗 讬讜爪讗 诪驻转讞 讛讛讬讻诇 砖讛讜讗 诪注专讘 讘讬住讜讚 诪注专讘讬 驻讙注 讘专讬砖讗 注讻"诇. 讜转讬专爪讜 讚讬砖 诪驻专砖讬诐 讚诇讗 砖讬讬讱 诇诪讬诪专 讗讬谉 诪注讘讬专讬谉 注诇 讛诪爪讜转 讗诇讗 讛讬讻讗 砖讬砖 诇驻谞讬讜 砖转讬 诪爪讜讜转, 讚讗讝 讬砖 诇讜 诇注砖讜转 讗转 讛诪爪讜讛 讚驻讙注 讘专讬砖讗. 讗讱 诇讗 讘诪爪讜讛 讗讞转 讜讻砖讛谞讚讜谉 讛讜讗 讘讗讬讝讛 诪拽讜诐 诇注砖讜转 讗转 讛诪爪讜讛 讻诪讜 讘砖驻讬讻转 砖讬专讬讬 讛讚诐 注诇 讬住讜讚 讛诪讝讘讞. 讜讻谉 讻转讘讜 讛转讜住' 讘讝讘讞讬诐 (讚祝 谞讗. 讚"讛 讗砖专) 讜讝"诇 讚诇讗 砖讬讬讱 讗讬谉 诪注讘讬专讬谉 讗诇讗 讻砖讬砖 砖转讬 诪爪讜讜转 诇驻谞讬讜 讻讙讜谉 讚讬砖讜谉 诪讝讘讞 驻谞讬诪讬 讜诪谞讜专讛, 讜注讬讬谉 讘讙诪' 讬讜诪讗 (诇讙.) 讚拽讬讬"诇 讚讬砖讜谉 诪讝讘讞 讛驻谞讬诪讬 拽讜讚诐 诇讛讟讘转 讞诪砖 谞讬专讜转 诪"讟 讜讻讜' 讚讗诪专 专"诇 讗讬谉 诪注讘讬专讬谉 注诇 讛诪爪讜讜转 注讻"诇. 讜诪讘讜讗专 讚讚讬谉 讗讬谉 诪注讘讬专讬谉 注诇 讛诪爪讜讜转 讛讜讬 讚讬谉 拽讚讬诪讛 讘住讚专 注砖讬讬转 讘' 诪爪讜讜转 谞驻专讚讜转 讛诪讜讟诇讜转 注诇讬讜, 讚诪讚讬谉 讗讬谉 诪注讘讬专讬谉 讞诇 讞讬讜讘 诇注砖讜转 诪拽讜讚诐 讗转 讛诪爪讜讛 砖驻讜讙注 讘讛 转讞讬诇讛. 诪砖讗"讻 讘砖驻讬讻转 砖讬专讬讬诐 注诇 讛讬住讜讚 讛诪讛讜讜讛 诪爪讜讛 讗讞转 讜讛谞讬讚讜谉 讛讜讗 专拽 讘讗讬讝讛 讬住讜讚 诇砖驻讜讱 注诇讬讜 讘讝讛 诇讗 讗诪专讬谞谉 讗讬谉 诪注讘讬专讬谉 注诇 讛诪爪讜讜转. 讗诪谞诐 讛转讜住' 讘诪讙讬诇讛 讚讞讜 转讬专讜抓 讝讛 讚讛专讬 讘住讜讙讬讗 讘诪讙讬诇讛 诪讬讬专讬 诇注谞讬谉 诪爪讜讛 讗讞转, 讚讛讬讬谞讜 讗讬 拽讜专讬谉 讛诪讙讬诇讛 讘讗讚专 专讗砖讜谉 讗讜 讘讗讚专 砖谞讬, 讜诇专讗讘"讬 拽讜专讬谉 讘讗讚专 专讗砖讜谉 诪砖讜诐 讚讗讬谉 诪注讘讬专讬谉 注诇 讛诪爪讜讜转. 讜诪讜讻讞 讚讗祝 讘诪爪讜讛 讗讞转 讞诇 讚讬谉 讗讬谉 诪注讘讬专讬谉 注诇 讛诪爪讜讜转. 讜注讜讚 转讬专爪讜 讘转讜住' 讘讝讘讞讬诐 讛谞"诇 讜讝"诇 讗讜 讻讙讜谉 诪爪讜讜转 拽专谞讜转 砖讗讬谞讜 讬讜讚注 诪讛讬讻谉 讬转讞讬诇 讗讘诇 诇拽讘讜注 诪拽讜诐 讗砖驻讬讻转 砖讬专讬讬诐 诇讗 拽讘注讬谞谉 诪讛讗讬 讟注诪讗 讗讬 诇讗讜 讚讙诇讬 诇谉 拽专讗 讘讛讚讬讗 注讻"诇.
讜讘讘讬讗讜专 讚讘专讬讛诐 谞专讗讛 讚讬砖 讚讬谉 讗讬谉 诪注讘讬专讬谉 注诇 讛诪爪讜讜转 讘拽讬讜诐 诪爪讜讛 讗讞转 讻砖讬砖 砖转讬 讞驻爪讗 砖诇 诪爪讜讛 诇驻谞讬讜 讜爪专讬讱 诇讘讞讜专 讘讗讬讝讛 讞驻爪讗 诇注砖讜转 讛诪爪讜讛, 讜讻诪讜 诇诪砖诇 讗诐 讬砖 诇驻谞讬讜 讘' 讗转专讜讙讬诐 讗讞讚 住诪讜讱 诇讜 讜讗讞讚 专讞讜拽 诪诪谞讜, 讗诪专讬谞谉 讗讬谉 诪注讘讬专讬谉 注诇 讛诪爪讜讜转 诇讛砖转诪砖 讘讞驻爪讗 砖诇 诪爪讜讛 讜讬砖转诪砖 讘讗转专讜讙 讛拽专讜讘 讬讜转专. 讜讘讝讛 诪讘讜讗专 讚讬谞讜 砖诇 专讗讘"讬 (诪讙讬诇讛 讜 讘) 讚拽讜专讬谉 讛诪讙讬诇讛 讘讗讚专 专讗砖讜谉 讚讻诇 讞讜讚砖 讜讞讜讚砖 砖诇 讗讚专 谞讞砖讘 诇讞驻爪讗 砖诇 诪爪讜讛 讘驻"注, 讚讗讚专 专讗砖讜谉 讗讬转 讘讬讛 讞诇讜转 砖诐 讞驻爪讗 讚讞讚砖 讗讚专 讜砖驻讬专 砖讬讬讱 诇拽讬讬诐 讘讜 诪爪讜转 诪讙讬诇讛. 讜讻谉 讗讚专 砖谞讬 讗讬转 讘讬讛 讞诇讜转 砖诐 讗讚专 讚砖讬讬讱 诇拽专讜转 讘讜 讛诪讙讬诇讛. 讜诇驻讬"讝 讬砖 诇讘讗专 讗转 讚讘专讬 讛转讜住' 讘讝讘讞讬诐 讚讘拽专谞讜转 讻诇 拽专谉 讛讜讬 讞驻爪讗 砖诇 诪爪讜讛 讘驻谞讬 注爪诪讛, 讚讛专讬 讘讞讟讗转 讝讜专拽讬谉 讛讚诐 注诇 讻诇 讚' 拽专谞讜转 讜讻诇 拽专谉 谞讬讚讜谉 诇讞驻爪讗 砖诇 诪爪讜讛 讘驻"注, 讜注"讻 讗诪专讬谞谉 讘讬讛 讗讬谉 诪注讘讬专讬谉 注诇 讛诪爪讜转. 诪砖讗"讻 讘砖驻讬讻转 砖讬专讬讬诐 注诇 讛讬住讜讚 讚讗讬讻讗 讞驻爪讗 讗讞转 砖诇 讬住讜讚 讛诪讝讘讞 讗诇讗 砖讬讻讜诇 诇砖驻讜讱 诪爪讚 诪注专讘 砖诇 讛讬住讜讚 讗讜 诪爪讚 讚专讜诐, 讬"诇 讚诪讻讬讜谉 砖讗讬谉 诇驻谞讬讜 讘' 讞驻爪讗 砖诇 诪爪讜讛 谞驻专讚讬诐 诇讗 讞诇 讘讝讛 讛讚讬谉 讚讗讬谉 诪注讘讬专讬谉 注诇 讛诪爪讜讜转. 讜讚诪讬 诇诪讬 砖诪讜讟诇 诇驻谞讬讜 诇讜诇讘 讗讞讚 讜爪讚 讗讞讚 专讞讜拽 诪诪谞讜 砖讬讻讜诇 诇讬讟讜诇 讗转 讛诇讜诇讘 诪讛爪讚 讛拽专讜讘 讗讜 讛专讞讜拽 讚讗讬谉 砖讜诐 谞驻"诪 诪讗讬讝讛 爪讚 讬讟讜诇 诪砖讜诐 讚谞讜讟诇 讗讜转讜 讞驻爪讗 砖诇 诪爪讜讛, 讜注"讻 讗讬谉 讘讝讛 讚讬谉 讗讬谉 诪注讘讬专讬谉 注诇 讛诪爪讜讜转. 讜拽诪"诇 讛拽专讗 讚讗讬讻讗 砖谞讬 诪拽讜诪讜转 讘驻"注 砖诇 讬住讜讚, 讜讻"讗 讛讜讬讗 讞驻爪讗 砖诇 讬住讜讚 讘驻"注 - 讞驻爪讗 砖诇 讬住讜讚 讚专讜诪讬 - 讜讞驻爪讗 砖诇 讬住讜讚 诪注专讘讬. 讜诪砖讜"讛 讞诇 讘讝讛 讚讬谉 讗讬谉 诪注讘讬专讬谉 注诇 讛诪爪讜讜转.
讜谞专讗讛 讚讛讚讬谉 讚讗讬谉 诪注讘讬专讬谉 注诇 讛诪爪讜讜转 讻砖讬砖 诇驻谞讬讜 讘' 讞驻爪讗讬 诪爪讜讛 诪讬讜住讚 讘诪砖谞讛 讘诪谞讞讜转 (讚祝 住讚:) "诪爪讜转 讛注讜诪专 诇讛讘讬讗 诪谉 讛拽专讜讘" 讜讘讙诪' 砖诐 驻讬专砖: 诪"讟 讜讻讜' 讗讬讘注讬转 讗讬诪讗 诪砖讜诐 讚讗讬谉 诪注讘讬专讬谉 注诇 讛诪爪讜转 注"讻. 讜诪转讘讗专 讚讬砖 讘' 讚讬谞讬诐 讚讗讬谉 诪注讘讬专讬谉 注诇 讛诪爪讜转: 讗) 讚讬谉 拽讚讬诪讛 讻砖讬砖 讘' 诪爪讜转 谞驻专讚讜转 讘驻谞讬讜, 讜讻诪讘讜讗专 讘住讜讙讬讗 讘讬讜诪讗 讚讚讬砖讜谉 诪讝讘讞 讛驻谞讬诪讬 拽讜讚诐 诇讛讟讘转 讞诪砖 谞专讜转, 讘) 讚讬谉 讘讞讬专讛, 讚讛讬讬谞讜 讻砖讬砖 诪爪讜讛 讗讞转 讘驻谞讬讜 讜讬砖 诇驻谞讬讜 讘' 讞驻爪讗讬 诪爪讜讛, 讜讻诪讜 讘拽爪讬专转 讛注讜诪专 讚讬讻讜诇 诇拽爪讜专 诪讻讗谉 讗讜 诪讻讗谉, 讚爪专讬讱 诇讛讘讬讗 诪谉 讛拽专讜讘 诪砖讜诐 讚讗讬谉 诪注讘讬专讬谉 注诇 讛诪爪讜转. 讜爪"注 讚讘住讜讙讬讬谉 讛讜"诇 讻讘' 诪爪讜转 谞驻专讚讜转 讛诪讜讟诇讜转 注诇讬讜, 讜诇讻讗讜专讛 诪讚讬谉 拽讚讬诪讛 讚讗讬谉 诪注讘讬专讬谉 讛讬讛 爪专讬讱 诇讘专讱 讘专讗砖讜谞讛 讘专讻转 讬讜爪专 讗讜专, 讜诇诪讛 驻住拽 讛专诪讘"诐 砖诪讘专讱 讘专讻转 讗讛讘讛 专讘讛.
讜谞专讗讛 讚讚讬谉 讗讬谉 诪注讘讬专讬谉 注诇 讛诪爪讜转 讞诇 专拽 讛讬讻讗 讚诪诪讛 谞驻砖讱 讬拽讬讬诐 讛讙讘专讗 讗转 砖转讬 讛诪爪讜讜转 讛诪讜讟诇讜转 注诇讬讜 讜讻诇 讛谞讬讚讜谉 讛讜讬 专拽 诇讙讘讬 住讚专 注砖讬讬转 讛诪爪讜讜转. 讗诪谞诐 讘住讜讙讬讬谉 诪讬讬专讬 讚讛讻讛谞讬诐 讗讬谞诐 讬讻讜诇讬诐 诇拽讬讬诐 讗转 讘' 讛诪爪讜讜转 讚讘专讻讜转 拽"砖 诪驻讗转 拽讜爪专 讛讝诪谉. 讜注"讻 住"诇 诇讛专诪讘"诐 讚诪讻讬讜谉 讚爪专讬讱 诇讚讞讜转 讘专讻讛 讗讞转 讜诇讗讞专讛, 注讚讬祝 诇讘专讱 讗转 讘专讻转 讗讛讘讛 专讘讛 诪砖讜诐 讚讬砖 讘讛 讞诇讜转 拽讬讜诐 讘专讻转 讛转讜专讛 讛诪讬讜讞讚转 诇拽"砖102, 讜诇讚讞讜转 讗转 讘专讻转 讬讜爪专 讗讜专. 讜诇讗 砖讬讬讱 诇诪讬诪专 讚讬讘专讱 讘专讻转 讬讜爪专 讗讜专 诪砖讜诐 讚讗讬谉 诪注讘讬专讬谉 注诇 讛诪爪讜转 诪砖讜诐 讚诪讬讬专讬 讚诪讘专讻讬谉 专拽 讘专讻讛 讗讞转, 讜讛讚讬谉 讚讗讬谉 诪注讘讬专讬谉 讞诇 专拽 讛讬讻讗 砖讗讬谉 砖讜诐 讞住专讜谉 讘拽讬讜诐 讛讙讘专讗 砖讬拽讬讬诐 砖转讬 讛诪爪讜讜转 砖注诇讬讜. 讜讘讗诪转 诇砖讬讟转 讛专诪讘"诐 讗讬谉 砖讬注讜专 诪住讜讬诐 诇讝诪谉 讬讜爪专 讗讜专, 讜讘专讻转 讗讛讘讛 专讘讛 讜讘专讻转 讬讜爪专 讗讜专 讝诪谞讬讛诐 砖讜讜讬诐, 讗诇讗 讚讘诪拽讚砖 讘专讻讜 讘专讻转 讗讛讘讛 专讘讛 讘诇讘讚 砖讛讬讗 注讚讬驻讗, 讜诪"诪 诪讜讻讞 砖讗讬谉 住讚专 讛讘专讻讜转 诪注讻讘.
85 讜注讬讬谉 讘讛拽讚诪讛 诇住' 讗讙诇讬 讟诇 砖讻转讘 讜讝"诇 讻讬 讝讛 讛讬讗 注讬拽专 诪爪讜转 诇讬诪讜讚 讛转讜专讛 诇讛讬讜转 砖砖 讜砖诪讞 讜诪转注谞讙 讘诇讬诪讜讚讜 讜讗讝 讚"转 谞讘诇注讬谉 讘讚诪讜, 讜诪讗讞专 砖谞讛谞讛 诪讚"转 讛讜讗 谞注砖讛 讚讘讜拽 诇转讜专讛 讜讻讜' 讛诇讜诪讚 诇砖诐 诪爪讜讛 讜诪转注谞讙 诪诇讬诪讜讚讜 讛专讬 讝讛 诇讜诪讚 诇砖诪讛 讜讻讜诇讜 拽讚砖 讻讬 讙诐 讛转注谞讜讙 诪爪讜讛 注讻"诇. 讗讱 讘专"谉 (讚祝 诇讛:) 讘讬讗专 讚讛讛讬转专 讚诪讜讚专 讛谞讗讛 诇诇诪讚 诪讚专砖 讜讛诇讻讜转 讛讜讗 诪砖讜诐 讚诪爪讜讜转 诇讗讜 诇讛讬谞讜转 谞讬转谞讜, 讜诪砖诪注 讚讗祝 讘转"转 诇讬讻讗 讛谞讗讛 讜讗讬谉 讛讛谞讗讛 讞诇拽 诪注爪诐 讛诪爪讜讛. 讜注讬讬"砖 讘讙诇讬讜谉 讛砖"住.
86 讜注讬讬谉 讘讞讬讚讜砖讬 诪专谉 专讬"讝 讛诇讜讬 驻讬"讗 诪讛诇' 讘专讻讜转 讛讟"讝. 讜注讬讬谉 讘转讜住' (专"讛 讚祝 诇讙. 讚"讛 讛讗) 砖讛讘讬讗讜 专讗讬讬讛 砖讗砖讛 诪讘专讻转 注诇 诪"注 砖讛讝"讙 讜讗注"驻 砖讗讬谞谉 诪爪讜讜转 讘讛谉 诪讛讗 讚谞砖讬诐 注讜诇讜转 诇诪谞讬谉 讝' 讗注"讙 砖讗讬谞谉 诪爪讜讜转 讘转"转. 讜专"转 讚讞讛 专讗讬讬转诐 讚讘专讻讛"转 诇驻谞讬讛 讜诇讗讞专讬讛 诇讗讜 诪砖讜诐 诪爪讜转 转"转 砖讗驻讬诇讜 讘讬专讱 讘专讻转 讛注专讘 谞讗 讞讜讝专 讜诪讘专讱, 转讚注 讚讘诪拽讜诐 砖讗讬谉 诇讜讬 讻讛谉 拽讜专讗 讘诪拽讜诐 诇讜讬 讜诪讘专讱 讛讻讛谉 驻注诐 砖谞讬转 讘专讻讛"转 讗注"驻 砖讻讘专 讘讬专讱 讘拽专讬讗讛 专讗砖讜谞讛. 讜谞诇"讘 讚讘专讬 专"转 注驻讬"讚 诪专谉 讛讙专"讞 讝爪"诇 讚专"诇 讚讘专讻讛"转 讗讬谞讛 讞诇讛 注诇 拽讬讜诐 诪爪讜转 转"转 讗诇讗 讚讛讞驻爪讗 砖诇 转讜专讛 讟注讜谞讛 讘专讻讛, 讜诇讻谉 讗讬谉 诇讛讜讻讬讞 诪讛讗 讚谞砖讬诐 诪讘专讻讜转 讘专讻讛"转 讚讬讘专讻讜 谞诪讬 注诇 诪注砖讛讝"讙. 讜诇驻讬"讚 讛讙专"讞 讝爪"诇 诪讬讜砖讘 砖驻讬专 讛诪谞讛讙 诇拽专讜讗 讘转讜专讛 讘诇讬诇 砖诪讞转 转讜专讛 讜诇讘专讱 注诇讬讛 讘专讻讛"转 讚讗注"驻 砖讗讬谉 讞讬讜讘 诇拽专讜转 讘转讜专讛 讘诇讬诇 砖诪讞转 转讜专讛, 讚讗讬谞讜 诪讘专讱 讘专讻讛"转 注诇 讛讞讬讜讘 讜拽讬讜诐 诪爪讜转 转"转 讗诇讗 注诇 讛讞驻爪讗 砖诇 转讜专讛 讚讟注讜谞讛 讘专讻讛. 讜注讬讬谉 讘砖讜"注 (讗讜"讞 住讬诪谉 诪"讝 住注讬祝 讚') 砖驻住拽 讚讛诪讛专讛专 讘讚"转 讗讬谞讜 爪专讬讱 诇讘专讱, 讜爪"注 讚讛专讬 讘讜讚讗讬 诪拽讬讬诐 诪爪讜转 转诇诪讜讚 转讜专讛 注"讬 讛专讛讜专 (讜讻讚讛拽砖讛 讛讙专"讗 砖诐 住"拽 讚'). 讜诇驻讬 讚讘专讬 讛讙专"讞 讝爪"诇 谞讬讞讗, 讚讘专讻讜转 讛转讜专讛 讞诇讛 注诇 讛讞驻爪讗 砖诇 转讜专讛 讜讘讛专讛讜专 诇讬讻讗 讞驻爪讗 砖诇 转讜专讛 诇讘专讱 注诇讬讜. 讜注诇 驻讬 讚讘专讬 讛讙专"讞 谞诪讬 谞讬讞讗 驻住拽 讛诪讞讘专 (砖诐 讘住注讬祝 讛') 讚谞讜住讞 讛讘专讻讛 讛讜讗 讗拽讘"讜 "注诇 讚讘专讬 转讜专讛", 诪砖讜诐 讚讛讘专讻讛 拽讗讬 注诇 讛讞驻爪讗 砖诇 转讜专讛. 讜诪讘讜讗专转 谞诪讬 砖讬讟转 讛讟讜专 (讛讜讘讗讛 讘砖讜"注 住讬诪谉 诪"讜 住注讬祝 讟') 砖诇讗 讬拽专讗 驻住讜拽讬诐 拽讜讚诐 讘专讻讜转 讛转讜专讛 讜讗注"驻 砖讛讜讗 讗讜诪专诐 讘讚专讱 转讞谞讜谞讬诐, 讚讬"诇 讚讗注"驻 砖谞讗诪专讬诐 讘转讜专转 转驻诇讛 讜转讞谞讜谞讬诐 讜讗讬谞讜 诪拽讬讬诐 诪爪讜转 转"转 诪"诪 讛讜讬讬谉 讞驻爪讗 砖诇 转讜专讛, 讜讛讞驻爪讗 砖诇 转讜专讛 讘注讬 讘专讻讛. 讜注"驻 讚讘专讬 讛讙专"讞 讝爪"诇 诪讘讜讗专 谞诪讬 砖讬讟转 讛讬砖 讗讜诪专讬诐 (住讬诪谉 诪"讝 住注讬祝 讟') 砖讗诐 讛驻住讬拽 讘讬谉 讛讘专讻讜转 诇诇讬诪讜讚讜 讗讬讱 讘讻讱 讻诇讜诐 讚讛讘专讻讛 讞诇讛 注诇 讛讞驻爪讗 砖诇 转讜专讛 讜诇讗 注诇 拽讬讜诐 诪爪讜转 转诇诪讜讚 转讜专讛, 讜诪砖讜诐 讛讻讬 诇讗 讚诪讬 诇砖讗专 诪爪讜讜转 砖讗住讜专 诇讛驻住讬拽 讘讬谉 讛讘专讻讛 诇诪爪讜讛. 讜讬转讻谉 讚讘专讻讜转 讛诪爪讜讜转 讞诇讬谉 诪讚讬谉 诪转讬专 讜诪砖讜"讛 讗讬谉 诇讛驻住讬拽 讘讬谉 讛讘专讻讛 诇注砖讬讬转 讛诪爪讜讛, 诪砖讗"讻 讘专讻讛"转 讞诇讛 注诇 讛讞驻爪讗 砖诇 转讜专讛 讜讛讜讬 讞诇讜转 讘专讻转 讛砖讘讞 讜诇讻谉 讞诇讛 讗祝 讻砖讛驻住讬拽 讘讬谉 讛讘专讻讛 诇诇讬诪讜讚 讛转讜专讛. (诪讚讘专讬 专讘讬谞讜 讝爪"诇 讘砖讬注讜专讬讜 诇砖讜"注 讛诇' 讘专讻转 讛转讜专讛 讘砖谞转 转砖诪"讘)
87 注讬讬谉 讘讘"讞 (讗讜"讞 住讬诪谉 诪"讝) 讚拽讘注 讚讘专讻转 讗拽讘"讜 诇注住讜拽 讘讚讘专讬 转讜专讛 讛讬讗 讘专讻转 讛诪爪讜讛 讜讗讬诇讜 讘专讻转 讗砖专 讘讞专 讘谞讜 讛专讬讛讬 讘专讻转 讛砖讘讞. 讜诇驻讬"讝 谞砖讬诐 诪讘专讻讜转 讘专讻转 讗砖专 讘讞专 讘谞讜, 讜讘专讻转 诇注住讜拽 讘讚"转 转诇讜讬讛 讛讗诐 诪讘专讻讜转 注诇 诪注砖讛讝"讙. 讗讱 讛讘"讞 注爪诪讜 讛住讬拽 讚谞砖讬诐 诪讘专讻讜转 讘专讻讛"转, 讚诪拽讘诇讜转 砖讻专 注诇 诇讬诪讜讚 讚讬讚讛讜 讜砖讬讬讻讜转 讘诇讬诪讜讚 诪爪讜讜转 讚讬讚讛讜 讚诇讗 讙专注讬 诪注讻讜"诐 砖注讜住拽 讘转"转 讚砖讘注 诪爪讜讜转 讚讛专讬 讛讜讗 讻讻讛"讙, 讜诪砖诪注 讚住"诇 讚诪讘专讻讜转 讻诇 讘专讻讛"转. 讜诇驻讬"讝 讬诇"注 讛讗诐 注讘讚讬诐 谞诪讬 诪讘专讻讬谉 讘专讻讛"转 讜讘讗讬讝讛 谞讜住讞 讬讘专讱. 讜注讬讬谉 讘爪诇"讞 诇拽诪谉 (诇讛. 讚"讛 诇驻谞讬讜) 讚讚讞讛 住讘专转 讛驻谞"讬 讚住"诇 讚讘专讻转 讛谞讛谞讬谉 讛讬讗 诪讛"转 诪砖讜诐 讚住讘专讗 讛讜讗 讚讗住讜专 诇讬讛谞讜转 诪注讜讛"讝 讘诇讬 讘专讻讛 讚讗"讻 讗祝 注讻讜"诐 讬转讞讬讬讘讜 诇讘专讱 讘专讻转 讛谞讛谞讬谉 讚诪爪讜讜讬谉 注诇 讛讙讝诇. 讜诪砖诪注 讗讬驻讜讗 讚诇驻讬 讛驻谞"讬 注讻讜"诐 讞讬讬讘讬诐 诇讘专讱 讘专讻转 讛谞讛谞讬谉. 讜讛谞讛 诪讛砖讬注讜专讬诐 诪讘讜讗专 讚讬转讻谉 讚诇讬讻讗 讗讬住讜专 诇注砖讜转 诪爪讜讛 讘诇讬 讘专讻讛 讜砖讗谞讬 讘专讻转 讛诪爪讜讜转 诪讘专讻讜转 讛谞讛谞讬谉, 讜讻谉 谞拽讟 讛讙专注"讗 讝爪"诇 讘讙诇讬讜谉 讛砖"住 (讘讚祝 讬讘.) 砖讻转讘 讚讘住驻拽 讘专讻讜转 讛谞讛谞讬谉 讗讝诇讬谞谉 诇讞讜诪专讗 诪砖讜诐 讚讗住讜专 诇讬讛谞讜转 诪注讜讛"讝 讘诇讬 讘专讻讛, 讜讗讬诇讜 讘住驻拽 讘专讻转 讛诪爪讜讛 讗讝诇讬谞谉 诇拽讜诇讗. 讜讝讜讛讬 砖诇讗 讻砖讬讟转 讛专诪讘"诐 讚住"诇 讚讘专讻转 讛诪爪讜讜转 谞诪讬 讞诇讬谉 讘转讜专转 诪转讬专, 讜讗住讜专 诇注砖讜转 诪爪讜讛 讘诇讬 诇讘专讱 注诇讬讛 诪拽讜讚诐, 讘讚讜诪讛 诇讘专讻转 讛谞讛谞讬谉. 讘专诐 讘谞讜讙注 诇诪爪讜转 转"转 诪砖诪注 诪讛住讜讙讬讗 讚诇讻讜"注 拽讬讬诐 讗讬住讜专 诇诇诪讜讚 转讜专讛 讘诇讬 讘专讻讛, 讜讛讗讬住讜专 诇诇诪讜讚 转讜专讛 讘诇讬 讘专讻讛 讛讜讬 讗讬住讜专 讞诪讜专 诪讗讚 讚诪驻谞讬 讝讛 讗讘讚讛 讛讗专抓 讜讻讚讗讬转讗 讘讙诪' 谞讚专讬诐 (讚祝 驻"讗.) "注诇 注讝讘诐 讗转 转讜专转讬 - 砖诇讗 讘专讻讜 讘转讜专讛 转讞讬诇讛". 讜诇专诪讘"谉 讘专讻讛"转 诪爪讜讛 诪讚讗讜专讬讬转讗 讛讬讗 砖谞诪谞讬转 讘转专讬"讙 诪爪讜讜转, 讜诪砖诪注 讚讛讗讬住讜专 诇诇诪讜讚 转讜专讛 讘诇讬 诇讘专讱 转讞讬诇讛 谞诪讬 讛讜讬 讗讬住讜专 讚讗讜专讬讬转讗 讜讗"讻 讘住驻拽 讘讬专讱 讘专讻讛"转 讞讬讬讘 诇讘专讱 讚住驻拽 讚讗讜专讬讬转讗 诇讞讜诪专讗, 讜砖讗谞讬 讘专讻讛"转 诪讘专讻转 讛诪爪讜讜转 (讚诇驻讬 讛讙专注"讗 讝爪"诇 诇讗 诪讘专讻讬谉 讘专讻转 讛诪爪讜讜转 诪住驻拽). 讜诇讻讗讜专讛 讛讗讬住讜专 诇诇诪讜讚 转讜专讛 讘诇讬 诇讘专讱 注诇讬讛 讛讜讬 讗讬住讜专 讙讝诇, 讚讛转讜专讛 讛讬讗 转讜专转 讛' 讗诇讗 讚讛拽讘"讛 谞转谞讛 诇讬砖专讗诇 讘讻诪讛 转谞讗讬诐, 讜讗' 诪谉 讛转谞讗讬诐 讛讜讗 砖讬讘专讻讜 注诇讬讛 转讞讬诇讛, 讜讘诇讬 讘专讻讛 诇讬诪讜讚 讛转讜专讛 讛讜"诇 讙讝诇. 讜诇驻讬"讝 讬诇"注 讘注讻讜"诐 讛诇讜诪讚 转讜专转 砖讘注 诪爪讜讜转 讚讬讚讬讛 讚讗诪专讬谞谉 讘住谞讛讚专讬谉 (讚祝 谞讟.) 讚讛专讬讛讜 讻讻"讙 讛讗诐 爪专讬讱 讛讜讗 诇讘专讱 转讞讬诇讛 讚讛讗 注讻讜"诐 诪爪讜讜讬谉 注诇 讛讙讝诇. 讜诪住转讘专 讚讬讘专讻讜 讘谞讜住讞 讗讞专 讚讗讬 讗驻砖专 诇注讻讜"诐 诇讜诪专 讗砖拽讘"讜 讗讜 讗砖专 讘讞专 讘谞讜. 讗讜"讚 讚注讻讜"诐 讛诇讜诪讚 转讜专讛 讗讬谞讜 爪专讬讱 诇讘专讱 诇驻谞讬讛 讻讬 讛讬讻讬 讚讗讬谞讜 诪讘专讱 讘专讻转 讛谞讛谞讬谉 注诇 讗讻讬诇讛. 讚讗注"驻 讚注讻讜"诐 诪爪讜讜讬谉 注诇 讛讙讝诇 讜讗住讜专 诇讬讛谞讜转 诪注讜讛"讝 讘诇讬 讘专讻讛 诪"诪 讬"诇 讚讛讗讬住讜专 诇讬讛谞讜转 转诇讜讬 讘讞讬讜讘 诪爪讜转 讘专讻讛, 讜诪讗讞专 讚诇讬讻讗 诇注讻讜"诐 诪爪讜转 讘专讻讛 讚讗讬谞讛 诪讝' 诪爪讜讜转 讛"讛 讚诇讬讻讗 诇讛诐 讗讬住讜专 诇讬讛谞讜转 讘诇讬 讘专讻讛. 讜讻讚讬谉 讗讜谞谉 讚讗讬谞讜 诪讘专讱 讘专讻转 讛谞讛谞讬谉 诇驻谞讬 讛讗讻讬诇讛 讗注"驻 砖讗讜谞谉 谞讗住专 讘讗讬住讜专讬诐, 讜注诇 讻专讞讱 讚讛讟注诐 诪砖讜诐 砖讛讗讬住讜专 诇讬讛谞讜转 讘诇讬 讘专讻讛 讞诇 专拽 注诇 诪讬 砖诪爪讜讜讛 讘诪爪讜转 讘专讻讛, 讜讛讗讬住讜专 转诇讜讬 讘讞讬讜讘 诪爪讜讛 诇讘专讱 讜诪讗讞专 讚讗讜谞谉 驻讟讜专 诪诪爪讜转 讘专讻讛 诇讗 讞诇 注诇讬讜 谞诪讬 讛讗讬住讜专 诇讬讛谞讜转 诪注讜讛"讝 讘诇讬 讘专讻讛. 讜讬转讻谉 讚讛"讛 讘注讻讜"诐 砖诇讜诪讚 转讜专讛 讚诪讻讬讜谉 砖讗讬谞讜 诪爪讜讜讛 讘诪爪讜转 讘专讻讛"转 诇讬讻讗 注诇讬讜 讗讬住讜专 诇诇诪讜讚 讘诇讬 讘专讻讛 讜讗讬谞讜 诪讘专讱.
88 讜注讬讬谉 讘砖讜"注 讛讙专"讝 讛诇' 转"转 (驻"讙 讛讬"讘 讜讬"讙) 讜讝"诇 讜讻诇 讗讚诐 爪专讬讱 诇讬讝讛专 诇讛讜爪讬讗 讘砖驻转讬讜 诇讛砖诪讬注 诇讗讝谞讬诐 讻诇 诪讛 砖诇讜诪讚 讜讻讜' 讗讱 讗诐 诪讜爪讬讗 讘砖驻转讬诐 讗注"驻 砖讗讬谞讜 诪讘讬谉 讗驻' 驻讬专讜砖 讛诪诇讜转 诪驻谞讬 砖讛讜讗 注"讛 讛"讝 诪拽讬讬诐 诪爪讜转 讜诇诪讚转诐 讜讻讜' 讘诪讛 讚讘专讬诐 讗诪讜专讬诐 讘转讜专讛 砖讘讻转讘 讗讘诇 讘转讜砖讘注"驻 讗诐 讗讬谞讜 诪讘讬谉 讛驻讬专讜砖 讗讬谞讜 谞讞砖讘 诇讬诪讜讚 讻诇诇 注讻"诇. 讜诪讘讜讗专 讚住"诇 讚讞诇 讚讬谉 诪住讜讬诐 砖诇 拽专讬讗讛 讘拽讬讜诐 诪爪讜转 诇讬诪讜讚 转讜砖讘"讻 讚讬讜爪讗 讘拽专讬讗讛 讗驻讬诇讜 讘诇讬 讛讘谞讛. 诪砖讗"讻 讘转讜砖讘注"驻 讗讬谞讜 讬讜爪讗 诪爪讜转 转"转 讗讗"讻 诪讘讬谉 诪讛 砖诇讜诪讚 讜讻谉 诪讘讜讗专 诪讚讘专讬 讛诪讙"讗 讗讜"讞 住讬诪谉 讝' 住"拽 讘'. 讜注讬讬谉 讘砖讬注讜专讬诐 诇讝讻专 讗讘讗 诪专讬 讞"讗 注诪' 拽注"讞 - 拽"驻.
89 讻诇讜诪专, 砖诇讬诪讜讚 转讜专讛 注"诪 诇注砖讜转 讛讜讬 讚讬谉 讘转"转, 讜讘讻谉 讬"诇 讚注爪诐 讛诇讬诪讜讚 注"诪 诇注砖讜转 谞讞砖讘 讻转讞讬诇转 注砖讬讬转 讛诪爪讜讛 讜讛讜"诇 诪砖讜"讛 诪注砖讛 诪爪讜讛 讜讗讬谞讜 讻诇讬诪讜讚 讘讛专讛讜专 讘诇讘讚 讚讗讬谞讜 谞讞砖讘 诇诪注砖讛.
90 讜讬转讻谉 讚讞诇 诪注砖讛 诪爪讜讛 讚转"转 讗祝 讘诇讬诪讜讚 讘讛专讛讜专 讚讛诪爪讜讛 讛讬讗 讜讛讙讬转 讘讜 讬讜诪诐 讜诇讬诇讛 讜讞讬讚砖讛 讛转讜专讛 讚讘转"转 诪讞砖讘讛 讘诇讬诪讜讚 讛转讜专讛 诪讛讜讜讛 诪注砖讛, 讜诪砖讜"讻 住"诇 诇专讘讗 讚诪讘专讻讬谉 讗祝 注诇 转诇诪讜讚.
91 讜注讬讬谉 讘住' 注诪拽 讘专讻讛 讘注谞讬谉 讘专讻转 讛转讜专讛.
92 讜讘砖讬注讜专讬讜 诇砖讜诇讞谉 注专讜讱 讛诇' 讘专讻讜转 讛讜住讬祝 专讘讬谞讜 讝爪"诇 砖注驻"讝 讬砖 诇讘讗专 讗转 诪讛 砖驻住拽 讛诪讞讘专 (讗讜"讞 专讬砖 住讬诪谉 诪"讝) "讘专讻讜转 讛转讜专讛 爪专讬讱 诇讬讝讛专 讘讛 诪讗讚" 讚诇讗 诪爪讬谞讜 讘砖讗专 讚讬谞讬诐 砖讚拽讚拽 讛诪讞讘专 诇讜诪专 讚爪专讬讱 诇讬讝讛专 讘讛 诪讗讚. 讜讬"诇 讚讛讟注诐 讛讜讗 诪砖讜诐 砖讘专讻转 讛转讜专讛 讗讬谞讛 讘专讻讛 注诇 诪注砖讛 诇讬诪讜讚 讛转讜专讛 讙讬专讚讗, 讗诇讗 讚诪讛讜讜讛 讛讜讚讗讛 注诇 讞砖讬讘讜转 注住拽 讛转讜专讛 砖讛讬讗 转讻诇讬转 讛讞讬讬诐 讚讬讛讜讚讬 讜讛注专讱 讛注诇讬讜谉 砖讘讻诇 讛诪爪讜讜转 砖讘转讜专讛. 讜讞诇 讘讘专讻转 讛转讜专讛 拽讬讜诐 讚拽讘诇转 注讜诇 诪诇讻讜转 砖诪讬诐 讜诇讻谉 讛讞诪讬专讜 讘讛 讞讝"诇 诪讗讚, 讚讗诪专讬谞谉 讘讙诪' (谞讚专讬诐 驻讗 讗) 注诇 诪讛 讗讘讚讛 讛讗专抓 注诇 砖诇讗 讘专讻讜 讘转讜专讛 转讞讬诇讛. 讜谞专讗讛 砖讛讟注诐 讘讝讛 诪砖讜诐 砖讛诪讘讟诇 讘专讻转 讛转讜专讛 讘讬讟诇 拽讬讜诐 讚拽讘诇转 注讜诇 诪诇讻讜转 砖诪讬诐. [讜讘诪讗诪专 讛诪讜住讙专 讗诪专 专讘讬谞讜 讚讬砖 诇驻专砖 讘讟注诐 讛讙诪' 砖讗讘讚讛 讛讗专抓 诪驻谞讬 砖诇讗 讘讬专讻讜 讘转讜专讛 转讞讬诇讛 讚讘诪砖谞讛 (诪住' 诪讙讬诇讛 讚祝 讻讞.) 诪讘讜讗专 讚讛讗讜诪专 讬讘专讻讜讱 讟讜讘讬诐 讛专讬 讝讜 讚专讱 诪讬谞讜转 讜驻讬专砖讜 讘转讜住' (砖诐 讚"讛 讬讘专讻讜讱) 诪砖讜诐 讚诪讞讝讬 讻砖转讬 专砖讜讬讜转, 讜拽讬讬诪讗 诇谉 (讘专讻讜转 讻讟 讗) "讚讟注讛 讘讻诇 讛讘专讻讜转 讻讜诇谉 讗讬谉 诪注诇讬谉 讗讜转讜, 讘讘专讻转 讛爪讚讜拽讬诐 诪注诇讬谉 讗讜转讜 讞讬讬砖讬谞谉 砖诪讗 诪讬谉 讛讜讗". 讜谞专讗讛 讚讛讱 讚讬谞讗 诪讬讬专讬 讗驻讬诇讜 讘砖诇讬讞 爪讬讘讜专 砖诪讜讞讝拽 讻爪讚讬拽 讜诪讗诪讬谉 (讻砖诪讜讗诇 讛拽讟谉 注讬讬"砖) 讚讘讗诪转 讗讬谉 讞砖砖 砖讛讜讗 诪讬谉, 讗诇讗 讚诪讘讜讗专 诪讛诇讻讜转 讗诇讜 讬住讜讚 讚讘诪拽讜诐 砖诪爪讚 注砖讬讬转 讛诪注砖讛 讬砖 讞砖砖 诪讬谞讜转 谞驻住诇 诪注砖讛 讛诪爪讜讛, 讜诪讻讬讜谉 讚诪讗谉 讚讞讝讬 讬讻讜诇 诇讞砖讜砖 砖诪讗 讛讜讗 诪讬谉 谞驻住诇 讛砖诪讜谞讛 注砖专讛 讜爪专讬讱 诇讛注诪讬讚 砖"爪 讗讞专 讘诪拽讜诪讜. 讚讘讻讚讬 砖讬转拽讬讬诐 诪注砖讛 讛诪爪讜讛 讘注讬谞谉 砖讬讛讗 诪讜讻讞 诪转讜讻讜 砖讗讬谉 讻讗谉 砖讜诐 讞砖砖 诪讬谞讜转. 讜诇驻讬 讝讛 讬"诇 讚诪砖讜诐 讛讻讬 讗讘讚讛 讛讗专抓 诪驻谞讬 砖诇讗 讘讬专讻讜 讘转讜专讛 转讞讬诇讛, 讚讞住专讜谉 讘专讻讜转 讛转讜专讛 讛诪讛讜讜讛 诪注砖讛 讜拽讬讜诐 讚拽讘诇转 注讜诇 诪诇讻讜转 砖诪讬诐 诪讞讬诇 讞砖砖 诪讬谞讜转 - 讜讘诪拽讜诐 讞砖砖 诪讬谞讜转 谞驻住诇 诪注砖讛 讛诪爪讜讛 - 讜诪诪讬诇讗 诇讗 注诇转讛 诇讛谉 讘讗讜转讜 讛讚讜专 讝讻讜转 诇讬诪讜讚 讛转讜专讛 砖诇诪讚讜. (讜注讬讬谉 讘专"谉 砖诐 讘谞讚专讬诐 诪砖"讻 讘砖诐 专讘讬谞讜 讬讜谞讛)] 讜诇驻讬"讝 谞诪讬 讬"诇 讚诪砖讜诐 讻讱 驻住拽 讛诪讞讘专 讚谞砖讬诐 诪讘专讻讜转 讘专讻讜转 讛转讜专讛 讗注"驻 砖讗讬谞谉 讞讬讬讘讜转 讘诪爪讜转 转诇诪讜讚 转讜专讛, 讚讬"诇 讚讘专讻讜转 讛转讜专讛 讗讬谞讛 讘专讻转 讛诪爪讜讛 注诇 注爪诐 诪注砖讛 诇讬诪讜讚 讛转讜专讛, 讗诇讗 讚讘专讻讛"转 诪讛讜讜讛 讘专讻转 讛讜讚讗讛 注诇 讛转讜专讛 (讜讻讚驻讬专砖 讛专诪讘"谉 讘住驻专 讛诪爪讜讜转 诪"注 讟"讜) 讜诪讛讜讜讛 讞诇讜转 拽讬讜诐 讚拽讘诇转 注讜诪"砖, 讜诪砖讜诐 讛讻讬 讗祝 谞砖讬诐 爪专讬讻讜转 诇讘专讱 讘专讻转 讛转讜专讛. 讚讗祝 讛谉 讞讬讬讘讜转 讘拽讘诇转 注讜诇 诪诇讻讜转 砖诪讬诐 砖谞讻诇诇 讘诇讬诪讜讚 讛转讜专讛, 讜讞讬讬讘讬谉 诇讛讜讚讜转 注诇 讞砖讬讘讜转 讛转讜专讛 讜讛注住拽 讘转讜专讛. 讜谞专讗讛 诇讜诪专 讚诪砖讜"讛 讘专讻转 讗讛讘讛 专讘讛 驻讜讟专转 讘专讻转 讛转讜专讛, 讻讬 讘讗讛讘讛 专讘讛 讞诇 拽讬讜诐 拽讘诇转 注讜诇 诪诇讻讜转 砖诪讬诐, 讜讻讚诪砖诪注 诪谞讜住讞 讛讘专讻讛 "讜转谉 讘诇讘谞讜 讘讬谞讛 诇讛讘讬谉 讜诇讛砖讻讬诇 讜讻讜' 诇砖诪讜专 讜诇注砖讜转 讗转 讻诇 讚讘专讬 转诇诪讜讚 转讜专转讬讱 讜讻讜' 讜讚讘拽 诇讘谞讜 讘诪爪讜讜转讬讱 讜讬讞讚 诇讘讘谞讜 诇讗讛讘讛 讜诇讬专讗讛 讗转 砖诪讱" 讜注"讻 讛讬讗 驻讜讟专转 讘专讻转 讛转讜专讛 砖讬住讜讚讛 讞诇讜转 拽讬讜诐 拽讘诇转 注讜诇 诪诇讻讜转 砖诪讬诐 诇驻谞讬 转诇诪讜讚 转讜专讛. 讜谞专讗讛 注讜讚 讚诪砖讜诐 讛讻讬 诪讘专讻讬诐 讘专讻讜 讗转 讛' 讛诪讘讜专讱 诇驻谞讬 拽专讬讗转 讛转讜专讛 讻讚讬 诇拽讘诇 注讜诇 诪诇讻讜转 砖诪讬诐 拽讜讚诐 转诇诪讜讚 转讜专讛, 砖转"转 讛讜讗 诪注砖讛 砖诇 拽讘诇转 注讜诇 诪诇讻讜转 砖诪讬诐. 讜讚讬谉 讝讛 谞诇诪讚 诪住讚专 拽专讬讗转 讛转讜专讛 砖诇 注讝专讗 砖讻转讜讘 (谞讞诪讬讛 讞', 讛' - 讜') 讜讬驻转讞 注讝专讗 讛住讜驻专 诇注讬谞讬 讻诇 讛讗诐 讜讙讜' 讜讬讘专讱 注讝专讗 讗转 讛' 讛讗诇讜拽讬诐 讛讙讚讜诇 讜讬注谞讜 讻诇 讛注诐 讗诪谉 讗诪谉 讜讙讜'. 讜谞专讗讛 讚诪砖讜诐 讛拽讬讜诐 讚拽讘诇转 注讜诇 诪诇讻讜转 砖诪讬诐 砖讘转诇诪讜讚 转讜专讛 讗谞讜 诪讘专讻讬诐 "讜谞讛讬讛 讗谞讞谞讜 讜爪讗爪讗讬谞讜 讜爪讗爪讗讬 爪讗爪讗讬谞讜 讻讜诇谞讜 讬讜讚注讬 砖诪讱 讜诇讜诪讚讬 转讜专转讱 诇砖诪讛 讘专讜讱 讗转讛 讛' 讛诪诇诪讚 转讜专讛 诇注诪讜 讬砖专讗诇", 砖讗谞讜 诪讻讬专讬诐 砖讛' 讛讜讗 讛诪诇诪讚 转讜专讛 诇注诪讜 讬砖专讗诇 讜诪拽讘诇讬诐 注诇 注爪诪谞讜 诇诪住讜专 讗转 讛转讜专讛 诇讚讜专讜转 讛讘讗讬诐 讜讝讛 诪讛讜讜讛 讞诇讜转 拽讬讜诐 讚拽讘诇转 注讜诇 诪诇讻讜转 砖诪讬诐. (诪砖讬注讜专讬 专讘讬谞讜 诇砖讜"注 讛诇讻讜转 讘专讻讜转 砖谞转 转砖诪"讘)
93 讜注"注 诇拽诪谉 讘讗讜转 讙' 砖讛专讞讬讘 专讘讬谞讜 讝爪"诇 讘讘讬讗讜专 住讘专转 讛转讜住'.
94 拽讟注 诪转讜讱 讚专砖讛 砖讚专砖 专讘讬谞讜 讝爪"诇 讘砖谞转 转砖讬"讞. 讜讗诪专 诪注讬谉 讚讘专讬诐 讗诇讜 讘住讬讜诐 注诇 驻"拽 讚讞讜诇讬谉 讘砖谞转 转砖诇"讙.
95 讜讘砖讬注讜专讬讜 诇砖讜"注 讛诇讻讜转 讘专讻讜转 转讬专抓 专讘讬谞讜 讝爪"诇 讗转 拽讜砖讬讬转 讛讙专"讗 注驻讬"讚 讛专诪讘"诐 讘住讛"诪 (诪爪讜讛 注砖讛 讬"讗) 讜讝"诇 讛讬讗 砖爪讬讜谞讜 诇诇诪讚 转讜专讛 讜诇诇诪讚讛 讜讝讛讜 讛谞拽专讗 转诇诪讜讚 转讜专讛 讜讛讜讗 讗诪专讜 讜砖谞谞转诐 诇讘谞讬讱 讜讻转讜讘 住驻专讬 诇讘谞讬讱 讗诇讜 讛转诇诪讬讚讬诐 注讻"诇. 讜诪讘讜讗专 讚讬砖 讘' 讞诇拽讬诐 诇诪爪讜转 转"转: 讗) 诪爪讜讛 诇诇诪讜讚, 讘) 诪爪讜讛 诇诇诪讚, 讜砖谞讬讛诐 讛谉 讞诇拽讬 讛诪爪讜讛 诪诪爪讜转 转诇诪讜讚 转讜专讛. 讚诇讗 讻砖讬讟转 讛讘讛"讙 砖诪谞讗谉 诇讘' 诪爪讜讜转 谞驻专讚讜转 - 诪爪讜转 诇诇诪讜讚 讜诪爪讜讛 谞驻专讚转 诇诇诪讚. 讜诇驻讬"讝 讬"诇 讚诪砖讜"讛 驻住拽 讛诪讞讘专 砖讗讬谉 诪讘专讻讬诐 注诇 讛专讛讜专 讘讚"转 讚讗讬谞讜 诪拽讬讬诐 讗诇讗 讞诇拽 诪诪爪讜转 转"转 讚讛讬讬谞讜 讚讬谉 诇讬诪讜讚 转讜专讛 讗诪谞诐 讗讬 讗驻砖专 诇诇诪讚 注"讬 讛专讛讜专, 讜注诇 注砖讬讬转 讞诇拽 诪谉 讛诪爪讜讛 诇讗 转讬拽谞讜 诇讘专讱.
96 讚诇讗 专拽 讛谞讗转 讛讙讜祝 讗住讜专讛 讘诇讬 讘专讻讛 讗诇讗 讗祝 讛谞讗转 讛谞砖诪讛 讘注砖讬讬转 诪爪讜讜转 讗住讜专讛 讚谞讻诇诇转 讘讗讬住讜专 诇讬讛谞讜转 诪谉 讛注讜讛"讝 讘诇讬 讘专讻讛. 讘专诐 爪"注 讚讛讗 讛专诪讘"诐 驻住拽 (驻"讗 诪讛诇' 砖讜驻专 讛"讙) 讚诪爪讜讜转 诇讗讜 诇讬讛谞讜转 谞讬转谞讜. 讜讬"诇 讚住讜讘专 讚讘注砖讬讬转 诪爪讜讛 讜讘拽讬讜诪讛 讬砖 讞驻爪讗 讚讛谞讗讛 讗诇讗 讚诪讜转专 诇讬讛谞讜转 诪讛谞讗讛 讝讜 诪讗讬住讜专讬 讛谞讗讛 诪砖讜诐 讚讗讬谞讛 讗诇讗 讛谞讗讛 专讜讞谞讬转, 讜诪"诪 诪讗讞专 讚讛讜讬讗 讞驻爪讗 讚讛谞讗讛 讞诇 注诇讬讛 讗讬住讜专 诇讬讛谞讜转 诪谉 讛注讜诇诐 讘诇讬 讘专讻讛.
97 讜注讬讬谉 讘住驻专 诇拽讞 讟讜讘 诇讛讙专"讬 注谞讙讬诇 讻诇诇 讬"讗 砖讛讗专讬讱 诇讛讜讻讬讞 讚讛讙讚专 讚讘专讻转 讛诪爪讜讜转 讛讜讬 讻讙讚专 讘专讻转 讛谞讛谞讬谉 讚转专讜讬讬讛讜 讞诇讬谉 讘转讜专转 诪转讬专 注"砖.
98 讜谞专讗讛 讚讗祝 诇砖讬讟转 讛专诪讘"谉 讞诇 讞讬讜讘 诪谉 讛转讜专讛 诇讘专讱 讘专讻讛"转 讜诇诇诪讜讚 讚"转 诪讬讚 讻讚讬 诇爪专祝 讗转 讛讘专讻讜转 诇拽讬讜诐 讗讞讚 砖诇 转"转 注诐 讘专讻讜转讬讛, 讜讻讚诪讜讻讞 诪住讜讙讬讬转 讛讙诪', 讜讛专诪讘"谉 讜讛专诪讘"诐 驻诇讬讙讬 诇注谞讬谉 诪谞讬谉 讛诪爪讜讜转 讘诇讘讚. 讚诇驻讬 讛专诪讘"诐 讬砖 拽讬讜诐 诪爪讜讛 讗讞转 砖诇 转"转 注诐 讘专讻讜转讬讛 讜谞诪谞讛 讻诪爪讜讛 讗讞转. 讜诇专诪讘"谉 讬砖 诪爪讜讛 讘驻谞"注 诇讘专讱 讘专讻讛"转 讘讻诇 讬讜诐 讜转"转 讜讘专讻讛"转 谞诪谞讬诐 讻砖转讬 诪爪讜讜转. 讗诪谞诐 诇讻讜"注 讘专讻讛"转 讗讬谞谉 讞诇讬谉 诪讚讬谉 诪转讬专 讘诇讘讚.
99 注讬讬谉 讘砖讬注讜专讬诐 诇讝讻专 讗讘讗 诪专讬 讞"讘 讘注谞讬谉 讘专讻转 讛转讜专讛 注诪' 讝' - 讟'.
100 讜注讬讬谉 讘砖讜"注 讗讜"讞 住讬' 拽诇"讝 住注讬祝 讙' 砖驻住拽 砖讗诐 讚讬诇讙 驻住讜拽 讗讞讚 讘砖讘转 讞讜讝专 讜拽讜专讗, 讜讻转讘 注"讝 讛诪讙谉 讗讘专讛诐 讘住"拽 讛' 讚诪砖诪注 砖爪专讬讱 诇讞讝讜专 讜诇讘专讱 讻砖讞讜讝专 讜拽讜专讗. 讜注"砖 讘讛讙讛讜转 讛讙专注"讗 讝爪"诇 注诇 讛诪讙"讗 讜讝"诇 诇讻讗讜专讛 谞专讗讛 讚诪转讞讬诇 讘专讜讱 讗转讛 砖讛讜讗 注讬拽专 讘讛"转 讗讘诇 讘专讻讜 诇讗 讬讗诪专 砖讻讘专 讬爪讗讜 讘讝讛 讗诇讗 讚诪住转驻讬谞讗 讻讬讜谉 砖讛驻讜住拽讬诐 住转诪讜 讘讝讛 注讻"诇. 讜谞专讗讛 讚讛讙专注"讗 讝爪"诇 谞拽讟 诪住讘专讗 讚诇讗 讻讚讘专讬 讛讙专"讞 讝爪"诇 讚讗讬谉 讘专讻讜 讚讬谉 讘注爪诐 讘专讻讛"转, 诪砖讗"讻 讘专讻讛"转 讛讜讬讬谉 讞诇拽 诪注爪诐 拽专讛"转 讜诇讻谉 讞讜讝专 讜诪讘专讱 讗讜转谉. 讜专讘讬谞讜 讝爪"诇 讚讬讬拽 讘诇砖讜谉 讛专诪讘"诐 (驻讬"讘 诪讛诇' 转驻诇讛 讛"讛) 讜讝"诇 讜讗讞讚 诪谉 讛拽讜专讬谉 驻讜转讞 住"转 讜讻讜', 讜讗讞"讻 讗讜诪专 讘专讻讜 讗转 讛' 讛诪讘讜专讱 讜讻诇 讛注诐 注讜谞讬谉 讘专讜讱 讛' 讛诪讘讜专讱 诇注讜诇诐 讜注讚, 讜讞讜讝专 讜诪讘专讱 讘专讜讱 讗转讛 讛' 讜讻讜' 讗砖专 讘讞专 讘谞讜 讜讻讜' 讜讻诇 讛注诐 注讜谞讬谉 讗诪谉 讜讗讞"讻 拽讜专讗 讜讻讜' 讜诪讘专讱 讘专讜讱 讗转讛 讛' 讜讻讜' 谞讜转谉 讛转讜专讛 注讻"诇, 讚讛专诪讘"诐 诪讝讻讬专 砖讛爪讬讘讜专 注讜谞讬诐 诇讗诪讬专转 讘专讻讜 讜诇讘专讻讛 专讗砖讜谞讛 砖诇 讛注讜诇讛 诇转讜专讛 讜讛砖诪讬讟 注谞讬讬转 讗诪谉 诇讘专讻讛 砖诇讗讞专讬 拽专讛"转. 讜谞专讗讛 讚讘讜讚讗讬 讞讬讬讘讬诐 诇注谞讜转 讗诪谉 讙诐 诇讘专讻讛 砖诇讗讞专讬 拽专讛"转, 讜讻讚驻住拽 讛专诪讘"诐 (驻"讗 诪讛诇' 讘专讻讜转 讛讬"讙) 讜讝"诇 讚讻诇 讛砖讜诪注 讗讞讚 诪讬砖专讗诇 诪讘专讱 讘专讻讛 诪讻诇 讛讘专讻讜转 讻讜诇谉 讜讻讜' 讞讬讬讘 诇注谞讜转 讗诪谉 注讻"诇. 讗诪谞诐 讻讗谉 拽讘注 讛专诪讘"诐 讚讬砖 讚讬谉 诪住讜讬诐 讘拽专讛"转 砖讛爪讬讘讜专 讬注谞讛 诇讘专讻讜 讗转 讛' 讛诪讘讜专讱 讜讬注谞讜 讗诪谉 诇讘专讻讛 专讗砖讜谞讛 讚拽专讛"转 讚注讬"讝 诪爪讟专驻讬诐 讛讘专讻讜转 诇拽讬讜诐 讚拽专讛"转 讘爪讬讘讜专 讘讘专讻讜转讬讛, 讚讛讜讬 拽讬讜诐 讘拽专讛"转 注爪诪讛. 讗讱 砖讗谞讬 讛讘专讻讛 讗讞专讬 拽专讬讗转 讛转讜专讛 砖讗讬谞讛 拽讬讜诐 讜讞诇讜转 讘讙讜驻讛 讚拽专讬讗转 讛转讜专讛 注爪诪讛 讗诇讗 诪讛讜讜讛 拽讬讜诐 讘驻谞讬 注爪诪讛. 讜讘讛转讗诐 诇讻讱 诇讗 讛讚讙讬砖 讛专诪讘"诐 砖讞讬讬讘讬诐 诇注谞讜转 讗诪谉 讗讞专讬 讛讘专讻讛 砖诪讘专讻讬谉 讗讜转讛 诇讗讞专 拽专讛"转 诪砖讜诐 讚讗讬谞讛 讞诇拽 诪拽专讬讗转 讛转讜专讛 注爪诪讛. 讜讗诪专 专讘讬谞讜 讝爪"诇 砖讛专诪讘"诐 讛谞"诇 诪拽讜专 诇讛谞讛讙转 讚讜讚讜 讛讙专讬"讝 讝爪"诇. 讜诇驻讬"讝 讗诐 砖诪注 讗转 讛讘专讻讜转 讛专讗砖讜谞讜转 诇驻谞讬 拽专讛"转 注诐 讛拽专讬讗讛 讘转讜专讛 讜诇讗 砖诪注 讗转 讛讘专讻讛 讛讗讞专讜谞讛 讗讞专讬 拽专讛"转 讗讬谉 诇讛拽驻讬讚, 讚拽讬讜诐 诪爪讜转 拽专讛"转 砖诇讬诪讛 讛讬讗 讗驻讬诇讜 讘诇讬 讛讘专讻讛 讛讗讞专讜谞讛.
101 讬转讻谉 诇讞诇拽 讚诪砖讜诐 砖诇讗 讛住讬讞 讚注转讜 诪砖讞讬讟讛 讻诇 讛砖讞讬讟讜转 诪爪讟专驻讜转 讜谞驻讟专 讘讘专讻讛 讗讞转. 诪砖讗"讻 讛住注讜讚讜转 讘住讜讻讛 讚讘专讻讛诪"讝 讗讞专讬 讛住注讜讚讛 诪驻住讬拽讛 讜诪讘讟诇转 讗转 讛爪讬专讜祝 诇讘专讻转 诇讬砖讘 讘住讜讻讛.
102 讜诪讜讻讞 讚讞诇讜转 诪爪讜转 拽专讬讗转 砖诪注 讛讜讬 拽讬讜诐 转诇诪讜讚 转讜专讛 讜讻诪讜 砖谞转讘讗专 诇注讬诇 讘砖讬注讜专讬诐 讚祝 讬: 讚"讛 讛拽讜专讗 诪讻讗谉 讜讗讬诇讱, 讜讘砖讬注讜专讬诐 诇讚祝 讘. 讚"讛 诪讗讬诪转讬 讗讜转 讗'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

